
Aron COTRUŞ 


ION 


Muscalul întinde mîna ciocoiului celui nou, 
în palate cu uşi şi trepte multe... 
Jandarmi cu armele gata şi cu vine de bou, 
stau la pîndă, gîndul să-ţi asculte... 


loane, 
eşti unul, 
poți fi milioane: 
vrerile tale ne-nfrînte 
să nu le înspăimiînte 
nici temnita, nici ştreangul, nici tunul... 


Aduşii-de-viînturi, dintotdeauna, 
sînt una, 
cînd vin pe furiş ori în grămadă, 
după răsfăţ şi după paradă? 
şi tara ţi-o spurcă, nesătui şi neghiobi, 
şi ţi-o calcă-n picioare ca pe-o ţară de robi... 


loane, 

ea unul, 

poti fi milioane: 

să nu-ţi poată smulge nici puşca, nici tunul, 
ogorul de pietroase şi puţine pogoane!... 


Pe caii tăi, pe trudiţii tăi boi, 
pusu-şi-au ochii muscali şi ciocoi... 
Turmele pleacă, ciopor de ciopor, 
lăsînd doar pustiul pe urmele lor... 


loane, ia seama bine, 
țara aceasta se reazemă pe tine! — 
S-o mături de trîntori trufaşi şi de hoți, 
doar tu o mai poţi!... 


loane, tu eşti uriaşul, 
ce poţi osîndi la pierzare oraşul 
cu-aduşii-de-vînturi, căpcăuni şi mişei, 
numai să vrei.... 


Cu pumni-ţi de piatră, cu mîniile-ţi iuți, 
poţi tu să mai cruţi, 
pînă peste ziua de-apoi, 
pe roşii ciocoi, 
ce-au venit goleti de peste Prut* şi Dunăre, 
să-ți fure muncă şi supunere?!... 


Pa unul, 

poţi fi milioane! 

Curajul tău să-nfrunte temniţa, tunul: 

cu bice năprasnice de fulger şi pară, 

să-i alungi pe hoţii toţi din ţară-afară; 

să crească voiniceşte, să crească 
vrerea ta românească, 

loane!... 


* Riul Prut semnifica frontiera cu fosta U.R.S.S. 

LIMBA ROMÂNĂ ŞI NOI 


Anul 1995 a fost marcat de trei evenimente importante: greva 
profesorilor, studenţilor şi elevilor, mesajul Preşedintelui Republicii 
Moldova prezentat la 27 aprilie în Parlament şi Conferinţa ştiinţifică 
“Limba română este numele corect al limbii noastre”. Toate aceste 
evenimente au avut drept obiectiv primordial fixarea în Constituţie a 
numelui autentic al limbii pe care o vorbim. Deşi opiniile deputaţilor 
majoritari nu inspiră deocamdată încrederea că actualul legislativ e 
dispus să pună capăt “războiului lingvistic”, pledoaria în favoarea 
adevărului ştiinţific are rezonanţă cu adevărat istorică din mai multe 
considerente. 

Indiferent de faptul dacă glotominul “limba română” va fi sau nu legiferat 
imediat, s-a demonstrat foarte concludent şi categoric că revenirea la 
adevărata denumire a limbii este iminentă. A devenit de asemenea limpede 
pentru toată lumea că: dacă fostul regim, străin şi avind în arsenalul său 
cele mai monstruoase metode de exterminare programatică a eleme ‘uui 
autohton, nu a fost în stare să ne mancurtizeze, nici actuala putere nu va 
reuşi să ne deformeze conştiinţa naţională astfel, încît să fie impusă 
acceptarea unui fals ştiinţific. 

Argumentele, numeroase şi incontestabile, spulberă nemilos şi 
ireversibil certitudinea celor care, în virtutea unei inerţii, cu evident 
iz politic, continuă să mintă fără a clipi din ochi, mai sperind să 
încropească o altă mentalitate decit cea care îşi are obirşia în 
milenara noastră istorie. Zadarnică speranță, deoarece convulsiile 
politice în plan istoric, oricum, sînt de scurtă durată, iar neamul 
dăinuieşte peste fruntarii temporale şi politice. Rătăcirile, poticnelile, 
compromisurile, trădarea sînt proprii: indivizilor, grupurilor de inşi 
stăpiniţi de interese meschine, şi nu poporului, care, orice s-ar urzi 
în spatele lui, îşi urmează nedezminţit destinul hărăzit de Dumnezeu. 
ŞI nimeni nu poate să-i stăvilească respiraţia, cutezanța şi urcuşul... 

Anume în acest sens cele trei evenimente la care ne referim au 
o semnificaţie aparte şi denotă o stare de lucruri mult mai optimistă 
decit ar crede unii. Greva tineretului studios, se ştie, situînd problema 
denumirii limbii în fruntea revendicărilor, este considerată unicală 
în lume şi a demonstrat concludent că obirşia strămoşilor nu va fi 
trădată nicicînd. Greva din primăvara şi toamna acestui an, cea mai 
amplă şi cea mai organizată acţiune protestatară de la '89 încoace, 
va rămîne înscrisă în analele neamuluii. Lista militanţilor pentru , 
dreptate şi echitate socială a fost completată cu noi nume. Din rîndul 
celor mulţi notăm doar citeva: Anatol Petrencu, Oleg Cernei, luliana 
Gorea-Costin, Gheorghe Palade, lon Şişcanu, lon Melniciuc... 

Depăşeşte semnificaţia unui simplu act politic şi iniţiativa 
legislativă a Preşedintelui Mircea Snegur, consecinţă directă a grevei. 
Este pentru prima dată în istoria acestei părţi de Moldovă cînd un 
conducător de stat recunoaşte oficial adevărul contestat încă. De 

către cine şi de ce? De către veritabilii patrioţi? De către binevoitorii 
acestui neam? Din frică? Ignoranţă? Inerţie? Mircea Snegur, chiar 
numai cu acest mesaj, orice s-ar afirma despre rolul Domniei Sale 
în renaşterea noastră naţională, intră în istorie. Raportat la 
conjunctura social-politică, nedescătuşată încă de povara psihologiei 
comuniste, gestul Preşedintelui Snegur denotă realism politic, 
demnitate şi curaj civic. 

În fine, Conferinţa ştiinţifică, abordîrd corectitudinea denumirii ` 
limbii noastre, se plasează în fruntea tuturor manifestărilor de acest, 
gen, deoarece şi-a propus să sintetize:e — pentru prima dată în 
incinta Parlamentului şi numai cu ajutorul forţelor ştiinţifice din re- 
publică — îndelungata discuţie privind justeţea numelui dat limbii. La 
organizarea şi buna desfăşurare a acestei întruniri au participat 
instituțiile ştiinţifice şi de creaţie din republică investite cu dreptul de 
a lua atitudine în domeniul respectiv. Pentru întîia dată, oamenii de 
ştiinţă, reprezentînd absolut toate instituţiile de resort, au afirmat 
deschis, univoc, cu argumentele de rigoare că vorbim aceeaşi limbă 
cu românii de pretutindeni. Academia, Institutul de Lingvistică, 
catedrele de limba română, Institutul de Istorie şi Teorie Literară, cel 
de Filozofie şi Drept, catedrele de istorie, Uniunea Scriitorilor, alte 
uniuni de creaţie s-au pronunţat categoric asupra chestiunii. 
“Argumentele” în favoarea teoriei celor două limbi, de aci încolo, nu 
mai pot fi "comandate". instituţiilor de resort ale statului, întrucît 
punctul de vedere al acestora e în disonanţă cu cel promovat de unii 
politicieni. Paradoxala situaţie este fără precedent şi, se poate 
presupune cu certitudine, fără viitor. 

Cum se zice, timpul a venit, ceasul încă nu. 

Încheiem, dragi cititori, anul 1995, pe care îl putem considera 
un an al limbii române, cu gîndul la ora noastră astrală. Să sperăm 
că vremurile mai senine sînt pe undeva prin preajmă şi nu vor trebui 
prea mult aşteptate. Ne-am convins — de atitea ori — că istoria nu 
-acceptă starea de expectativă şi nici pe cea de apatie. Cinstirea 
graiului strămoşesc, dar şi participarea noastră activă la reanimarea 
şi la reafirmarea virtuţilor limbit române pe această palmă de pâmint 
ne vor aduce neapărat şi foarte curînd sentimentul demnităţii 
individuale şi colective. Acum însă, înstrăinaţi încă în propria ţară, 
ne întrebăm cu revoltă în suflet: Cînd vom înceta să tolerăm umilinţa 
cotidiană? Cît vom mai suporta ofensa provocată atit de frecvent şi 
obraznic de câtre necunoscătorii limbii noastre, pentru că, vezi bine, 
ne permitem să vorbim româneşte la magazin, la piaţă, în troleibuz, 
la casa de economii, la poştă?... Cînd oare vom avea deplina 
siguranţă că sîntem acasă şi că limba română s-a întors cu adevărat 
din exil? Cît va dura această extrem de dificilă revenire la firescul 
esenței noastre? Mult? Puțin? Probabil exact atit cît vom decide 
împreună. Cu toţii. Şi în strictă dependenţă de relaţia dintre noi şi 
limba română. 
La mulţi ani! 


Alexandru BANTOŞ 


Szazea de veghe 


Anatol CIOBANU. 
membru corespondent 
al A.Ș.M. 


LEGISLAȚIA 
LINGVISTICĂ DIN 
REPUBLICA MOLDOVA 
(După șase ani 

de la adoptarea ei)* 


Dragi colegi de breaslă 
şi iubiţi studenţi! 

Suntem foarte bucuroşi că am reuşit 
să ne revedem la tradiționala conferinţă 
naţională de filologie “Limba română azi” 
(ediţia a IV-a), al cărei animator este, în primul 
rînd, profesorul Dumitru Irimia. 

Asemenea întilniri ale filologilor de pe 
ambele maluri ale Prutului sunt foarte utile mai 
ales acum, cînd, după cite ştiţi, probabil, în 
vara anului 1994 în Constituţia Republicii 
Moldova, contrar adevărului ştiinţific, a fost 
introdus glotonimul limba moldovenească 
— limbă de stat. 

Savanţii (de la A.Ş.M. şi de la instituţiile 
de învăţămînt superior), pedagogii de la şcolile 
de toate gradele, scriitorii, toţi oamenii de bună 
credinţă din oraşele şi satele Basarabiei, 
inclusiv Preşedintele Republicii d! Mircea 
Snegur ripostează cu vehemenţă împotriva 
neadevărului ştiinţific şi istoric, pledind pentru 
glotonimul limba română. 

Deocamdată deputaţii agrarieni din 
Parlament insistă să ne resemnăm, să ne 
supunem legii, căci “Dura lex, sed lex”. Ei 
nu-şi dau seama că dura în cazul glotonimului 
“limba moldovenească” ar trebui tălmăcit prin 
adjectivul rusesc omofon “aypa”. 

kkk 

În ultimele zile ale lunii august 
Universitatea de Stat din Moldova (şi toată 
republica) a marcat două date importante: 
Aniversarea a IV-a de la proclamarea 


Declarației de Independență a Republicii 
Moldova (27—VIlI}) şi Aniversarea a Vl-a de 
la adoptarea Legislației lingvistice (31—V III). 

La sărbătoarea “Limba noastră cea 
română” U.S.M. a invitat şi profesori din laşi, 
care au participat activ la 2 acţiuni de 
rezonanţă: 

a) Şedinţa festivă lărgită a Senatului, la 
care prof. Dumitru Irimia a prezentat o amplă 
şi extrem de interesantă comunicare: 
Unitatea limbii în concepţia şi poezia lui 
Mihai Eminescu; 

Ă b) Conferinţa ştiinţifică a profesorilor şi 
studenţilor de la Facultatea de Litere a U.S. M., 
consacrată Aniversării a Vl-a a Legislației 
lingvistice din Republica Moldova, în- cadrul 
căreia au prezentat comunicări deosebit de 
instructive profesorii ieşeni: Alexandru 
Andriescu, Biblia de la 1688 — factor de 
unitate naţională, şi Stelian Dumistrăcel, 


Decisiv şi aleatoriu în limbă: mărturia 


graiurilor populare. 

Aş vrea să profit de ocazie şi să 
mulțumesc încă o dată stimaţilor profesori 
ieşeni care au răspuns invitaţiei noastre şi au 
contactat fructuos cu profesorii şi studenţii 
chişinăuieni în zilele de 31 august—1 
septembrie a.c. 

Ca şef de catedră, sunt împuternicit 
de rectoratul U.S.M. şi de Facultatea de Litere 
să mulțumesc din tot sufletul rectoratului 
Universităţii “A.I.Cuza” din laşi pentru ajutorul 
ce ni-l acordă la pregătirea cadrelor de înal'î 
calificare (studenţi, doctoranzi) şi, în ultimă 
instanţă, la “creşterea limbii româneşti şi a 
Patriei cinstire!” (lenăchiţă Văcărescu). 


kkk 


Dacă Aniversarea a V-a de la 
adoptarea Legislaţiei lingvistice din 
R.M. (1934) a trecut pe fundalul unei 
confruntări directe a organelor de re- 
sort (avînd drept sprijin art. 13 din 
Constituția Republicii Moldova) cu 
reprezentanții corpului profesoral-di- 
dactic, ai intelectualilor (inițiați în 
materie de istorie şi limbă), ai 
oamenilor de bună credință în general, 
apoi Aniversarea a Vl-a (1995) s-a 
desfăşurat sub semnul unei speranțe 
vagi, dar, totuşi, credibile, că 


* Raport prezentatia Universitatea “Al. loan Cuza" din laşi în cadrul Conferinţei Naţionale 
de Filologie “Limba română azi” (ed. IV), laşi— Chişinău, 6—9 octombrie 1995. 

Legislativul va reveni în toamnă la 
articoiul de tristă faimă, reformulîn- 
du-i şi revotîndu-l în următoarea 
redacţie, cerută de imperativul vremii 
şi demonstrată cu lux de amănunte 
de ştiinţa filologică şi istorică: “Limba 
de Stat (oficială) a Republicii 
Moldova este limba română”. 
Dacă în anul 1994 (mai ales 
spre sfîrşitul lui şi începutul anului 
1995) conflictul dintre Putere şi 
colectivele şcolilor de toate gradele se 
acutizase pînă la limită (înlocuirea în 
orar a obiectului “limba română” prin 
“limba moldovenească”; “istoria 
românilor” prin “istoria Moldovei”; 
“literatura română” prin “literatura 
moldovenească”; scoaterea firmelor 
cu inscripţia; “limba română”, 
“literatura română”, “istoria românilor” 
de pe uşile catedrelor respective; 
blocarea publicării la editura “Lumina” 
a manualelor şi a attor materiale 
didactice referitoare la predarea limbii, 
literaturii şi istoriei neamului nostru), 
apoi anul 1995 poate fi considerat ca 


un an de căutare a unei concilieri 


lingvistice. 

Pe parcursul primelor 7 luni 
s-au derulat, sub formă de reacţie în 
lanţ, 4 evenimente de importanţă 
istorică, ce au temperat întru cîtva 
forţele extremiste, obligîndu-le a fi,mai 
realiste în unele probleme, inclusiv în 
cele de limbă şi istorie. Să ne oprim 
fugitiv la fiecare din ele. 

1. Adunarea ad hoc (20 ianuarie 
1995), sub egida Facultăţilor de Litere 
şi Istorie a U.S.M., a reprezentanţilor 
a peste 30 de instituţii de învăţămînt 
(de toate nivelurile), a oamenilor de 
ştiinţă. de la A.Ş.M.,, a scriitorilor, 
ziariştilor, oamenilor de cultură (în to- 
tal vreo 300 de persoane), unde s-a 
discutat situaţia creată pe teren în 
legătură cu încercarea de aplicare a 
art. 13. Adunarea s-a adresat către 
Preşedintele Republicii, di. M. Snegur, 
către Preşedintele Parlamentului, di. 
P. Lucinschi, către prim-ministrul 
Republicii, di. A. Sangheli, către 
ministrul învăţămîntului, di. P. 
Gaugaş, cu cerința de a opri ostilitățile 
şi persecuțiile faţă de cele 3 obiecte 


de predare (limbă română, literatura 
română, istoria românilor) şi faţă de ` 
profesorii respectivi. S-a propus de 
asemenea să fie declarat un moratoriu 
asupra art: 13 din Constituţie!. 

2. Greva generală a studenţilor, 
liceenilor, profesorilor (martie—aprilie 
1995) ce a avut loc la Chişinău şi în 
alte oraşe ale Republicii Moldova. 
Greviştii au formulat o serie de 
revendicări de ordin economico-socio- 
cultural, inclusiv privind limba, 
literatura şi istoria?. 

3. Mesajul Preşedintelui 
Republicii Moldova, di. M. Snegur, din 
27 aprilie 1995, către Parlament în care 
s-a propus revizuirea articolelor 13 şi 
118 din Constituţia Republicii Moldova 
şi revotarea lor în următoarea redacţie: 

“Limba de Stat (oficială) a Republi 
Moldova este limba română”?. 

4. La 20 şi 21 iulie 1995, sub 
auspiciile Parlamentului Republicii 
Moldova, şi-a ţinut lucrările Conferinţa 
ştiinţifică pe tema “Limba română este 
numele corect al limbii noastre” 
(M.Snegur). Au prezentat comunicări 
27 de savanţi cu renume, inclusiv 
reprezentanţi ai ştiinţei romanice din 
Sankt-Petersburg şi din Kiev. Încă şi 
încă o dată s-a demonstrat cu 
argumente peremptorii că e necesar 
a face o distincţie netă între dialect 
(subdialect, grai) şi limbă literară (pe 
un teritoriu istoric concret pot 
funcţiona mai multe graiuri, dar numai 
o singură limbă literară); între stat şi 
limba de stat (pot exista state diferite, 
dar avînd aceeaşi limbă oficială, de 
exemplu: cele două state coreene se 
folosesc de o singură limbă oficială; 
cazuri similare se constată şi între 
Austria şi Germania, Anglia şi S.U.A., 
Portugalia şi Brazilia, Angola, Guineea- 
Bissau; Spania şi cele vreo 20 de ţări 
din America Latină (Argentina, Bolivia, 
Columbia, Cuba, Mexic, Chile, Ecua- 
dor, Salvador, Peru etc.), Franţa şi 
Canada (Quebec), Monaco, Zair, 
Congo etc., etc.), între denumirea 
statului şi originea etnică a populaţiei 
autohtone (deşi există 2 state aparte, 
Republica Moldova şi România, 
originea etnică a autohtonilor e una şi 

aceeaşi, căci “de ia Râm ne tragem”, 
vorba cronicarului); situaţia e similară 
în cele două Corei, în Germania şi 
Austria, în China şi în Taivan, într-un 
şir de state (ţări) arabe. 

La şedinţa din 20 iulie, care a 
avut loc chiar în sediul Parlamentului, 
au asistat Preşedintele Republicii, 
Preşedinteie Parlamentului şi mai 
mulţi deputaţi. În Rezoluţia adoptată 
savanții au subliniat necesitatea de a 
se respecta adevărul ştiinţific privind 
limba şi istoria. De asemenea s-a cerut 
respingerea acţiunilor reprobabile ale 
unor forţe politice şi ale unor organe 
de presă în vederea organizării unui 
referendum într-o problemă care ţine 
în exciusivitate de competenţa 
ştiinţei:. 

În general, Conferinţa a fost un 
adevărat triumf al ştiinţei filologice şi 
istorice din Republica Moidova, 
demonstrînd că avem cadre cu o 
foarte înaltă pregătire profesională. 

Rămîne să sperăm că în toamna 
lui 1995, cînd în Parlament se.vor lua 
în discuţie propunerile făcute de 
Preşedintele Republicii referitor la 
revizuirea articolelor 13 şi 118 din 
Constituţia Republicii Moldova, 
deputaţii se vor pătrunde de marea 
răspundere civică pe care o poartă şi 
vor da preferinţă axiomelor, respingînd 
ambițiile personale ale unor politicieni. 


QQQ 

Dar să revenim la ceea ce se 
cheamă bilanțul funcționării pe parcurs 
de 6 ani a Legislaţiei lingvistice în 
Republica Moldova. 

În linii mari se poate afirma că, 
în ciuda multor obstacole apărute după 
adoptarea Legislaţiei în.cauză (31 au- 
gust 1989), limba de stat (română) îşi 
extinde treptat aria de funcţionare în 
viaţa publică a Republicii Moldova. 
Elevii, studenţii, funcţionarii statului, 
oamenii de cultură în sensul cel mai 
larg al termenului, ziariştii, lucrătorii 
Companiei Teleradio Moldova, mulţi 
dintre cetăţenii Republicii Moldova 
vorbesc şi scriu astăzi mult mai 
româneşte decit acum cîţiva ani. In 
acest sens, Preşedintele Republicii 


Moldova, în Mesajul amintit deja, 
scrie: “Vă invit, domnilor, deputaţi, să 
răsfoiţi textele stenogramelor cu 
alocuţiunile dumneavoastră de acum 
4—5 ani. Vă asigur, veţi descoperi cu 
plăcere că noi toţi, cu greu, dar totuşi, 
din an în an, învăţăm a vorbi şi a scrie 
mai corect. 

Aceasta s-a putut întîmpla doar 
datorită evoluţiei spre bine a mediului 
lingvistic în viaţa noastră cotidiană şi 
nu fără însuşirea şi respectarea 
normelor limbii române, inclusiv cu 
ajutorul dicţionarelor de limbă română, 
pentru diverse domenii, care sunt 
prezente astăzi pe masa fiecărui elev, 
student, profesor, specialist”. . 

Aderînd la cele citate, aş vrea 
să subliniez în mod expres că oamenii 
simpli de la ţară, cu puţină carte, 
totdeauna îşi dădeau seama că 
există o anume deosebire între graiul 
lor moldovenesc şi limba literară 
(numită şi de ei română) a 
intelectualilor, a celor cu carte. În 
această ordine de idei cunoscutul sa- 
vant dialectolog Valentina Corcimari 
notează că ţăranii noştri care “grăiesc 
moldoveneşte” zic despre un cutare 
sau cutare intelectual că acela 
“grăieşte mai pi delicat”, adică 
româneşte... că “la români pînă şi cel 
de.la sapă se străduia să grăiască cît 
mai după carte” (“Glasul Națiunii”, nr. 
31, august 1995, p. 6). 

Fireşte, odată cu procesul de 
culturalizare a satelor noastre, cu 
revenirea de la studii a bacalaureaţilor, 
licenţiaţilor, specialiştilor din diverse 
domenii, tot mai mult se va vorbi “mai 
pi delicat”, “mai după carte” şi sătenii 
vor savura din plin şi vor deprinde 
verbui românesc. 

La reanimarea şi revigorarea 
limbii literare în Republica Moldova vor 
contribui mult şi cei vreo 10.000 de 
tineri basarabeni (elevi, liceeni, 
studenţi, doctoranzi) aflaţi la studii în 
România, şi cele 225 de milioane de 
lei, alocate la 4 august curent 
Republicii Moldova de către Guvernul 
României pentru organizarea unor 
cursuri de perfecţionare a învăţătorilor 
şi profesorilor; pentru organizarea unor 


Limba R omduă 


8 


stagieri pentru studenţi şi cadre 
didactice universitare; pentru 
achiziţionarea de cărţi, manuale şi alte 
materiale didactice; pentru sprijinirea 
liceului de creativitate şi inventică 
“Prometeu” din Chişinău (vezi 
“Moldova Suverană”, 15 august 1995, 
p. 1). Mai mult decît atît, “conform 
Acordului dintre Ministerele 
Învățămîntului din România şi 
Republica Moldova pentru anul de 
învăţămînt 1995—1996, ne-au fost 
oferite 1000 de burse pentru studii 
universitare. Pînă la momentul actual 
au fost onorate 800 de burse, 14 cen- 
tre universitare (35 de instituţii de 
învăţămînt superior)” (Ludmila 
Rotăras, şef adjunct al Direcţiei 
principale învăţămînt superior a 
Ministerului Învățămîntului din 
Republica Moldova. Interviu — 
"Făclia”, 21 octombrie, 1995, p. 1). 

S-ar putea enumera şi o serie de 
alte succese ce ţin de realizarea 
Legislaţiei lingvistice, dar să ne oprim 
mai mult la cele ce nu s-au făcut în 
cei 6 ani. 

Mai întîi, aş vrea să remarc o 
contradicţie de ordin principial. 
Legislaţia lingvistică a fost elaborată 
şi adoptată pe timpul cînd Moldova era 
încă R.S.S.M.,, iar parlamentul ei — 
Sovietul Suprem al R.S.S.M., august 
1989. Era şi firesc ca în Legislaţia 
lingvistică să figureze glotonimul 
“limba moldovenească”. 

„Dar peste 2 ani situaţia s-a 
schimbat în mod radical, căci la 27 
august 1991 Parlamentul Moldovei 
votează “Declaraţia de Independenţă 
a Republicii Moldova”, în care e scris 
cu litere de aur: “mişcarea demo- 
cratică de eliberare naţională a 
populaţiei din Republica Moldova şi-a 
reafirmat aspiraţiile de libertate, 
independenţă şi unitate naţională, 
exprimate prin documentele finale ale 
Marilor Adunări Naţionale de la 
Chişinău din-27 august 1989, 16 
decembrie 1990 şi 27 august 1991, 
prin legile şi hotărîrile Parlamentului 
Republicii Moldova privind decretarea 
limbii române ca limbă de stat şi 
reintroducerea alfabetului latin, din 31 


august 1989, drapelul de stat, din 27 
aprilie 1990, stema de stat, din 3 
noiembrie 1990, şi schimbarea 
denumirii oficiale a statului din 23 mai 
1991.” 

Aşadar, glotonimul limba română 
pentru denumirea limbii de stat din 
Republica Moldova e legiferat din 27 
august 1991 şi, deci, nu era cazul ca 
în 1994 în Constituţia Republicii 
Moldova să se reintroducă buclucaşul, 
inadecvatul şi antiştiinţificul glotonim 
“limba moldovenească”. 

În această ordine de idei, 
Preşedintele Republicii, di Mircea . 
Snegur, în Mesajul citat deja, scrie: 
“Este bine ştiut faptul că doar cîțiva 
ani în urmă noţiunea de limba română 
era folosită drept singura ce denumea 
limba noastră în circuitul cotidian: acte 
oficiale ale Parlamentului, 
Preşedinţiei, Guvernului, documente 
şi formulare ale ministerelor, 
departamentelor, organizaţiilor şi 
întreprinderilor, fără a mai pomeni de 
învăţămînt, literatură, presă; 
audiovizual. Aceeaşi formulă a figurat 
drept denumire a limbii de stat în primul 
proiect de Constituţie a Republicii, 
elaborat de o comisie autoritară, în 
fruntea căreia am avut ocazia şi 
onoarea să mă aflu. Nu-mi amintesc 
să fi fost cineva care a pus la îndoială 
sau a contestat acest lucru...”?. 

Aşadar, în Legislaţia lingvistică 
(1989) figurează glotonimul “limba 
moldovenească” (dar cu recu- 
noaşterea identităţii lingvistice moldo- 
române); în “Declaraţia de 
Independenţă a Republicii Moldova” 
(1991) este eternizat glotonimul “limba 
română”, iar în Constituţia Republicii 
Moldova (1994) se revine la sintagma 
“limba moldovenească”. Mai trece un 
an şi la 27 aprilie 1995 Preşedintele 
Republicii, di Mircea Snegur, în 
Mesajul adresat Parlamentului 
Republicii Moldova, cere insistent să 
ne întoarcem la glotonimul “limba 
română”, căci “Limba română este 
numele corect al limbii noastre”. 

Aceasta-i situaţia, stimată 
audienţă, şi noi ar trebui să o 
cunoaştem şi să ştim a o explica. 

Să trecem la examinarea 
modului de realizare a legilor despre 
limbă. 

Legea Cu privire la 
funcționarea limbilor vorbite pe 
teritoriul Republicii Moldova 
cuprinde 32 de articole. ale căror 
prevederi trebuiau transpuse în viață 
pe parcursul anilor 1990—1995 
inclusiv?. Deci, la 1 ianuarie 1996 
legea în discuţie urmează să-şi atingă 
scopul final. Procesul de implementare 
a ei, însă, este extrem de dificil. Ne 
vom opri doar la unele momente ce 
ne par de principiu. 

În articolul 1, titlul 1 se specifică 
în mod deosebit că limba de stat 
“îndeplineşte... funcţiile limbii de 
comunicare interetnică pe teritoriul 
republicii”, adică se foloseşte masiv 
în toate sferele vieţii sociale, 
economice, politice, culturale, 
ştiinţifice etc. 

Spre marele nostru regret, 
trebuie să recunoaştem că limba 
română încă nu predomină cu 
adevărat în nici o sferă a vieţii publice 
şi nu a devenit limbă de comunicare 
interetnică. Mai mult chiar: în 
Constituţia Republicii Moldova, în alte 
documente de stat se afirmă că şi 
rusa este limbă de comunicare între 
naţiuni pe teritoriul republicii noastre. 
Această concurenţă, evident, nu poate 
fi în favoarea limbii române. 

Probabil că vor trece încă mulţi 
ani pînă limba noastră cea română se 
va instaura pe tronul din care a fost 
izgonită pe nedrept în 1812, 1940 şi 
1944. i 

Articolul 7, titlul II prevede 
următoarele: “Pentru lucrătorii de 
conducere, pentru lucrătorii organelor 
puterii de stat, ai administraţiei de stat 
şi ai organizaţiilor obşteşti, precum şi 
pentru lucrătorii de la întreprinderi, 
instituţii şi organizaţii, care în virtutea 
obligaţiilor de serviciu vin în contact 
cu cetăţenii (ocrotirea sănătăţii, 
învățămîntul public, cultura, mijloacele 
de informare în masă, transporturile, 
telecomunicaţiile, comerţul, sfera 
deservirii sociale, 
comunală şi de locuinţe, organele de 


gospodăria 


“ocrotire a normelor de drept, serviciul 


de salvare şi de lichidare a avariilor 
ş.a.), indiferent de apartenenţa 
naţională, în scopul de a asigura 
dreptul cetățeanului la alegerea limbii, 
se stabilesc cerinţe în ceea ce 
priveşte cunoaşterea limbilor română, 
rusă, iar în localităţile cu populaţie de 
naţionalitate găgăuză — şi a limbii 
găgăuze la nivelul comunicării, 
necesar pentru îndeplinirea obligaţiilor 
profesionale. 

Gradul de cunoaştere a limbilor 
se-determină în modul stabilit de către 
Guvern în conformitate cu legislaţia 
în vigoare” ”. 

Acest articol a suportat o 
adevărată metamorfoză. 

La început a fost stabilită pentru 
atestare data de 1 ianuarie 1994, apoi, 
la insistența unor forțe politice 
neinteresate în respectarea Legislaţiei 
lingvistice, termenul a fost amînat 
pentru 1 ianuarie 1997. 

Recent (iunie 1995) Guvernul 
Republicii Moldova abrogă hotărîrea 
Consiliului de Miniştri al R.S.S.M. din 
12 aprilie 1990 “Cu privire la aprobarea 
modului de determinare a.nivelului de 
cunoaştere a limbilor necesar pentru 
exercitarea obligaţiunilor de muncă şi 
de funcţie”. Totodată Guvernul a 
aprobat Nomenclatorul ocupaţiilor care 
intră sub incidenţa art. 7 din Legea 
cu privire la funcţionarea limbilor 
vorbite pe teritoriul Republicii 
Moldova şi modul de evaluare a 
gradului de cunoaştere a limbii de stat 
(vezi “Moldova Suverană”, 10 iunie 
1995, p. 3). Dar, în paranteze fie spus, 
nu este sigură nici soarta acestei 
decizii a Guvernului. 

Numai parţial şi sporadic se re- 
spectă titlurile IV, V, VI (art. 15, 16, 17), 
care se referă la limba lucrărilor de sec- 
retariat în acţiunile penale, civile şi în 
cazurile administrative; limba 
arbitrajului, notariatului; limba organelor 
de înregistrare a actelor de stare civilă; 
limba în sfera învăţămîntului public, 
ştiinţei şi culturii; limba în denumiri şi 
în informaţii ş.a. 

Controalele efectuate de către 
inspectorii de la Direcţia Limbilor, ca 

arte structurală a Ministerului 
învăţămîntului, pe parcursul primelor 
7 luni ale anului 1995, în circa 400 de 
unităţi economice, comerciale, de 
cultură, învăţămînt, transport, ocrotire 
a sănătăţii etc., au demonstrat, spre 
marele nostru regret, că în republică 
mai continuă să aibă loc “un proces 
insistent de marginalizare a limbii 
noastre (în structurile economice, 
comerciale, mai ales cele private), de 
trecere tacită, consecventă, la 
utilizarea, scris şi oral, a limbii ruse. 
Limba rusă funcţionează de facto ca 
limbă de stat (în.Chişinău, Bălţi, în în 
toate oraşele republicii)”'!. Şi încă 
ceva. Un serios factor dereglator în 
funcţionarea limbii române îl constituie 
tipografiile (mai ales cele private), 
deoarece “ele tipăresc fără 
discernămînt, tirajînd anumite 
formulare tipizate învechite în limba 
rusă sau într-o traducere infectă..., 
poluînd astfel mediul lingvistic”. In 
general, inspectarea pe teren a arătat 
că mulţi responsabili de executarea 
Legislaţiei lingvistice cauta tot felul de 
pretexte pentru a se eschiva de la 
îndatoririle ce le revin. 

După apariţia Constituţiei 
Republicii Moldova şi mai ales după 
adoptarea de către Parlament a Legii 
Învățămîntului situaţia limbii române 
în şcolile profesional-tehnice şi în cele 
superioare se complică. 

Practica internaţională şi 
experienţa republicii noastre au 
demonstrat că studiile medii speciale 
şi cele superioare trebuie urmâte în 
limba de stat, pentru că specialiştii din 
diferite domenii intră în contact cu 
cetăţenii ţării respective. În baza 
acestui argument şi avînd în vedere 
faptul că Republica Moldova 
pregăteşte cadre pentru necesităţile 
economiei naţionale a Moldovei şi nu 
pentru Rusia, Ucraina etc., s-a propus 
în prima variantă a Legii Învățămîntului 
ca studiile în şcoala superioară şi 
medie de specialitate să se facă în 
limba de stat. 

Parlamentul a respins varianta 
respectivă, legiferînd următoarea 
formulare: 


“Statul asigură, conform 
Constituţiei Republicii Moldova şi 
Legislaţiei în vigoare cu privire la 
funcţionarea limbilor, dreptul de a 
alege limba de educare şi instruire la 
toate nivelurile şi treptele sistemului 
de învăţămînt” (a se vedea ari. 8 şi 
25). 

Repercusiunile acestei legi pot 
fi foarte grave pentru republică şi iată 
de ce: | 

primo: elevii rusofoni nu vor mai 
dori să înveţe limba română în şcolile 
medii, licee, gimnazii etc. din simplul 
motiv că nu vor mai avea nevoie de 
ea în şcolile superioare; 

secundo: licenţiaţii rusofoni, în 
virtutea poziţiei lor sociale mai ferme 
în toate verigile economiei naţionale 
şi ale comerţului din Republica 
Moldova, vor ocupa cu uşurinţă locurile 
vacante, lăsîndu-i pe licenţiaţii 
moldoveni fără lucru. Forţaţi de starea 
materială precară, aceştia vor fi nevoiţi 
să părăsească Republica Moldova, 
îndreptîndu-se spre Răsărit, spre tările 
din C.S.., fapt devenit deja ordinar î în 
republica noastră; 

terzo: legea instigă toate aşa- 
numitele minorităţi naţionale (de fapt 
— reprezentanţi ai unor etnii) împotriva 
limbii române, permiţîndu-le şi în 
continuare a nu se circumscrie 
mediului lingvistic românesc, ci a 
forma nişte oaze rusofone cu tendinţe 
separatiste pe tot întinsul minusculei 
noastre republici. 

Şi mai trist este faptul că unei 
asemenea situaţii anormale se caută 
o justificare juridică. Astfel, 
preşedintele Comisiei pentru drepturile 
omului şi minoritățile naţionale în 
Parlamentul Republicii Moldova, în- 
tr-un dialog susţinut pe paginile 
săptămînalului “Făclia”, menţionează 
că “în societatea noastră există o 
parte considerabilă a populaţiei care 
consideră drepi limbă maternă limba 
rusă, şi nu e vorba numai de ruşii etnici, 
ci şi de o parte considerabilă a 
ucrainenilor, bulgarilor, în special a 
celor care locuiesc în oraşe. Pe de 
altă parte, continuă deputatul, chiar 
acei reprezentanţi ai minorităţilor care 

nu consideră limba rusă drept limbă 
maternă în majoritatea cazurilor ac- 
ceptă limba rusă ca mijloc de 
comunicare foarte important. Ei sunt 
deprinşi să înveţe în această limbă în 
instituţiile de învăţămînt de diferite 
niveluri. Mai mult ca atît, uneori ei nu 
ştiu destul de bine limba de stat 
moldovenească sau română şi din 
această pricină actualmente este 
problematic pentru dumnealor de a 
învăţa în instituţiile superioare în limba 
de stat."(“Făclia”, 5 august 1995, p. 2) 

Ce se poate spune pe marginea 
acestei lungi şi întortocheate 
“îndreptăţiri” a Legii Învățămîntului 
care legiferează şi predarea în limba 
rusă în instituţiile de învățămînt su- 
perior? 

În rîndul întîi, dacă o parte 
considerabilă din reprezentanţii 
minorităţilor acceptă rusa ca mijloc 
de comunicare “foarte important”, 
înseamnă că ei recunosc ca oficială 
nu limba statului în care locuiesc, 
ci limba altui stat. Apare întrebarea: 
este cineva în drept (fie chiar 
minoritate naţională) să procedeze 
în acest fel? 

Să presupunem perabsurdum că 
la Moscova sau Petersburg nişte 
reprezentanţi ai minorităţilor naţionale 
nu ar considera limba rusă “ca mijloc 
de comunicare”, ci o limbă a unui alt 
stat. Li s-ar crea oare catedre şi un 
corp profesorai-didactic ce ar 
funcţiona în acea oarecare altă limbă 
decît rusa? Exclus, desigur! 

În rîndul al doilea, se afirmă că 
reprezentanţii minorităţilor “sunt 
deprinşi să înveţe în limba rusă în 
instituţiile de învăţămînt de diferite 
niveluri”. Din nou apare o întrebare: 
cine i-a deprins să înveţe în acea 
limbă? Răspunsul e la suprafaţă: 
regimul totalitar din ex-U.S. Ei bine, 
de mult nu mai există U.S. şi nici 
R.S.S.M.; a trecut mai mult de un 
cincinal de cînd s-a schimbat vechiul 
regim sovietic cu tot cu politica lui 
naţională (mai exact, antinaţională). 
Oare nu e timpul să-şi schimbe 
deprinderile şi tinerii reprezentanţi ai 
minorităţilor din Moldova? 


Aş maivrea să amintesc că şi noi, 
basarabenii mai în vîrstă, pînă la 1944 
eram deprinşi să învăţăm în limba română 
în orişice instituţie de învăţămînt. Dar 
peste noapte ne-am văzut siliți să ne 
schimbăm deprinderile şi să trecem la 
limba rusă în şcolile medii de specialitate 
şi în cele superioare. Şi nu s-a găsit atunci 
nici un parlament, nici un departament, 
nici un minister să ne apere deprinderile 
şi drepturile inalienabile de băştinaşi, de 
aborigeni! i 

Dar să continuăm firul 
“argumentărilor”. Se afirmă că tinerii 
minoritari “nu ştiu destul de bine limba 
de stat moldovenească sau română 
şi din această pricină actualmente 
este problematic pentru d-lor de a 
învăţa în instituţiile de învăţămînt su- 
perior în limba de stat”. 

Am putea exclama: bravo, chiar 
bravissimo! După ce s-au născut şi 
au crescut în Republica Moldova, au 
învăţat la şcoală vreo 8 ani în limba 
română, sărmanii de ei, tot n-o mai 
ştiu “destul de bine”. Volens-nolens, 
apare întrebarea: cum se face că mulţi 
dintre ei plătesc bani grei ca să intre 
la U.L.I.M. sau A.S.E.M. la facultăţi 
unde se predă în limbi străine? Parcă 
aceste limbi ei le cunosc'la perfecţie 
din şcoală? Fireşte că nu. La mijloc e 
interesul! Limba de stat a Republicii 
Moldova ei nu vor s-o înveţe, deoarece 
nici mulţi parlamentari de-ai noştri încă 
nu şi-au dat prea bine seama cine 
sunt, de unde vin şi ce limbă vorbesc: 
moldovenească sau română? 

Dorind să iasă din acest circulus 
viciosus, unii lectori au propus să li 
se dea alofonilor un an pregătitor, după 
cum se procedează cu studenţii veniţi 
de pe alte continente (Africa, America 
Latină etc.). Dar, după cum se vede, 
multora nu le-a convenit varianta 
propusă, căci ea nu mai lăsa loc 
pretențiilor cum că în Republica 
Moldova s-ar leza drepturile omului, 
mai ales ale rusofonilor. Cu alte 
cuvinte, ar fi dispărut calul de bătaie, 
aşa-zisul naționalism al moldovenilor! 

Oamenii de ştiinţă şi pedagogii 
sunt convinşi de faptul că în Republica 
Moldova nu vom putea edifica o 

şcoală naţională (învăţămînt naţional), 
nu vom putea ridica nivelul limbii 
materne, nu ne vom simţi suverani şi 
independenţi, dacă procesul de 
instruire în şcolile medii şi cele 
su perioare se va derula în limba unui 
alt stat, în limba rusă. În acest plan 
vom cita in extenso opinia rectoratului 
Academiei de Ştiinţe Economice din 
Republica Moldova: 

“În noile condiţii nu mai poate fi 
evitată şi problema limbii de instruire. 
Experienţa mondială, succesele 
obţinute de unele state noi, care nu 
demult făceau parte din fosta 
U.R.S.S., ne demonstrează că studiile 
făcute în instituţiile de învăţămînt su- 
-perior trebuie să se efectueze, de 
regulă, în limba oficială a statului. 
Studiile obligatorii în şcoala generală 
se fac în limbile minorităţilor naţionale, 
iar în universităţi şi colegii — în limba 
de stat. La noi condiţia aceasta nu se 
respectă şi avem mai multe probleme. 
În primul rînd, aceste fenomene 
subminează independenţa statului 
nostru. Apoi mulţi dintre tinerii 
specialişti nici nu au de gînd să-şi 
aducă contribuţia la prosperarea 
republicii noastre. La cele spuse se 
adaugă şi faptul că predarea în două 
limbi are nevoie de o remunerare 
suplimentară. Predarea în universităţi 
şi colegii trebuie să fie în limba oficială 
a republicii, în limba română, sau, în 
cel mai rău caz, începînd cu anul doi 
de studii, lăsînd pentru o perioadă de 
tranziţie instruirea în limba rusă la 
primul an de studii. Dacă Parlamentul 

“şi Guvernul nu vor accepta această 

modalitate, trebuie să fim conştienţi 
de faptul că nu vom avea o şcoală 
naţională şi un stat independent, iar 
limba română va continua să fie limbă 
de bucătărie, dar nu oficială. 

Studierea limbii: materne în 
paralel cu cea străină are importanţă 
nu numai sub aspect cultural, ci şi sub 
aspect economic. De aceasta s-au 
convins profesorii A.S.E.M. (12 
persoane), care au avut posibilitatea 
timp de 30 de zile să ia cunoştinţă de 
sistemul de instruire şi susţinere a 
businessulul mic privat în statul 

Nebrasca din S.U.A. (iunie—iulie 
1995). 

Limba oficială este studiată la 
toate nivelurile de instruire şi în 
sistemul de perfecționare, deoarece, 
consideră americanii, o persoană ce 
nu cunoaşte limba literară nu poate 
întocmi un plan de afaceri, întîmpină 
greutăţi în comunicare cu partenerii şi 
colegii sau subalternii, este mai puţin 
favorizată cînd se adresează în 
instituţiile bancare, financiare etc. 

În republica noastră, după cum 
se ştie, în domeniul studierii limbii de 
stat situaţia continuă să fie foarte grea. 
De aceea predarea obiectelor, în 
primul rînd, a celor de specialitate, în 
limba oficială a republicii trebuie să fie 
o realitate, susţinută de către 
Parlament şi Guvern” ®. 

Comentariile ne par de prisos. 

Scriitoarea Lida Istrati, deputat 
în Parlament (Blocul Țăranilor şi 
intelectualilor), comentînd articolele 
referitoare la şcoala superioară din 
Legea Învățămîntului (mai ales celé 
ce privesc predarea în limba rusă), 
notează că noi şi “în continuare vom 
fi lipsiţi de mediul lingvistic”, căci 
specialiştii respectivi (pregătiţi în 
rusește) ' ‘vor refuza să vorbească cu 
noi în limba română, poate nu din rea 
intenție, ci pentru că nu o vor 
cunoaşte şi nu vor fi impuşi prin lege 
s-o cunoască”. 

Şi mai departe autoarea deputat 
conchide cu durere: “Toate naţiunile 
îşi păstrează, în primul rînd, sufletul, 
sufletul care este limba, este specificul 
său, este gîndirea. Noi, fiind lipsiţi de 
posibilităţi elementare de a ne studia 
limba, am ajuns să o vorbim groaznic, 
cu rare excepţii. Or, acest lucru 
afectează însuşi sufletul, fiinţa: 
poporului nostru... “(Idem, ibidem). 

Are dreptate deputatul Lida 
istrati, dar în Parlament d-ei dispune 
de un singur vot, care, fireşte, n-a fost 
luat în seamă. 

Dar să vedeţi pînă unde merge 
bunătatea proverbială a moldovenilor 
şi nerecunoştinţa deseori agresivă 
chiar a alolingvilor. În Republica 
Moldova au fost create vreo 20 de 

societăţi etnoculturale, multe din ele 
avînd şi mijloace de informare în 
limbile respective; se deschid şcoli cu 
limba de predare a minorităţilor (avînd 
un număr destul de mare de 
colaboratori ştiinţifici); în Parlament 
există un Departament pentru relaţii 
naţionale etc. Destul de confortabil sub 
acest aspect se simte minoritatea rusă 
(care constituie astăzi circa 13 la sută 
din populaţia republicii). Ea dispune de 
“Centru de cultură rusă”, “Fondul 
scrisului şi culturii slavone”, 
“Comunitatea rusă”, ziare, reviste etc. 

Anume reprezentanţii 
organizaţiilor obşteşti ale minorităţii 
ruse asaltează Ministerul 
Învățămîntului (personal pe dl 
Gaugaş), Guvernul Republicii (per- 
sonal pe di Sangheli), înaintînd o serie 
de pretenţii şi revendicări, afirmînd 
sus şi tare că în Republica Moldova 
sunt lezate drepturile lor. lată cîteva 
din aceste pretenţii: 

— nerespectarea raportului 
demografic al populaţiei de 
naţionalitate rusă la admiterea în 
învățămîntul superior; | 

— numărul insuficient de ore în 
şcoală pentru istoria şi geografia 
statului rus; 

` — numărul redus de clase cu 
predarea în limba rusă în şcolile 
preuniversitare; 

— completarea actelor de studii 
să se facă în limba rusă; 

— nivelul scăzut de predare a 
limbii române în şcolile ruse; 

— starea financiară grea a 
publicaţiilor metodice de limbă rusă; 

— eliminarea din funcţii a 
minoritarilor din sfera administrativă, 
ocrotirea sănătăţii, comerţ, organele 
de drept. | 

S-au mai expus următoarele 
revendicări: 

1) Limba rusă ar trebui să devină 
în Republica Moldova limba ştiinţei. 

2) La Chişinău trebuie înfiinţată 
o Universitate Slavonă. 

3) Statul trebuie să acorde 
grupurilor etnice “facilităţi fiscale şi 
scutiri de plată de arendă” (vezi 


“Făclia”, 5 august 1995, Cronica mi-. 


nisterială; “Ţara”, 22 august 1995, 
Minoritățile înaintează noi pretenţii, 


p. 1). 

Şi primul ministru, şi ministrul 
învăţămîntului au demonstrat că multe 
pretenţii ale minorităţilor sunt bazate 
pe cifre şi date neîntemeiate, chiar 
greşite. Astfel, în cotele de admitere 
pe limbi de predare în instituţiile de 
învăţămînt superior în anul de studii 
1994—1995 “s-a respectat întocmai 
raportul demografic în ceea ce 
priveşte limba rusă de predare”. Mai 
mult decît atîta, Ministerul 
Învățămîntului “pînă în prezent nu a 
primit nici o plîngere de la vreo 
persoană căreia i s-ar fi lezat dreptul 
la studii în limba maternă” (“Făclia”, 5 
august 1995, Cronica ministerială). 

Premierul a declarat că 
problemele abordate de liderii 
grupurilor etnice “vor fi examinate în 
cadrul unei şedinţe a Gu- 
vernului”(“Ţara”, 22 august 1995, p. 1). 

E greu de presupus ce va de- 
cide Guvernul în privinţa pretinselor 
revendicări, dar e clar un lucru: se 
tensionează în mod intenţionat situaţia 
(politică) în republică, se caută capăt 
de gilceavă, se inventează probleme 
de ordin lingvistic acolo unde ele 
practic nu există sau, dacă apar, se 
pot rezolva uşor în conformitate cu 
standardele internaţionale. Nici într-o 
ţară civilizată şcoala superioară nu-şi 
poate permite aberaţia de a instrui: 
studenţimea în limba minorităţilor 
(etniilor), căci acest lucru ar îngusta 
geografia de funcţionare a unui 
asemenea specialist în economia: 
naţională. Numai în Republica 
Moldova continuă această anomalie, 
considerată de unii oameni de stat 
drept o mare înţelepciune şi un mo- 
ment forte al doctrinei noastre 
naţionale. 

Şi iată rezultatele: pe de o parte, 
statul asigură pregătirea specialiştilor 
de înaltă calificare în limba rusă, iar, 
pe de altă parte, aceştia se plîng că - 
nu se pot plasa în cîmpul muncii, unde 
se cere cunoaşterea limbii de stat; pe 
de o parte, statul cere ca limba lui 
oficială să-şi consolideze poziţiile în 

toate sferele vieţii publice, iar, pe de 
altă parte, specialiştii cu studii 
superioare, făcute în ruseşte, cer ca 
în Republica Moldova limba rusă să 
devină limba ştiinţei. 

Se ştie că pe meleagul nostru 
aproape 50 de ani nu s-a făcut ştiinţă 
fundamentală în limba română, deci e 
natural să nu avem nici aşa-numitul 
stil gnoseologic. Abia în ultimii ani 
catedrele universitare şi instituţiile 
Academiei de Ştiinţe au purces la 
investigări în limba română. Dar... 
colac peste pupăză... acum din nou 
ni se aminteşte că în limba noastră 
nu se cade a se face ştiinţă. Să auzi 
şi să nu crezi! 

Marele Cervantes era ferm 
convins că în ştiinţă se intră pe “uşa 
limbii materne”, iar filozoful francez 
Etienne Bonnot de Condillac (1715— 
1780) îi sfătuia pe tineri: “Vreți să vă 
însuşiţi ştiinţele? — Incepeti prin a vă 
învăţa limba!” 

După cum am văzut, unii lideri 
ai minorităţilor ne propun să uităm 
aceste adevăruri sâcre şi să 
abandonăm limba română în ştiinţă. 

Şi încă un moment care 
trezeşte cel puţin o mare nedumerire. 

Pe de o parte, conform Legii 
învăţămîntului, vo” funcţiona sine die, 
la universităţi, y,- 'e cu predarea în 
limba rusă, iar, pe de altă parte, 
rusofonii pretind ca statul să le mai 
deschidă, de la buget, o Universitate 
Slavonă, instituţie ce nu există nici în 
Ucraina, nici în Bielarusi şi nici chiar 
în Rusia — ţări slave. 

Din cele expuse mai sus e lesne 
de conchis că toate pretenţiile (sau, 
în orice caz, cea mai mare parte din 
ele) minorităţilor nu au temeiuri 
serioase, constituind ceea ce se 
cheamă contradictio in adjecto şi ele 
ar putea fi satisfăcute doar de acei 
oameni de stat care deseori se conduc 
de aparenţe, neglijind esenţa. 

“Revenind la “Legea cu privire la 
funcţionarea limbilor vorbite pe 
teritoriul Republicii Moldova”, trebuie 
să menţionăm că ceva mai eficient se 
traduc în viaţă articolele 24—29 din 
titlul VI “Limba în denumiri şi în 


informaţii”. 

În limba română s-au transcris 
denumirile localităţilor, obiectivelor 
geografice, străzilor, pieţelor, 
ministerelor, întreprinderilor, instituţiilor 
şi organizaţiilor, firmelor, blanchetelor 
(formularelor), mărfurilor, produselor 
alimentare ş.a.m.d. Dar şi la acest 
capitol se simte în ultimul timp o 
indiferenţă şi o revenire tacită la limba 
rusă. 

Legislaţia lingvistică mai conţine 
şi legea “Cu privire la revenirea limbii 
moldoveneşti la grafia latină”. Punerea 
în aplicare a acestei legi era prevăzută 
în 2 etape: 1989—1993 şi 1994— 
1995. 

Etapa a doua (1994—1995) 
prescria “încheierea trecerii la grafia 
latină în sferele vieţii politice, 
economice, sociale şi culturale a 
republicii, inclusiv în activitatea 
organeior puterii de stat şi 
administraţiei de stat, efectuarea 
procedurii judiciare, ţinerea lucrărilor 
interne de secretariat, a documentaţiei 
de evidenţă, de dare de seamă şi a 
celei financiare de la întreprinderi, 
instituţii şi organizaţii, realizarea 
legăturii poştale şi telegrafice pe 
teritoriul Moldovei. pe baza grafiei 
latine, eliberarea către populaţie a 
noilor buletine de identitate”. 

Prevederile acestei legi se 
îndeplinesc mai bine şi mai cu succes 
decît ale celorlalte două legi deja 
menţionate, însă aceasta deloc nu 
înseamnă că alfabetu! românesc 
funcţionează impecabil pə tot teritori: i 
Republicii Moldova şi în toate sfere : 
vieţii publice. În raioanele.de est ale 
Moldovei, în aşa-zisa Republică 
Nistreană, legislaţia noastră lingvistică 
a fost abrogată acum 2 ani. Acolo sunt 
declarate 3 limbi de stat (rusa, 
ucraineana şi moldoveneasca) — toate 
funcţionînd pe baza grafiei ruseşti. 

Într-o stare dezastruoasă se află 
şcolile româneşti din Transnistria. 

Doctorul în istorie Tudor 
Tabunşcic, originar din Transnistria, 
scrie că în pretinsa Republică 
Nistreană funcţionează 57 de şcoli cu 
predarea disciplinelor în limba 

maternă. Contingentul elevilor ajunge 
la 30.000 de persoane. Există şi 19 
şcoli mixte (ruso-moldoveneşti) pe 
care, scrie autorul, le putem considera 
de mistuire a rămăşiţelor ro- 
mânismului. Aici învaţă 4000 de elevi 
români, trecuţi la alfabetul rusesc. 

Şi mai departe autorul notează: 
“Copiii moldoveni sunt foarte oprimaţi; 

„elevii ruşi primesc manuale din Rusia, 
elevii bulgari din satul Parkova — din 
Bulgaria; numai vlăstarele româneşti 
nu pot căpăta şi folosi manuale 
calitative, pe potriva niveluiui actual 
al ştiinţelor, din Republica Moldova şi 
din România. Cu fiecare an ei sunt 
aduşi la o tot mai monstruoasă 
degradare. Nu numai ştiinţifică, dar şi 
civică. Ei nu dispun de informaţie 
autentică, proaspătă. Curat genocid 
spiritual! Copiii români din toate şcolile 
aşa-zise naţionale din Transnistria au 
devenit mai slabi şi decît colegii lor 
din Republica Moldova şi decît elevii 
ruşi de peste Nistru” (“Glasul Națiunii”, 
nr. 45, noiembrie 1994, p. 6). 

Părinţii elevilor au bătut în zadar 
pragurile organelor de resort din 
Transnistria şi din Chişinău. inţelegînd 
acest lucru, ei au hotărît să iasă în 
stradă, să facă grevă, să blocheze 
căile ferate, să întreprindă marşuri de 
protest. 

Astfel, la 5 octombrie 1994, a 
avut loc marşul de protest al părinţilor 
şi copiilor de la şcolile româneşti din 
Tighina şi Transnistria, spre Tiraspol, 
avînd scopul de a-i determina pe liderii 
separatişti să repună în drepturi în 
raioanele de Est aie Republicii 
Moldova desfăşurarea procesului de 
învăţămînt în baza grafiei latine. La 
marş au participat circa 2.000 de 
persoane. 

Dar la Tiraspol tov. Voikova, 
vicepreşedintele Comitetului Executiv 
Tiraspol, le-a spus literalmente 
următoarele: 

“Noi v-am răbdat 4 ani. Credeam 
că vă veţi cuminţi, dar nu ne-aţi 
ascultat, aţi insistat să daţi copiii să 
înveţe în baza grafiei latine, dar 
răbdarea are limite. Acum legea a fost 
adoptată, ea trebuie respectată, aşa 


că descurcaţi-vă cum puteţi. Mai mult 
nu avem ce discuta! (“Ţara”, 11—X— 
94, p.3). E 

Nu se întrezăreşte nici o 
perspectivă în privinţa reintroducerii 
alfabetuiui român în şcolile din 
Transnistria şi în anul şcolar 1995— 
1996. La toate intervenţiile Guvernului 
Republicii Moldova, ale Ministerului 
învăţămîntului conducerea pretinsei 
Republici Nistrene continuă a 
răspunde printr-un total refuz. 

Mai mult decît atît. La Tighina 
s-a luat decizia “de a lichida şcolile şi 
clasele române cu predarea în baza 
grafiei latine, fiind lipsită de acest drept 
şi şcoala primară nr. 1, pe care n-au 
putut s-o desființeze pe parcursul 
anului trecut, deoarece era păzită zi 
de zi de către părinţi”, scrie ziaristul 
Mihail Voloh în articolul Şcolile 
româneşti din Tighina şi 
Transnistria sunt practic lichidate 
(“Ţara”, 8—VIII—95, p. 2). 

' Dacă în autoproclamata Repu- 
blică Nistreană alfabetul românesc 
este urmărit şi persecutat de lege, în 
Republica Moldova, dimpotrivă, el este 
apărat de lege. Şi, cu toate acestea, 
în ultimul timp bate la ochi tendința 
de a utiliza grafia rusă sau chiar limba 
rusă pentru denumirea produselor 
alimentare, mărfurilor industriale, la 
oficiile poştale, bănci, magazine, 
asociații etc., etc. şi chiar în piață. 

Explicația e simplă de tot. Odată 
cu amînarea termenului de atestare 
lingvistică a alolingvilor de la 1 ianuarie 

1994 pentru 1 ianuarie 1997, aceştia, 
după cum era şi firesc, au încetat să 
studieze limba română cu grafia ei 
latină. În ajutor le-a venit şi Constituţia 
Republicii Moldova care în articolul 13 
å legiferat glotonimul “limba, 
moldovenească”, limbă pe care mulţi 
rusofoni o consideră nedezvoltată şi 
inaptă pentru comunicarea elevată. 

Dar să nu uităm şi de un factor 
de ordin demografic: în oraşele 
Republicii Moldova rusofonii sunt 
majoritari şi, de regulă, plasați în 
cîmpul muncii. lată de ce observăm 
că tot mai des în locurile publice se 
vorbeşte şi se scrie ruseşte. Dacă prin 

anii 1991—1993 alolingvii se scuzau 
că nu ştiu limba română, încercau s-o 
înveţe în diferite cercuri (organizate şi 
finanţate de către stat), în ultimii 2'ani 
mulţi dintre ei bravează cu faptul că 
nu posedă limba de ståt, ba chiar au 
insolenţa de a-i brusca pe cei care ii 
se adresează (oral sau în scris) în 
limba română. 

Nu demult un asemenea caz 
reiata săptămînalul “Mesagerul”: “La 
Filiala Băncii de Economii (bd. Păcii 
coit Cuza-Vodă, sector Botanica) la 25 
iulie 1995 un cetăţean a completat în 
româneşte 2 blanchete: una pentru 
plata controlului tehnic al remorcii, 
cealaltă pentru impozit. 

Casieriţa Jenea (rusoaică), cînd 
văzu literă românească, parcă i s-a 
pus foc. "Şto? Şto?" — unde face ea 
nedumerită. Cînd clientul dă să se 
lămurească, aceea prinde a vocifera, 
intrigată, trîntindu-i hîrtiile în nas! 
Clientul s-a-retras fără a răspunde 
nimic şi a plecat în alt capăt de oraş, 
unde avea o casieriţă cunoscută” *. 

Cazuri similare cunoaşte fiecare 
dintre noi; despre ele se vorbeşte, cu 
indignare, la radio şi televiziune, se 
scrie mult în presa democratică. 


QQQ 

Care ar fi unele căi de remediere 
a situației lingvistice din Republica 
Moldova?:Cum s-ar putea ajunge la 
înscăunarea limbii române în viața pu- 
blică a Republicii Moldova? 

1. Să fie revotat în Parlament 
art. 13-din Constituție cu formularea 
corectă sub aspect ştiinţific şi istoric: 
“Limba de Stat (oficială) a Republicii 
Moldova este limba română”. Acest 
glotonim ar ridica prestigiul neamului 
nostru, ne-ar deschide un acces liber 
la întreg patrimoniul milenar al culturii 
româneşti, ar crea largi posibilităţi de 
creştere intelectuală a generaţiilor 
tinere din republică, ar reanima, 
revigora şi fortifica mult conştiinţa 
naţională a basarabenilor, erodată şi 
risipită în anii totalitarismului rusificant, 
țarist şi sovietic. 

2. Să se reînfiinţeze printr-un: 
decret prezidenţial Departamentul 


limbilor a cărui misiune de prim ordin 
ar fi să elaboreze, împreună cu A.Ş.M. 
şi catedrele de specialitate, politica 
lingvistică a Statului Moldova şi să 
supravegheze traducerea ei în viaţă. 

3. Să fie revăzută de urgenţă şi 
la modul cel mai serios legislaţia 
lingvistică (adoptată încă pe timpul 
regimului totalitarist), reformulindu-se 
articolele ei pe baze ştiinţifice şi 
realiste, dîndu-i-se prioritate limbii 
oficiale şi în acelaşi timp acordîn- 
du-li-se drepturi respective şi celorlalte 
limbi vorbite în conformitate cu 
standardele internaţionale şi relaţiile 
prieteneşti tradiționale între 
reprezentantii etniilor conlocuitoare în 
Republica Moldova. 

4. Să fie recunoscută în mod 
oficial (constituțional) adevărata 
noastră origine ẹtnică — românească 
— abandonîndu-se odată şi pentru 
totdeauna falsa, antiştiințifica şi 
antinaţionala teorie bolşevică despre 
două popoare şi două naţiuni diferite, 
teorie care a condus la degradarea 
limbii materne şi la scăderea 
alarmantă a genofondului naţional. 

5. Să se accepte româna în toate 
şcolile medii de specialitate şi cele. 
superioare din Republica Moldova, ca 
limbă de predare, păstrîndu-se, la 
necesitate, şi alte limbi, inclusiv rusa, 
pentru ţinerea unor cursuri şi seminare 
speciale. 

6. Să se procedeze la integrarea 
rezonabilă a sistemului de învăţămînt 
de toate gradele din Republica 
Moldova şi din România în vederea 
atingerii mai lesnicioase a unui stan- 
dard, mai întîi national în sens larg, 
iar mai apoi (şi concomitent) a celui 
european. 

Stimaţi colegi, 
onorată asistenţă! 

Noi, cei din Republica Moldova, suntem 
suverani şi independenţi; ne debarasăm în 
marş de dogmele totalitariste cu care am fost 
(mulţi dintre noi) îndoctrinaţi pînă la refuz; 
păşim cu siguranţă spre Europa, spre 
colaborare cu toate ţările civilizate ale lumii, 
căci de la ele avem ce învăţa. Şi în acest 
urcuş istoric ne este necesar un cît mai per- 

fect mijloc de comunicare; pentru noi el este 
limba română, care, grație dezvoltării sale 
seculare, dispune astăzi de toate stilurile 
funcționale, de tpate limbajele moderne (ju- 
ridic, medical, matematic, filozofic, biologic, 
fizic etc., etc.), limbă în care se poate traduce 
orişice operă din orişice limbă de circulație de 
pe glob. 

Şi acum mă întreb: putem noi oare să 
ne dezicem de această limbă sau s-o 
rebotezăm? 

Răspunsul îl găsim la George Coşbuc: 


Dacâ-n vremea tulburată 
Nu ne-am dat noi graiul ării, 
Azi, în ziua deşteptării, 
Cum să-l dăm? 
(poezia Graiul neamului) 


Nu-l vom da, desigur, căci pierderea 
limbii ar însemna şi dispariţia neamului nostru, 
stirpirea lui din rădăcină, dar noi... locului ne 
ținem..., cum am fost aşa răminem... (M. 
Eminescu). În acest sens, regretatul nostru 
savant şi poet lon Vatamanu spunea că 
“nemurirea poporului... derivă oricind şi 
oriunde din nemurirea limbii pe care o vorbeşte 
şi prin care îşi află devenirea într-un fel şi 
divinizarea în altul”: “Cu ajutorul limbii (prin 
limbă) un popor se nemureşte””. 

Permiteţi-mi să închei alocuţiunea mea, 
exclamiînd împreună cu poetul Gr. Vieru: 


Sărut vatra şi-al ei nume 
Care veşnic ne adună, 
Vatra ce-a născut pe lume 
Limba nostră cea română! 


(poezia Limba noastră cea 
română ) 


NOTE: 


1 Mai detaliat vezi Declaraţia în 
“Limba Română”, 1995, nr. 2 (20), 1995, 
p. 5—8. 

2 A se vedea “Limba Română”, 1995, 
nr. 3 (21), p. 3—44. 


3 Textul integral al Mesajului a se 
vedea în “Limba Română”, nr. 3 (21), 
1995, p. 45—51. 

4 Materialele Conferinței au fost 
publicate în “Limba Română” (ediție 
specială), 1995, nr. 4 (22). 

5 Vezi "Rezoluția Conferinţei ştiinţifice 
“Limba română este numele corect al 
limbii noastre”// “Limba Română”, 1995, 
nr. 4, p.5—6. 

S A se vedea “Limba Română”, 1995, 
nr. 3, p. 49. . 

7 Vezi “Declaraţia de independență a 
Republicii Moldova”// “Sfatul Ţării”, 27 
august, 1991. i 

8 A se vedea “Limba Română”, 1995, 
nr. 3, p. 46. 

°? Vezi broşura: “Actele legislative ale 
R.S.S. Moldoveneşti. Cu privire la 
decretarea limbii moldoveneşti limbă de 
stat şi revenirea ei la grafia latină”, 
Chişinău, 1990. 

1 Ibidem, p. 7. 

“ Vlad Ciubucciu, director general al 
Direcţiei. Realizarea Legislaţiei privind 
funcţionarea limbilor. Legislaţia 
lingvistică în vigoare. Cum o res- 
pectăm? // “Făclia”, 16 septembrie, 
1995, p. 3. 

12 Idem, ibidem. 

13 Eugen Hrişcev, doctor habilitat în 
ştiinţe. economice, profesor universitar, 
rector al A.S.E.M.-ului, Sergiu Chircă, 
doctor habilitat în ştiinţe economice, 
profesor univ., prim-prorector al A.S.E.M.- 
ului, Cadre pentru economia de piaţă / 
/ “Moldova Suverană”, 9 septembrie, 
1995, p.,2. 

1 Lidia Istrati, Fără un mediu 
lingvistic ne vom cunoaşte limba la 
nivelul unei limbi străine // “Făclia”, 5 
august, 1995, p. 2. 

15 Vezi punctul 9, p. 19—20. 

* Harry Negoescu, Limba care ne 
desparte, // "Mesagerul", 26 iulie 1995, p. 7. 

17 Victor Teleucă, Deplasarea spre 
roşu ori dimensiunea de echilibru în 
poezia lui lon Vatamanu // “Moldova 
literară”, 9 august, 1995, p. 3. 

pS a OREI 


REZOLUȚIA 


Conferinţei Naţionale de 
Filologie “Limba Română Azi” 
(ediţia a patra) organizată de 
către Universitatea “Al. |. Cuza” 
din laşi şi Universitatea de Stat 
din. Moldova în colaborare cu 
Academia Română — Filiala 
laşi, Academia Republicii 
Moldova, Societatea “Limba 
noastră cea română” din RM 
între 6 şi 9 octombrie 1995 


Conferinţa Naţională de 
Filologie “Limba Română Azi” (ed. 
IV) s-a desfăşurat în două etape: 
6—7 octombrie 1995, la: 
Universitatea “Al. |. Cuza” din laşi, 
şi 8—9 octombrie 1995, la 
Universitatea de Stat din Moldova, 
cu 43 de comunicări în care s-au 
luat în dezbatere personalitatea şi 
opera lui Grigore Ureche (patru 
secole de la naştere), probleme 
de sociolingvistică (legislaţia 
lingvistică din Republica Moldova 
după şase ani), de lingvistică 
aplicată (norma literară şi uzul ia 
toate nivelele limbii), de 
lexicografie şi dialectologie, de 
ortografie şi ortoepie, de teorie a 
limbii (controverse în jurul 
numeralului, articolului, infinitivului 
imperatival), precum şi de stilistică: 
funcţională a limbii române. 

Lucrările Conferinţei au luat 
sfîrşit prin adoptarea în 
unanimitate a următoarei Rezoluţii: 

1. Conferinţa Naţională de 
Filologie “Limba Română Azi” 
(ediţia a IV-a,laşi—Chişinău, 6— 
9 octombrie 1995) afirmă încă o 
dată necesitatea respectării 
adevărului ştiinţific, devenit de 


multă vreme o axiomă a lingvisticii 
romanice: 

Limba română, singura limbă 
neolatină de tip oriental, cea mai 
unitară ca sistem şi structură 
dintre limbile neolatine, este una 
şi aceeaşi limbă şi dincolo de 
diferenţiunile locale, indiferent de 
statele şi regiunile în care este 
întrebuințată ca limbă naţională: 
limbă de stat, limbă de cultură, 
limbă de comunicare interetnică. 

În baza acestui adevăr axi- 
omatic, singura denumire 
îndreptăţită, impusă de însăşi 
esenţa ei romanică, este 
glotonimul limba română. 
Termenul moldovenească, între- 
buinţat în mod nejustificat în 
sintagma “limba moldovenească”, 
denumeşte numai o variantă dia- 
lectală a limbii române, tot aşa 
precum în serie cu alte sintagme 
similare de acelaşi nivel: graiul 
muntenesc, graiul bănăţean, 
graiul maramureşean etc. 

Participanţii la Conferinţă dau 
o înaltă apreciere hotăririi de a se 
face demersurile necesare pentru 
ca afirmarea constituţională a 
identităţii limbii române, prin 
glotonimui folosit, să se 
întemeieze pe adevărul ştiinţific şi 
îşi exprimă încrederea că toate 
forţele politice se vor solidariza 
cerînd ca art. 13 din Constituţia 
Republicii Moldova să primească 
formularea susţinută şi prin 
recenta iniţiativă a Preşedintelui 
Republicii Moldova, di Mircea 
Snegur: Limba de stat (oficială) 
a Republicii Moldova este limba 
română. | 

Conferinţa Naţională de 
Filologie sprijină ferm Rezoluţia 
Conferinţei Ştiinţifice “Limba 
română este numele corect al 
limbii noastre” organizată de 
A.Ş.M., catedrele de specialitate 

de la instituțiile de învăţămînt su- 
perior din Republică, la solicitarea 
Parlamentului, în zilele de 20—21 

` iulie 1995, în care a fost susținută 
iniţiativa Preşedintelui R. Moldova 
privind reformularea şi revotarea 
în Parlament a art. 13 şi 118 din 
Constituţia Republicii Moldova în 
următoarea variantă, argumentată 
ştiinţific: “Limba de stat (oficială) 
a Republicii Moldova este limba 
română”. 

Pe baza principiului care 
guvernează orice ştiinţă, potrivit 
căruia adevărurile axiomatice nu 
pot face obiectul unor acţiuni 
proprii vieţii politice, de tip refe- 
rendum, Conferinţa solicită tuturor 
forțelor înscrise în procesul de 
dezvoltare democratică a 
societăţii să respingă cu toată 
fermitatea tendinţa unor forţe 
extremiste de a impune 
organizarea unui referendum 
privind denumirea limbii naţionale. 
Un astfel de act politic nu numai 
-că ar fi incompatibil cu modul de 
existenţă a adevărului ştiinţific, ci 
şi ar acutiza o stare de tensiune 
în interiorul societăţii, confruntată 
şi aşa de probleme grave. 

2. Conferinţa a luat act, cu 
îngrijorare, de obstacolele care cu 
tot mai multă tenacitate se ridică 
împotriva întrebuinţării limbii 
române şi a scrierii cu alfabet latin 
în şcoala naţională din Trans- 
nistria, precum şi în celelalte 
domenii ale vieţii social-politice, 
culturale, ştiinţifice. În legătură cu 
această situaţie, adresăm un Apel 
ferm către Guvernul Moldovei să 
ia toate măsurile care se impun şi 
care-i revin prin Lege pentru 
apărarea limbii române şi a scrierii 
ei cu grafie latină şi în această 
parte a Republicii Moldova. 

3. Din — comunicările 
prezentate şi din dezbaterile pe 
marginea lor s-a relevat ideea că 


cele mai numeroase greşeli de 
întrebuințare a limbii române se 
întîlnesc în presă, la radio şi 
televiziune, în dezbateri 
parlamentare. Conferința con- 
sideră absolut necesar ca 
mijloacele de comunicare în masă 
să-şi asume rolul fundamental 
care le revine în respectarea 
esenței specifice a limbii române 
ca limbă de cultură în dezvoltarea 
expresivităţii şi a creativităţii 
acesteia. 

4. Participanţii la Conferinţă 
apreciază consecinţele pozitive, 
pe multiple planuri, ale celorlalte 
ediţii şi susţin ideea 
instituţionalizării ei, cu acelaşi mod 
de desfăşurare, la laşi şi la 
Chişinău, în fiecare toamnă, ca 
una din' principalele căi de 
realizare concretă a procesului de 
integrare a activităţii profesorilor, 
cercetătorilor ştiinţifici, studenţilor 
în viaţa ştiinţifică şi academică, în 
spiritualitatea românească. 

5. Comitetul de Organizare a 
Conferinţei va da publicităţii 
prezenta rezoluţie. 


laşi—Chişina 4 
6—9 octombrie 199 5. 


Limba Romåaä 


FOR AL UNIRII 
SPIRITUALE 
A ROMANILOR 


La Urziceni ne aşteptau Doina şi 
lon. Aceeaşi cruce, ca şi la cimitirul de 
pe Armeană, aceeaşi fotografie, 
aceeaşi vatră cu flori îngrijite şi un 
mănunchi de lumînări neîncepute, 
lăsate de o mînă creştină. Vîntul rece 
„şi ninsoarea iute stingeau flacăra 
lumînărilor. Peste o sută de basarabeni 
consemnau prin această apropiere de 
sufletele Doinei şi al lui lon sfîrşitul 
Congresului al Ill-lea al Spiritualităţii 
Româneşti. A fost, poate, mai mult o 
dureroasă conştientizare a lipsei lor de 
la acel Congres. Golul lăsat de ei nu l-a 
umplut nimeni. 

La a treia sa ediţie, Congresul a 
întrunit la Băile Herculane peste 1600 
de participanţi, reprezentînd 46 de 
societăţi şi asociaţii culturale din 
comunităţile româneşti. S-au arătat 
interesaţi de această întrunire 4 posturi 
de televiziune, 8 posturi de radio, 43 de 
ziarişti. 

Congresul a fost onorat de un 
sobor de preoţi, binecuvîntarea din 

artea P. F. Teoctist fiind transmisă de 
|.P.S. Nestor Vornicescu, Mitropolitul 
Olteniei. Această înaltă şi luminată 
binecuvîntare, alături de cuvîntul de 
deschidere rostit de di Adrian Năstase, 
Preşedinte executiv, cît şi de mesajul 
dlui lon iliescu, Preşedinte de Onoare 
al Congresului Spiritualităţii Româneşti, 
cel al dlui Oliviu Gherman, Preşedinte 
al Senatului, al dlui Nicolae Văcăroiu, 
Prim-Ministru; al Preşedintelui 
Academiei Române, acad. Virgiliu 
Constantinescu, a plasat Congresul 
Spiritualităţii Româneşti în capul 
evenimentelor de ultimă oră din spaţiul 
românesc. 

__ In. informaţia sa cu privire la 
activitatea dintre cele două congrese, 
prof. dr. Victor Crăciun, secretar 
executiv al Congresului, a calificat forul 
din Banat drept un simbol şi l-a 
considerat într-o linie de ascensiune, 
în şirul marilor evenimente ale 

spiritualităţii româneşti, raportîndu-l la 
Adunarea din Cîmpia Libertăţii de la 
1848, cînd Vasile Alecsandri a scris 
Hora Unirii. Simbolic, dacă raportăm 
acest Congres şi la evenimentele de la 
Putna (1871) datorate în mare parte 
efortului lui Eminescu şi al lui loan 
Slavici. 

Tribuna Congresului s-a prefăcut 
într-un simbol al unirii. Țara s-a 
reîntregit, Congresul fiind salutat de 
români din Republica Moldova, Bul- 
garia, lugoslavia, Ungaria, Franţa, 
Letonia, Lituania, Austria, S.U.A., 
nelipsind şi obidiţii în plan naţional din 
Sudul Basarabiei şi din Bucovina. 

O frumoasă posibilitate de unire 
a eforturilor spirituale a tuturor românilor 
a devenit reală prin activitatea celor 
cinci secţiuni, în al căror cadru toţi 
participanţii au avut posibilitatea să se 
pronunţe în temele: “500 de ani de la 
atestarea scrisului românesc în 
documentul de la Sibiu — 1495 — 
Limba Română, limba tuturor românilor”; 
“Biserica ortodoxă în devenirea şi 
păstrarea neamului românesc”; “Suflet 
şi timp românesc în comunităţile 
noastre istorice”; “Perspective 
româneşti; 5 ani pînă la mileniul III”; 
“Drepturile omului şi ale originarilor 
români”. 

Un farmec deosebit au avut 
ultimele ore ale întrunirii. Atunci :se 
căutau cu înfrigurare adrese, se făcea 
schimb de cărţi de vizită, se discutau 
numeroase proiecte de colaborare. 

La Congres s-au făcut donaţii de 
carte pentru asociaţiile din comunităţile . 
româneşti din afara Ţării. Zeci de 
perechi de ochi erau luminaţi de bucuria 
întîlnirii cu opere atît de necesare 
pentru cei smulşi din matricea 
românităţii. 

Nimeni nu venise doar pentru 
sine la Herculane, venise în numele 
a zeci şi sute de români. Prin aceşti 
oameni, şi prin mulţi alţii ca ei, se 
înfăptuieşte zilnic unirea spirituală a 
tuturor românilor. 


Valentina BUTNARU 


21 Congrese. Cougeringe. Seminare. 


DECLARAȚIA 
PRIVIND LIMBA ROMÂNĂ ȘI MITROPOLIA 
BASARABIEI. 
adoptată la sfîrșitul lucrărilor Congresului Spiritualităţii 
româneşti 


Cel de-al treilea Congres al Spiritualităţii româneşti, reunind 46 de 
societăţi şi asociaţii culturale şi peste 1600 de participanţi din România, 
Republica Moldova, din zonele cu populaţie românească din ţările vecine 
sau mai îndepărtate, a dezbătut în plen şi în cele 5 secţiuni, cu o 
deosebită responsabilitate, problemele limbii române şi ale Mitropoliei 
Basarabiei. 

Congresul reafirmă cu fermitate, în spiritul adevărului istoric şi 
ştiinţific, că limba vorbită de toţi românii din România, Republica Moldova 
şi din celelalte ţări, în care locuiesc românii, ca şi cetăţenii demni ai 
acestora, este limba română. Ea se caracterizează printr-o unitate 
indiscutabilă, fapt confirmat de specialiştii romanişti din întreaga lume. 

Încercările, nefondate ştiinţific şi extrem de politizate, de a denumi 
altfel limba română, încercări ce se fac în Republica Moldova, tendinţele 
de a menţine unele denumiri utilizate în trecut în unele ţări locuite şi de 
români sînt de natură să provoace confuzii nedorite şi să aducă prejudicii 
poporului român, afirmării sale pe plan politic şi cultural în concertul 
popoarelor lumii. 

lată de ce facem un apel stăruitor la opinia publică din România, 
din Republica Moldova şi din alte ţări, la cercurile politice şi culturale să 
respecte acest adevăr istoric, tot aşa cum poporul nostru respectă 
drepturile şi identitatea lingvistică a altor popoare, potrivit propriei lor 
voințe. 

În spiritul adevărului istoric, al dreptului la libertatea confesiunilor şi 
normelor juridice internaţionale, solicităm conducerii de stat a Republicii 
Moldova, care a recunoscut un număr mare de biserici şi culte pe teritoriul 
republicii — mult mai mare decît în România — să recunoască şi 
Mitropolia Basarabiei şi a Transnistriei, aşa cum s-a condiţionat şi de 
către Comunitatea Statelor Europene, în momentul cînd Republica 
Moldova a fost primită în forul internaţional respectiv. 

În acest sens, este absolut necesarrespectarea drepturilor omului 
şi a libertăţii credinţei şi în Republica Moldova. 

Din această antică cetate a sănătăţii, cunoscută din epoca daco- 
romană, transmitem cele mai calde sentimente tuturor conaţionalilor 
noştri de aproape şi de departe, precum şi tuturor popoarelor Europei şi 
lumii, exprimîndu-ne voinţa de pace şi înţelegerea, în spiritul principiilor 
democraţiei internaţionale moderne, acum, cînd ne apropiem cu speranţă 
de încheierea celui de-ai XX-lea secol, şi de intrarea cu demnitate şi 
prosperitate în secolul XXI. 


Băile Herculane, 
20 noiembrie 1995 


Limba Momână 22 


APEL 


AL CONGRESULUI SPIRITUALITĂŢII ROMÂNEȘTI, 
PENTRU ELIBERAREA GRUPULUI DE PATRIOȚI ROMÂNI 
AL LUI ILIE ILAŞCU 


— Avînd în vedere că patrioţii români llie Ilaşcu, Andrei Ivanţoc, 
Tudor Petrov-Popa şi Alexandru Leşco continuă să se afle într-o 
insuportabilă şi nemeritată detenţie în închisorile din Transnistria; 

— Reamintind că, printr-o farsă judiciară, anchetarea, judecarea şi 
condâmnarea grupului llaşcu s-au făcut de către organele 
neconstituţionale, fără respectarea dreptului la apărare, sub presiune, 
şi în dispreţ faţă de cele mai elementare drepturi ale omului, farsă 
construită de liderii autoproclamaţi de la Tiraspol, pentru a forţa contacte 
cu autorităţile legitime ale Republicii Moldova în speranţa unei 
recunoaşteri de facto a aşa-numitei republici nistrene; 

— Constatînd cu îngrijorare că, în pofida numeroaselor demersuri 
întreprinse de autorităţile din România, de partidele politice şi de 
organizaţiile nonguvernamentale pe lîngă organizaţiile şi organismele 
europene şi internaţionale de apărare a drepturilor şi libertăţilor omului, 
autorităţile ilegale din Transnistria continuă să-i deţină în condiţii inumane; 

— Avînd în vedere starea precară a sănătăţii celor patru patrioţi, 
adresăm opiniei publice din Republica Moldova, Federaţia Rusă şi 
România chemarea de a continua demersurile pentru eliberarea lui Ilie 
Ilaşcu şi a grupului său din temniţele Transnistriei, atenţionîndî în acest 
sens şi organismele internaţionale care supraveghează respectarea 
drepturilor omului în toată lumea, şi facem un apel insistent către 
Guvernul şi Duma de Stat a Federaţiei Ruse, pentru ca să uzeze de 
influenţa pe care o au asupra separatiştilor din Transnistria în scopul 
eliberării neîntîrziate a celor 4 patrioţi, care nu au o altă vină decit aceea 
de a fi român şi a-şi declara deschis această apartenenţă. 


Băile Herculane, 
20 noiembrie 1995 


23 Congrese. Congezinte. Seminare 


BIBLIOȚECARII 
ÎNTRE DEZNĂDEJDE 
ȘI SPERANȚĂ 


La Congresul al Ill-lea al 
bibliotecarilor din Moldova, ce şi-a ţinut 
lucrările în zilele de 3—5 octombrie 
1995, în sfirşit s-a vorbit clar, răspicat, 
demn, curajos despre problemele 
stringente ale branşei, mai ales despre 
lipsurile ce periclitează activitatea nor- 
mală a bibliotecilor şi îi condamnă pe 
lucrătorii lor la o existenţă mizeră. 

Furtunile timpurilor se zbuciumă 
şi noi, aidoma unor peşti, sîntem 
aruncaţi pe țărm, fiecare fiind nevoit 
să-şi caute apa dătătoare de viaţă. Şi 
mulţi, din păcate, mai continuă să se 
zbată pe uscat. Acesta a fost firul roşu 
împletit în tot lungul şirului de cuvîntări 
rostite de la tribuna Congresului. 

La deschidere a luat cuvîntul dl 
Andrei Băleanu, consilierul 
Preşedintelui Republicii Moldova, care 
a dat citire adresării dlui Mircea Snegur 
către participanţii la întrunire. Din mesaj 
desprindem, printre altele, frumoasa 
constatare că Biblioteca “Onisifor 
Ghibu”, Biblioteca de Informatică şi 
Ştiinţă, cea a Academiei de Studii 
Economice şi cea a Academiei de 
Ştiinţe a Republicii Moldova se bucură 
de renume mondial. 

O bibliotecă trebuie să fie un 
izvor de alinare a sufletului, a subliniat 
ministrul culturii, scriitorul Mihail 
Cibotaru. Dar, ce se întîmplă? Azi, în 
cea mai complicată situaţie se află 
cultura şi, mai ales, bibliotecile. În 
ultimii doi ani arsenalul de cărţi al lor 
a scăzut cu 2 mln. Nu mai poate fi 
trecută cu vederea problema salariilor, 
care sunt foarte mici şi nu sunt plătite 
la timp. 

Cartea, acum, este promovată 
la un nivel mai scăzut decît în anii '46, 
'47, cînd oamenii mureau de foame. 


Dar, nu poate fi vorba despre o 
indiferenţă totală faţă de problemele 
bibliotecilor. În cuvîntarea sa, di 
ministru a menţionat periodicele 
“Tara”, “Limba Română”, “Viaţa 
Satului”, care donează anual 
bibliotecilor cîte 2 000 de exemplare 
din publicaţiile respective apărute pe 
parcurs. 

Un elogiu cald şi. vibrant 
“exponenţilor demnităţii noastre 
naţionale” a adus criticul literar, 
Preşedintele Uniunii Scriitorilor din 
Moldova, Mihai Cimpoi, amintind 
totodată de ajutorul acordat bibliotecilor 
noastre de către instituţiile similare din 
România. 

Despre înzestrarea tehnică, 
computerizarea bibliotecilor şi despre 
conectarea lor la reţelele internaţionale 
a'vorbit rectorul Universităţii Tehnice, 
profesorul lon Bostan, membru al 
Academiei de Ştiinţe din R. Moldova. 
Dumnealui a subliniat că bibliotecile 
trebuie să devină centre de orientare 
metodologică şi ştiinţifică. 

În raportul de bază, dna Claudia 
Balaban, preşedinte al Asociaţiei 
Bibliotecarilor din Republica Moldova, 
a deschis mai multe paranteze, 
dezvăluind situaţia în care s-au 
pomenit bibliotecile noastre: ele în 
orice moment pot fi lipsite de local 
(!), pot fi private de încălzire, de 
energie electrică etc. Numai în anii 
'93—'94 au fost închise 200 de 
biblioteci, 400 de lucrători din 
domeniu rămînînd fără de serviciu. 
Lipsesc cele mai elementare 
obiecte de cancelarie. Starea 
spaţiului de bibliotecă e totalmente 
necorespunzătoare standardelor. 
Nu toate bibliotecile sunt tele- 
fonizate. Preţul cărţilor creşte 
mereu, iar suma banilor alocaţi 
pentru achiziţionarea lor scade pe 
zi ce trece. Numai cîteva biblioteci 
din Republica Moldova dispun de 
catalogul electronizat... 

Un colac de salvare pentru 
biblioteci este fundaţia “SOROS”, a 

menţionat în continuare dna Claudia 
Balaban. 

lată doar cîteva dintre gîndurile 
desprinse din raportul Domniei Sale: 

Biblioteca uneşte trecutul unei 
naţiuni cu viitorul ei. 

A educa după carte e imposibil, 
a educa fără carte înseamnă a 
neglija experiența milenară a 
omenirii. Trebuie să educăm copiii 
cu ajutorul cărţii. 

Verticalitatea oricărei societăţi în 
tranziţie depinde de forța şi 
dinamismul bibliotecilor. 

Este incorect a vorbi despre 
Ştiinţă fără biblioteci. 

Suntem foarte dependenţi de 
nivelul bibliotecilor noastre. 

Handicapul cultural duce direct 
spre pierzanie! 

E de menţionat prezenţa la 
Congres a numeroşilor colegi- 
bibliotecari din Bucureşti, laşi, Cluj- 
Napoca, Târgu Mureş, Baia Mare, 
Botoşani, Ploieşti, Piatra Neamţ 
ş.a., care şi de această dată au venit 
cu carte românească, a cărei lipsă 
se resimte acut în majoritatea 
bibliotecilor din oraşele şi, 
îndeosebi, din satele noastre. 

La sfirştul acestor notite am vrea 
să afirmăm că, deşi s-au ales 
deocamdată doar cu promisiuni, 
harnicii, dar obidiţii bibliotecari 
continuă să nutrească speranţe. 
Poate din inerție, dar mai degrabă 
din ataşament sacru faţă de carte, 
cea mai mare bogăţie a noastră, pe 
care sîntem datori s-o transmitem 
mai departe. 


i R." 


ADRESARE 


către Parlamentul 
Republicii Moldova 


Noi, delegaţii la Con- 
gresul bibliotecarilor din 
Republica Moidova, desfăşurat 
în. zilele de 3—5 octombrie 
1995, ne declarăm solidari cu 
Preşedintele Republicii, 
Mircea Snegur, în iniţiativa 
legislativă cu privire la 
modificarea articolului 13 din 
Constituţia Republicii 
Moldova. 

Cerem. Parlamentului să 
respecte adevărul ştiinţific în 
conformitate cu care limba 
statului nostru are o singură 
denumire — limba română. 

E de datoria forului 
legislativ superior să adopte o 
decizie ce ne-ar reabilita în faţa 
lumii întregi. 


Chişinău, 3 octombrie 
1995. 

Juziune 4i vedimensionate 


“ROMÂNIA MERGE 
ÎN VÎRFUL DEGETELOR 
ÎN PROPRIA CASĂ” 


Dialog cu 

lon Ungureanu. 
vicepreşedinte al Fundației 
Culturale Române 


* Pe cînd edificarea la 
Chişinău a unui monument cu 
Ribbentrop şi Molotov? — se 
întreba şi ne întreba un lord englez. 
* Limba moldo-română după 
modelul sîrbo-croatei? * În 
probieme lingvistice America a 
cedat în faţa Rusiei. * “Legea 
gravitaţiei universale nu mai e 
valabilă pe tetiroriul Republicii 
Moldova.” * A fost sincer Snegur 
sau nu? * Studenţii nu mai vor să 
se împace cu minciuna. * Nina 
Bolboceanu — concediată pentru că 
e româncă. * Basarabia — o oiţă 
rătăcită? * Ştefan cel Mare — 
privatizat. * România — absentă în 
Republica Moldova.* 


— Cum vă simţiţi la Bucureşti, 
maestre lon Ungureanu? 

— Cu cîteva luni în urmă, cînd 
abia începusem lucrul, aş fi avut multe 
de spus. Acuma voi răspunde scurt: 
mă simt bine atunci cînd reuşesc să 
fac ceva şi nu mă simt deloc în apele 
mele cînd întîmpin neînţelegeri 

— Există şi neînţelegeri? 

— Desigur. Nu, nu mă pling. 
Sunt şi exemple care mă încurajează. 
Dar în majoritatea cazurilor eşti 
ascultat cu bunăvoință, după care nu 
urmează o susţinere reală. 

` — Există, deci, o mare 
discordanţă între declarațiile 
politice şi faptele concrete privind 
ajutorarea românilor din teritoriile 
înstrăinate? 


— Stînd aici, la Bucureşti, 
m-am convins că România, probabil, 
e cea mai cuminte ţară din lume. Nu 
rîdeţi... E atît de receptivă ca nu 
cumva să fie bănuită de amestec în 
treburile altor ţări, încît a ajuns să 
meargă în vîrful degetelor în propria 
ei casă. N-o îndemn, Doamne fereşte, 
să nu mai fie cuminte, dar prin '90— 
'91 se lucra mai energic, se căutau şi 
se găseau imediat soluţii, acum... 
Domnii mei! La urma urmei, e vorba 
de cultură, nu de altceva, e vorba de 
ajutorarea românilor din jur! Din cauza 
finanţării proaste, Fundaţia Culturală 
Română, de exemplu, e forţată să-şi 
restrîngă activitatea. 

—.Deci, fondurile alocate deja 
de la un buget special în aceste 
scopuri au fost deturnate? 

— Ce să vă spun? Eu n-am 
acces la o atare informaţie, dar constat 
cu amărăciune că multe iniţiative ale 
Fundaţiei privind românii din jur, 
declanşate cu succes la început, 
acum sunt “îngheţate”. Am fost nu 
demult la cel de-al doilea Congres al 
"Astrei" de la Sibiu. Românii veniţi din 
afară se adresează să le dăm cărţi, 
casete, materiale ilustrative, burse. 
Dar de unde... nu-i putem ajuta 
aproape cu nimic, doar cu dragostea 
noastră. Ca să-l citez pe domnul acad. 
Augustin Buzura, cu cît creşte 
prestigiul Fundaţiei, cu 'atît scade 
finanţarea ei. 

— Un mare adevăr pe care noi 
nu-l respectăm este acela că 
investiția cea mai importantă pentru 
un popor o reprezintă viitorul 
copiilor. Ce se face pentru copiii din 
nordul Bucovinei şi din sudul 
Basarabiei, care au o situaţie mai 
delicată decit cei din actuala 
“Republica Moldova”? 

— Este un domeniu care 
depinde aproape în întregime de 
Ministerul Învățămîntului. La Fundaţie 
am avut un număr foarte limitat de 
burse. Pe cînd eram ministrul culturii 
la Chişinău, ajutam cu ce puteam, 
pentru că, într-adevăr, mai ales 

românii din sudut Basarabiei se află 
într-o situație deplorabilă. Dez- 
naţionalizarea este rapidă şi 
progresează vădit după destrămarea 
U.R.S.S.-ului. Se pun piedici, ajung 
greu manualele la destinaţie. Avemi 
probleme care trebuie rezolvate în mod 
civilizat cu Ucraina, măcar pornind de 
ia exemplul cum ne comportăm noi 
faţă de minoritatea ucraineană, fie cea 
din România, fie cea din Republica 
Moldova. 

— Modul în care au fost trataţi 
copiii aduşi de la Cernăuţi de către 
Alianţa Creştin-Democrată ca să 
studieze în România a fost cel puţin 
regretabil. Au dormit prin parcuri, 
au fost hăituiţi de poliţie. Ministerul 
Învățămîntului pretinde că nu are 
suficiente burse, că trebuie să 
respecte acordul cu Kievul, potrivit 
căruia să primim tot atiţia români 
'de acolo ciţi ucraineni pleacă din 
România să studieze în Ucraina. 
Credeţi că paritatea trebuie impusă 
în condiţiile în care românii din 
Ucraina sunt mult mai numeroşi 
decit ucrainenii din România? 

— Într-adevăr, aceşti copii aduşi 
din Bucovina de Nord au nimerit într-o 
situaţie — nu dea Domnul nimănui! Nu 
e momentul potrivit să căutăm acum 
vinovaţii — trebuie. urgent să facem 
ceva pentru ei, să-i ajutăm. Ştiu că e 
uşor să dai sfaturi, dar poate că era 
totuşi cazui ca bursele nefolosite de 
Republica Moldova să fie trecute 
pentru bucovineni. În ce priveşte 
acordul bilateral, nu cunosc toate 
nuanțele, dar îmi pare ciudată 
respectarea riguroasă a acestei 
parităţi, pentru că, după cîte ştiu, sunt 
copii ucraineni din România care-şi fac 
studiile în Ucraina fără a fi trecuţi prin 
acorduri şi protocoale. Ar trebui date 
atîtea aprobări cîte cereri există, 
desigur, în urma unei stricte selecţii, 
pentru că de multe ori nu vin cei mai 
pregătiţi copii de acolo. Dar e necesar, 
în primul rînd, ca românii din Cernăuţi 


să se înţeleagă între ei, să nu se ad- 
mită anarhia. Copiii ce vină au că adulţii 
nu se pot înţelege între ei? 

— Se poate centraliza această 
problemă? 

— Cred că ar fi o soluţie, dacă 
Ministerul Învățămîntului i-ar convoca 
pe toţi acești lideri. Dar, îmi cer iertare, 
iar umblu cu sfaturile. 

— Au fost basarabeni care au 
ajutat la consolidarea Imperiului 
Sovietic, dar şi mulţi care au 
contribuit. la realizarea statului 
naţional român, de talia lui Maniu 
în Ardeal. Există acum basarabeni 
care promovează teza penibilă a 
“moldovenismului”, dar şi 
unionişti convinşi, cum sunteţi şi 
dumneavoastră, care acţionează 
pentru apropierea de România. 
Ardelenii nu au avut o evoluţie 
contradictorie în problema 
naţională. Cum explicaţi aceste 
disensiuni în timp? 

— Ardelenii au avut “noroc” de 
alţi ocupanţi... Dar s-o luăm d'acapo. 
Eu nu mă consider “unionist-, pentru 
că nu te poţi uni cu ceea de ce nu 
te-ai despărţit. M-am născut în 1935 
în România, era Patria mea, întregită, 
nu cea recroită mai tîrziu de 
Ribbentrop şi Molotov după placul lor. 
Nimeni nu ne poate obliga să onorăm 
ţăruşul înfipt cu de-a sila de aceşti 
criminali în inima străvechii moşii a 
lui Ştefan. Se întreba pe bună dreptate 
un lord englez: pe cînd edificarea la 
Chişinău a unui monument cu 
Ribbentrop şi Molotov, adevărații 
părinţi istorici ai actualului stat 
moldovenesc din stînga Prutului? 

„„„. Exista o Basarabie pînă la 
1918 şi o Transilvanie pînă la 1918. 
După 1944 situaţia se schimbă radi- 
cal. Transilvania, slavă Domnului, 
n-a fost niciodată incorporată în 
Imperiul Sovietic, pe cînd Basarabia... 
Sistemul sovietic a trecut cu un burete 
necruţător peste memoria istorică a 
basarabenilor. Şi acum? După ce îl 
îndobitoceşti pe om, îi ceri părerea? 

Juziune şi tedimensionare 


Nu e o batjocură? E clar că vei obține 
ce-ai inoculat. Pe de altă parte, noi, 
românii de dincolo de Prut, pentru a 
rezista la Imperiul Sovietic, a trebuit 
să ne apărăm identitatea noastră 
declarîndu-ne moldoveni, altfel 
nimeream cu toţii în Siberia. Şi aşa 
eram învinuiți de “naționalism 
moldovenesc” pentru că depuneam 
flori la monumentul lui Ştefan cel Mare. 
Azi, cei care ne învinuiau merg — 
solemn, cu garda de onoare, cu 
muzică — să depună flori la Ştefan, 
iar noi, foştii. “naționaliști”, stăm 
sărăcuţi deoparte şi ne uităm prin 
gardul vigilent al poliţiştilor. Ciudată 
privelişte: cum se duceau pe timpuri 
grămăjoară cu flori la Lenin, tot aşa 
grămăjoară vin acuma la Ştefan, e al 
lor, l-au privatizat pe Ştefan cel Mare 
şi Sfînt. Numai că tot cu /van Ivanovici 
şi cu Nicanor Ivanovici se adresează 
ei înde ei, de se cruceşte sărmanul 
nostru Domnitor: Ce nație or mai fi şi 
aceştia?! 

— Moldoveni, Măria ta, 
moldoveni... din fosta.Moldovă 
Sovietică şi actuala... 

Aici, în Ţară, nu vă daţi totuşi 
seama cît de gravă e situaţia în 
Basarabia... În plină eră cosmică la 
Chişinău a fost instaurat 
obscurantismul. Îmi amintesc cum în 
1971 mi-au interzis spectacoiul 
“Steaua fără nume” doar pentru că în 
el se pomenea de trenul București- 
Sinaia. "Nici un Bucureşti!” Prin 
'92—'93, pe cînd mai eram membru 
al Guvernului, conducerea de vîrf îmi 
imputa mereu ce tot caut la Bucureşti 
(faptul că la Moscova făceam mai 
dese drumuri nu deranja deloc). Deci, 
iată unde-am ajuns la sfîrşit de 
mileniu: în centrul Europei a apărut un 
nou- popor şi o nouă limbă! Dar, ce te 
faci cu Luceafărul lui Eminescu, de 
exemplu? A fost scris în două limbi 
deodată, fără a schimba o literă? Sau 
în. Moldo-română, cum propune 
domnul Liviu Druguş, după modelul 
limbii sîrbo-croate? Dumnealui e de la 


laşi, a crescut în Ţară, n-a fost năucit 
ca noi... 

— Bine, Druguş este un caz 
de mercenariat jalnic. Ziariştii 
români înţeleg însă bine situaţia. 

— Nu judec pe nimeni, eu doar 
aduc în discuţie acest fenomen: cum, 
dom'le, să creşti într-un cadru normal, 
firesc, să ştii care-i adevărul şi totuşi 
s-ajunigi să gîndeşti în halul ăsta? Ce 
să mai zicem de bieţii basarabeni? 
Zău, ar trebui totuşi aici, în Ţară, să 
fiţi mai toleranţi faţă de rătăciţii din 
Basarabia. Mai ales că şi Occidentul 
respectă riguros, ca şi România, orice 
lege aprobată de Parlamentul de la 
Chişinău, deşi aberaţia cu “limba 
moldovenească” e evidentă. Am 
înrebat-o, mai în glumă, mai în serios, 
pe doamna Mary Pendleton, care era 
ambasadoarea S.U.A. la noi, cum 
de-a reuşit să treacă într-o noapte 
toată ambasada de la limba română 
la cea “moldovenească”?! E un record 
în învăţarea unei noi limbi. Din altă 
parte,rostul ambasador al Rusiei mă 
corecta pe mine, ministrul culturii, 
spunîndu-mi. că limba pe care o 
vorbesc este “moldovenească”, şi nu- 
română, deşi dumnealui nu ştia o 
boabă româneşte. Şi, după cum 
vedeţi, a învins punctul lui de vedere! 
Cine nu ştie cîştigă. Lumea pe dos! 
Deci, putem spune că în probiemele 
lingvistice America a cedat în faţa 
Rusiei. Dar n-au cedat savanții de la 
Academie, n-a cedat marele lingvist 
de talie mondială Eugen Coșeriu, 
originar-din Basarabia. N-au fost de 
acord nici lingviştii ruşi, ucraineni care 
au venit vara aceasta la Chişinău să 
confirme împreună cu colegii 
moldoveni existenţa unei singure limbi 
est-romanice — cea română. 

Un parlament care detestă. 
opinia Academiei de Ştiinţe într-o pro- 
blemă ştiinţifică — aşa ceva nu ştiu 
dacă s-a mai pomenit, e o realizare 
— s-o recunoaştem. “Autorul! Au- 
torul!” Cineva va trebui totuşi să 
plătească oalele sparte şi — avînd în 

vedere legalitatea Parlamentului — e 
clar că Academiei îi revine rolul de ţap 
ispăşitor. Sărmana Academie! Va 
trebui ori desfiinţată, ori... reformată 
pentru a motiva “ştiinţific” un nou 
amendament în Constituţia de la 
Chişinău: “De azi înainte legea 
gravitaţiei universale nu mai e valabilă 
pe teritoriul Republicii Moldova”. De ce 
nu? Ştiinţa trebuie să slujească 
poporul şi partidul de guvernămiînt. 

— Ce şanse au studenţii 
basarabeni să convingă Par- 
lamentul să corecteze absurditatea? 

— Această izbucnire a lor a fost 
o mare surpriză pentru toată lumea şi 
o mare bucurie pentru noi. Sigur că în 
toţi anii aceştia noi n-am stat cu 
mîinile în sîn, am semănat, negstenit, 
seminţele adevărului, dar înfrîngerea 
zbrobitoare în alegeri ne-a întunecat 
orizontul, eu unul pierdusem orice 
speranţă. Şi uite că răsar aceşti tineri 
frumoşi care nu mai vor să se împace 
cu minciuna, cu atît mai mult s-o 
promoveze. | 

Apariţia lor e o minune! 

Dar cît va rezista acest tineret 
înflăcărat, dacă nu va fi susţinut masiv 
de toate păturile sociale, de forţele 
politice progres nu prin declaraţii 
de tot feiul, ci real, concret? Ei au 
pornit pe calea Adevărului. N-ar fi 
păcat să fie învinşi? Să creştem încă 
o generaţie de oameni învinşi, care să 
cunoască încă din tinereţe gustul amar 
al înfrîngerii? 

— Să revenim la aria 
disensiunii. Între unioniştii din 
Basarabia sunt mari discordii. Ei se 
raportează diferit la ideea 
reîntregirii naţionale. Nu credeţi că 
în primul rînd cei de la Chişinău şi 
de la Cernăuţi trebuie să fie 
solidari? 

— O;să vă răspund cu o 
metaforă. Noi, cei din Basarabia şi 
Bucovina, ne aflăm în nişte bărci 
lăsate în voia valurilor, pe-o mare 
zbuciumată. Răcnim, ne certăm 
încotro să vîslim, cum să scăpăm, dar 


să zicem că pînă la urmă am zărit 
corabia-mamă, care stă ancorată în- 
tr-un golf liniştit. Numai de-am ajunge! 
Cînd colo, ce să vezi: corabia-mamă 
se clatină şi ea de mama focului! 

— Cine-o clatină, măi?! 

— Echipajul... Ba aleargă la un 
bord, ba la altul... 

E cam dificil să te apropii de-o 
asemenea corabie. 

În istoria Neamului au fost 


momente de mare cumpănă şi, dacă 


toate partidele, toate forţele politice 
n-ar fi avut înţelepciunea şi instinctul 
de ase uni în faţa pericolului, cine ştie 
în ce groapă a istoriei zăceam azi cu 
toată vechea şi nobila noastră sorginte 
daco-romană... Să urmăm exemplul 
înaintaşilor — noi, românii de azi, 


-de-o parte şi de alta a Prutului. 


— Cum explicaţi “evoluţia” lui 
Snegur, care se erijează în 
salvatorul basarabenilor şi le 
restituie limba, după ce acelaşi om 
a făcut declaraţii extrem de 
regretabile la adresa poporului 
român pe ansamblu? 

— Pînă la restituirea limbii mai 
e... Parlamentul nu e:dispus deloc să 
cedeze. Fondul întrebării Dumnea- 
voastră e unul politic, şi aici nu mă 
prea simt în apele mele, aş vrea să 
rămîn în domeniul culturii. Dar mă 
întreb şi vă întreb: credeţi că e mai 
rezonabil să-i tratăm cu respect pe 
oponenții lui Snegur, care au legiferat . 
aberaţia cu “limba moldovenească” 
să-i respectăm doar din considerer?el, 
că ei au fost sinceri, pe cînd Snegur 
— nu? Am destule motive să fiu, per- 
sonal, supărat pe Snegur, deoarece la 
sugestia şi cu aprobarea tacită a 
dumnealui a fost dezlănţuită o 
murdară campanie, în presă, 
împotriva mea, cu toate că mai eram 
membru al Guvernului, calomniile fiind 
ticluite de un colaborator apropiat al 
domnului Lucinschi. După cum vedeţi, 
actualii oponenți găseau ţinte comune 
pentru a ataca. 

Mă străduiesc să fiu totuşi 

Juziune şi vedimentionate 


obiectiv, pentru că există lucruri 
superioare supărărilor şi simpatiilor 
personale, şi mă întreb: ce l-a 
împiedicat pe domnul Lucinschi să 
preia iniţiativa în privinţa denumirii 
corecte a limbii noastre? 

De ce-a făcut-o Snegur, şi nu 
dumnealui? Mi-l amintesc pe di 
Lucinschi din frumoasa perioadă a 
primului “Pod de flori” peste Prut. 
Atunci a procedat admirabil, 
susţinîndu-ne cu toată energia. Ce 
s-a întîmplat între timp, de a trecut pe 
poziţiile obscurantiste într-o problemă 
clară ca bună ziua? Despre di prim- 
ministru Sangheli ce să mai 
vorbim?!... După cîte ştiu, dumnealui 
e specialist în agricultură. Cine l-a 
îndemnat să se pronunţe în probleme 
pur lingvistice? Rău l-a sfătuit! 

S-a mai băgat pe timpuri în 
problemele astea şi “tătucul 
popoarelor” şi a făcut-o de oaie, 
darmite noi, nişte muritori de rînd... 

Eu cred că pentru di Preşedinte 
timpul declaraţiilor a trecut. 

_Românofobia la Chişinău ia proporţii, 
devine direcţie prioritară a politicii de 
stat: sunt scoşi din serviciu, aruncaţi 
în stradă cei care nu împărtăşesc 
doctrina  agrarienilor: şi a 
interfrontiştilor-socialişti. 

Din altă parte, la nivel oficial, 
relaţiile dintre cele două state 
„româneşti par să meargă din bine în 
tot mai bine... 

În consecinţă, cei mai 
înverşunaţi românofobi de la 
Chişinău sunt întîmpinaţi cu onor pe 
malul: Dîmboviţei, ei stau în capul 
mesei, în timp ce patrioţii 
basarabeni umblă şomeri, dincolo de 
Prut, alungaţi de peste tot, sunt 
ameninţaţi, se judecă cu noua putere 
instaurată în Basarabia... Ar fi de 
înţeles respectul cu care sunt trataţi 
românofebii, dacă aceştia, la 
întoarcerea acasă, în Republica 
Moldova, şi-ar schimba cît de cît 
atitudinea pentru tot ceea ce este 
românesc. De unde?! 


Un exemplu de ultimă oră: de la 
15 noiembrie va fi concediată una 
din cele mai de frunte telejurnaliste din 
Moldova — Nina Bolboceanu — doar 
pentru că nu se dezice de faptul că e 
româncă şi, auzi dumneata, trece prea 
des Prutul. 

lată un caz concret care ține di- 
rect de competenţa Preşedintelui 
Republicii, ca şi problema înregistrării 
Mitropoliei Basarabiei, problemă 
semnalată pînă şi de Consiliul 
Europei. În Moldova de azi sunt 
înregistrate cele mai năstruşnice 
confesiuni şi secte de care nici nu s-a 
zvonit vreodată pe aceste meleaguri, 
şi uite că numai Biserica, străbuna 
noastră Biserică, este urmărită şi 
persecutată mai abitir, ca-n timpul 
ocupaţiei sovietice. 

Domnule Preşedinte, pînă cînd? 

— Bine, dar un politician 
duplicitar poate trece oricînd 
în luntrea cealaltă. Snegur a 
dovedit-o: a venit cu Frontul Popu- 
larla putere şi a renegat apoi această 
mişcare naţională din Basarabia, 
trecînd de partea imperialiştilor. 

— "Snegur e un trădător!”, mi-a 
spus odată cu convingere un bun pa- 
triot din Basarabia. Şi avea destule 
argumente. 

“Snegur — predate!” — mi-a 
declarat cu aceeaşi convingere un 
militar rus, membru al unei delegaţii 
care se întorcea la Moscova după o 
rundă de tratative în problema Armatei 
a 14-a. Avea şi el argumente. 

“lar Nazarbaev, a conchis 
militarul, e chiar mai rău decît Snegur 


al vostru.” 


Eram în tren, închinasem cîte un 
pahar, mă rog, ca la drum. 

“Vom trăi şi vom vedea, 
gospodin polkovnik! Urma alege.” 

Repet, nu sunt un om politic ca 
să pot judeca un alt om politic. 

Am observat însă o _ legitate: 
şi-n politică, şi-n economia de piaţă 
un scop egoist deseori duce la 
rezultate altruiste, de care beneficiem 

cu toții. E posibil că Snegur a făcut 
această manevră doar pentru a se 
menţine la putere. Dar de data asta 
şi-a cam ars punţile, chiar dacă 
vînează'un scop egoist. 

Cu atît mai mult cu cît nici asi 
domniei sale din fostul bloc nu prea 
seamănă afi altruişti, aşa că... Poate că 
pînă la urmă se îndură Dumnezeu de noi 
şi ne trimite un Proroc să ne salveze, aşa 
cum implora Alexe Mateevici în inspirata 
sa poezie. 

— Cine-a fostprincipalul adversar 
al Guvemului Druc: rusofonii sauchiar 
o parte din unionişti? 

— Eu cred că în primul rînd lipsa 
noastră de experienţă. Ne-am apucat să 
jucăm şah istoric cu iscusiţi maeştri de 
clasă internaţională... Eram tot ce vrei: 
pedagogi, poeţi, medici, ingineri, numai 
oameni politici — nu. Sistemul a avut grijă 
să nu fim competenţi în acest domeniu. 
Dar ce-a fost a fost. 

Astăzi adevăratele lupte se vor 
desfăşura în dimensiunea sufletului, nu 
pe un teritoriu fizic. Reîntregirile se 
înfăptuiesc mai întîi în minţile oamenilor, 
“unirea-n cuget şi-n simţiri” continuă a 
rămîne un sfint ideal, pentru că atunci 
“zidurile berlineze” vor cădea de la sine, 
într-o noapte. Arfi însă un sacrilegiu dacă 
am admite edificarea unui nou zid berlinez 
în sufletele noastre, care să-l îndepărteze 
pe român de român, să ne înstrăineze 
din nou. 

“V-aţi dat cu ruşii!” — ne impută 
unii de aici. Chiar de-ar fi aşa, să ne 
amintim ce se spune în Biblie: 
ciobanul îşi lasă turma şi se duce după 
oiţa rătăcită! Da, Basarabia de azi pare 
a fi acea oiţă rătăcită, dar să nu uităm 
că ea s-a ridicat prima în arealul 
românesc contra lupului imperial, deci 
lupta a pornit mai întîi la Chişinău, pe 
urmă s-au ridicat cu atîtă eroism şi 
jertfe Timişoara şi Bucureşti. În 1918, 
să nu uităm că basarabenii au fost 
primii care au votat unirea cu Ţara! 

— Ce relaţii există între 
basarabenii veniţi la Bucureşti? 

— Da-i văd?! Călătoresc mult 


şi-n Ţară, şi-n jurul ei. Rar cînd mă 
întîlnesc cu cîte unul din ei. la vreo 
lansare de carte, la vreun colocviu. 
Observ însă că, din păcate, se fac 
eforturi, soldate cu succes, pentru a 
ne diviza şi pe noi. N-are importanţă 
că aperi o cauză sfîntă, important e 
din ce gaşcă sau din ce grupare faci 
parte. Doar un exemplu: o parte dintre 
români au ce au cu Adrian Păunescu! 
Mă rog, ca în familie, ştiţi 
dumneavoastră mai bine. Dar, dragii 
mei, cînd aici, în Ţară, e atacat de-a 
valma şi Grigore Vieru, nu mai înţeleg 
nimic. Da, Grigore Vieru le-a rămas 
fidel şi recunoscător acelor români care 
i-au întins primii mîna atunci cînd a 
trecut Prutul. Erau tocmai Adrian 
Păunescu, Nichita Stănescu.. 

Vieru continuă să fie o mare 
conştiinţă românească în Basarabia; 
citiţi eseurile dumnealui din “Literatura 
şi arta”. Dar, m-am convins cu tristeţe 
că puţină lume de aici le citeşte şi mai 
puţină e abonată la această excelentă 
gazetă basarabeană. 

Basarabia aproape că e absentă 
în Ţară, şi invers, pe cînd multe ziare 
ruseşti sunt retipărite la Chişinău 
odată cu apariţia lor la Moscova. Din 
România dacă ajunge cîte un ziar 
tîrîş-grăpiş, şi acela peste vreo 
săptămînă. Trebuie s-o recunoaştem: 
Rusia a ştiut să cucerească (şi nu 
întotdeauna doar cu arma!) zeci de 
popoare. Să nu fie România în stare 
să-şi recucerească propria seminţie, 
nimerită la grea cumpănă? S-o: 
cucerească prin cultură, prin 
seriozitate, prosperitate economică, 
prin dreptul istoric şi divin! Aş vrea să 
închei cu cuvintele lui Lucian Blaga, 
care sună astăzi mai actual ca oricînd: - 
“În cele din urmă nici un popor nu e 
atît de decăzut şi de păcătos pentru a 
nu mai fi vrednic să te jertfeşti pentru 
el, din moment ce-i aparţii”. 


Dialog realizat 
de Vasile PATRICHI, 
Bucureşti 

Alexandru NICULESCU 


ROMANITATE- 
ROMANITATE 


i. ROMANITATEA 


1. Asumîndu-ne, în cele ce 
urmează, riscul de-a surprinde pe cei 
care studiază istoria limbii române în 
cadrul latinităţii Imperiului Romei, 
credem că româna îşi începe o 
evoluţie proprie abia după ce 
Imperiul se divide (395). Începînd din 
sec. IV—V, Dacia — sau, mai precis, 
ceea ce rămăsese din Dacia Traiană, 
după retragerea trupelor romane 
(terminată în 271) — intră în jurisdicţia 
Imperiului Roman de Răsărit. Capitala 
acestui (nou) Imperiu devine, într-un 
fel, noua capitală romană (N. lorga o 
socotea, cu dreptate, un substitut al 
Romei) a unui stat etnic şi lingvistic 
variat, cu structuri social-cuiturale 
deosebite de cele ale Occidentului. În 
acest Imperiu Roman, în care apare 
distincţia clară romaioi (grecofoni) şi 
romanoi (romanofoni), în contact cu 
popuiaţii autohtone traco-ilirice, scitice 
şi greceşti se găsesc comunităţi 
romanofone, pastorale sau agricole. 
Istoria Romei tîrzii notează faptul că, 
în aceste zone imperiale ale Orientului 
(chiar şi în Dacia Traiană), există o 
diferenţă evidentă între, pe de o parte, 
aşezările care purtau încă “solia 
Romei” (Nicopolis, Marcianopolis, 
municipiile din Dacia, Ulpia Traiană 
etc.) — pierzîndu-şi treptat urbanitatea 
şi însemnătatea — şi, pe de altă 
parte, “diversitatea” popoarelor (şi a 
culturii religioase) existente, stabil sau 
în mişcare, în aceste zone, după sec. 
IV—v (Bloch—Cousin, p. 291—292). 
2. Această varietate etnică- 
lingvistică devine şi mai complexă 
odată cu invazia slavilor în aceste 
regiuni. Începînd de prin secolele VI— 


VII şi pînă tîrziu, prin secolele IX—X, 
se revarsă valuri de slavi care 
întemeiază Statul Bulgar şi se 
creştinează (864—865), extinzîndu-se 
la sudul, dar şi la nordul Dunării, în 
regiunile romanizate. Convieţuirea lor 
cu populaţiile romanofone, persistenţa 
probabilă şi a unor.comunităţi traco- 
ilirice, alături de cele grecofone, 
augmentează şi complică aceste con- 
glomerate sociale etnico-religioase, 
delimitînd romanitatea orientală, în 
cadrul Peninsulei Balcanice. In plus, 
trebuie subliniat faptul că slavii 
meridionali îşi întemeiau aşezări sta- 
bile. Se poate vorbi, după invazia 
slavilor, de o romanitate balcano- 
carpatică (sau balcano-danubiano- 
carpatică); aceasta corespundea, în 
linii generale, spaţiului care va deveni 
românofon. Izolarea de continuum-ul 
romanic occidental se face prin 
secolele VIII—IX, atunci cînd slavii se 
instalează în Dalmația (a se vedea N. 
iorga, în “Revue historique du Sud-Est 
Européen”, 7 (1930), p. 1—17) şi 
întrerup căile de comunicare cu Italia 
centro-meridională. 

3. În aceste circumstanţe, în 
Peninsula Balcanică sînt atestate 
(chiar de către cronicarii bizantini) 
comunităţi pastorale romanofone în 
permanentă mobilitate. Ei sînt vlahii 
“cărvănari”, morlacii şi aromânii 
păstori. Aceştia reuşesc să ajungă, în 
lungile lor deplasări, şi în zonele nord- 
dunărene dinspre Banat înspre 
Transilvania. Aici se găseau de bună 
seamă alte comunităţi daco-romane, 
stabile sau mobile, după cum erau 
agricultori de plaiuri montane (Sextil 
Puşcariu a făcut o astfel de ipoteză, 
verosimilă) sau păstori. Şi aceştia din 
urmă erau, ca şi ceilalţi, tot pendulari, 
tot în transhumanță. | 

4. Acestea sînt condiţiile în care 
se desfăşoară procesulde constituire 
a unei limbi romanice care se numeşte 
română; la sudul şi la nordul Dunării, 
din Baicani şi din munţii Muntenegrului 
pînă în Carpaţii septentrionali, pe un 
spaţiu întins, fără “vatră”, după cum a 
arătat, cu intuiţie ştiinţifică, Sextil 
Puşcariu, fără centre urbane, fără alt 

nume atestat decît acela de român. 
Nu este deloc exclus ca acest nume 
etnic — o folosire nominală a 
atributului latin romanus (cf. civis 
romanus, populus romanus etc.) — să 
fi fost utilizat abia mai tîrziu, odată cu 
migrările din interiorul spaţiului 
românesc (în cadrul a ceea ce noi am 
numit “continuarea mobilă”)! şi să se 
fi extins dinspre sud către nordul 
Dunării. În primul rînd, în Imperiul ro- 
man de Răsărit, romanus devenea 
apelativul locuitorilor de limbă 
romanică; apoi a putut deveni numele 
etnic al tuturor vorbitorilor acestei 
limbi. Românii din Imperiul Bizantin 
(romanoi) vorbeau româneşte atît la 
sudul, cît şi la nordul Dunării. 

Aceste fenomene ar fi putut 
avea loc în sec. VIII-IX. 

5. lată de ce, atunci cînd 
examinăm romanitatea care a generat 
limba română, trebuie să avem în 
vedere nu numai calitatea latinei aduse 
în Dacia Romană (care, după cum am 
arătat în Individualitatea limbii 
române..., ||, p. 12—15, avea un 
statut sociocultural vulgar, colocvial, 
dezlegat de cultură, şi prea puţin 
cultivat prin şcoală), dar şi dezvoltarea 
ei într-un: mediu lingvistic eterogen, 
non-latin. |. Fischer, în lucrarea Latina 
dunăreană, a confirmat lipsa unei 
culturi şcolare medii sau superioare în 
Dacia Traiană. În fond, pătrunderea 
hazardată a latinilor în estul 
ultradanubian al Europei, printre 
triburile dacice, într-o zonă etnico- 
lingvistică atît de eterogenă — ba chiar 
periculoasă pentru cei ce se aventurau 
într-acolo — avea mai mult motivări 
economice (criza de aur a Imperiului!) 
decît dorinţe de expansiune (şi cu atit 
mai puţin culturale). Bază a romanităţii 
orientale a rămas întotdeauna sudul 
Dunării, în cele două Moesiae şi în 
Thracia (unde, de altfel, aşa cum a 
arătat H. Mihăescu, La langue latine 

‘dans le` Sud-Est de l'Europe, 
inscripțiile romane abundă). În Dacia 
Romană şi în Scythia Minor 
(Dobrogea) inscripțiile romane apar de 
asemenea în număr mare — 
dovedind, astfel, extinderea temporară 


spre nord, dincolo de Dunăre, a 
Imperiului, nimic mai mult. 

Dar toate aceste constatări nu 
reuşesc a explica desfăşurarea largă 
a romanităţii româneşti, care întrece 
cu mult limitele latinităţii. De aceea, 
pentru a explica limba română, trebuie 
să ne adresăm mai degrabă epocii 
post-latine, atunci,cînd romanitatea 
evolua într-o ambianţă profund non- 
romanică. După cum spunea Matteo 
Bartoli, româna se deosebeşte de 
celelalte limbi romanice mai ales prin 
fenomene lingvistice ulterioare 
latinităţii, chiar tîrzii. 

6. A lua în considerare aportul 
non-latin în constituirea limbii noastre 
apare ca o necesitate metodologică a 
romanistului. Dintre contactele 
romanităţii româneşti cu limbile non- 
romanice cel mai important rămîne 
contactul cu slavii. 

Examinarea atentă a structurii 
limbii române arată — după părerea 
noastră — că se poate vorbi de o 
adevărată, nouă variantă romanică nu 
înainte de sec. VII—!X, altfel spus, 
numai după venirea slavilor (sec. VI— 
VIII) pe teritoriile fostei Dacii, în cele 
două Moesiae, în Peninsula 
Balcanică, adică la nordul şi la sudul 
Dunării. Coexistenţa (“simbioza”) 
slavo-română, faptul că slavii au 
învăţat daco-romana, iar romanofonii 
au adoptat structuri fonetice, 
fonologice şi sintactice ale limbii 
slavilor — toate acestea au dus, după 
cum susţinea O. Densusianu, la 
constituirea unei limbi romanice sui 
generis, limba română. Slavii au 
adus în romanica românească 
structuri gramaticale, sensuri şi 
conotaţii semantice pe care celelalte 
limbi romanice nu le au. Nu trebuie să 
diminuăm însemnătatea contribuției 
slave la constituirea limbii romanice 
ce devenea limba română! Slaviştii 
români lon Bogdan, |. Pătruţ, dar, mai 
ales, E. Seidel, Emil Petrovici au avut, 
de mai multe ori, percepții lingvistice 
juste, care au dus la definirea, dar şi 
la delimitarea contribuţiei slave la 
constituirea limbii române. 

7. Ce au adus slavii în structurile 

limbii române? Întrebarea s-a pus în 
repetate rînduri şi răspunsurile au fost 
diferite. O anume atitudine antislavă 
motivată printr-un neînțeles orgoliu de 
a fi Romanus “pur” (se observă 
aceeaşi atitudine în Italia de nord-est, 
la friulani şi la refugiații din Dalmația 
italiană) apare, adeseori, în istoria 
culturii românești, mai ales în regiuni 
limitrofe (Transilvania, Basarabia, 
Bucovina, Banat), mai puţin însă în 
ceea ce am putea numi “Moldo- 
Valahia”, Vechiul Regat. Şcoala 
Ardeleană şi Biserica greco-catolică, 
precum şi tradiţia culturală prolatină, 
filoromanică, dar şi un sentiment de 
apărare a propriei identități etnice — 
toate laolaltă au întunecat şeninătatea 
cercetărilor. De cealaltă parte, au 
existat totdeauna tendinţe de a 
exagera influenţa slavă, ceea ce, 
tinînd seama de circumstanţele 
politice,  diminuau adeseori 
credibilitatea rezultatelor obţinute. 
E. Petrovici a fost o victimă a acestor 
consideraţii politice care obnubilau 
valoarea cercetărilor sale deosebit de 
importante. Într-o bună măsură, şi 
Eugen Seidel... 

Examenul sine ira et studio al 
contactelor slavo-române îşi aşteaptă 
încă cercetătorii obiectivi. Ultimul care 
se ocupă de aceste probleme este G. 
Ivănescu (v. Bibliografia, p. 271— 
281; el consideră că “influenţa slavă 
asupra limbii române s-a produs mai 
ales după anul 800" (p. 271), adică din 
sec. IX. Către această perioadă 
conduceau şi concluziile cercetărilor 
lui I. Pătruţ. 

Am încercat şi noi 
(Individuaiitatea limbii române, |, p. 
141—142) să determinăm ceea ce 
limba română datorează contribuţiei 
non-latine, în primul rînd, slave. in 
această direcţie, am căutat să 
procedăm nu cantitativ, ci calitativ. 
Dincolo de enumerarea, simplă, a 
faptelor de limpă — precum vocativul 
în -o, numeralu! cardinal, termenul 
sută etc., există fenomene generale 
de sistem şi de mentalitate (calcurile) 
care ne obligă a admite că româna este 
o limbă romanică trecută printr-un 


intermediar lingvistic (mai tîrziu, chiar 
cultural) slav. La acest filtru slav, 
trebuie, însă, adăugate elementele de 
origine balcanică — non-latină — pe 
care le menţionează Al. Rosetti, Ist. 
lb. rom., ed. 1986, în cadrul 
Sprachbundului balcanic (Uniunea 
lingvistică balcanică, p. 225 şi urm.). 
O serie de cercetători străini luaţi în 
considerare de autor (M. A. Gabinski, 
W. Giese, V. Skalicka), alături de care 
trebuie să-i menţionăm pe cei “clasici” 
(azi aproape uitaţi!), Sandfeld, Skok, 
Bartoli, N. Jokil, E. Cabej şi, mai ales, 
pe cei români (|. |. Russu, Cicerone 
Poghirc şi Grigore Brâncuş), au studiat 
acest interesant fenomen al imersiunii 
unei limbi romanice într-un mediu 
lingvistic non-latin, slav. şi balcanic. 
Româna este un unic exemplu în, 
cîmpul romanic! 

8. Cine poate, bunăoară, 
contesta faptul că flexiuneă nominală 
în română are două caracteristici: 


1. conservarea a două cazuri, la 


declinarea feminină (casă—case, 
vulpe—vulpi) şi 2. confuzia genitivului 
cu dativul — care nu se pot explica 
prin latină? Celelalte limbi romanice au 
pierdut declinarea sintetică (franceza, 
în sec. XIII, în cu totul alte 
împrejurări), iar dativul este cel care a 
înlocuit, de obicei, genitivul posesiv. 
Pe de altă parte, putem să nu 
apropiem această constatare de faptul 
că bulgara, limbă slavă, sub presiunea ` 
structurilor romanice subiacente, şi-a 
pierdut declinarea complicată, 
originară, asemenea limbilor 


romanice? Dispariţia paradigmei 


numeralului latin şi înlocuirea lui cu 
formaţii ad-hoc, noi (unsprezece, 
douăzeci, douăzeci şi doi etc.) poate 
să nu fie pusă în legătură cu infiuenţa 
slavă, aşa cum au sustinut majoritatea 
lingviştilor noştri, la care putem adăuga 
şi paralelismele albaneze amintite de 
Brâncuş, 1995, p. 94—96. Concluziile 
lor sînt însă diferite: numeralul 
românesc are structuri (şi forme) 
concordante şi cu sistemul slav, şi cu 
cel albanez, ceea ce ar putea duce şi 
la concluzia că procedeele de formare 
prin adiţiune, dacă apar şi în albaneză, 

ar putea avea originea chiar în latina 
balcanică (v. şi Rosetti, 1986; p. 279— 
280). Dar la o posibilă influenţă slavă 
asupra albanezei, care se manifestă 
după secolul ai X-lea, nu s-a gîndit 
încă vreun cercetător? Tot astfel, 
existenţa persistentă a unui caz 


vocativ (nu numai în -o, ci şi la mas- 


culine, -e, -ule, şi chiar la plural) nu 
trebuie apropiată de vocativul ce apare 
în limbile slave? Nu trebuie însă uitat 
că un caz vocativ există şi în 
declinarea albaneză (cf. Indi- 
vidualitatea limbii române, |, p. 
25—29). Tot astfel se poate menţine 
genul zis “neutru”: şi acesta există ca 
o categorie aparte în limbile slave, 
dar... şi în albaneză. Este adevărat, 
neutrele slave au trecut la feminine, 
în română, datorită trecerii -o > -ă (sl. 
greblo > rom. greblă etc.), în timp ce 
albaneza are, uneori, chiar desinenţe 
asemănătoare ceior din română (pl. 
neutru -e). Dara avea o a treia clasă 
nominală este un fapt de mentalitate 
lingvistică pe care nu trebuie să-l 
ignorăm. De aceeaşi natură este 
prezenţa unei conjuncţii-adverb care 
dovedeşte că sintaxa şi semantica 
adversităţii, în română, se aseamănă 
cu cele din greacă şi slavă (conjuncţia 
copulativ-adversativă iar, vV. 
Individualitatea limbii române, |, p. 
100—106). Tot astfel trebuie 
considerată dubla întrebuințare se- 
mantică alat. super, în limba română, 
în care prepoziţia are. sensuri 
explicabile prin v. sl. na(d), 1. 

/'superpoziţie”/, 2. /'direcţie”/, după 
cum am arătat în Individualitatea 
limbii române, |, p. 125—140). Şi în 
acest caz, există paralele în greacă 
şi chiar, foarte rar, în albaneză (v. id., 
în special, p. 133—134). Exemplele 
pot continua. Apariţia refiexivului la 
unele verbe active din latină (a se ruga, 
a se juca) este altă dovadă-de trecere 
a latinei printr-o structura mentis slavă. 
În sintaxă, mai ales în limba literară, 
dativul adnominal (nepot babei, Domn 
Ţării Moldovei) şi distincţia pronomi- 
nală posesivă său/lui;, asemenea 
construcţii existente şi în iatină, dar 
pierdute ulterior în romanitatea 


occidentală, nu arfi putut dăinui, dacă 
ele nu ar fi existat şi în limbile slave 
(mai ales în slavonă). 

La toate acestea pot fi alăturate 
contribuţiile importante ale lui Emil 


Petrovici privind caracteristicile 


sistemului fonetic şi fonologic ale 
românei: iodizarea vocalelor palatale 
e-, i- apărută, probabil, după separaţia 
aromânei de: daco-română), 
labializarea detentei dentale înainte de 
o (t”ot), alternanţele fono-morfologice 
ale consonantismului (d/dz, z/z etc.), 
precum şi existenţa unei corelaţii de 
timbru care a creat seria formelor de 
plural terminate. în 'consoană 
palatalizată (moş/moşi, frumos/ 
frumoşi, pom/pomi etc.), ceea ce dă 
limbii române o dificultate fonetică în 
plus (lupi, fraţi etc.): consoanele 
palatalizate. Eugen Seidel (v. 
Bibliografia) a adăugat — poate, cu 
prea mare îngăduinţă — şi alte fapte. 
sintactice explicabile prin slavă. 
Despre lexicul de origine Slavă s-a 
scris îndeajuns. 

Toate acestea, indiferent de 
perioada istorică în care au apărut, 
individualizează limba română printre 
celelalte limbi romanice. 

9. În acelaşi timp, însă, nu 
putem să nu constatăm că o parte 
dintre aceste caracteristici apăreau şi 
în latina denumită clasică, înainte de 
a dispărea din latina vorbită, limba 
simplificată, “vulgară”, care a stat la 
baza limbilor romanice. Există 
fenomene lingvistice care apar 
deopotrivă în latină, dar şi în limbile 
non-latine înconjurătoare şi, îndeosebi, 
în limbile slave. Am făcut această 
constatare în concluziile expuse în 
individualitatea limbii române ..., |, 
p. 141—142. 

Contactul cu limbile balcanice şi 
cu limba slavilor a făcut să se con- 
serve, în romanica ce devenea limbă 
română, elemente şi structuri latine 
arhaice, pe care celelalte limbi 
romanice, continuatoare ale latinei 
“vulgare”, le-au abandonat. Româna 
conserva declinarea latină, distincţia 
suus/ejus, vocativul în -e (lupe!), 
dativul adnominai, dativul pronumelui 

persona! în funcţie posesivă (casa-mi), 
“supinu!” (participiul trecut-substantiv) 
etc. — toate existente în latina 
literară, dar şi în limbile slave. Aceasta 
înseamnă că, uneori, limba română a 
avut forța — intrinsecă — de a face 
din asimilarea unor elemente non- 
latine, “străine”, o modalitate de întărire 
a structurii ei latine! Absorbind, 
integrînd elemente slave, romanitatea 
românească îşi mărea puterea de 
conservare a... latinităţii! 

Oricît ar părea de paradoxală o 
asemenea constatare, ea are o explicaţie 
destul de simplă: aceste identități 
structurale sînt dovada că, învăţind limba 
romanică a autohtonilor, vorbitorii non-latini, 
mai ales slavi, au păstrat şi au întărit, în 
romanica rezultată (folosită de ei), trăsături 
caracteristice ale propriei lor limbi. Altfel 

“spus, aşa cum se ştie, slavii au învățat 
limba romanică, transformînd-o în limba 
română. 

Limba română şi-a conservat 
romanitatea şi prin contribuţii non- 
romanice! 

10. Ajungem, astfel, la o 
conciuzie deosebit de însemnată: forţa 
principală a limbii române constă în 
capacitatea ei de asimilare (integrare) 
a elementelor străine, non-latine?. 
Această qualité-maîtresse a limbii 
române este evidentă de-a lungul 
întregii ei istorii: elementele autohtone 
traco-dacice — şi ilirice — zise de 
“substrat”, elementele balcanice 
lexicale greco-bizantine, turceşti, 
lexicui religios  greco-slavon, 
contactele permanente cu limbile 
slave şi cu limba maghiară în regiunile 
de graniţă ale spaţiului lingvistic 
românesc au fost supuse, prin con- 
tact, integral, structurilor gramaticale 
şi fonetice  latino-romanice. 
Bineînţeles însă, în deplină libertate 
de alegere, astfel încît, pînă astăzi, 
există comunităţi lingvistice aloglote 
care îşi păstrează încă limba nativă. 


II. _ROMÂNITATEA 


11. În aceste condiţii trebuie să 
înţelegem şi să analizăm limba 
română! Izolarea ei de limbile 


romanice occidentale, integrarea ei în 
spaţiul cultural lingvistic oriental, 
bizantino-slav, permeabilitatea ei lexi- 
cală,care a dat posibilitate pătrunderii 
unui mare număr de elemente străine, 
non-latine, nu au împiedicat păstrarea' 
structurilor romanice de origine latină, 
ba chiar au accentuat un sistem 
gramatical conservator. Dar principală 
a fost capacitatea ei asimilatonie. Altfel 
spus, românizarea elementelor 
aloglote. Aceasta s-a manifestat atît 
în domeniul strict al limbii care se 
extinde prin migrații, de-a lungul 
secolelor, dincolo de zonele 
romanizate ale Daciei, departe spre 
Est şi Nord, cît şi în interiorul 
comunităţii româneşti (mai ales, daco- 
româneşti). Contactul cu limba 
română, în spaţiul lingvistic daco- 
românesc, în interiorul graniţelor de 
stat şi dincolo, mult dincolo de ele, a 
dus la utilizarea limbii române de vare 
comunităţi lingvistice alogene: o bună 
parte dintre vorbitorii germani din 
Banat, Transilvania sau din Bucovina, 
comunitatea turcească, cea bulgară, 
cea sîrbească, cea slovacă, ceangăii 
din Moldova, găgăuzii, polonezii, chiar 
şi ucrainenii şi ruşii — s-au adaptat, 
fără presiune de vreun fel, la utilizarea 
limbii române. În acest fel, peste 
teritorii unde Imperiul Roman nu s-a 
extins vreodată, mai ales în nordul şi 
răsăritul României, se vorbeşte limba 
română. Dar nu limba latină adusă de 
colonii latini ai lui Traian, ci limba 
transmisă şi răspîndită de migrații 
româneşti şi de transhumanță pe un 
spaţiu care depăşeşte cu mult, foarte 
mult, frontierele strîmte ale Daciei: 
Traiane şi ale romanizării imperiale. 
Absorbţia elementelor : străine, 
asimilarea — integrarea lor şi 
transmiterea limbii române, ca o /in- 
gua franca, la comunităţi lingvistice 
non-latine, din jurul nostru, au dat limbii 
române o forţă exemplară. 
Romanizarea a fost urmată de 
românizare. Sau, ca să-l parafrazăm 
pe Miron Costin, după descălecatul 
dintîi al lui Traian, a urmat 
descălecatul de-al doilea, şi mai 
însemnat decît cel dintîi. Limba 

română a continuat în zone noi, 
neatinse de romanizare, opera de 
extindere a ariei romanice a Europei. 
Nu a “latinităţii”, ci a romanităţii 
româneşti în expansiune! Românii au 
adăugat unei Romania antiqua, 
restrînse, o largă Romania novă?, în 
teritoriile dimprejurul zonei existenţei 
lor. 

12. Limba română a constituit, 
astfel, de-a lungul veacurilor, la nord 
şi la sud de Dunăre pînă în Peninsula 
Balcanica, un rezervor de romanitate, 
unicul în Europa de sud-est. Al. 
Rosetti o considera lingua frahca a 
acestor regiuni. Matteo Bartoli vorbea 
despre o spiccata individualita a limbii 
române. Noi credem că limba română 
este, mai ales, o lengua puente, (0) 

“punte” între romanitate şi non- 
romanitate în răsăritul Europei. În 
aceste circumstanţe, prin românitate, 
limba noastră a menţinut, a cultivat şi 
a extins limba urmaşă a Romei... 
Meritînd, de bună seamă, a fi 
considerată floare de iatinitate, aşa 
cum o proclamă, cu ;ardoare, p 
noştri români din Basarabia, 
cîntecele lor populare... 

iunie 1995 

trad. rom. 


37 


(71423073 


Adrian PORUCIUC 
lași 


CE (MAI) ESTE 
DE SUBSTRAT 
ÎN LIMBA ROMÂNĂ 


0. Paranteza din titlu nu trebuie 
interpretată neapărat ca ironică. 
Dorinţa autorului este de a trece 
succint în revistă ce s-a mai spus 
despre substratul limbii române (şi al 
limbilor balcanice în general), apoi de 
a face unele recomandări de principiu 
privind posibilităţile de abordare şi 
interpretare a ceea ce mai există în 
domeniul pus în discuţie. 

1. Pe scurt, se poate spune că 
cele mai importante faze în evoluţia 
cercetării substratului preroman din 
română ar fi următoarele: 

— Dimitrie Cantemir (Descrip- 
tio Moldaviae), deşi nu a găsit cele 
mai nimerite exemplificări, a atras 
pentru prima dată atenţia asupra 
posibilităţii unor moşteniri de substrat 
în limba română. 

— După ce Şcoala Ardeleană 
(din motive ideologice bine ştiute) a 
impus o viziune latinizantă extremă, 
a intervenit "dacismul" lui B. -P. 
Hasdeu, acesta fiind, în acelaşi timp, 
şi întemeietorul lingvisticii comparate 
indo-europene ("ario-europene") în 
România. Ca şi contemporanul (şi 
oponentul) său Al. Philippide, Hasdeu 
a acordat o mare importanţă 
concordanţelor albano-române, ca 
bază a unor concluzii asupra 
substratului. Este interesant de 
observat că, la început de secol XX, 
O. Densusianu (1901, reeditare 1961) 
nega practic posibilitatea stabilirii unui 
fond dacic moştenit de limba română. 
Densusianu considera însă (prin 
preluarea unor idei de la Miklosich şi 
Kopitar) că prin comparaţie cu 
albaneza putem trage concluzia: 
“româna conţine un număr destul de 
mare de elemente ilirice" (1961: 37). 


Era un timpuriu semn al îndelungilor 
discuţii ce aveau să urmeze în 
domeniul atribuirii etnice a elementelor. 
de substrat, la care aveau să se 
adauge controversele (încă în curs) 
privitoare la originea limbii albaneze 
(iliră sau daco-mezică?). 

— Ultimul deceniu al secolului 
al XIX-lea a avut o semnificaţie 
deosebită prin publicarea corpusului 
tracic al lui Tomaschek (1893—1894), 
care a marcat de fapt întemeierea 
propriu-zisă a tracologiei. Peste o 
jumătate de secol s-a produs un cor- 
pus mult mai bogat, Deev, 1957, care 
ţinea cont de cuceririle indo- 
europenisticii, ca şi de unele constatări 
ale substratiştilor activi în prima parte 
a secolului al XX-lea. intre timp. 
continuau discuţiile asupra 
semnificației corespondenţelor albano- 
române, pe care unii savanţi (precum 
Weigand) preferau să le considere 
simple rezultate ale unui contact la 
nivelul Evului Mediu, nu ca reflexe ale 
unui substrat comun. 

— Structuralismul (dominant 
sincronic) şi viziunea jakobsoniană 
asupra "uniunii lingvistice" 
(Sprachbund) au încurajat de 
asemenea ideea că elementele pan- 
balcanice de azi trebuie explicate cu 
precădere prin contact lingvistic şi 
împrumut reciproc la nivelul limbilor: 
istorice (minimalizîndu-se deci s.u 
chiar neglijîndu-se total posibilitatr:a 
moştenirilor dintr-un substrat comui:). 
Chiar în aceste condiţii, cercetările 
asupra elementelor de substrat 
(pregrecesc, traco-dacic, iliric) au 
continuat. S-au încercat delimitări cît 
mai precise, precum cele între daco- 
mezică şi tracă propriu-zisă (cf. 
Ivănescu, 1980). Tot mai mulţi 
cercetători au preferat însă perspec- 
tive mai generale şi termeni .mai 
abstracţi (şi mai prudenţi), precum 
"autohton" şi "paleobalcanic" (drevne- 
balkanskij ai substratiştilor bulgari şi 
sovietici). 

— După al doilea război mondial 
s-a făcut simțită o tendinţă indo- 
europenizantă extremă în studiile 
asupra substratului paleobalcanic. 
Deşi cu destule divergențe între ei, 
savanţi ca Georgiev şi Russu şi-au 
bazat concluziile mai ales pe 

corespondențe între elementele con- 
siderate a fi de substrat şi 
reconstrucţiile indo-europene din 
dicţionarul Walde-Pokorny. Implicaţia 
generală ar fi fost că în substratul 
respectiv nu este de găsit decît indo- 
europenism, deci în Balcani nu s-ar fi 
vorbit niciodată altceva decît indo- 
europeana (fie că era vorba de 
pelasgică, de "pregreacă" sau de liră). 
Totuşi, în aceeaşi perioadă, existau 
şi încercări (cf. Ivănescu, 1968) de a 
valorifica opiniile unor substratişti 
vestici (mai ales mediteranişti, 


precum Trombetti şi Hubschmid), care: 


aveau destule argumente în afirmarea 
existenţei unor urme de idiomuri ne- 
indo-europene pe axa egeean- 
mediterană. 

— În sfîrşit, ţinînd cont de cele 
mai semnificative realizări aie 
substratiştilor balcanişti în peste un 
secol de evoluţie, ca şi de cele mai 
argumentate şi mai echilibrate lucrări 
recente în domeniul avut în vedere (de 
exemplu, Poghirc, 1969; Brâncuş, 
1983), putem trage concluzia că 
studiul moştenirii preromane a limbii 
române trebuie să aibă în vedere: a) 
glose şi nume proprii antice atestate 
în spaţiul traco-dacic; b) cores- 
pondenţe albano-române; c) cores- 
pondente cu alte limbi indo-europene 
(mai ales cu cele baltice, după cum 
au insistat savanţi ca Duridanov şi 
Vraciu); d) trimiteri posibile la rădăcinile 
indo-europene (reconstruite mai ales 
de neogramaticieni şi de urmaşii lor 
mai recenți); e) lexic românesc 
(inclusiv arhaic şi dialectal) care încă 
nu are explicaţii etimologice 
satisfăcătoare. 

Pornind de la prezentarea de mai 
sus, care (succint şi simplificatoriu) a 
încercat să arate ce s-a făcut pînă 
acum în domeniul substratului limbii 
române, ne putem permite să 
sugerăm unele direcţii de viitor în 
domeniul respectiv, mai ales într-o 
perspectivă interdisciplinară. 

2. Noţiunea de "substrat 
autohton" trebuie nuanţată, mai ales 
avînd în vedere că unele abordări 
creează impresia că a existat un fel 
de bloc substratic unitar sau (mai rău). 
vreo. limbă substratică unică. Nu 
trebuie, mai întîi, să uităm că de fapt 


încă nu s-a putut stabili cu precizie 
configuraţia etno-lingvistică a 
spaţiului etichetat ca "traco-dacic". 
(existau mai multe limbi sau doar 
dialecte mutual inteligibile?). 
Desigur, dacă nu ne preocupă 
decît strămoşii paleobalcanici 
imediaţi, substrat ar însemna pentru: 
noi doar slab atestatele idiomuri antice 
ne-greceşti din nordul. Peninsulei 
Balcanice. Dar dacă ne interesează 
şi sursele primare şi dacă (urmîndu-l 
pe Pisani) încercăm să vedem în 
fenomenul de glotogeneză un proces 
de confluență (de fapt, o re- 
funcţionalizare succesivă a unor 
elemente provenite din surse diverse, 
cf. Poruciuc, 1992), atunci viziunea 
trebuie mult lărgită. Intr-un asemenea 
caz se cuvine să ne gîndim că şi 
idiomurile balcanice antice (inclusiv 
greaca miceniană şi cea clasică, care 
trebuie cercetate alături de atestările 
traco-daco-ilire) au avut la rîndul lor 
substrat (fie că era deja indo-european, 
fie că nu). lar dacă vedem în tracă 
(sau traco-dacă) substratul limbii 
române şi dacă studiem cu atenţie ce 
ne-a rămas din acel substrat, avem 
toate şansele să descoperim că 
tracismele nu sînt unitare ca origini, 
unele părînd a fi de sorginte etruscoidă 
locală, iar altele dovedindu-se a fi 
iranoide (am spune, mai degrabă, 
scitoid-stepice). Situaţia s-ar 
conforma unei viziuni pe care, din 
păcate, Decev (1952) doar a schi- 
țat-o, fără să o dezvolte mai amplu. 
Mergiînd pe ideea unor filoane 
etno- şi glotogenetice intrate în 
confluență într-o anume zonă, putem 
(şi trebuie) să îndrăznim să ne 
întoarcem mai adînc în preistorie. 
Există destule dovezi (arheologice, 
antropologice, dar şi etnografice şi 
lingvistice — vezi şi Poruciuc, 1992) 
care ne îngăduie să afirmăm că baza 
demografică a zonei sud-est-europene 
s-a format, încă din preistorie, prin 
contribuţia a trei mari filoane: 
mediteranoid (reprezentat de populaţia 
care a declanşat de fapt "revoluţia 
neolitică" în Orientul Apropiat, apoi în 
Balcani, revoluţia respectivă 
însemnînd atît o trecere la viaţa 
agricol-sedentară, cît şi o adevărată 
explozie demografică), caucazoid (în 

speţă o populaţie de tip armenoid- 
dinaric, practicînd mai ales păstoritul 
montan şi avînd înrudiri clare în 
Anatolia şi Caucaz), proto-europoid 
(reprezentat de succesivii intruşi 
stepici nord-pontici, care, tipologic, 
erau destul de apropiaţi şi de 
rămăşiţele de populaţie mezolitică 
autohtonă, ca şi de cei etichetaţi mai 
recent ca "nordici”). Primele două 
filoane şi-au pus amprenta mai ales 
pe conformaţia antropologic-eino- 
grafică a Balcanilor, în timp ce proto- 
europoizii stepici (ca impuls definitiv 
şi definitoriu) au fost, foarte probabil, 
cei care au indo-europenizat de fapt 
Europa sud-estică, aşa cum 
demonstrează reprezentanţii liniei 
Gimbutas-Martinet-Mallory a indo- 
europenisticii recente. 

In aceste condiţii, descoperirea 
unor elemente substratice comune, 
nu numai în română şi albaneză, ci 
şi în bulgară şi greacă, nu poate fi 
surprinzătoare. Mai mult, oricît de 
ciudat ar părea, se pot descoperi şi 
relaţii de substrat (nu numai 
genealogice) între română şi latină, 
avînd în vedere că şi conformaţia 
etno-lingvistică a Peninsulei Italice a 
fost plămădită tot sub semnul celor 
trei vectori formativi menţionaţi mai 
sus (iar un flux transadriatic, mai ales 
pe direcţie est—vest, este atestat atît 
în preistorie, cît şi în istoria timpurie). 
Dacă popoarele balcanice de azi au 


avut strămoşi lingvistici (definitorii) 


diferiţi — în speţă eleni, iliri, romani, 
slavi —, aceleaşi popoare au avut şi 
strămoşi antropologici comuni. Mai 
ales astfel (şi nu numai prin relaţii de 
contact intrabalcanic recente) se 
explică complexul de trăsături fizice, 
temperamentale, culturale, parţial şi 
lingvistice ale tuturor balcanicilor 
(incluzîndu-i şi pe greci). Elementele 
iexicale ajunse în postură de 
panbalcanisme în perioada recentă (a 
se vedea turcismele şi franţuzismele) 
nu ne interesează aici. lar elementele 
aparţinînd evident superstratului 
definitoriu (ca cel latin al românei şi 
cel slav ai bulgarei) nu ne interesează 
decît în măsura unor contrastări cu 
substratul. Nu trebuie să fim surprinşi 
dacă se ivesc argumente în sprijinul 
ideiică nu numai greaca şi latina, ci 


chiar şi slava şi latina pot prezenta 
corespondențe şi de substrat, şi nu 
numai în planul indo-european, "ac- 
ceptabil". lar mult prea multele (şi 
deseori greu explicabilele) latinisme 
ale albanezei ar trebui să dea de gîndit. 

'3. Avînd în vedere cele 
constatate mai sus, ca şi 
consistentele descoperiri arheologice 
care au evidenţiat deja vectorii 
demografici principali ai preistoriei 
egeo-balcano-carpatice, anumite 
conexiuni ar trebui să ne apară ca 
normale. De exemplu, între semitică 
şi idiomurile mediteran-europene au 
existat nu numai relaţii de împrumut 
(cum a considerat filologia 
tradiţională), ci şi de substrat. Semitica 
levantină s-a închegat pe un substrat 
mediteranoid (antropologic evident şi 
azi, din Siria şi Palestina pînă în 
Malta), substrat direct înrudit atît cu 
fondul hamito-berber nord-african 
(dominant în egipteana veche), cît şi 
cu neatestatele idiomuri ale celor ce 
au produs neoliticul balcanic. Nu vom 
da aici decît un exemplu de natură 
lingvistică: o corespondenţă ca cea 
semnalată de Gabinschi, 1993: 39, 
între ebr. tsur "stîncă" — alb. curr 
"stîncă înaltă" — rom. (dial.) țurană 
"coastă priporoasă" (deci o sferă se- 
maântică pentru care cu greu s-ar 
putea invoca mult prea des exploatata 
viziune a "cuvintelor călătoare”) nu' 
este o simplă coincidenţă. 

Pentru că am menţionat deja 
lucrarea recentă a lui Gabinschi (care, 
pe lîngă un anume scepticism în 
abordarea substratului, ne oferă idei 
interesante, precum cea a fondului 
lexical albano-român cu "mai multe 
straturi de provenienţă" — op. cit., p. 
34), vom mai comenta cîteva exemple 
utile oferite de autorul respectiv. Printre 
altele, Gabinschi (1993: 38) 
semnalează existenţa unui /6- 
separabil ("cu înţeles acum neclar") 
în mai multe cuvinte albaneze, 
precum (/6)mashk "muşchi, lichen" şi 
(lë)mazë "frişcă" (cf. şi rom. leurdă, 
reflexul unui cuvînt format din acest 
lë- şi hurdhë, hudhër "usturoi", păstrat 
fără /ë-). Discuţia era menită mai ales 
a demonstra corespondenţa între alb. 
lëvozhgë/lëvoshkë şi rom. pojghiţă: 

Toate amănuntele şi 
argumentele lui Gabinschi au o 
semnificaţie deosebită pentru studiul 
substratului paleobalcanic. În acelaşi 
timp însă, lucrarea în discuţie 
demonstrează că, dacă se menţin 
doar la nivelul corespondenţelor 
bănuite a fi de substrat în limbile 
actuale, fără a se insista şi pe direcţia 
unor legături cu atestările cele mai 
vechi din zona de interes, eforturile 
substratiştilor au puţine şanse de 
adevărată împlinire. Posibilităţi există: 
cu totul altceva, pe linie substratică, 
este dacă adăugăm că acel lë- 
"facultativ" din albaneză poate fi trimis 
la un prefix /e- cu sens colectiv-plural 
din idiomurile caucazoide (hurito- 
hatice) pe care s-au suprapus idiomuri 
indo-europene în Anatolia (prefixul 
respectiv este, de exemplu, prezentat 
ca formant mnoxestvennogo čisla în 
capitolul despre limba hatică din 
D'akonov, 1967). O asemenea 
constatare concordă perfect şi cu alte 
elemente caucazoide ("iafetite"), 
observate de Ivănescu (1968), ca şi 
cu anume aspecte fonologice albano- 
române, mai ales cu "oscilaţiile, dese 
în albaneză, dar bine cunoscute şi 
românei, dintre surdă şi sonoră" 
(Gabinschi, 1993: 39). Este vorba aici 
de indubitabile reflexe ale unei 
fonologii de substrat, avînd în vedere 
că hitita (cu bază articulatorie hatică), 
ca şi eteocretana şi "pregreaca" (vezi 
Furnee, 1972), prezenta "indiferenţă" 
la sonoritatea consoanelor. 

4. Fapte ca cele de mai sus ne 
obligă să mai observăm că în studiile 
substratice de pînă acum s-a acordat 
o atenţie exagerată cuvintelor ca atare 
(de multe ori intenţia principală fiind 
de mărire sau de micşorare a'"listei”). 
Perpetuările substratice sînt cu atît 
mai semnificative cu cît ne permit 
concluzii nu numai asupra fondului 
lexical, ci şi asupra fonologiei şi 
gramaticii idiomurilor slab atestate 
care ne. interesează. După cum am 
văzut, alb. Jë- şi rom. le- din unele 
apelative de substrat nu reprezintă 
doar o obscură particulă iniţială, ci o 
marcă gramaticală fosilizată. Credem 
„că şi printre destul de numeroasele 
sufixe onomastice obscure, în genul 
mult discutatului gr. -inthos, se pot 


găsi asemenea urme ale unor sisteme 
gramaticale demult dispărute. În alte 
cazuri însă, cum ar fi cel al rom. 
-ăw/-eu (pe care l-am "demaghiarizat", 
şi i-am trimis la substraticul gr. -eus-, 
cf. Poruciuc, 1992a: 19), nu se poate 
vorbi de fosilizare, avînd în vedere că 
formantul respectiv a rămas productiv 
şi pe teren românesc (cf. lingău, 
mîncău). 

In domeniul  fonologiei 
substratice, ceea ce s-a întîmplat în 
cazul recent al englezei irlandeze, în 
care este evidentă aplicarea modelelor 
articulatorii celtice la limba impusă de 
cei mai recenți cuceritori ai Irlandei, 
trebuie să se fi întîmplat şi în cadrul 
fenomenului de adoptare a latinei de 
către băştinaşii balcanici. Unele vechi 
obişnuinţe articulatorii şi variante 
alofonice (inclusiv "emfative") s-au 
perpetuat mai degrabă ca relicve ce 
conţin "alternanţe” şi "oscilaţii" ca cele 
observate de Furnee în lexicul 
"pregrecesc" sau de Gabinschi în cel 
albano-român substratic. Dar şi în 
domeniul fonologiei de substrat sînt 
de găsit nu doar fosile, ci şi elemente 
rămase productive, chiar cu funcţii 
gramaticale. Un bun exemplu este 
fenomenul de Um/aut din albaneză şi 
română, dar vizibil şi în graiurile sud- 
italiene (probabil, tot ca manifestare 
de substrat preroman), şi în 
onomastica Asiei Mici antice (cf. 
Poruciuc, 1992: 20). 

Ca să revenim la corespondenţa 
albano-română (ca parte a fondului 
paleobalcanic), credem că este 
necesar să ieşim de sub opresiunea 
lexicului (mai precis, a listelor de 
cuvinte) şi să acordăm mai multă 
atenţie posibililor formanti substratici 
(cf. şi Poruciuc, 1992a: 18),ca şi 
fonologiei de substrat, fie fosilizate, 
fie încă vii. 

5. Limba-mamă, latina, nu poate 
explica tot ce există şi funcţionează 
azi în română, şi nici recurgerea la 
ideea inovaţiilor interne nu ajută 
întotdeauna în românistică. Limba 
română se defineşte atît ca idiom 
neolatin (prin structura gramaticală şi 
prin fondul lexical datorate impunerii 
latinei în spaţiul traco-dacic), cît şi prin 
apartenenţa sa la "uniunea lingvistică" 
balcanică ("arie de influenţe 

reciproce", cum o definea E. Coșeriu 
într-o recentă prelegere ţinută la 
Universitatea ieşeană). Credem însă 
că a insista în continuare în 
explicarea tuturor balcanismelor doar 
prin contact lingvistic la nivelul 
limbilor istorice ar reprezenta 
perpetuarea unei viziuni limitate (evi- 
dentă, din păcate, şi în unele 
comunicări din cadrul Conferinței 
Internaționale de Studii Balcanice, 
care a avut loc la Universitatea Chi- 
cago în 1992). Fără să negăm 
importanța împrumuturilor reciproce 
dintre limbile balcanice actuale, avem 
destule motive să afirmăm că cele 
mai importante (şi mai "sistemice”) 
elemente balcanice comune, nu doar 
lingvistice, ci şi antropologice şi 
culturale, se explică printr-o bază 
' demografică egeo-balcano-carpatică 
de sorginte preistorică. Cu toate 
vicisitudinile istorice succesive, 
fenomenul etno-lingvistic balcanic a 
beneficiat cu siguranţă de o 
semnificativă continuitate demogra- 
fică, aceasta făcînd posibile 
numeroase perpetuări lingvistice de 
substrat (lexic comun, onomastică, 
obişnuinţe articulatorii). S-a asigurat 
astfel, fără exagerare, o legătură între 
idiomurile preistorice (ale neoliticului 
şi ale epocii bronzului) şi cele atestate 
mai recent în zona discutată. 

ÎMPRUMUTURI 
SLAVE SAU ELEMENTE 
AUTOHTONE? 


În “Dacoromania” VI (1931)', 
Grigore Nandriş, profesor pe atunci la 
Universitatea din Cernăuţi, publica o 
recenzie pe marginea a două studii 
apărute anterior (1927—1928) în 
Germania: Despre evoluţia cone- 
xiunilor cu jicvide (der Liquida- 
verbindungen) în limbile slave 
(semnat de R. Ekblom). şi Despre 
poziţia licvidelor slave în zonele 
contactelor germano-slave (scris de 
E. Schwarz). 

Analiza pe care o face şi con- 
cluziile la care ajunge Nanariş prezintă 
interes nu numai pentru slavişti (e 
vorba de soluţionarea unei probleme 
de cronologie fonetică slavă), ci şi 
pentru romanişti (întrucît se referă la 
raporturile lingvistice româno-slave în 
general), avînd, desigur, anumită 
importanţă şi pentru alte categorii de 
cercetători: indo-europenişti, etimo- 
logi, teoreticieni ai limbajului etc.). 

Autorii vizaţi în recenzie se 
ocupă, după cum remarcă Nandriş, “de 
una din problemele centrale ale 
lingvisticii slave, în jurul căreia s-a dus 
o largă discuţie'?. Restabilind evoluţia 
plenisoniei în formele slave tort, tolt 
(cu o deschis, apropiat de a), în care 
t reprezintă simbolul oricărei consoane 
slave, Ekblom admite reflexe inter- 
mediare, bazate pe opoziţia vocală 
lungă / vocală scurtă pentru fazele mai 
vechi ale evoluţiei: *tarat, “tart în 
urslaviche (slava străveche), *trat, 
*tart, *tarat în gemeinslavisch (slava 
comună):. Această concepţie 


evolutivă pe care o acceptă Nandiiş, 
cu invocarea unor sunete de tranziţie 
(un fei de vocale scurte) de la 
plenisonie la nonplenisonie şi vice- 
versa, infirmă, de fapt, opinia larg 
răspîndită în slavistică, preluată de 
recenzent şi de alţi slavişti români, 
conform căreia plenifoniei din limbile 
slave de est (rusa, ucraineana, 
bielorusa) i-ar corespunde, de regulă, 
metateza lichidei în limbile slave de 
vest (poloneza, caşuba, polaba, limbile 
lujice, ceha, slovaca) şi de sud 
(sîrbocroata, slovena, bulgaroma- 
cedoneana), de ex.: rus. boroda, pol. 
broda, scr. brada; rus. volos, pol. wfos, 
scr. vlas etc. Ceea ce pare a fi 
metateză e în realitate o sincopă mai 
mult sau mai puţin extinsă (în funcţie 
de normele uzajului), avînd drept efect 
reducerea'corpului fonetic al radicalului 
sau al postfixului. În cazul acesta ar 
trebui să corectăm şi formele ipotetice 
din slava comună reconstruite de L.P. 
lakubinski: *gərachb sau *garechb (= 
*gorchb). *perachb sau *parachb (= 
*porchb), *byrana sau bagna (= *borna) 
etc., corectări susceptibile să explice 
vocalizarea / devocalizarea ulterioară 
a radicalelor şi afixelor din idiomurile 
slave moderne, fără recurgerea la 
metateză, fenomen neverosimil şi 
inexplicabil, dacă îl raportăm la o scară 
atît de întinsă (rus. goroh, pol. groch, 
scr. grah; rus. poroh, pol. prach, scr. 
proch; rus. borona, pol. brona, scr. 
brana etc.). 

Pentru lingvistica comparativă şi 
etimologie studiile :;de genul celor 
menţionate aici reprezintă un imbold 
spre căutarea unor forme şi situaţii 
similare în alte limbi, dincolo de arealul 
slav, şi o sursă prețioasă de sugestii 
pentru identificarea, descrierea şi 
explicarea lor. Examinînd sincronic 
faptele din latină prin prisma corelaţiei 
plenofonie/nonplenofonie, relevate an- 
terior cu privire la domeniul slav, 
constatăm aceeaşi alternanță a 
tranşelor vocalizate din radicale şi 
afixe cu variante nonvocalizate, altfel 
spus,  alomorfia genetică a 

segmentelor semnificative ale cuvîn- 
tului. De ex., camino, -ăre “a ţesăla” 
şi cratio, -ire “a boroni” oferă, evident, 
două ipostaze ale aceluiaşi radicali: 
car- şi cr-; aceeaşi variaţie sub raportul 
prezenţei-absenţei vocalei în radical 
o înregistrăm în perechile: garrio, -ire 
“a ciripi” şi graculus “stancă”, coracino, 
-ăre “a croncăni” şi crocito, -ăre, “idem” 
balbo, -ăre “a mormăi” şi blatero, - āre 
“a pălăvrăgi”, calvus “pleşcat” şi 
clavus “ţintă” (ultimele două avînd 
comun motivemul: “a bate, a apăsa, 
a roade”, cf. calco, -âre “a apăsa, â 
imprima”). Clavus şi calvus mai pun 
în valoare alomorfia (în terminologia 
noastră aloetia) segmentului sufixal: - 
av-/-v-. 

Fenomenul semnalat poate fi 
urmărit şi în v. ġr.( raparro, 
tapacow “a turbura” ṣiÎtpew “a 
tremura”, rrexw“a fugi”), germ. (Born 
“izvor” şi Brunnen “id.”), fr. (tarauder 
“a plictisi, a 'pisălogi” şi tromper “a 
înşela”), it. (gorgo “vîrtej' şi grugno “rit”, 
“bot”, “mutră”), sp. (torva “vifor”; “vârtej 
de ploaie” şi trozar “a rupe” sau “a tăia 
în bucăţi”, tartago “zeflemea” şi truhan 
“prişicher”, “bufon”, “escroc”, “cer- 
şetor”), lit. (gargeti “a gilgii” şi groti “a 
croncâăni”) etc. 

Am pus în lumină aceste date 
“nu de dragul unei digresiuni savante, 
ci pentru a le chema în sprijinul fermei 
noastre convingeri .că tentativa lui 
Grigore Nandriş de a refuza limbii 
române rolui de factor activ, creator 
într-un proces la care participă 
întreaga familie de limbi indo-europene 
e nedreaptă. Încercarea respectivă e 
exprimată de mai multe ori în textul 
recenziei: “...baltă, daltă, gard, 
scovardă ş.a. reprezintă o pătură 
veche de elemente slave intrate în 
limba română”*. “Faptul că în limba 
română cuvintele slave care conţin 
grupul tort, tolt au un reflex dublu (drag, 
plaz: gard, baltă) nu ne împiedică să 
admitem că ambele aceste reflexe 
sînt împrumutate dintr-o limbă slavă 
de sud”?. “Formele româneşti (daltă, 
gard etc.) derivă din stadiul tarzt, care 


dialectal s-a menţinut şi dincoace de 
epoca slavă comună”!. “Toate con- 
statările din articolul lui E. Schwarz (e 
vorba de radicale plenofonice din vechi 
toporiime de pe teritoriul croat — n. 
n.) ne întăresc în convingerea că 
formele nemetatezate din limba 
română sînt vechi elemente slave”?. 

E departe de noi gindul de a pune 
la îndoială sentimentele patriotice ale 
înaintaşilor noştri. Nu patriotismul lor, 
demn de urmat în aceste timpuri de 
degradare şi umilire naţională, ci 
adevărul ştiinţific, pe care, între altele 
fie spus, l-au servit cu probitate şi 
dăruire profesională, se cere privit cu 
neîncredere. Am văzut ce adevăr: 
susţine prof. Nandriş. Pe ce raţio- 
namente e clădit? 

A. Se admite, implicit, că struc- 
turarea plenisonică/nonplenisonică a 
vocabulelor afectează exclusiv arealul. 
slav. 

B. Se trage concluzia că orice 
similitudine cu limbile slave în sensul 
acesta ar fi o certă influenţă slavă. 

După cum am constatat deja, 
pretinsul caracter endemic al feno- 
menului în discuţie e iluzoriu (cu 
excepţia anumitor corespondențe 
fonetice de la idiom la idiom slav sub 
raportul plenofoniei), iar coincidenţeie 
interlingvistice denotă doar posi- 
bilitatea unei influenţe, nu şi cer- 
titudinea ei. 

Asupra necesităţii implicării unui 
cadru lingvistic mai larg în examinarea 
problemei româneşti legate de aşa- 
zisa metateză a lichidelor slave a. 
insistat, înaintea apariţiei lucrării pe 
care o analizăm, şi Th. Capidan, în 
recenzia articolului lui Gr. Nandriş Les 
diphtongues à liqvides dans les 
éléments slaves du roumain 
(Mélanges de l'École Roumaine en 
France, 1925, il-e partie)’: “...nu 
trebuie părăsită ideea unei iegături cu 
ceea ce ne oferă limba albaneză, mai 
cu seamă că extensiunea geografică 
a cuvintelor de care ne ocupăm trece 
la nord dincolo de teritoriul iliric, iar 
raporturile de veche convieţuire între 

români şi strămoşii albanezilor au lăsat 
urme adînci în structura limbii 
noastre”. 

Prof. Nandriş nu putea să nu 
cunoască marea răspîndire a radi- 
calului ba/-(pal-), cu sensul de “loc 
apătos: mare, baltă, rîu”, în nordul, 
estul şi sudul Europei (cf. Mare 
Balticum, rîul Palten în Alpii austrieci, 
palta “baltă” în lombardă, panta “id.” 
în piemonteză, pauto “id.” în neo- 
provensală etc.), totuşi se consideră 
“îndreptăţit” (ca şi Hasdeu, Skok sau 
Treimer) să ataşeze rom. baltă şi alb. 
baltë etimonului slav, iar cît priveşte 
legătura lor cu corespondentele 
mediteraneene o lasă neexplicată, sub 
motiv că “nu este dovedită”. Desigur, 
cînd perseverezi în ideea influenţei, 
faptele incomode devin supărătoare, 
urmînd a fi minimalizate sau trecute 
sub tăcere. 

Această veche controversă între 
adepţii indigenatului şi partizanii 
împrumutului, deşi şi unii şi alţii 
recunosc teoretic primatul factorului 
intern în geneza şi evoluţia limbilor, 
ne-a antrenat şi pe noi, de cîţiva ani 
încoace, de partea cauzei indigene şi 
autohtone (apropo, considerăm că 
între indigen şi autohton e un raport 
logic de incluziune, nu de echivalență, 
sfera noţională a primului termen fiind 
mai amplă decît a celui de al doilea). 
Ca să fie mai clară argumentarea cu 
care venim în sprijinul cauzei, vom 
face o scurtă incursiune în istoria 
problemei. 

În 1921 “Dacoromania” l-oferea 
cititorilor un amplu şi interesant studiu 
semnat de Sextil Puşcariu: Din 
perspectiva dicționarului". Autorul 
semnala pentru prima dată, se pare, 
un fenomen curios şi inexplicabil. 
Să-i dăm cuvîntul: “Desigur că 
variantele onomatopeelor se pot pro- 
duce şi prin alte mijloace fonetice, 
precum ar fi substituirea 
consonântelor de acelaşi gen 
întreolaltă. Astfel în bleaşcă-fleaşcă- 
pleaşcă... labiala de la începutul 
cuvîntului se schimbă, fără să putem 


preciza de ce. Tot astfel nu pot fi 
întîmplătoare nici variantele ce se 
nasc prin schimbul între consonantele 
afone şi fonice. Alături de tulpina cîr- 
avem tulpina înrudită. gîr-, alături de 
chiorăi pe ghiorăi, alături de foş-căi pe 
foj-găi, alături de hiîrşii (hîrşcăi, hîrşii) 
pe hirjii etc. Care sînt condiţiile ce 
determină alegerea acestor variante? 
Deocamdată nu putem răspunde”?. 

În 1985 redescopeream şi noi, 
cu aceeaşi uimire şi nedumerire, 
fenomenul substituţiei răsfoind Glo- 
sarul regional Argeş al lui D. Ud- 
rescu'. Poţi să nu rămii frapat şi 
intrigat de variantele: a cotingi “a 
schilodi” — a potîngi “id.”, coşcoavă 
“dărăpănătură” — teaşcă “id.”, a 
hălădui “a locui” — a pălădui “id.”, a 
sporovăi “a flecări” — a dorovăi “id.”, 
boldoaşă “boccea” — toldoasă “id.”, 
duduit “repezit” — tutuit “id.”, corto- 
roseală “scotoceală” — hordoroseală 
“id.” etc., cînd strania variaţie ce 
sfidează legile fonetice cunoscute 
afectează nu numai “consoanele de 
acelaşi gen”, cum credea Puşcariu, şi 
se extinde dincolo de zona ono- 
matopeelor propriu-zise? Sau să 
accepțţi trecerea lui sih/ă (si/hă) “desiş“ 
la *tîhlă (*tilhă) “id.” ori a lui *tîhlă (cf. 
tîhlăriş “id.”) la sihlă, pe care o invocă 
A. Scriban!'f, dacă nu există o lege ce 
ar explica schimbarea lui s în t şi, 
invers, a lui t în s? 

Nu există, într-adevăr, cînd e 
vorba de elementele moştenite din 
latină sau împrumutate din diverse 
limbi, dar în cazul cuvintelor indigene 
se manifestă alte legi, a căror acţiune 
depăşeşte limitele unui anumit idiom. 
Intîmplarea relatată mai sus ne-a 
determinat să găsim soluţia pe care o 
căuta Puşcariu şi, ulterior, Graur”. 
Analiza unui imens materia! lingvistic 
din română şi din alte limbi ne-a permis 
să descoperim două universalii 
lingvistice, corectate şi precizate 
treptat pe parcursul anilor de noi: 

1) legea oscilărilor fonematice 
nelimitate în cadrul aceluiaşi tip — 
vocoid—non-vocoid — de variaţie; 

2) legea schimbării sinestezice 
a sensurilor. 

Primenirea caleidoscopică a 

expresiei prin oscilarea segmentelor 
constitutive ale morfemelor radicaie şi 
afixale, corelată, graţie naturii con- 
vertibile a simţurilor noastre, cu reluări, 
amplificări sau modificări în planul 
conţinutului, explică, de fapt, eficienţa 
funcţională şi originile limbajului natu- 
ral. Pornind de la aceste legi, putem 
stabili matricea etemică sau modelul 
genetic particular al unui anumit con- 
cept (de ex., ideea de “ridicare”, 
“apăsare”, “curgere”, “asperitate” etc.), 
precum şi (matricea etememică sau 
tiparul motivemic general al anumitei 
tranşe semnificative din planul ex- 
„presiei (motivare cinetică, auditivă, 
tactilă etc.). Conform legilor respec- 
tive vom opera şi o separare riguroasă 
a creaţiilor indigene de cuvintele 
împrumutate, aplicînd criteriile: 
prezenţa—absenţa substituţiei şi 
validarea—non validarea aloetică în 
cadrul limbii (sau al limbilor) exa- 
minate, validare condiţionată de 
posibilitatea raportării fonosemantice 
la elemente de certă provenienţă in- 
ternă. 

O asemenea operaţie ne permite 
să constatăm o dată mai mult (dar cu 
un grad mai mare de siguranţă) că 
baltă, daltă, gard, plaz şi scovardă, 
aduse de Gr. Nandriş în spiijinul părerii 
sale, satisfac exigenţele reclamate de 
statutul indigen al cuvîntului în 
vocabular prin următoarele relaţii in- 
terne: baltă (motivem: “loc apătos”) — 
bîldan “lac mic” *, gîldan' “id.”, gîltan 
“heleşteu”'$, dîlboancă “bulboană”*, 
dulbină “id.” etc.; daltă (motivem: 
“scobitoare”) — dăltiță “semn în 
urechea oilor”'5, daldoră (doldoră, 
dîrdoră) “scuturătură, zor, grabă”, a 
dîlnfi “a se legăna”*, dulie “urmă sau 
dungă apăsată pe ceva moale” *, toldie 
“bucată de lemn””, tuldoaie “id."”, 
băldălete “lemn scurt şi gros de doborit 
fructe”'*, a tălăpi “a lovi (cu aripile)” Y 
etc.; gard (motivem: “urmă, semn”? 

“ridicătură”) — gardină “crestătură, 
scobitură”, gard “grădină”, gărînă 
“curătură””, a zgiîriia etc.; plaz 


(motivem: “tăietor, tăietură; bătător”) 
— plug,. pilug “pisălog””, pălugă 
“prăjină, drug” etc.; scovardă (mo- 
tivem: “încovoietură, scobitură; 
pleoscăială , flecăreală”) — covrag 
“uscătură””, covrig, covrit “încîrligat””, 
covru “gaură”; “depresiune” ” , scofilcit, 
cobiliță “lemn încovoiat de dus găleți 
pe umeri”, cobilete “gaură”, a scafa 
“a scobi”, scofală “mămăligă subţire”, 
scoverzi “minciuni, palavre”" etc. 


NOTE: 


1 Dacoromania, buletinul “Mu- 
zeului limbei române” condus de Sextil 
Puşcariu, VI (1929—1930), Cluj, 1931, 
p. 350—357. 

2 Tot acolo, p. 351. 

3 Tot acolo, p. 354. 

4 lakubinski L.P., Istorija drev- 
nerussnogo jazîka. Moskva, 1953, p. 
125—126. 

5 Gr. Nandriş, lucr. cit., p. 350. 

8 Tot acolo, p. 352. 

7 Tot acolo, p. 353. 

8 Tot acolo, p. 356. 

° Dacoromania, V (1927—1928), 
Cluj, 1929, p. 629—631. 

1 Th. Capidan, lucr. cit., p. 631. 

“ Puşcariu S., Din perspectiva 
dicționarului // Dacoromania, | (1920— 
1921), Cluj, 1921, p. 73—108. 

12 Tot acolo, p. 92. 

*3 Udrescu D., Glosar regional 
Argeş, Bucureşti, 1967. 

1 Scriban A., Dicţionaru limbii 
româneşti, laşi, 1939. 

1$ Graur AI., Etimologii româneşti, 
Bucureşti, 1963, p. 18—23. 

1 Lexic regional, il, Bucureşti, 
1967. 

1 Dicţionarul limbii române, A— 
C, D-De F—L (Lojniţă), Bucureşti, 1913, 
ş.u., serie nouă (literele M, N, O, PR, S 
— Spongios, Ş, T), Bucureşti, 1965 ş.u. 

18: Lexic regional, |, Bucureşti, 
1960. 

Nicolae MĂTCAȘ. 
Chișinău 


“E DULCE CUM 
E MIEREA ȘI-MI 
PLACE S-O ASCULT...” 


Cuvintele inspirate despre limba 
română, din titlu, au fost scrise de un 
poet neromân la 1622, deci cu 228 de 
ani înainte de naşterea Marelui poet 
naţional care avea să se entuziasmeze 
de. frumuseţile limbii materne: “Văd 
poeţi ce-au scris o limbă ca un fagure 
de miere”. Cine era străinul fascinat 
de vestigiile istoriei, de continuitatea 
elementului  daco-român pe 
meleagurile Daciei. felix, de viaţa 
cumpănită şi onestă a locuitorilor, de 
rezistenţa limbii de sorginte latină la 
toate intemperiile ce s-au abătut 
asupra ei de-a lungul timpului, de 
noblețea cîntecelor şi horelor noastre, 
de bogăţiile naturale ale pămîntului 
românesc şide _ ialitatea neamului 
românesc? Este un neamţ, umanist, 
istoric, dar întîi de toate scriitor. şi 
traducător, “cel mai de seamă poet al 
veacului” al XVII-lea, “părintele poeticii 
germane moderne”, cum a fost 
caracterizat ulterior!, căruia îi spune 
Martin Opitz. La el se referă Mihail 
Kogălniceanu în Introductie la Arhiva 
Românească (1841): “Au trecut mai 
mult de două sutimi de ani de cînd 
Opitz, în versele sale, vechi de formă, 
dar nouă de idei, cînta numele 
românilor”?. 

La 24 de ani împliniţi destinul îl 
aduce pe Martin Opitz, absolvent al 
Universităţii din Heidelberg şi bun 
cunoscător de limbă latină şi de istorie, 
în Transilvania, unde lucrează, din 
primăvara lui 1622, timp de numai un 
an de zile, ca profesor de estetică şi 


filozofie la Colegiul superior reformat 
din Alba lulia. Nu este un simplu con- 
templator al noilor locuri, ci un 
pasionat cercetător. “Cu toate că şi-a 
petrecut în inima Transilvaniei doar un 
an din cei treizeci şi nouă pe care i-a 
parcurs, scrie prefaţatorul operei sale 
capitale traduse în -limba română, 
criticul Dumitru Micu, Opitz a găsit 
mijloacele pentru a se edifica solid 
asupra acestui ţinut, pentru a strînge ` 
cunoştinţe multe şi temeinice despre 
trecutul lui, despre bogăţiile pămîntului, 
despre datinile, felul de trai, firea 
băştinaşilor. Mai mult ca sigur, 
Ardealul, şi toate ţinuturile româneşti, 
nu reprezentau pentru el nici înainte 
de venirea la Alba lulia o “terra incog- 
nita”. Erudiţia lui includea, cu 
certitudine, şi cunoaşterea istoriei 
românilor şi a evoluţiei diferenţiate pe 
zone geografice a lim bii latine. La faţa 
jocului a putut însă cunoaşte pe viu 
umanitatea formată prin contopirea 
cuceritorilor romani cu populaţia dacă 
autohtonă”?. Cercetătorul german 
aduna material pentru o operă 
ştiinţifică, pe care avea s-o 
definitiveze pe parcursul a 
doisprezece ani, însă manuscrisul ei 
intitulat Dacia Antiqua sive 
Comentarii Rerum Daciarum s-a 
pierdut în 1636, odată cu dispaţiţia 
autorului răpus de ciumă. Impresiile 
de la faţa locului au exercitat o 
influenţă atît de puternică asupra 
imaginaţiei sale poetice, încît de acur 
în toamna aceluiaşi an în care venis 
în Ardeal Martin Opitz termina de scris 
poemul Zlatna sau liniştea firii, 
apărut într-un volum de Poeme ger- 
mane (Teutsche Poemata) la 
Strasburg în anul următor (1624). 
Pentru prima oară poemul lui Opitz 
a fost tradus în româneşte în 1888 de 
tînărul George Coşbuc şi publicat în 
ziarul “Tribuna” de la Sibiu. Cu părere 
de rău, el a rămas necunoscut 
publicului larg, ba chiar şi specialiştilor. 
În 1981 Mihai Gavril îl “răsădeşte” 
din nou în româneşte, dîndu-i şi titlul 

sugerat de filozofia lui Blaga: Zlatna 
sau despre Cumpăna dorului. La 
1993 editura Uranus reproduce 
traducerea lui M.. Gavril cu mici 
redactări, însă însoţită de ediţia 
princeps-facsimile în limba germană 
(Zlatna oder von der Ruhe des 
Gemithes), de succintele note şi 
comentarii ale autorului german şi de 
extinsele şi substanţialele marginalii 
ale traducătorului (cartea a fost tipărită 
de firma editorial-poligrafică “Tipografia 
centrală” din Chişinău). 

Cititorul român din Ţară, mai ales 
cititorul român din Republica Moldova, 
are, astfel, fericita ocazie să ia 
cunoştinţă chiar în limba sa de una 
dintre cele mai reprezentative creaţii 
aje literaturii germane din epoca 
umanismului, dar şi de “una din cele 
mai frumoase icoane... ale spiritului 
şi sufletului românesc”, cum a nu- 
mit-o istoricul român de origine 
germană A. Armbruster‘. Ca descen- 
dent al uneia dintre cele mai viabile şi 
mai nobile vite, ca purtător al uneia 
dintre cele mai nealterate ramuri ale 
Jatinităţii, adevăratul român (fie el 
ardelean, oltean, moldovean, 
bucovinean etc.) nu poate să nu fie 
pătruns de sentimente de legitimă 
mîndrie la lectura poemului, dar şi de 
“sinceră recunoştinţă pentru căldura şi 
dragostea pe care marele umanist 
german le-a manifestat faţă de poporul 
român şi avuţiile sale materiale şi 
spirituale, care nu au echivalent în 
lume. “Niciunde, menţionează D. Micu, 
nici măcar în cuprinsul literaturii 
române, nu există un elogiu al vreunui 
colţ de Românie mai vibrant decit cel 
cu care debutează poemul Zlatna ™. 

Vom ilustra în continuare spusele 
numai prin cîteva exemple 
edificatoare, invitînd cititorul la lectură. 

Poetul german înveşmîntează în 
imagini poetice plastice unele 
adevăruri ştiinţifice de o certă valoare 
pentru noi nu numai la vremea ceea. 


* Prat — cîmp cu iarbă şi flori, fineţe, pajiște. 


Astfel, încă înainte de Miron Costin şi 
Dimitrie Cantemir, Opitz relevă originea 
dacoromană a românilor în acest 
“atestat liric al latinităţii noastre” (D. 
Micu): 


“Cu mult timp înainte de-a fi colonizat, 

Acest pămînt ferice de împărat visat 

Romanii-l cunoscură, le-a fost făgăduit, 

Ne spune capitala cu zidul năruit 

Ce stă şi azi, acolo, unde stătea odată 

Cetatea lui Apolo surorii Sarmis dată!” 
(p. 27-—28) 


Comentînd în note versul al doilea, 
Opitz spune că Traian, după ce l-a 
învins pe Decebal, “a adunat oameni 
din toate provinciile romane şi i-a 
trimis... să construiască şi să are. Cu 
mult înainte, însă fără să-i poată 
învinge în lupte, Domitianus (81—96 
e.n.), — pentru că generalii Oppius 
Sabinus şi Cornelius Fuscus se 
solidarizaseră cu dacii —, îşi trimisese 
împotriva acestora valul nimicitoarelor 
sale legiuni. Astfel, acest înverşunat 
împărat a triumfat cu osebire asupra 
propriilor sale armate şi nu asupra 
puternicului popor al Daciei” (p. 27). 

Tot el consemnează în versuri 
victoria lui Traian asupra regelui 
dacilor: 


“Prin locurile-acestea Traian l-au “biruit 
Pe Decebal; iar pratul* din scriptele-n 
păstrare 
Ca-n limba voastră veche rămine, 
ca atare — 
Numindu-l pînă astăzi Cimpia 
lui Traian...” 
(p. 29—30) 


Aici orice piatră, orice vestigiu al 
trecutului e o mărturie despre strămoşii 
românilor: 


“Eu peste tot pe unde din drum 
mai poposesc 
Despre strămoşii voştri şi pietrele-mi 
vorbesc! 

Îmi sunt atit de scumpe aceste vechi 
însemne 
Încît mă plec la ele şi le numesc eterne.” 
(p. 37—38) 


“Sub ele dorm bărbații de care azi aminte 
Ne-aduc aceste stele de piatră şi cuvinte” 


(p. 45) 


Poftele nepotolite ale străinilor 
(printre care îi găsim nu numai pe huni, 
ci şi pe slavi) de pămînturile noastre 
străbune, năvălirile lor sălbatice n-au 
înfrînt “neamul nepieritoarei ginţi”: 


“Călcînd în goană Goţii cu alţii-n şir grăbit 
Al Daciei şi-al Romei pămînt de mulţi 
rivnit, 
Nu şterg al vostru nume cum nu v-au nici 
învins 
De v-aţi păstrat lumina aşa cum 
e în scris... 
Din depărtate Asii venind pe cai gonaci, 
Pe Greci să îi supună, pe Misii vechi, 
pe Traci; 
Cu biciul nici Atilla cu oardele-i de schiţi 
Nu poate fringe neamul nepieritoarei 
ginţi! 
Într-un pîrdalnic tropot năvala lor sporeşte 
lar slavii vă-nconjură ca marea într-un 
cleşte...” 
(p. 50—51) 


Fină, subtilă observație se conține 
în ultimul vers: noi, românii moldoveni, 
nu putem scăpa nici azi din, cleştele 
acela... 

Originea latină a limbii noastre, 
pusă la îndoială de unii cu mult mai 
tîrziu, era indiscutabilă pentru poetui 
şi savantul german: 


“Valaha-şi are nimbul mirabil din Latină” 
(p. 52) 


Aidoma întregii Europe, el rămîne 
uimit în faţa enigmei şi miracolului 
istoric: rezistenţa limbii române (în 
terminologia timpului, Opitz îi numeşte 
pe români valahi, iar limba noastră — 
valahă) în faţa presiunilor exercitate 


de alte idiomuri, victoria ei, 
menţinerea caracterului ei latin mult 
mai pronunţat decît latinitatea spaniolei 
şi a francezei: 


“Şi totuşi limba voastră prin timp 
a străbătut; 
E dulce cum e mierea şi-mi place 
s-o ascult! 
Prin ce miracol însă şi cum a biruit 
Aievea limba voastră pe drept rămîn 
uimit! 
Din sacrul grai al gintei Italii 
n-au păstrat — 
Nici Spania — nici Galii din cît le-a 
fost lăsat...” 


Din datini, dar şi din limbă, poporul 
român şi-a făcut un zid, o cetate de 
rezistenţă, un crez, căruia i-a rămas 
fidel peste veacuri: 


“Chiar albele căsuțe cu șiță învelite 
Şi prag de piatră albă cu duh meşteşugite 
Vorbesc de-acele datini străvechi ce nu 
se schimbă 
Cum nici credinţa voastră în moştenita 
limbă!” 
(p. 53) 


Nădejdea noastră, arma noastră, 
scutul nostru paşnic ce se cheamă 
limba română nu ni le va răpi vreodată 
nici cel mai crîncen duşman. 


“Cu nici o armă însă duşmanul 
n-o să poată 
Să vă răpească limba, nădejdea voastră 
toată” 
(p. 82), 


afirmă poetul şi întreaga noastră istorie 
milenară, inclusiv cei trei sute de ani 
de robie turcească şi cei circa două 
sute de sclavie moschicească, ca să 
nu mai vorbim de mileniul de oprimare 
atransilvănenilor. 

Poetul remarcă firea cutezătoare 


a românilor (“firea voastră de temerari 


în toate”, p. 55), dîrzenia cu care îşi 
apăra pămîntul străbun (“Pe voi natura 

însăşi, prea buna voastră mamă, / 
V-a învăţat de duşman să nu vă fie 
teamă”, p. 70), caracterul paşnic al 
oamenilor de la ţară, (“Şi v-a-nzestrat 
cu firea dibacelor porniri / Spre cîte-s 
‘ale păcii vechi îndeletniciri...”, p. 70), 
firea lor cumpănită (“Valahu-şi duce 
traiul la toate cumpănit”, p. 78), blîndă 
(“e blînd şi stă departe de drumul spre 
cetate / Şi nu se dă în fapte ce sunt 
necugetate”, p. 79), modestă, 
neahtiată de avuţii fără seamăn cu 
preţul vînzării propriului suflet (“Nu-şi 
pune-n joc viaţa, nici sufletul dobîndă 
/ Să poată vreo avere mai mare să 
cuprindă”, p. 79), de cîştigul uşor, fără 
muncă, de marile plăceri la care se 
dedau cei din palate (“Valahul cetrăieşte 
în munţii lui departe / Nu ştie de-a cetăţii 
pierzanii şi păcate, / Şi viaţa el şi-o 
împle cu-a cîmpului plăceri”; “El raiul 
din cetate nu l-a rîvnit nicicînd”, p. 103; 
“El neclintit rămîne cu munţii lui acasă”, 
p. 105; “Făgăduieli cu carul vreun graf 
ori conte-i face. /Valahul nu-l mai crede, 
lui munca-n cîmp îi place. / Nu jinduie 
la ranguri, la ce o fi s-apuce”, p. 107; 
“Îşi scoate cu sudoare îndestulat 
belşugul / Din brazda bine trasă peste 
pămînt cu plugul”, p. 78); în simfonia 
muncii românul îşi află cea mai mare 
satisfacţie (“Valahul, om de cinste, 
iubeşte brazda care / i-aduce rodul 
dulce şi-aleasă desfătare”, p. 108). Tot 
ceea ce îl înconjoară, tot ceea ce e 
făptuit de mîna, cugetul şi simţul 
românului, este ofeerie, o părticică de 
rai pe pămînt. 


“Livezile de-a dreptul sunt rupte-aici 
din rai” 
(p. 120); 


“O, cîntecele voastre cît de frumoase sînt! 
Întirziu cu plăcere din drum să le ascult; 
Sunt nobile şi limpezi, chiar muza 
Terpsichore 
V-a înzestrat cu viersul înlegănatsi Hore, 


* Afluent al Mureşului. 
** ic — pană de despicat lemne. 


Căreia însuşi Febos îi dase armonia, 
Împlind a voastră doină de dor 
cu veşnicia!” 
(p. 86); 
“Eu vă îndemn cu sfinta ambroziei 
licoare 
Pe care-o bea valahul în ceas 
de sărbătoare..." 
(p. 121); 


“Bucatele alese sunt binecuvintate” 
(p. 119); 


“Un vin de crez şi vrere mai bun 
n-am întîlnit” 
(p. 64); 


“Un rai întreg e cîmpul spre care îmbătat 
Şi-n murmure Ampoiul* coboară 

luminat” 

(p. 61); 


“Păstrîndu-vă şi portul şi minunatul joc, 
Din vechea rădăcină pornite dintr-un loc 
Precum vestita horă ce-n lume seamăn 
n-are” 
(p. 56) 


Plaiul mioritic ar fi fost binecuvîntat 
de înşişi zeii (“Cu soarele şi luna, 
Saturn pe-al vostru plai / V-a rupt şi 
dat lumina şi aurul din rai”, p. 71), însă 
frumuseţile lui au fost făurite şi prin 
munca tenace de filigran a trăitorilor 
lui (“Ehe, aici metalul şi artele erau / 
Cînd alţii-n lume lemnul cu icu**-l 
despicau”, p. 69); 


“Chiar numele-i de Zlatna în limba 
sorbă spus 
Numeşte lucruri scumpe şi sună 
drept răspuns 
Îndemînării voastre de aurari vestiți 
Precum şi-n alte arte de nimeni biruiţi” 
(p. 26) 


“Eu aş alege-Ampoiul cu apele de aur 
Şi-argintul din. nisipul pe care orice faur 
Cu dragoste-l culege, cum ar culege 
grîu...” 
(p. 67) 

Toate bogăţiile — şi cele materiale, 
şi cele spirituale, şi cele create de 
natură, şi cele făurite de mîna şi 
inteligenţa umană, toate frumuseţile — 
şi cele fizice, dar şi cele de caracter, 
virtuțile — sunt lăsate ca moştenire 
din străbuni, de aceea românii, urmaşii 
legendarilor daci şi bravilor romani, 
sunt datori să le păzească precum 
lumina ochilor şi să le sporească, 
pentru a le transmite generaţiilor ce 
vin: 


“Străbunii vă lăsară să duceţi mai departe 
Din tată-n fiu şiragul acelor nestemate 
Virtuţi pe care-aicea oriunde-ai poposi 
Cum un metal de altul le poţi deosebi” 
(p. 83). 


Românul e la dînsul acasă: în 
munţii săi, în văile sale, cu apele sale, 
cu'pădurile sale, cu păşunile sale, cu 
lanurile sale, cu aurul său, cu salinele 
sale, cu horele şi cîntecele sale, cu 
datinile sale, cu istoria sa, cu limba 
sa, cu mormintele strămoşilor săi. De 
aici, convingerea marelui prieten al 


românilor care este Martin Opitz,. 


convingere care ne dă şi nouă astăzi, 
la aproape 360 de ani de la intrarea sa 
în nemurire, tărie şi elan, dar şi 
încredere că vom rezista şi în mileniul 
trei, precum am rezistat pe parcursul 
celor două milenii, tuturor furtunilor şi 
seismelor şi vom intra, cu istoria 
noastră legendară, în veşnicii. Pentru 
că zice poetul: 


“Sunteţi precum un codru, pe rădăcini 
adinci, 
Care cuprind toți munţii de necuprins 
şi stînci 
Şi-oricît ar da de-aspru, prelung 
şi cu durere, 
Furtuni ca să vă smulgă, 
nu au aşa putere... 
Dorinţa-vă de viaţă nu poate să se stingă 
Cum pasărea cînd zboară de soare 
să se-atingă” 
(p. 88—89) 


Aşa să dea Domnul să fie de-a 
pururi! 

Vom purta cu recunoştinţă prin timp 
această vibrantă încîntare a unui 
prieten german în faţa frumuseţilor 
geniului şi sufletului românesc, acest 
înalţător imn de bucurie dedicat nu 
numai unei localităţi concrete cu nume 
de mit, Zlatna (*O, Lisabon, iubite, pe 
unde-am fost umblat / Ţinut ca Zlatna 
voastră să văd nu mi-a fost dat!”, p. 
25), ci întreg spaţiului mioritic populat 
de români. 


NOTE: 


1 Mihai Izbăşescu, Istoria literaturii 
germane, B., Ed. şt., 1968, p. 131. 

2 Citat după: Dumitru. Micu. 
Preliminarii, În cartea: Martin Opitz. 
Zlatna sau despre Cumpăna dorului. 
Poem răsădit în româneşte de Mihai 
Gavril, editura Uranus, 1993, p. 7. În 
continuare vom indica numai paginile din : 
acest poem. 

3 Dumitru Micu, Vasile Netea, 
Argumentum (Prefaţă la traducerea 
menţionată a poemului lui Opitz), p. 6. 

4 Citat. după: Vasile Netea, 
Argumentum (Prefaţă la traducerea 
menţionată a poemului lui Opitz), p. 6. 

Dumitru Micu, op. cit; p. 7. În ceea 
ce priveşte denumirea Z/atna, Opitz 
consemnează că ar părea o creaţie lo- 
cală: zlato, aur. Tot el îl citează pe 
lohannes Zamosiu's, care ne trimite la 
cuvîntul Salatna, Salatina (“Aşa-numita 
Salatina: contribuţia prin care se scot 
salariile militarilor din subordine şi din 
împrejurimi”), precum şi la o inscripţie 
greacă descoperită de curînd: 
PRAEFECTO SLOTNAE. A se vedea 
nota de la p. 25 din traducere. 

Gramatică şi ortografie 


Anca SIMIREANU 
lași 


FLEXIUNEA 
NUMELOR PROPRII 
ROMÂNEȘTI 


CONSIDERAŢII 


Schimbările produse în 
declinarea numelor comune 
(constatare desprinsă-din bibliografia 
recentă de specialitate) sînt datorate 
numelor proprii. Aceste modificări au 
avut loc pe fondul unui fenomen 
general din evoluţia limbii române, şi 
anume, tendinţa general romanică 
de reducere a flexiunii, de dezvoltare 
a analitismului, de folosire a cuvintelor 
auxiliare în locul desinenţelor 
nominale. Cum a arătat Al. Graur, 
“numele de persoane au manifestat, 
înaintea numelor comune şi mai mult 
decît ele, tendinţa de a suprima 
flexiunea nominală; se folosesc 
metode analitice în locul celor 
sintetice, se reduce diferenţa între 
formele cazuale, prin suprimarea 
'alternanţelor vocalice şi 
consonantice”!. 

Mai conservatoare decît limbile 
romanice apusene, româna a păstrat 
flexiunea nominală sintetică, dar, 
treptat, a evoluat spre cea analitică. 

În Gramatica Academiei, 
precum şi în studiile unor autori ca Al. 
Graur’, Domniţa' Ichim-Tomescu? şi 
lon Roşianut, s-a demonstrat că 
numele proprii reacţionează în mod 
specific la anumite categorii 
gramaticale. Acest comportament 
gramatical specific a fost, nu de puţine 
ori, pus pe seama faptului că numele 
proprii pot fi interpretate ca elipse: 
elipsa numelui clasei din care s-a 


detaşat şi a verbului exprimînd actul 
denumirii: Joana = studentă / soră / 
prietenă etc. care se numeşte'loana. 
De altfel, uneori, numele propriu 
însoţeşte numele comun prin care se 
denumeşte clasa de obiecte: vecinul 
lon, planeta Jupiter etc. 

Natura opoziţiei comun-—propriu 
este semantico-gramaticală. Sub- 
stantivele comune numesc obiecte de 
acelaşi fel, denotînd specia care le 
grupează. Astfel, casă, drum, fată, 
găină, iepure, lan, pasăre, roată etc. 
sînt substantive comune care introduc 
obiectele în clasă, denotînd şi clasa 
care le grupează, dar şi pe fiecare ele- 
ment component în parte, în funcţie 
de necesităţile comunicării; 
morfologic, numele comune cunosc, 
în general, opoziţia de număr. 

Substantivele proprii numesc 
numai anumite fiinţe, lucruri, 
fenomene, considerate, izolat, 
detaşate de clasa din care fac parte: 
aşa sînt numele de- persoană 
(antroponimele): Popescu, Simireanu, 
Cojocaru etc.; numele de animale 
(zoonimele): Azorel, Lăbuş, Rexi etc.; 
numele de localităţi (toponimele): /aşi, 
Bucureşti, Zimnicea etc.; numele de 
rîuri (hidronimele): Dunăre, Bahlui, Criş 
etc. Numele proprii sînt izolante, 
detaşînd obiectul de referinţă ca u ı 
unicat faţă de celelalte din aceeași 
clasă: ele sînt denumiri secundare, 
individualizînd- obiecte considerate 
unice şi, deci, nu cunosc, în plan se- 
mantic, opoziţia de număr. 

Sînt substantive proprii numele 
de persoană, de animale /indi- 
vidualizate, denumirile geografice şi 
administrativ-teritoriale, numele de 
străzi, de întreprinderi sau instituţii, de 
evenimente istorice deosebite, de 
lucrări literare, ştiinţifice sau de 
documente istorice, numele de corpuri 
cereşti etc. . 

Persoanele poartă, de obicei, 
două sau trei nume, aspect important 
de reţinut, întrucît asemenea îmbinări 
nu se analizează ca sintagme libere 
în care componentele se află în relaţie 

de echivalență apozitivă: Mihai 
Eminescu, Nicolae Bălcescu, lon 
Luca Caragiale, ultimul, la rîndul lui, 
compust. De fapt, numele este ceea 
ce se numeşte numele de familie 
transmis de la părinţi la copii, iar 
numele dat unor anumite persoane din 
familie este prenumele’. Acesta din 
urmă este mai concret decît numele. 
Numele este un adaos ulterior 
prenumelui şi ar trebui să stea înaintea 
acestuia. Poziţia respectivă elo ocupă 
în actele oficiale de identitate, în tabele 
nominale şi în fişiere bibliografice etc. 

Denumirile teritorial-administrative 
(Statele Unite ale Americii, Comunitatea 
Statelor Independente, Strada Pojămiciei) 
setratează, în analiza sintactică, la fel ca 
îmbinările fixe (nume compuse). 

Numele de corpuri cereşti 
(astronimele) ca Jupiter, Sirius, 
Casiopeea sînt, de obicei, nume de 
persoană mitologice, de zeități greceşti 
şi romane. 

Unele nume comune sînt 
calificative care provin din nume proprii 
general cunoscute prin transferul se- 
mantic pe care specialiştii l-au numit 
antonomază: un cațavencu (dema- 
gog), un harpagon (zgiîrcit), un hercule 
(puternic), un adonis (frumos), un iuda 
(trădător). Altele, care arată concepţia, 
metoda de lucru a unei personălităţi, 
o orientare literară sau curent artistic 
etc., provin din nume proprii, fiind 
motivate prin sufixare: darwinism, 
eminescianism, gongorism, sadism. 

În multe nume de persoane sau 
de locuri este evidentă proveniența lor 
din numele comune corespunzătoare: 
Luca Arbore, Petru Cercel, Vasile 
Lupu, Buşteni, Mestecăniş, Omul ş.a. 

Aşadar, din relaţia substantiv 
comun—substantiv propriu se poate 
reţine faptul că “numele propriu posedă 
numai facultatea de a desemna ceva, 
singularizînd totodată, pe cînd numele 
comun. are dubla facultate de a 
însemna şi de a desemna ceva. Cu 
alte cuvinte, numele propriu este lipsit 
de conţinut semantic, avînd numai 
sferă de întrebuințare, şi aceasta 


redusă la minimum (virtual, cu un 
prenume poate fi numită numai o 
singură persoană), în timp ce numele 
comun posedă o semnificaţie, un 
conţinut semantic, şi are o sferă largă 
de întrebuințare, deoarece el exprimă 


noţiuni formate prin abstragerea 


notelor comune de la mai multe 
obiecte de acelaşi fel”?. 

Privită din acest unghi, distincţia 
remarcată de Sabina Teiuş este pe 
deplin convingătoare, întrucît ea 
accentuează rolul de identificare al 
numelui propriu, care se ajută în 
exercitarea acestei funcţii numai de 
complexul său sonor distinct, fără 
referire la vreun sens pe care l-ar fi 
posedat de la început acest complex 
sau pe care l-ar fi cîştigat prin asociaţie 
cu obiectul sau cu obiectele 
identificate de el. l 


Flexiunea substantivelor proprii 
este un capitol rar discutat în lucrările 
de specialitate româneşti. Studiile 
detaliate în privinta marcării 
categoriilor gramaticale la sub- 
stantivele proprii au analizat numai 
pornind de la un inventar limitat din 
care s-au excerptat eşantioane. 
Acestea din urmă au înlesnit 
formularea unor concluzii, dar care 
rămîneau valabile atîta timp cît priveau 
eşantionul de referință. Varietatea şi 
multitudinea substantivelor proprii, 
provenite din limbi diferite, peste care 
se adaugă bogăţia denominaţiilor 
limbii române au împiedicat alcătuirea 
unor studii exhaustive — datorită şi 
imposibilității reducerii la “un numitor 
comun” a substântivelor proprii. 

Dificultatea foarte greu de 
eliminat provine din faptul că 
terminaţiile numelor proprii nu pot 
fi clasificate după func- 
ţionabilitatea lor. Recunoaştem că 
termenul terminaţie este mai mult 
decît ambiguu pentru că s-a 
demonstrat că aceasta, con- 
siderată un ultim element sonor, 
are multiple valenţe în multiple 
situaţii. 

Gramatică 4i ortogragie 


1. Terminaţia vocalică 


a)a 

Vocala a ar putea fi într-un 
antroponim ca Elena o desinenţă 
maţională; provenind din limba greacă 
şi ajungînd în limba română prin 
intermediere, antroponimul cunoştea 
atît femininul (Helene), cît şi 
masculinul (Helenos). 

În prenumele de tipul Alina (ce 
are etimon bulgăresc), a poate fi 
considerat tot desinență moţională, 
Alina fiind construcţie pe teren 
românesc din verbul a alina; dacă se 
operează cu opoziţia articulat— 
nearticulat (Alina—Alină), a are toate 
atributele articolului hotărît enclitic. 

„În antroponimele masculine de 
tipul Mircea, a este parte componentă 
a unui sufix (Mircea < lb. slavă, unde 
mir însemna “pace”, iar cea era un sufix 
diminutival). 

Şi în toponime a poate avea 
valori deosebite. De pildă, a din Bahna 
(formaţie românească avînd la bază 
un etimon ucrainean) este articol 
hotărît enclitic feminin pentru 
individualizare. 

În schimb, Dolhasca foloseşte 
pe a terminal ca sufix toponimic. 

În toponimele de tipul Cladova 
(Sadova, Bîmova), -a este parte com- 
ponentă a sufixului slav -ova. 

b)-ă 

Vocala -ă terminală poate fi 
desinenţă la numele de familie (ex. 
Geană). 

În antroponimul Costică, -ă este 
element component al sufixului pentru 
prenume hipocoristice (Costică este 
derivat pe teren românesc din cuvîntul 
de bază Coste(a)). 

c)e 

În prenumele masculin 
Gheorghe (gr. “agricultor”), e este ele- 
ment component al radicalului. 

Numele de tipul Mihalgche sînt 
formaţii cu sufixul grecesc -ache. 
Aşadar, -e terminal este un element 
component al sufixului. 

În toponimele de tipul Fîntînele 


(Pietroasele), -e este parte compo- 
nentă a articolului hotărît enclitic. 

d) i (semivocalic sau asilaLic 
postconsonantic) 

Antroponimul Neculai, de pildă, 
are ca element terminal al radicalului 
vocala -i. 

În toate toponimele de tipul 
Bucureşti (al căror sens apelează la 
originea personală), -i este element 
component al sufixului de plural -eşti 
(singular -escu). 

Situaţia lui -i din Afumaţi, Bălțați 
etc. se poate clasifica :apelînd la 
opoziţia singular—plural. În toponimele 
de acest tip el este desinenţă pentru 
marcarea categoriei gramaticale a 
numărului (la plural). 

e) u 

În numele de tipul Vasiliu 
(Gheorghiu, Dimitriu etc.) -u reprazintă 
în etimonul din limba greacă, de unde 
provin acestea, o desinenţă de genitiv 
(-ou) care aducea sensul apartenenţei, 
al originii personale. -U final poate fi 
în română un element invariabil al 
radicalului. Opoziția singular—plural 
(Vasilju— Vasilii) ar putea justifica 
opinia potrivit căreia -u este desinenţă 
de singular. 

În Argintaru, terminația -u 
capătă valența unui element compo- 
nent al sufixului -aru (< lat. -arius), 
care, ataşat unui apelativ, desemna 
profesiunea exercitată în trecut de cei 
care aveau numele respectiv. Dar 
opoziţia singular—plural dezvăluie din 
nou faptul că acesta poate fi şi 
desinenţă. 


2. Terminaţia consonantică 


Consoana terminală a 
antroponimului Carmen este parte 
componentă a radicalului (identic cu 
etimonul latin din care provine). 

În prenumele de circulaţie tîrzie 
de tipul Claudette, Odette (pronunţat 
Clodet, Odet), consoana finală 
aparţine. sufixului francez -ette, 
întrebuințat pentru diminutivare. 

Exemplul lui -/ din Ştefănel, 


Limba Romånä 


54 


Sorinel aduce în discuţie un alt sufix 
diminutival (românesc) al cărui ele- 
ment component este. 

Toponimele au terminaţii 
vocalice în exemplele Budăiul, 
Arhanghelul. Formele anterioare sînt 
însă reperabile numai în limba literară, 
la care -I final este cu siguranţă articol 
hotărît (-u final însă preia valoarea 
gramaticală a articolului hotărît 
enclitic). 

Exemplele, se poate bănui, sînt 
nenumărabile. Terminaţiile, fie că sînt 
vocalice, fie că sînt consonantice, au 
o variată funcţionabilitate. Din această 
pricină s-au inventat noţiuni noi, 
convenţionale, pentru a le denumi: 
morfem mixt (de pildă, situaţia 
terminaţiei -a, care are multiple valenţe 
morfematice), sufix flexionar (cazu! 
vocalei -u, care preia, la toponime şi 
antroponime, valoarea gramaticală a 
articolului hotărît enclitic -/, eludat 
printr-un proces normal de evoluţie a 
limbii)’. 

Pentru delimitarea segmentelor 
morfematice s-a recurs la opoziția 
articulat—nearticulat, opoziție care 
este operabilă aproape în totalitate la 
substantivele comune. Fac excepție 
cîteva substantive comune, ori intrate 
recent în limba română (cola, nirvana 
etc.), ori altele mai vechi de tipul rama, 
al căror final a fost numit, 
convențional, cum s-a spus, morfem 
mixt. 

, La numele proprii, opoziția 
articulat—nearticulat este inoperabilă 
(Odette, Carmen, Toma, Mircea, 
Bahna, Dolhasca etc.). Însă 
denumirea de morfem mixt, cu tot 
echivocul pe care n-ar trebui să-l 
poarte o noţiune gramaticală, îşi are 
justificarea în faptul că există o 
neconcordanţă între funcţiile iniţiale ale 
segmentelor terminale şi funcţiile lor 
actuale în flexiune. 

De exemplu, la antroponimul 
Ferariu, -u reprezenta în latineşte (de 
unde provine acesta) o parte compo- 
nentă a unui sufix lexical care, ataşat 
ja cuvîntul de bază, numea persoana 


care se îndeletnicea cu meseria al 
cărei obiect îl preciza substantivul 
comun (lat. ferrum). Acest -u final, în 
limba română, poate fi considerat parte 
componentă a radicalului invariabil. 
însă, atunci cînd se recurge cu 
artificiu! opoziţiei singulâr—plurai 
(Ferariu—Ferarii), -u final poate fi 
considerat desinență de singular care 
marchează, întocmai ca -i, categoria 
gramaticală a numărului. 

Pentru că româna a păstrat 
flexiunea nominală sintetică, care a 
evoluat treptat spre cea analitică, 
“trebuie să se ţină seama, afirmă Al. 
Graur, cînd se analizează apariţia 
flexiunii cu ajutorul articolului prepus 
la numele de persoane masculine (lui 
Dinu, în locul formei mai vechi Dinului) 
şi mai ales la numele feminine (de tipul 
lui Mana)". 

Vorbind despre caracterul 
sintagmatic a! declinării româneşti, 
Tamara Repins arată că “procedeul 
bazat pe exprimarea cazului 
gramatical prin forma fiecărui cuvînt 
a cedat locul unui principiu sintagmatic 
a cărui trăsătură caracteristică este 
concentrarea (s. n.) informaţiei 
cazuale într-un singur element 
gramatical, reprezentat în Estul 
Romaniei (deci şi în română — n. n.) 
prin forma corespunzătoare a 
articolului”"!. 

Gramatica Academiei ilus- 
trează declinarea numelor proprii de 
persoană (Gheorghe, lon, Alexandru, 
Radu, Popescu, Albu, Ana, loana, 
Maria, Toma, Badea, Oprea?. 
Acceptînd părerea că “în flexiunea cu 
articol hotărît numele propriu are o 
poziţie specifică, determinată de 
funcţia exclusiv cazuală a articolului 
şi de relaţiile specifice dintre numele 
propriu şi articol”, se observă că 
deosebirile între cazuri nu sînt 


marcate decît de sintagma articol 


hotărît + nume propriu." 

Alături de vocativele loane, 
Radule, Popescule, Ano, Ană, loano, 
Badeo, Opreo sînt menţionate şi 
vocativeie identice cu nominativele 


5 


lun 

(Ana! loana! etc.). De fapt, în vorbirea 
actuală se foloseşte din ce în ce mai 
mult vocativul egal cu nominativul'*. 

Formele de genitiv-dativ (a/) 
Anei, (al) loanei, (al) Badei, (al) Oprei 
sînt frecvent concurate de formele cu 
articolul hotărît prepus (a/) lui Ana, (al) 
lui loana etc. d 

Prin urmare, acest&'antroponime 
se reduc la o singură formă, 
nominativul; în ceea ce priveşte 
formele (al) lui Mania, (al) lui loana, ele 
se explică prin influenţa substantivelor 
proprii de origine străină (/ui Odette, 
lui Carmen, lui Margot etc.!5). 

Genitiv-dativul antroponimelor 
româneşti cu articol hotărît proclitic 
este deci o anomalie necesar de evitat. 
Al. Graur, însă, contrazice această 


afirmaţie cu argumente proprii: 


lingvisticii diacronice. “Nici măcar nu 
este exact că formulele cu articol 
prepus se datorează exclusiv numelor 
împrumutate recent. În primul rînd, nu 
este vorba numai de nume de 
persoane (...). În al doilea rînd, nu este 
exact că a trebuit să aşteptăm numele 
recent introduse ca să putem forma 
genitivul feminin cu articolul prepus: 
în copilăria mea am spus şi am auzit 
curent spunîndu-se în jurul meu lu 
mama, lu Maria etc. şi aceasta la ţară, 
unde nu pătrunsese nici un nume de 
tiput Calipso sau Naţi. Cînd ni se 
atrăgea atenţia că lui este masculin, 
răspurideam că n-am zis lui, ci lu, ceea 
ce, bineînțeles, nu este o apărare, căci 
spuneam /u şi pentru masculin . S-ar 
putea ca punctul de plecare pentru 
noua formaţie să-l fi constituit 
masculinele de declinarea întîi. Am 
văzut că la un nume cum e Coco-nu 
se poate cunoaşte dacă e masculin 
sau feminin şi formaţia masculină se 
poate strecura la feminin. Dar sînt şi 
nume mai vechi şi mai răspîndite, cum 
sînt Toma şi Oprea, la care genitivul 
vechi este”sintetic: Tomei, Oprei, ca 
ia feminine. Fiind însă ştiut că sînt 
nume de- bărbaţi, li s-a format şi 
genitivul de tip masculin lui Toma, lui 
Oprea” 5. | 


În limba literară, trăsături care 
unesc substantive proprii feminine cu 
formă articulată enclitic de diverse 
categorii semantice — nume de 
persoană, nume de animale, nume de 
locuri, nume de corpuri cereşti — sînt 
preferința genitivului-dativ (articulat) în 
-ei (sau -ăi) şi tendinţa de evitare a 
alternanţelor fonetice în flexiune. 
Grupul sonor terminal -ei a fost numit, 
tot convenţional, morfem complex", 
întrucît în structura lui intră desinenţa 
-e şi articolul hotărît enclitic -i. 

De reţinut că au genitiv-dativul 
în -ei toate numele de persoane, de 
animale şi numele savante de corpuri 
cereşti, cu excepţia celor cu 
nominativ-acuzativul în -ca, -ga (deci: 
Anei, Bălţatei, Casiopeei) şi 
majoritatea celor de. locuri (Bahnei, 
Bistriţei, Craiovei). Fonetisme 
menținute la genitiv-dativ: 

ea (rar): Leana—Lenei; 

oa: loana—loanei, Timişoara— 
Timişoarei; 

a: Roxana—Roxanei, Joiana— 
Joianei; 

k(c): Florica—Floncăi, Cacica— 
Cacicăi; 

g: Olga—Olgăi, Peceneaga— 
Pecenegei, Vega—Vegăi; 

t: Marta—Martei, locasta— 
locastei; 

d: Sanda—Sandei, Andro- 
meda—Andromedei etc. 

Unele nume proprii au variante 
regionale în -ji şi cu alternante fonetice 
(Anii, Brăilii, Lilienii); numele în c, g 
au variante în -chii, -ghii, deci cu 
desinenţa -i şi alternanţele k-k’, g-g' 
(Florichii, Olghii\'® . 

Morfemul complex -ei (-ăi) nu-şi 
justifică funcţionabiliiatea la toate 
numele proprii; nici măcar la 
majoritatea lor. 

De exemplu, ia toponimul 
feminin Baia Sprie, genitiv-dativul 
este Baia-Spriei. Radicalul acestuia 
este invariabil, aşa încît marcarea 
genitiv-dativului se face simplu prin 
articolul hotărît enclitic -i. Dacă 
operăm cu analogia între un substantiv 

comun de acelaşi tip şi toponimul în 
discuţie, se observă că, aşa cum la 
apelativul împărăţie—împărății, -e de 
la nominativ este desinenţă pentru 
marcarea genului (feminin), nu e 
aberant să credem că radicalul 
toponimului este Baia Spri-, căreia i 
se aglutinează morfemul complex -ei, 
format din desinenţa. de feminin şi 
articolul hotărît enclitic. 

Ceea ce ne impiedică în 
formularea de concluzii este, din nou, 
realitatea că situaţia toponimelor 
anterioare, dacă nu este singulară, 
este cel mult caracteristică unui număr 
restrîns de substantive proprii. 

La un toponim de tipul Bahna, 
morfemul mixt -a este detaşabil de 
radicalul Bahn- prin opoziţie. Analogia 
cu substantivul comun bahna (de la 
care s-a format toponimul) dezvăluie 
faptul că, dacă la bahna / bahnei, cu 
radicalul bahn-, +e- este cu siguranţă 
desinenţă şi -i, la fel de sigur, este 
articol hotărît enclitic, la toponimul 
Bahnei această fragmentare a 
structurii morfematice este imposibilă. 
Apelativul permite verificarea opoziţiei 
articulat— nearticulat: (această) bahnă 
/ acestei bahne; în Bahna / Bahnei, 
neexistînd distincţia articulat— 
nearticulat, nici -a nu este articol, nici 
-ei nu reprezintă um morfem complex 
scindabil în desinenţă şi articol "°. 

Concluzia ar fi că numele de 
locuri au forme speciale de genitiv- 
dativ şi nu recurg niciodată la articolul 
hotărît proclitic lui (spre deosebire de 
unele antroponime omonime), ceea ce 
înseamnă că ele se declină ca 
substantivele comune. 

Antroponimele şi zoonimele au 
adesea terminaţii care la apelative sînt 
mai rare: de exemplu, masculinul în 
-ă, -a (-ea) neaccentuat, femininul în 
consoană şi -i vocalic. E de remarcat 
frecvenţa numelor proprii de genul 
comun: Gabi, Michi (masculin şi 
feminin). 


Atît substantivele masculine, cît 
şi cele feminine din clasele semantice 
menţionate pot avea forme speciale 
de vocativ: masculinele în -e 
(Alexandre! loane!), în -ule (Radule!, 
Stancule!) sau în -o (Tomo!, Opreo! 
— forme învechite şi populare); 
femininele în -o (Ano!, Sando! — 
forme regionale) sau în -ă şi -e (Ană!, 
Marie! — forme populare şi familiare), 
dar tendinţa actuală este de a se folosi 
la vocativ forme egale cu nominativul 
şi cu acuzativul, chiar atunci cînd 
există forme speciale (A/exandrul!, 
Radul, Oprea!). Puţini vorbitori res- 
pectă distincţia corectă dintre 
nominativ-acuzativul Petru şi 
vocativul Petre!, forma normală de 
vocativ fiind folosită şi la nominativ- 
acuzativ, ca alt nume sau variantă a 
lui Petru (iar de la Petre s-a ajuns, 
popular, şi la Petrea, cu vocativul 
Petreo!). 

La acuzativul cu funcţie de 
complement direct este obligatorie 
prepoziţia pe. 

Genul este o categorie 
gramaticală marcată, în principal, în 
flexiunea sintetică, prin desinenţă (stu- 
dent / studentă; Alexandru— 
Alexandra). La substantivele care 
cunosc opoziţia de gen cu intervenţia 
sufixului moţional (de exemplu: lup— 
lupoaică / Vasile— Vasilica), se poate 
spune că şi sufixul moţional, căruia i 
se incorporează desinenţa şi articolul 
hotărît enclitic, ar putea să reprezinte 
un morfem complex de marcare & 
genului la numele propriu. Morfemul 
complex însă se aglutinează unor 
radicali diferiţi (Vasi/(ica), lon(ica), 
Sănd(ica) etc.). 

` În privinţa marcării categoriei 
gramaticale a numărului, desinenţa 
este redundantă funcţiei cu care este 
investit numele propriu: acela de 
individualizare. În mod normal, 
substantivului propriu îi este 
caracteristic numărul singular, 

denumind individul. La substantivele 
proprii nu există opoziția singular —plu- 
ral. Cu ea se operează numai prin 
identificarea unor anumite segmente 
morfematice. 


NOTE: 


1 Al. Graur, Nume de persoană, 
1965, p. 137. 

2 Vezi în special Nume de 
persoană (1965), Nume de locuri (1967) 
şi Tendinţele actuale ale limbii române 
(1968). 

3 După articolul Cercetarea 
gramaticală a numelor proprii (LR, XXII, 
1973, nr. 5, p. 467—477), Domnița Ichim- 
Tomescu a publicat o serie de articole în 
care dezbate diferite probleme 
metodologice şi de analiză concretă a 
numelor de persoană româneşti (vezi 
LR, XXIV, 1975, nr. 3; XXVIII, 1978, nr.3 
şi SCL, XXVII, 1976,nr. 5; XXVIII, 1977, 
nr. 6; XXXI, 1980, nr. 1 şi 4). 

+ Din gramatica numelor proprii, 
în SO, IIl, p. 317—329. 

5 Vezi Dumitru Irimia, Structura 
gramaticală a limbii române, 1987, p. 
37. 

6 E necesar să fie invocate cîteva 
lucrări mari de antroponimie şi toponimie 
românească. E vorba, în primul rînd, de 
prețiosul studiu cu caracter monografic 
al lui Şt. Paşca, Nume de persoane şi 
nume de animale în Ţara Oltului, 
Bucureşti, 1936. Cu toate că aduce în 
discuţie un material dintr-o singură 
regiune, această lucrare este prima care 
pune în lumină trăsăturile generale ale 
sistemului antroponimic românesc. Avînd 
un alt specific, Dicţionarul onomastic al 
lui N. A. Constantinescu, apărut în 1963, 
cuprinde un material valoros, mai ales 
pentru studiul istoric al antroponimiei 
româneşti. În introducere sînt formulate 
unele idei generale cu privire la istoria 
sistemului antroponimic românesc. O 
altă lucrare: este aceea a lui Al. Graur, 
pomenită deja, Nume de persoană, în 
care găsim o serie de probleme legate 
de sistemul antroponimic în general, 


ilustrate cu exemple concrete din diferite 
limbi. Cu tot caracterul său teoretic, 
lucrarea, fiind destinată publicului larg, 
nu cuprinde 'în sfera: preocupărilor sale 
probleme teoretice specifice Qnomasticii 
ca ramură a lingvisticii. O lucrare de 
toponimie, deosebit de prețioasă, 
apărută în 1963, este cea a lui lorgu 
lordan, Toponimia românească. 

7 Astfel, prenumele, ca 
denominativ, capătă o importantă 
valoare distinctivă, individualizantă. 

8 Sabina Teiuş, Referitor la sfera 
şi locul onomasticii în lingvistică, // SMO, 
Editura Academiei, 1969, p. 7—12. 

9 Cf. Corneliu Dimitriu, Flexiunea 
substantivelor proprii, // “Revista de 
lingvistică şi ştiinţă literară” (1), 1991, nr. 
6, p. 62. 

1 Al, Graur, Gramatica azi, 1975, 
p.15. 

1 Tamara Repins, Caracterul 
sintagmatic al declinării românaşti, // 
SCL, XII, 1971, nr. 5, p. 469. 

'2 Gramatica Academiei, |, p. 89— 
90. 

3 Domnița  Ichim-Tomescu, 
Cercetarea gramaticală a numelor 
proprii, // LR, XXII, 1973, nr. 5, p. 473. 

14 Vezi Laura Vasiliu, Observații 
asupra vocativului în limba română, // 
LR, XIV (1965, nr. 1, p. 159—162); Al. 
Graur, Nume de persoană , p. 137—139; 
idem, Tendinţele actuale ale limbii 
române, 1968, p. 161—165.. 

15 Vezi Mircea Zdrenghea, Limba 
română contemporană. Morfologia. 
Cluj, 1970, p. 96. 

16 Al. Graur, Nume de persoană, p. 
143—144. 

1 C. Dimitriu, op. cit. 

18 Numele de locuri păstrează 
uneori şi în nomenclatura oficială 
asemenea forme regionale de genitiv: 
Cîmpia Turzii, Gura Sărăţii, Gura Teghii. 

19 Corneliu Dimitriu (op. cit.) susţine 
şi cu alte toponime această situaţie (de 
exemplu, Birnova, unde -a “a fost la 
origine un component al sufixului -ova 
şi, ca urmare, nu poate intra în opoziţie 
cu articolul -i de la genitiv-dativul 
Birnovei (...) (p. 43). 

Luminița LĂZĂRESCU 
Universitatea “Al. |. Cuza” 
lași 


STRUCTURI 
MORFOLOGICE 
SINONIME ÎN LIMBA 
ROMÂNĂ 


Prin sinonimie morfologică 
înţelegem relația, existentă între 
cuvinte cu organizare morfematică 
diferită (cuvinte cu semnificante 
distincte), care transmit aceeaşi 
informaţie morfologică. 

Deci, în morfologie, putem vorbi 
despre sinonimie morfologică atunci 
cînd organizarea morfematică a 
cuvintelor este diferită (cuvintele au 
semnificante distincte), dar este 
transmisă aceeaşi informaţie 
morfologică. Exemplele care vor fi 
date în continuare pentru a ilustra 
existenţa sinonimiei morfologice nu 
vor aparţine în exclusivitate nivelului 
morfologic, pentru că între morfologie 
şi sintaxă există interacțiuni şi 
intercondiţionări evidente. 

Un exemplu de sinonimie 
preponderent morfologică (deşi cu 
implicaţii sintactice de necontestat) 
este cel al verbuiui la diateza pasivă 
construită cu forma neaccentuată de 
acuzativ a pronumelui reflexiv se, s + 
verbul de bază + complementul de 
agent, exprimat sau neexprimat, care 
este sinonim din punct de vedere 
morfologic cu vetbul ia diateza pasivă 


format din a fi + participiul acordat + 


complementul de agent, exprimat sau 
neexprimat. Aceste două forme 


verbale diferite (diateza pasivă cu se 
şi cu a fi) transmit aceeaşi informaţie 
de tip categorial. Exemple: “La 1852, 
în ziua cînd s-a sfințit paraclisul 
spitalului din Tîrgul Neamţului şi s-a 
deschis şcoala domnească de 
acolo...” (I. Creangă); “Părea că um- 
bra cu cărbune-i zugrăvită” (M. 
Eminescu). 

Teoretic, formele cu a fi şi se 
ale diatezei pasive se află într-o relaţie 
de sinonimie morfologică absolută. 
Diferenţele dintre cele două forme 
verbale se manifestă, însă, 
concomitent, în cadrul diferitelor 
variante ale limbii: 

1. diferenţe de circulaţie: se 
apreciază, de obicei, că, în timp ce 
forma diatezei pasive cu se este 


utilizată cu prevaienţă în limba 


vorbită, forma diatezei pasive cu a 
fi se foloseşte mai mult în limba 
literară. 
2. diferenţe stilistice: diateza 
pasivă cu a fi prezintă un grad redus 
de ambiguitate, motive pentru care 
este folosită preponderent în textele 
aparţinînd stilului ştiinţific, în timp ce 
diateza pasivă cu se are un oarecare 
grad de ambiguitate, datorat nu atît 
neexprimării curente a com- 
plementului de agent, cît a tendinței 
confundării ei cu alte diateze. Astfel, 
dacă ne propunem să identificăm în- 
tr-un text ştiinţific verbele la diateza 
pasivă, vom vedea că majoritatea 
aparţin diatezei pasive construite cu 
a fi + participiu + complement de agent 
(exprimat sau neexprimat). Exemplu: 
“Spectrele de linii sunt produse de 
atomi liberi” (C, D. Neniţescu, Chimie 
organică, vol. |, pag. 90). Dacă, însă, 
apelăm ia Dicţionarul limbii poetice 
atui Eminescu, Editura Academiei 
Române, Bucureşii, 1968, este uşor: 
de observat că forma de diateză 
pasivă care predomină la Eminescu 
(atît în poezie, cît şi în proză) este 
cea cu pronumele reflexiv se, s + 

verbul de bază + complementul de 
agent (exprimat sau neexprimat). 
Exemplu: “Cînd torsul se aude 
la al vrăjilor caier” (M. Eminescú). 
Un alt exemplu de sinonimie 
preponderent morfologică este cel 


reprezentat de concurenţa infinitiv-- 


conjunctiv. 

Pe baza similitudinilor de 
conținut morfologic, a avut loc, în- 
tr-un ritm mai lent sau mai intens, după 
o perioadă prealabilă de alternanță, 
procesul de înlocuire a infinitivului prin 
conjunctiv: învaţă a scrie — învaţă să 
scrie. Încă în textele secolului al 
XVI-lea, modul conjunctiv domină prin 
frecvenţă infinitivul, ceea ce 
dovedeşte că procesul înlocuirii 
infinitivului prin conjunctiv datează 
dintr-o perioadă mult mai îndepărtată 
(1, p: 167). 


Înlocuirea infinitivului cu modul’ 


conjunctiv este “o trăsătură a ariei 
balcanice”, fenomenul fiind întilnit în 
limbi ca: bulgara, albaneza, neogreaca, 
sîrba şi macedoneana şi, după 
informaţiile lui G. Rohlfs, se întilneşte 
şi “în unele dialecte din Italia 
meridională” (1, p. 168). 

Această. preferinţă pentru 
conjunctiv, în defavoarea infinitivului, 
a fost explicată şi ca o evoluţie internă, 
firească, în cadrul sistemului limbii 
române (1, p. 157). Opţiunea pentru 
conjunctiv este determinată de 
posibilităţile muti mai largi pe care le 
are conjunctivul de.a raporta acţiunea 
la număr şi la persoane. 

Considerînd lucrurile sub 
aspectul expresivităţii, forma de 
infinitiv “este înclinată să vadă 
existența sub raportul generalizat şi 
abstract”, iar conjunctivul vede viaţa 
“ca o acţiune care se desfăşoară 
concret şi persona!” (2, p. 390). 

Forma de infinitiv care apare 
astăzi în vorbirea curentă este 
considerată de unii specialişti ca fiind 
o continuare a infinitivului latinesc, 

dezvoltat mai apoi pe teritoriul 
Romaniei Orientale (1, p. 167); opinie 
la care subscriem, şi de alţii ca fiind o 
influenţă a traducerilor sau a folosirii 
practice a limbilor franceză şi germană 
(3, p. 411). 

Articolul de față pleacă de la 
explicarea conceptului de sinonimie 
lexicală (prin sensul lui etimologic, 
termenul sinonimie aparţine nivelului 
lexical al limbii), pentru ca, mai apoi, 
să urmărească fenomenul sinonimic 
la nivel gramatical morfologic. 

lon VICOL 
Chișinău 


SUNETUL 

CA EDIFICATOR 

AL ASPECTELOR 
FONOLOGIC ȘI ESTETIC 
ALE COMUNICĂRII 


Pentru consacrarea formelor de 
pronunție corectă şi uniformizarea ei, 
unicul şi supremul factor de validare 
şi decizie este uzul limbii. Uzul este 
controlat mereu de simţul estetic al 
vorbitorilor. Polii în jurul cărora se 
învîrte întreaga limbă sunt uzul şi 
gustul estetic naţional, proprii unui 
popor (elementele uzului fiind adoptate 
de mulţimea celor ce vorbesc). Uzul, 
investit cu acest rol (cel estetic), e 
totdeauna un element de cea mai 
mare însemnătate ce nu poate fi 
ignorat; uzul îşi are evoluţia sa firească 
în pas cu progresul şi cu dezvoltarea 
limbii. 

Ponderabilitatea pronunţiei 
corecte mizează pe fonologie. Acest 
fenomen se explică prin evoluţia 
fonetică ce rezidă în funcţia sunetelor 
(cînd se produce acţiunea unui sunet 
asupra altui sunet), prin stabilirea unei 
conexiuni între ele şi înţelesul 
cuvintelor în care apar, prin asociaţie 
de idei (sare, mare, tare — s, m, t, 
privite ca foneme). Or, “prezenţa unor 
anumite sunete conferă cuvîntului 
respectiv o nuanţă semantică 
determinată...” (1, p. 16). Vorbitorul are 
tendinţa constantă să asocieze 
anumite semnificaţii contextuale: cu 
anumite sunete. Este vorba de 
“existenţa unor variaţii ale... sunetului 
condiţionate de mediul fonetic” [2, p. 
20] sau de “adaptarea unui sunet la 
mediul fonetic în care apare” [2, p. 20], 
şi acest “mediu fonetic” decide 


anumite semnificaţii contextuale de 
alură sonantă, muzicală şi afectivă. 
Se impune, plenar, în procesul 
comunicării, contextul fonic, şi fiecare 
context fonic, fiecare poziţie sonoră 
determină prezenţa unor anumite 
particularităţi fonice ale segmentelor 
(sunetelor) ce pot apărea în poziţie 
respectivă. Pentru ca un sunet să 
potenţializeze actul comunicativ 
expresiv, el trebuie să se coarticuleze, 
adică să se adapteze la un mediu 
fonetic în care apare. Contextul este 
cel care îi conferă sunetului valoare 
expresivă. Pentru noi “abrupt” este un 
cuvînt expresiv, deoarece sensul 
propriu al său (cel de “ruptură, hău”) 
pune în valoare calitatea expresivă 
latentă a sonantei “r”, pe cînd aceeaşi 
lichidă “r” în “rac” sau “ro!” nu are 
valoare expresivă. Deci, segmentul “r” 
amintit nu este conexat aceleiaşi 
semnificaţii. “Datorită fenomenelor de 
coarticulare, trebuie să admitem... 
existenţa unor variaţii ale “aceluiaşi” 
sunet, condiţionate de mediul fonetic 
în care apare sunetul respectiv” (E. 
Vasiliu). Aşadar, adaptarea sunetului 
“r” la mediul fonetic / abrupt/, în 
care apare, presupune diferenţa 


‘apariției lui în alt mediu fonetic /ro Il. 


Or, semnul lingvistic exprimă “faptele 
de sensibilitate prin limbaj şi acţiunea 
faptelor de limbă asupra sensibilităţii” 
[1, p. 12]. În acest context înţelegem 
oarecum. poziţia subiectivă, reacţia 
sentimentală a individului faţă * e 
noţiunea respectivă, cînd “sune. 4l 
devine un adevărat simbol, un semn 
cu nuanţă semantică specială” [1, p. 
16]. Astfel, în virtutea celor afirmate; 
se impune teza că limba se prezintă 
ca unflux sonor căruia îi sunt asociate 
anumite semnificaţii. În felul acesta 
avem o motivare a semnului limbii. 
Motivarea este permanent 
argumentată prin raportul dintre 
criteriul structural şi cel comunicativ 
ale limbii. Aceste două criterii trebuie 
“să meargă” alături, fiindcă sunetul, ca 
edificator al construcţiei fonologice a 
limbii, reclamă (şi să nu uităm — el 

trebuie să reclame!) perspectiva 
estetică în baza funcţiilor sonore 
expresive, dar şi în baza deciderii în 
favoarea exploatării posibilităţilor 
combinatorii şi tipurilor de combinaţii 
(de elemente constitutive) fonologice 
posibile. Valoarea şi relieful artistic ale 
cuvintelor reies din structura lor 
fonologică. Un sunet bine încadrat în 
cuvînt cîştigă imediat un relief estetic 
şi capătă un prestigiu, o aureolă 
proprie. “Putem şti dacă cineva se 
exprimă estetic după două, trei cuvinte 
ale unei fraze. Dacă vor fi fraze care 
încep obişnuit sau fraze adormite, nu 
se anunţă mult.” [3, p. 210) 
Comunicarea expresivă joacă un 
rol decisiv în educaţia estetică a unei 
societăţi. Trebuie să recunoaştem 
cuvintelor, limbajului o forţă socială. 
“De fapt, exprimarea aleasă este o 
iniţiativă individuală. Cineva cu sufletul 
mai deosebit găseşte o expresie 
aleasă, şi aceasta, fireşte, se 
transmite mai departe pînă ajunge să 
se generalizeze” (3, p. 208], fiindcă 
“ceea ce este estetic porneşte de 
la individ şi apoi trece în patrimoniul 
vorbirii curente” [3, p. 208]. Estetica 
structurii fonice a fiecărui cuvînt în 
exprimare individuală potenţializează 
continuităţile impresionare şi prezintă, 
o anumită imunitate la factorul coroziv 
şi, în opoziţia cuvintelor estetizate, 
acest factor reprezintă /es gros mots, 
iar ele generează sens de blodogorie. 
Trăim sub regimul sunetelor, 
adică într-o atmosferă sonoră a 
comunicării lingvistice care cere o 
arhitectură fonologică. Această 
arhitectură constituie de fapt estetica 
limbii, resursele spirituale şi de 
exprimare ale individului. Idealul ori 
sistemul estetic al limbii este o 
exploatare conştientă a funcţiei 
expresive a limbajului. Estetizarea 
limbii semnifică viaţa cuvintelor 
palpitînd prin plenitudinea şi corelaţia 
unităţilor fonice constituţionale. “Să nu 
ne închipuim că un cuvînt trăieşte 
singur” (3, p. 209], fiindcă “prin cuvînt 
se redau aspiraţiile, avîntul sufletului 


nostru” [3, p. 205]. Acestea sînt 
exteriorizate printr-o structură 
fonologică ce trebuie să ţină de 
estetic, de frumos în limbaj. Astfel, 
substanţa fonică (domeniul fonic) a 
exprimării conferă avîntului erudiție, 
înnobilare a vieții. Toţi cei care în 
vorbire şi în scriere utilizează ceea ce 
li se pare că “în contact cu cultura vieţii 
este o exprimare superioară” [3, p. 
206], de fapt, sînt “însufleţiţi de o 
aspirație generală, o aspirație de 
realizare a frumosului în totul” [3, p. 
206]. O exprimare estetică generează 
iminent şi armonie, deoarece armonia 
determină extensiv modalităţile 
fonetice utilizate (nuanţe fonetice 
stilizate, pronunțare intelectuală), 
organizarea fonetică a limbajului 
(implicaţiile fonetice ale ortologiei). 
Substanţa fonică a unui limbaj 
inteligent este condiţionată nemijlocit 
atît de potenţele spirituale, cît şi de 
capacitatea individului plasat în situaţii 
lingvistice alternative, cînd el trebuie 
să fie un selector, un culegător al 
semnificaţiilor lingvistice estetice, să 
fie un stilist al propriului său limbaj, 
să fie un aranjor (un regizor) al 
unităţilor segmentale în lanţul 
sintagmatic al exprimării sale. El 
trebuie să fie conştient de structura 
combinațiilor unităţilor segmentale în 
interiorul macrosegmentelor (unităţile 
extensive ale exprimării). Manifestarea 
fonetică a exprimării este condiţionată 
astfel de emiterea tranşelor sonore 
(porţiunilor sonore). Menţionăm că 
orice individ posedă un “repertoriu” 
fonic ce pune în contribuţie valoarea: 
funcţională — deci, semantică —a 
fonemului, deoarece “limba constituie 
un:sistem coerent, compus dintr-un 
număr determinat de foneme” [4, p. 
102]. , 
„ Vorbirea noastră (limbajul) este 
materializată prin sunete, şi acestea, 
la rîndul lor, sunt exteriorizate prin 
litere. Limbajul scris reproduce 
limbajul'sonor, audibil. Cînd lecturăm 
un text, vocea (“fonecitatea”) autorului 
o “auzim” prin literele citite ce 

reprezintă fonemele-membre în 
structura fonică a cuvîntului (a 
cuvintelor). Aceste litere constituie 
fizionomia sonoră sau frecvenţa 
sonoră ce determină randamentul de 
fonie şi afonie caracteristice literelor- 
‘consoane. Într-un text importanţa o 
prezintă opoziţia dintre aceste două 
trăsături fonice ale literelor-sunete. Într- 
un text autorul are sarcina de a stabili 
“gradul de importanţă a opoziţiei 
(fonetice) la fiecare pereche de cuvinte 
în parte, în funcţie de-categoria 
gramaticală, frecvenţa, sfera seman- 
tică, condiţiile sintactice de 
întrebuințare ale fiecărui cuvînt” [5, p. 
128). Aşadar, textul scris trebuie 
subordonat randamentului funcţional 
real, eliminîndu-se aversele. sonore 
identice, exploziile excesive de 
consoane. Autorul unui text are 
obligaţiunea de a fi fonofil.şi de a 
potenţa o fonologie cu randament, 
excluzînd solecismele, exploziile 
fonice. 

Semnele limbii— sunetele — se 
repetă cu o frecvenţă fixă în limbă, iar 
limba comportă astfel un caracter er- 
godic. În comunicare oamenii folosesc 
un număr foarte mare de simboluri, 
fiecare cu structura sa specifică. “Evi- 
dent, judecata calitativă o precede pe 
cea cantitativă, care-i furnizează date 
privitoare la ce sunt, ce reprezintă 
elementele care urmează să fie 
măsurate” [6, p. 6). “Înlănţuirea” 
fonemeior stabileşte relațiile 
sintagmatice. Fonemele sunt 
înlănţuite în silabe şi acestea — în 
cuvinte; fenomenul constatat se pro- 
duce atît în temeiul unor reguli de 
concatenare, cît şi în cel al unor legi 
statistice (frecvenţa consoanelor surde 
inferioară frecvenţei consoanelor 
sonore, frecvenţa mare a unor foneme 
şi frecvenţa cuvintelor ce le conţin). 
Aceste secvențe  fonematice 
alcătuiesc cuvintele funcţionînd ca 
evenimente cu  probabilităţi 
condiţionate. Probabilitatea (raportul 
dintre numărul de apariţii ale 
elementului fonematic într-un text şi 


numărul total al elementelor textului) 
unui segment fonetic în cuvinte 
caracterizează potenţele intelectuale 
şi intenţiile autorului de a explora, de 
a valorifica un limbaj estetizat şi 
expresiv, obţinînd astfel un artizanat 
al limbajului scris, iar această 
activitate presupune meticulozitate, 
har şi simţ al limbii. Cînd sunt ignorate 
aceste capacităţi şi deprinderi, autorul 
unui text riscă să estetizeze limbajul, 
fapt care generează ceea ce am 
menţionat mai sus: explozii excesive 
sonore, divagaţii fonice, vetuste 
structuri fonice, averse fonice, 
solecisme ş.a. ori, în expresia lui 
Jean-Jacques Rouseau, “...la langue 
devient... plus traînante, plus sourde 
et plus froide; plus l'écriture est 
grossiere plus la langue est antique” 
[7, p. 55]. 

În decizia autorului unui text 
privind estetizarea construcţiei 
fonologice a cuvintelor este necesar 
să se urmărească fenomenele de 
acomodare ce se produc în fonetica 
sintactică. Din acest punct de vedere, 
într-un text nestilizat fonetic, două sau 
mai multe cuvinte formează un singur 
cuvînt fonetic, dereglîndu-se, în felul 
acesta, expresivitatea limbajului scris. 
Modificările sunetelor-litere în fonetica 
sintactică sunt condiţionate în cele mai 
dese cazuri de sonoritatea ori 
asurzirea consoanelor şi de 
acomodarea sunetelor consonantice 
“în care contactul dintre două consoane 
este rezultatul suprimării unuia sau a 
mai multor sunete” [5, p. 96]. Astfel, 
într-un limbaj scris poate fi depistat 
un număr relativ mare de grupuri 
consonantice inexistente în mod nor- 
mal. În aceste grupuri intră şi 
“consoanele duble” (dublete 
consonantice) de tipul /dd/; /tt/; Ikki; / 
ss/; /II/; “cum nu le mai aud_din 
mormiînt”; “comunicaţ tîrziu”; “bloc 
construit intensiv”; “las să treacă aşa”; 
“gîndul lăsat a se maturiza”; /mm/; / 
nni; iți; Irri — “plecam mai mulţi în 
excursie”; “fin_nemucegăit”; “juvăţ 
țarist”; “un regizor_remarcabi!”. 

Vonezică 4i analogie 


ZI: 


Suprimarea este evidentă aici; aceste 
grupuri consonantice sunt articulate 
astfel ca cele două consoane ale 
grupului să nu difere prin sonoritate 
(aici se includ şi grupurile consoane 
surde + consoane sonore zgomotoase 
IEI; Ital; Itzi, Ițdl ş.a.). Abundenţa 
frecvenţei unor atare unităţi fonetice 
într-un text va diminua inteligibilitatea 
cuvintelor. În toate cazurile amintite 
se produce o puternică asurzire a 
consoanelor finale din primul cuvînt al 
fiecărui grup sau este suprimată 
partea finală a lui: “obosit de sîngeie 
păgin (obosi de sîngele păgîn)”; “şi au 
chemat ţăranii la răscoale (şi au 
chema ţăranii la răscoale). 
Fenomenul acesta poate fi explicat fie 
prin “izolarea unui sunet sau a unor 
grupuri de sunete, fie prin 
“transplantarea” unei părţi dintr-un 
cuvînt în alt cuvînt, pentru a determina, 
pe baza audiţiei, sonoritatea primului 
element ai grupului” (5, p. 81]. Apar, 
aşadar, false regresii ale segmentelor 
fonetice. În aceste situaţii (mai ales 
pentru limbajul vorbit pentru care se 
impune a acomodare la pauza inter- 
consonantică a grupului fonic 
respectiv) pauzarea permite mărirea 
duratei fiecărei. consoane finale a 
primului element al grupului. 

Prezentăm un tablou ai structurii 
unor anumite .combinaţii de unităţi 
segmentale în: 

A. Mediul unor “dublete 
consonantice”: 


caz de conştiinţă; 
sonor; 

lăcrimînd; 
merite; 

nâtîng; . 

riguros; 

teribil; 

ținut multă vreme. 


fac 

fals 

ochiul 

am 
pămîntean 
orar 

tratat 

a fost în colţ 


B. Mediul unorfalse 
regresii fonematice: 
la un colț de stradă < la un 
col_de stradă; 
un vînt de primăvară < un vî de 
primăvară; 


un. avînt zadarnic < un 
avi_zadarnic; 

iar calul cît ţi-o galopa neobosit 
< iar calul cî i-o galopa neobosit. 

Stilul nu exciude şi neordinarul, 
indecentul chiar, însă în exprimarea 
îngrijită stilistic trebuie să fie decisiv 
aspectul fonotopiei şi fonopozotiei. De 
asemenea trebuie  reclamată 
disponibilitatea cuvîntului într-un 
mediu fonetic surd-sonor; sonor-surd 
(se au în vedere aici succesiunile de 
segmente surde şi sonore sau sonore 
şi surde). 

Unele cuvinte conţin grupuri 
fonice în cadrul cărora o consoană 
surdă urmează după o sonoră şi 
invers. S-ar putea menţiona aici simţul 
muzical al vorbitorului (al scriitorului), 
dar şi harul de a constitui un tablou 
cromatic al sunetelor (literelor) în 
cuvîntul rostit (scris). Într-o 
comunicare orală (scrisă) totdeauna se 
reclamă tendinţa de acomodare la. 
sonoritate şi asurzire. Contează aici 
meticulozițatea autorului în stabilirea 
sunetelor în mediul fonetic — 
preponderent sonor sau surd şi invers. 
llustrăm acest fenomen prin exemple: 
“Întîlnirile cu Corina erau mai rare, 
mai rare erau acum şi întilnirile cu 
Anaxagora. Socrate lucrează febril la 
statuia lui Silen” [8, p. 23]; “vocea lui 
răsuna fermă şi slabă chiar şi în 
vacarmul asurzitor al loviturilor şi 
înjurăturilor proferate în toate limbile” 
[8, 68]. Excesui acestui grup 
consonantic (ll, nn, rr, Ir, nr) creează o 
intonaţie sonoră avînd un grad strident 
de perceptibilitate (audibilitate), ceea 
ce scade randamentul ideatic, 
artizanatul, estetizarea limbajului. 
Excesul acesta este cauzat în 
asemenea situaţii de probabilitatea 
segmentelor fonice respective în 
contextele date. Inteligibilitatea 
cuvintelor se diminuează şi în baza 
unor silabe, fonetic geminate şi non- 
geminate, plasate în apropiata 
vecinătate: un cuvînt dintr-un grup 
finalizează cu o silabă identică ori 
apropiată din punct de vedere fonic cu 

silaba ce inițiază cuvîntul următor. 
Este vorba de aşa-zisele cacofonii. 
Există şi alte silabe ce reclamă şi 
reliefează o pronunție (o scriere) non- 
elegantă, însă constituţia lor fonică 
surprinde alte foneme. În exprimarea 
orală (scrisă) pot fi prezente şi 
succesiunile din trei, patru silabe, 
fonic geminate — non-geminate. 
 Prezentăm mai jos structura 
acestor combinaţii de unităţi 
segmentale în 


C. Mediul unor excese 
fonematice: 

pentru ca călătorul să ajungă la 
timp; simţire puternică care iradiază; 
vorba lui luneca ca sania; se culca 
cîntînd; se joacă ca copilul; se juca 
cu focul; reforma economică: căi şi 
perspective; universitatea Tehnică. 
Căminul nr. 1; măicuţă dragă, cartea 
mea  găsească-mi-te-n pace; 
Dumnezeu nu'iaită trădarea; nulităţile 
avide de putere; o eroare regretabilă: 
are şansa să trăiască frumos; mare e 
arta ta: te felicit; cum vor fi viitoarele 
alegeri; nu-i rămîne nimic; suflete 
rănite deja de tot; aici se află instalat 
laboratorul; formaţiune alcătuită de 
tagma democratilor, operă săvîrşită de 
Temistocle; avea în faţa sa sîngele 
vărsat; cuvinte încărcate de durere; 
îşi scoase opincile, le lăsă în colţ; 
venise în calitate de director; 
debandada din guvern; se crăpa ca 
găoacea; presiuni asupra presei, 
purtătoarea raţiunii; vină, mîndruţo, în 
luncă ca s-asculţi cucul cum cîntă. 

Din cele exemplificate aici, se 
poate constata că opoziţiile fonologice 
(sonoritate—asurzire), suprimările şi 
excesele fonice caracterizează 
sunetul drept un edificator al 
construcţiei fonologice a limbajului oral 
sau scris. Constituţia, fizionomia, 
fonotopia, fonopozotia, probabilitatea 
şi succesiunile,segmentelor fonice 
sunt fenomene ce realizează 
acomodarea, coarticularea, adaptarea 
sunetului la mediul fonetic în care 
apare. Dacă în procesul de exprimare 


umană se mizează pe aceste 
fenomene fonetice bine ordonate, 
cuvîntul va comporta un aspect stilistic 
estetizat, revirimentat. Exprimarea lui 
estetică va prezenta armonie, melodie, 
fiindcă melodia nu este altceva decît 
o succesiune a sunetelor fonic 
agreabile, ce fixează orientarea spre 
sensibilitate, spre o arhitectură sonoră 
cu un randament funcţional ideatic. J.- 
J. Rouseau menţiona că “La beauté 
des sons est de la nature...; tous les 
fommes de l'univers prendront plaisir 
à écouter de beaux sons...”[7, p. 155]. 

TERMINOLOGIA 
MEDICALĂ 
ÎN LIMBA ROMÂNĂ 


|. Terminologia limbii române îşi 
are începutul încă în sec. XVII—XVIII, 
cînd apar primele gramatici şi primele 
lucrări  lexicografice. Apariţia 
terminologiei în diferite domenii este 
legată de numele ilustrului savant şi 
omului politic D. Cantemir, care a 
creat în 1705 primul model de dicţionar 
explicativ, o anexă la romanul său 
Istoria ierogilifică. În acest dicţionar 
sînt explicaţi 280 de termeni ce se 
referă la diferite domenii: social-poli- 
tic, militar, filozofic, diplomatic, 
financiar, tehnic, matematic, fizic, 
geografic, botanic, anatomic, 
farmaceutic ş.a. lată unii termeni: dia- 
lectică, sofistică, mărime, cerc, 
materie, astronomie, diamant, 
istoriografie, hronograf, senat, admi- 
nistrator,. monarhie, stemă, tractat, 
tipar, tipograf, autor, bibliotecă, muzeu, 
teatru, muzică, epistolă, dicţionar, dia- 
lect, jurămînt, grai, ortografie, decret, 
creditor, district etc. 

Tradițiile iluministe ale lui D. 
Cantemir au fost reluate de alt 
umanist, una dintre personaiităţile de 
vază în problemele reorganizării 
învăţămîntului în Moldova, 
enciclopedistul şi scriitorul Sh. Asachi, 
care's-a ocupat îndeaproape de 
problema terminologiei, creînd prima 
enciclopedie românească Lexicon de 
conversaţie, fiind în acelaşi timp şi 
autorul a şapte dicţionare explicative- 
anexe. În ele Gh. Asachi explică o 
mulţime de termeni străini din diferite 
domenii ale ştiinţei şi tehnicii, alegînd 
o cale justă de îmbogăţire a limbii 
materne — împrumuturi din alte limbi 
europene, în special din limba 


franceză. Ela pus bazele terminologiei 
matematice româneşti în lucrarea 
Elementele de matematică. Drept 
model la crearea terminologiei 
matematice româneşti i-a servit 
bogata terminologie matematică a 
limbii franceze. În lucrarea menţionată 
Asachi include astfel de termeni ca: 
vertical, definiţie, dreptunghi, echer, 
exponent, zero, zecime, irațional, radi- 
cal, secantă, ipoteză ş.a. E bine ştiut 
că Gh. Asachi a contribuit şi la 
dezvoltarea terminologiei biologice, 
geografice, zoologice, juridice, 
filozofice, medicale ş.a. El 
examinează, propagă, cultivă în presă 
aşa termeni ca: anatomie, insomnie, 
embrion, instinct, stomac, ficat, 
omoplat etc. 

La începutul secolului XIX îşi 
desfăşoară activitatea ştiinţifică, 
literară şi pedagogică savantul- 
enciclopedist Bogdan-Petriceicu 
Hasdeu, căruia îi aparţin o serie de 
lucrări importante, una dintre ele fiind 
opera monumentală (neterminată) 
Etimologicum magnum Romaniae, 
editată în trei volume (1884—1898), 
care cuprinde lexicul limbii române 
numai pînă la cuvîntul bărbat. 

Un rol deosebit în dezvoltarea, 
reglementarea şi stabilizarea 
terminologiei botanice, zoologice şi 
medicale l-a jucat “Societatea 
medicilor naturalişti”, creată în 1833 
(fondatori: |. Cihac, T. Stamati, C. 
Vîrnav)?. lacob Cihac era responsabil 
de reglementarea terminologiei 
medicale şi botanice; T. Stamati — 
de terminologia fizică, chimică, astro- 
nomică, iar C. Vîrnav — de ter- 
minologia medicinală şi fiziografie.. 

in felul acesta în sec. XIX, 
paralel cu stabilirea normelor literare 
ale limbii române, s-au cimentat şi 
bazele sistemelor terminologice ale 
diferitelor domenii ştiinţifice: botanică, 
anatomie, fiziologie, medicină ge- 
nerală, fizică, filozofie, geografie, 
lingvistică, tehnică ş.a. La baza 
unificării şi normalizării sistemelor 
terminologice erau puse două principii: 
principiul internaţionalizării şi cel al 
lexicului autohton, strămogesc, 

indigen. Modelele au fost selectate în 
primul rînd din limbile franceză şi 
italiană. Dicţionare terminologice în 
această perioadă aproape că nu 
existau. De cele mai multe ori termenii 
noi erau explicaţi în textui respectiv 
sau în presa periodică. Cu toate 
acestea, problema terminologiei, a 
definirii termenului a fost abordată de 
multe ori în discuţia cercetătorilor. 
Problema se punea astfel: care e 
diferenţa dintre termen şi 
nomenclatură? 

Au apărut o mulţime de studii, 
articole în care erau promovate şi 
argumentate o serie de opinii. lată doar 
unele din ele. În sens direct, avînd în 
vedere valoarea semantică iniţială din 
limba latină, cuvîntul termen (< termi- 
nus) înseamnă “piatră de hotar”, 
“graniţă”. În sens figurat cuvîntul 
termen reda sensul de “limită”. Acad. 
N. Corlăteanu precizează că vestitul 
orator Cicero vorbea despre “illius 
artes termini”, adică limitele acestei 
arte. in iatina medievală terminus a 
căpătat şi sensul de “stabilire, fixare, 
determinare”, “marcare, notare”. Sub 
influenţa acestor sensuri, terminus 
(terme) a apărut în limba franceză 
veche, începînd cu sec. XVI, şi cu 
sensui de “cuvînt”. 

Astăzi. prin termen (ştiinţific, 
tehnic, literar etc.) înţelegem un cuvînt 
sau o îmbinare de cuvinte specifică 
într-un domeniu ştiinţific dat. Ca 
unitate a limbii, termenul dispune de 
un mare volum informativ, redînd 
sensul semantic de bază al noţiunii 
denumite. Problema terminologiei a 
constituit obiectul de studiu al multor 
savanţi din lume. E destul să amintim 
că începînd cu 1970 în fosta Uniune 
Sovietică au fost editate peste 140 de 
dicţionare, monografii, culegeri, studii 
aparte, lucrări ce tratează într-un fel 
sau altul problema. terminologiei. În 
Republica Moldova au văzut ilumina 
tiparului o serie întreagă de dicţionare 
terminologice bilingve. Au fost editate 
şi o serie de dicţionare în domeniul 
medicinei. Primul dicţionar de termeni 
medicali ce a apărut în Republica 
Autonomă Moldovenească a fost 


Dicţionarui rus-moldovenesc medi- 
cal, care cuprinde circa 8000 de 
termeni (editat în 1935 în grafie latină 
la Tiraspol). În 1961 a apărut Scurt 
dicţionar explicativ de termeni 
clinici (autori A. D. Mazur, |. S. 
Zănoagă); dr. Valeriu Rusu editează 
în 1983 la laşi Mic dicţionar medi- 
cal în două volume, în care sînt 
analizate 8125 de cuvinte-termeni; în 
1961 a fost editat la Bucureşti 
Dicţionar medica! rus-român, care 
conţine 60.000 de noţiuni. În 1984 a 
văzut lumina tiparului Enciclopedia 
medicală populară. Cele 1400 de 
articole au fost scrise de către 
specialişti de vază în domeniul 
medicinei — profesori universitari, 
conferenţiari. Au fost editate: 
Dicţionar stomatologic rus- 
moldovenesc-latin (Autor T. 
Popovici), 1989; KpaTkunA noacHu- 
TeȚibtibii nepeveHb MeANLMHCKHX 
repMuHoB (asropbi: B. Tukagbiă. H. 
Banan, E. Pagy. B. Dapuyr), 1989; 
Dicţionar rus-moldovenesc în 
problemele asistenţei medicale şi 
medicamentoase (autori: E. Popuşoi, 
V. Procopişin, M. Raevschi, C. Eţco, 
N. Lupu), 1990; Dicţionarul 
terminologic român-latin-rus de 
patologie generală (autori: G. Zota, 
B. Vataman), 1991; Scurt dicţionar 
explicativ de termeni farmacologici 
(autori: V. Ghicavii, V. Goncear, C. 
Matcovschi, N. Bacinschi), 1991; 
Scurt registru explicativ de termeni 
medicali (autori: V. Ghicavii, N. Balan, 
E. Radu, V. Darciuc), 1991.-In 1991 
apare Dicţionarul medical rus- 
român în două volume (autori: Vasile 
Bejenaru, Galina Bejenaru), care in- 
clude circa 90.000 de cuvinte şi noţiuni 
de bază din domeniul medicinii; în 
1993 — Dicţionar rus-român pentru 
farmacişti (autori: Eugen Diug, Anatol 
Nistreanu, Vladimir Safta); în 1994 
Dicţionar explicativ fiziopatologic 
român-rus-francez (autori: L. 
Cobileanschi, P. Cazacu, V. Lutan, V. 
Ţuşco). | 

II. Terminologia medicală, 
funcţionarea ei în limba română rămîne 
un domeniu aproape neexplorat în 

special în Republica Moldova. Puţini 
cercetători şi clinicieni s-au preocupat 
de probleme de limbaj. Studiile 
medicale editate pînă în prezent lasă 
în umbră problemele limbajului medi- 
cal. Or, ele ar trebui abordate din primii 
ani de studiu la Universitate. Într-o 
anumită măsură acest gol este 
completat de cursurile de limbă 
română şi latină, de cele de limbă 
franceză şi engleză. 

Un studiu important despre 
terminologia medicală îi aparţine 
academicianului Nicolae Corlăteanu:. 
însuşirea temeinică a terminologiei 
medicale din limba română literară este 
o datorie a tuturor medicilor, 
studenţilor, specialiştilor în medicină. 
Şi în această direcție la Universitatea 
de Medicină “N. Testemiţeanu” s-a 
lucrat mult, începînd cu anul 1987. 

Se ştie că terminologia medicală 
îşi află izvoarele etimologice în limbile 
greacă şi latină. Specialiştii au stabilit 
că în vocabularui medical la ora ac- 
iuală există peste 150 de mii de 
termeni“. Terminologia medicală are 
un caracter internaţional. De exemplu: 

Anatomie provine din cuvîntul 
grecesc ana “prin"+tome “acţiune de 
a diseca”, adică ştiinţa ce studiază 
structura organelor omului prin metoda 
disecării; 

Fiziologie — din grecescul 
physis “natură” şi logos “ştiinţă” — 
ştiinţa ce studiază sistemele 
funcţionale ale organelor, mai ales ale 
celui nervos; 

Histologie — din grecescul 
histos “ţesut” — ştiinţa care studiază 
țesuturile organice, celulele şi 
structura lor microscopică; 

Clinic(â) — din gr. kline “pat — 
se referă la cunoştihţe obţinute pe cale 
practică (direct la patul bolnavului); 


Farmaceutică — din gr. 
pharmakon “ieac” — studiază 
compoziţia şi utilizarea 


medicamentelor. 

Terminologia medicală actuală 
include o varietate imensă de termeni 
(inclusiv termeni compuşi), care sînt 
formaţii lexicomorfologice de origine 
diferită: avitaminoză / grec. a “negaţie” 


şi lat. — vita “viaţă”+suf.rom.-oz(â); 

Azotomie lfr. azote “azot” şi gr. 
haema “sînge” — “retenţie în sînge a 
substanţelor azotice”; 

Apendectomie /lat. appendix, cis 
şi gr. ectome — “excizie, extirpare”; 

Balneologie /iat. balneum “baie” 
şi gr. logos “ştiinţă”, “învăţătură”; 

Vasatomie /at. vas, vasis, “vas” 
şi gr. tome “incizie”, “disecare”; 

Granulom hat. granulum “granulă 
mică” şi sufixul gr. -oma ce indică o 
tumoare, adică tumoarea granulei 
țesutului; 

Cuniterapie /fr. numele de familie 
al savanților Pierre Curie şi Maria 
Sklodowska-Curie şi gr. fherapia 
“tratare”, adică terapie radiară; 

Limfopenie liat. limpha în stil 
poetic înseamnă “apă curată” şi gr. 
penia “insuficienţă, sărăcie”, adică 
micşorarea volumului (a numărului).de 
limfociti. 

Care sînt căile de formare a 
terminologiei medicale în limba 
română? Sursa de bază a terminologiei 
medicale, după cum s-a menţionat 
mai sus, o constituie limbile clasice 
— greaca şi latina. E vorba de 
majoritatea termenilor anatomici, 
histologici, clinici, fiziologici, 
farmaceutici étc. Astfel, grecescul 
aden, adenos “glandă” a servit ca bază 
de formare a multor termeni de tipul: 
adenom, adenoid, adenopatie, 
adenocarcinom,  adenofibrom, 
adenotomie ş.a. 

De origine greacă sînt termenii: 
apofiză, diabet, diastolă, eczemă, 
simptom, spasm, splină, trahee, 
traumă, iris, carie, hepatită (gr. hepar, 
hepatos  “ficat”); colecistită — 
grecescul chole “fiere"+cystis “vezică”. 

De origine latină sînt: artera, 
astma, claviculă, duoden, fibră, ficat, 
fistulă, hemie, nerv, pancreas, pleură, 
puls, tuse, limfă. Latinescul glandula 
ne-a îmbogăţit lexicul terminologic 
medical cu astfel de termeni ca: glan- 
dular, glandulos, glandulă. l 

Din cei aproximativ 100 de 
termeni privind corpul omenesc 92 sînt 
de origine latină şi au corespondente în 
limbile romanice. Dintre toate limbajele 

specializate cel al medicinei este de o 
diversitate şi complexitate particulară, 
deoarece, după cum afirmă unii savanți, 
medicina este un studiu pentru toată 
viața. 

A şti cum a apărut un termen, a 
cunoaşte rădăcinile sale, a înțelege şi 
a explica evoluţia lui reprezintă 
fundamentele unui limbaj exact şi 
sigur’. 

Un rol important în de- 
terminarea şi formarea sensului unui 
termen îl au elementele lui 
structurale  morfo-semantice, 
precum şi sufixale şi prefixele cu 
valori terminologice: 

sufixul gr. -oma apare în 
componenţa termenilor care denumesc 
diferite tumori benigne sau maligne: 
adenom, carcinom, epiteliom, hepatom, 
lipom, nevrom etc.; patie (gr. pathos) 
“suferinţă, boală” — nefropatie, 
pneumopatie, intervenţiile chirurgicale 
sînt redate prin radicalul -tomie (gr. tome 
“tăiere, disecare”; leparatomie (gr. lapara 
“abdomen”), laringotomie, cervicotomie, 
traheotomie, osteotomie, spondilotomie 
(spondilos “vertebră”) ş.a. Sufixoidul 
-ectomie (gr. ektome) intră în 
componenţa denumirilor privind 
extirparea organelor: nefrectomie, 
(extirparea rinichiului), apendicectomie, 
histerectomie, colecistectomie ş.a. 

Sufixul -scopie formează termeni 
cu sensul “examinare, observare”. cu 
ajutorul anumitor instrumente sau 
aparate: laringoscopie, rinoscopie, 
esofagoscopie, bronhoscopie, oftal- 
moscopie, rectoscopie, cistoscopie. 

În componenţa termenilor 
medicali intră şi o serie de prefixe: a(an) 
= “lipsă, absenţă”: aritmie, atrofie, 
anorexie, anemie, anuie, anexibioză 
“viaţa microorganismelor fără oxigen”, 
anadipsie “sete exagerată”; dys- (d;s-): 
distrofie “dereglarea alimentaţiei”, 
displazie, dispnee “greutate în 
respiraţie”; endo- (gr. endon-) “intern, 
interior” endocrin, endocard “membrană 
internă a inimii”, endarteră: 

prefixoidul grecesc cardi (kardia) 
este un component al termenilor ce se 
referă la inimă: cardiopatie, cardio- 
scleroză, cardiologie, cardioscopie, car- 


diogramă, cardiovascular, cardiografie 
ş.a. 

Dacă procesul inflamatoric 
afectează membrana (tunica, învelişul) 
organului respectiv, termenul clinic in- 
clude în sine prefixul per- “aproape, în 
apropiere”: perihepatită, pericardită, 
periodentită. Dacă procesul inflamatoric 
afectează țesutul celular din jurul unui . 
organ, termenul clinic include prefixul 
para- “alături, lîngă”: paranefrită 
“inflamarea țesutului celular perirenal”, 
paratiroidă, parasimpatie, parafimoză, 
parodontoză, paracenteză, paramedi- 
cal. Sufixul -in serveşte la formarea unor 
denumiri de preparate farmaceutice: 
papavennă (papaver “mac”), anatoxină, 
pantocnină (rus. panti “coame de cerb”), 


aspinină, insulină, antipirină etc. Cu 


sufixul -ol se formează preparate 
farmaceutice de tipul: mentol (gr. 
mentha “mentă”), biseptol (gr. sepsis 
“putrefacție”), netindol, manitol, 
manistol, metabolă. 

O serie de termeni medicali, în 
special denumiri de medicamente, au 
la bază anumite substantive grecești. 
Astfel, .cîteva zeci de medicamente 
(antibiotice) s-au format de la denumirea 
greacă mykes —'“ciupercă” (în |. 
română sufixoidul -micină): entromicină, 
monomicină, streptomicină, 
oleandomicină, albomicină etc. 

Tot pe baza cuvîntului 'mykes 
s-au format în română şi o serie de 
denumiri de boli, provocate de ciuperci: 
micoză, otomicoză, faringomicoză cu 
suf. -oz(â) etc. 

Denumirirle unor organisme 
vegetale sau animale au contribuit la 
formarea termenilor medicali—denumiri 
de medicamente. Elocventă în această 
direcţie este apariţia şi răspîndirea 
termenului penicilină (cu derivatele lui), 
creat în 1929 de către Alexandre 
Flemina (bacterioiog englez), care a 
botezat substanţa secretată de un 
mucegai — penicilină, termen format 
de la lat. penicillinum, un diminutiv din 
peniculus (burete, ciupercă). Mai apoi 
elementul -cilin(), fiind conceput ca un 
sufixoid, a servit la formarea multor 
preparate antibiotice: ampicilină, 
bicilină, oxacilină, meticilină etc. 

| Există termeni medicali creaţi pe 
baza unor metafore, analogii, asemănări 
de formă, funcţie. Aşa, de exemplu, 
termenul cancer (din karkinos) e format 
(încă din timpurile vechi) prin 
asemănarea externă a cancerului 
glandei mamare (la femei) cu racul de 
rîu. Unii termeni au o explicaţie istorică. 
Este semnificativ în acest sens 
termenul operaţie cezariană (sectio 
caesarea). În dicţionare termenul se 
etimologizează din latinescul Caesar— 
titlu ce se dădea împăraţilor romani: 
“secţiere, tăiere, incizare”. Există şi o 
altă explicaţie. Adjectivul caesarea 
provine de la verbul latin caedere 
(caedo, cecidi, caesum, caedere)— “a 
tăia, a spinteca” şi sectio care 
înseamnă tot “tăiere”, ceea ce în 
traducere e o tautologie — “disecţie, 
disecare a tăierii”, un nonsens. Romanii 
mai înțelegeau prin cuvîntul caedere un 
omor, ucidere, însă nu putem admite 
că ei ar fi folosit acest cuvînt şi pentru 
salvarea copilului, fătului mamei 
muribunde. Romanii erau umanişti şi 
iubitori de neam. Apariţia cuvîntului 
cezar (caesar) îşi găseşte explicaţia în 
legenda binecunoscută care spune că 
numai datorită acestei operaţii a apărut 
pe lume marele conducător de oşti — 
lulius Cezar. Aşadar, sectio caesarea 
poate fi considerată un istorism, termen 
istoric. 

Unii termeni (puţini la număr) 
s-au format din nume proprii: tuberculul 
lui Assaky sau operaţia lui Assaky. 
Acest Assaky (1855—1899) a fost 
nepotul scriitorului Gh. Asachi şi primul 
profesor de chirurgie la facultatea de 
medicină din Bucureşti. E vorba despre 
o originală tehnică operatorie 
neurochirurgicală, prezentată în teza de 
doctorat şi susţinută de Assaky la Paris. 
(De suture des nerfs a distance). 

„Substantivul stres, stresuri vine 
din limba engleză. În biologie şi medicină 
stres indică o reacţie a organismului 
pentru autoconservare. 

În psihologia socială, în 
sociologie, apoi în limba comună 
naţională stres a început să aibă şi 
sensul de “stare de maladie”, “stare 
bolnăvicioasă”, tensiune nervoasă care 


are un efect distructiv asupra 
organismului umân (situaţie de stres), 
adică dăunător, şi e produs de un fac- 
tor al mediului ambiant, de o anumită 
situaţie în care se află persoana dată. 

ill. Un mare cusur, un defect al 
limbajului medical este prezenţa 
sinonimiei”, dat fiind că toţi — medicul 
şi profesorul, studentul şi marele pu- 
blic — utilizează variante sinonimice 
pentru acelaşi-fenomen sau noţiune. 
Cercetătoarea Al. Manuilă constată că 
hepatita infecțioasă este desemnată 
prin 21 de expresii şi cuvinte: hepatită 
virotică B, hepatită virotică A, hepatită 
serică, hepatită de inoculare, boala lui 
Botkin, hepatită epidemică, gălbănări 
etc., iar un muşchi ca piramidalul 
pavilionului urechii poartă şase nume 
diferite. Intr-un text ştiinţific sinonimia 
nu este recomandabilă. Nici un cuvînt 
nu coincide întru totul cu altul, chiar 
dacă ele pe linie pur semantică se află 
în relaţii de sinonimie. Fiind o ştiinţă cu 
aspect aplicativ, practic apariţia 
sinonimiei în terminologia medicală este 
aproape inevitabilă. Succesele 
medicinii ştiinţifice sînt evidente, dar nu 
şi-a pierdut importanţa pînă astăzi nici 
medicina populară. Anume aici şi 
constatăm apariția *sinonimiei 
terminologice. lată doar unele sinonime 
(mai amănunţit a se vedea studiul acad. 
N. Corlăteanu, pag. 36—38); albeaţă 
(popular), termenul ştiinţific Leucom ‘gr. 
leukos “alb”); tusă măgărească; în 
medicina ştiinţifică — tuse convulsivă 
sau tuse spasmodică; brîncă, orbalt — 
orizipol; gălbinare (gălbănări) — icter; 
leşin — lipotimie; treapăd — diaree; 
pojar, cori — rujeolă; sclinteală, 
scrintitură — luxatie; maţe — intestine; 
omuşor, părătuş — uvulă; prapor — 
peritoneu, beşica. udului — vezica 
urinară; guturai, treahnă, rapciugă — 
rinită etc. 

Sinonimia apare şi datorită originii 
diferite a radicalului etimologic — grec 
şi latin: 

nefritic — renal; gastric — 
stomacal; stomatolog — dentist; colpită 
— vaginită; spasm — convulsie; 
historotonie —cezaretomie; mieloză — 
leucemie; epifiză — glandă pîncală,; 

specialişti: medic de ochi — ocu- 
list, oftalmolog; medic de dinți — den- 
tist, stomatolog; medic de copii — 
pediatru etc. 

_ În terminologia farmaceutică 
sinonimia termenilor apare mai rar, 
denumirile preparatelor farmaceutice 
trebuie să fie cît mai precise, căci cea 
mai mică greşeală în compoziţie sau 
în denumire poate avea consecinţe 
grave. Prin urmare, sinonimia aici este 
categoric nerecomandabilă. 

Din cele expuse mai sus putem 
deduce următoarele: 

1. Terminologia ocupă un loc cen- 
tral în componenţa limbajului ştiinţific, 
ea constituind nucleul semantic al 
acestuia. Se poate vorbi de o anumită 
independenţă, de un anumit drept ju- 
ridic al terminologiei ştiinţifice în 
sistemul lexical al limbii. 

În lingvistică există trei aspecte 
principale care cer respectarea unei 
anumite ordini în terminologie: 

a) reglementarea (normalizarea, 
sistematizarea), adică stabilirea unor 
norme obligatorii în utilizarea 
terminologiei; 

b) unificarea, care presupune 
analiza într-un sistem unic şi 

c) standardizarea, ce urmează să 
stabilească şi să aplice un anumit stan- 
dard, adică un model, etalon. 

Fireşte, pentru reglementarea şi 
normarea terminologiei e necesar ca ea 
să fie unificată, adică să corespundă 


celor trei cerinţe cunoscute în 
lingvistică, şi anume: să aibă un 
conţinut bine determinat, să corespundă 
unui anumit nivel logic şi unui nivel 
lingvistic. În acelaşi timp, pentru a se . 
stabili specificul terminologic, irebuie să 
se aibă în vedere anumite principii: 
actualitatea termenului, utilitatea 
(oportunitatea) lui şi analogia. 
Principiul actualități are în vedere 
productivitatea anumitor mijloace şi 
formanti ce redau anumite sensuri noi 
sau tradiţionale, participă la crearea 
termenilor respectivi. Aşa, de exemplu, 
în tehnică formantul super- (supra-) este 
destul de productiv. şi ia parte la 
alcătuirea unor serii de termeni: 
supercentrifugă, supersonic, 
suprareacţie, suprapresiune, 
supraputere etc. Tot astfel sînt şi 
formanţii -scop, -scopie, -terapie în 
terminologia medicală: bronhoscopie — 


bronhoscop, gastroscopie — 
gastroscop, rinoscopie — rinoscop; 
laringoscopia —  laringoscop; 
fizioterapie, ampeloterapie, radioterapie, 
aeroterapie, rel/oAolerapie, 
electroterapie etc.; 


Conform principiului utilității 
(oportunității), la formarea termenilor se 
folosesc anumite mijloace sau modele 
optimale care, semantic, sînt mai 
expresive, mai econome. E vorba de 
abrevieri. De exemplu, /VL este un aparat 
pentru ventilarea plămînilor artificiali; 
aparatul FFI (yB) — aparat de frecvenţă 
foarte înaltă; GS — generator de sunete 
etc. Denumirile fibrelor sintetice se 
formează cu ajutorul formantului -an: 
lavsan, letilan, melan etc. 

Principiul analogiei este aplicat 
pentru a face o distincţie netă între 
diferitele funcţii ale limbii. Funcţia 
estetică a limbii literare cere ca 
mijloacele artistice de descriere să nu 
se repete (un epitet, o metaforă, o 
expresie înaripată). În limbajul ştiinţific, 
terminologic analogia joacă un rol 
extrem de important; pe baza analogiei 
s-au format o serie de termeni de tipul: 
laser, maser, autobuz, aerobuz, 
televizor, dar şi teplovizor (pentru 
determinarea teplogramelor în diferite 
părţi ale corpului uman). Tot prin 

analogie s-au format şi aşa termeni ca: 
barometru, monometru, benzometru, 
lactometru, aerometru ş.a. cu formantul 
-metru. O serie de termeni s-au format 
cu formantul -terapie: oxigenoterapie, 
logopedoterapie, hipnoterapie, 
insulinoterapie ètc., despre care s-a 
vorbit mai sus. 

2. Termenul trebuie să aibă un 

conţinut concret, exact, concis, să nu 
depindă de context. El nu trebuie să fie 
polisemantic şi, deci, nu trebuie să aibă 
sinonime. 
3. Terminologia medicală în limba 
română s-a format pe baza rădăcinilor, 
prefixelor şi sufixelor latineşii şi greceşti 
şi rămîne o problemă ce urmează a fi 
studiată. E vorba de mijloacele de 
formare a termenilor anatomici, clinici, 
farmaceutici, de istoria şi etimologia lor, 
de analiza lor lexico-semantică. 

4. Functionarea terminologiei 
medicale în limba română literară este 
fixată în lucrările şi studiile medicale 
originale sau traduse în medicina popu- 
lară românească, în operele artistice şi 
publicistice ce au ca subiect teme de 
medicină. O sursă importantă de 
studiere a funcţionării terminologiei 
medicale este folclorul, medicina popu-: 
lară. Colectarea tezaurului nostru popu- 
lar, dialectal — denumirile de plante 
medicinale, de boli (maiadii), denumirile 
părţilor corpului uman etc. — rămîne o 
datorie a specialiştilor-medici şi lingvişti. 
Materialul colectat ar putea fi utilizat la 
alcătuirea unor dicţionare terminologice, 
bilingve, explicative, la scrierea unor 
lucrări şi monografii originale. 

5. E necesar să activizăm munca 
specialiştilor medici în direcţia cultivării 
din plin a terminologiei medicale literare 
la orele practice, la prelegeri şi 
seminare. Utilizarea adecvată a 
terminologiei este un element de cultură 
al oricărui specialist, inclusiv al 
specialistului medic, este cartea lui de 
vizită. 


NOTE: 

Ypcy T..  AcnekTre Anti 
aKTHBHTaTA pe nexcnrorpap wn 


nekcnkonor a nyñ D. Kanremnp. 
Knuumn>y, 1968, p. 131—135. 

KpacnoBsa N. M.. F. Acatu — 
neKcnkorpap. KnLum3y. 1969. 

Bepexan C. F.. BaxHap» B. M.. 
MonpasckaA  repunnonorna. În 
culegerea PasBurne TepMnHonornn 
Ha A3bikax COto3Hbix pecny6nnK 
CCCP, MockBa, 1987. c. 15—N8. 

Nicolae Corlăteanu, lon 

Melniciuc, Lexicologia, Chişinău, 1992, 
p. 141—144. 
2 Bepexan C. F. BaxHapb B. M.. 
cit. p. 177. | l 
3 Niċolae Corlăteanu, Probleme 
lingvistice în terminologia medicală. 
“Revistă de lingvistică şi ştiinţă literară”, 
nr. 1, 2, 1991. 

4 Mulţi cercetători vorbesc şi de 
termenul nomenclatură: nomenclatută 
botanică, chimică ş.a. Termenul ca atare 
apare în limbile europene moderne — 
engleză, franceză, germană — şi 
provine din latinescul nomenclatura, 
ceea ce înseamnă "listă de nume”, 
“semnătură, iscălitură”: în limba franceză 
în secolul XVI, în engleză — în sec. XVII. 
O răspîndire largă, însă, acest termen 
l-a avut în jumătatea a doua a sec. XVIII, 
odată cu ciasificarea ştiinţifică a 
plantelor efectuată de către botanistul 
suedez C. Linei. Cuvîntul 
“nomenclatură” include, cu timpul &şi 
sensul de “sistem de numiri, de nume 
care au asemănări externe, analogii, 
afinități şi sînt utilizate pentru a 
evidenția, a marca, a nota obiecte ale 
ştiinţei”. | 

La finele sec. XVIII cuvîntul 
nomenciatură devine sinonim cu alt 
cuvînt — nominaţie. După ce Lavoisier 
(1743—1794) a pus în ordine şi a 
reglementat:nomenclatura chimică, 
cuvîntul nomenclatură a inclus în sine 
nu numai un sistem de obiecte ale 
ştiinţei, dar şi noţiunile folosite într-un 
anumit domeniu ştiinţific. În unele limbi, 
de exemplu în italiană, cuvîntul 
nomenclatură devine chiar sinonim 
(dublet) cu lexemul terminologie (cf. şi 
nomenclatura sovietică în Mic dicţionar 
enciclopedic, 1984, pag. 606). 

8 Nicolae Corlăteanu, Lucr. cit. 

7 Nicolae Corlăteanu. Lucr. cit. 


Lucr, 


“Revistă de lingvistică şi ştiinţă literară”, 


nr. 2, p. 36—38. 

TOPONIME 

PROVENITE. DIN 
APELATIVE ȘI TERMENI 
GEOGRAFICI 


(Chersaca. Crihana. Curtoala. 
Hecilui, Heredeuca. Rusca) 


Cercetările efectuate în domeniul 
toponimiei au demonstrat că sub raport 
etimologic întîietatea revine toponimelor 
provenite din termeni geografici şi de 
origine antroponimică. 

Apartenența etnică a greaţiilor 
toponimice nu se explică întotdeauna 
prin originea lexico-morfologică a înseşi 
termenilor-etimoane. Nu orice denumire 
care are la bază un termen geografic ori 
un antroponim de origine slavă, turanică 
sau maghiară, să zicem, este format în 
mod necondiţionat de reprezentanţii 
păpulaţiilor alogene, migratoare ori deja 
dispărute (cum este cazul pecenegilor, 
cumanilor etc.). Dacă în raioanele Orhei, 
Făleşti, Floreşti întîlnim cite un sat numit 
Izvoare (la origine bulgăresc), Cişmea 
(la origine turcesc), iar în raionul Rîşcani 
un sat numit Bulhac, aceasta în nici un 
caz nu înseamnă că localităţile respec- 
tive arfi fost denumite cu nume bulgăreşti, 
turceşti ori vechi turanice (pecenege, 
cumane). Acelaşi lucru se poate spune 
şi despre denumirile localităţilor 
Branişte, Varnița (raioanele Orhei şi 
Rîşcani, precum şi o suburbie a 
Tighinei), Rusca (r. Hînceşti), descinzînd, 
respectiv, din termeni de origine sud- 
slavă (varniţă, branişte) şi din termenul, 
se pare, autohton, ruscă, sinonim în 
graiuri cu “crăpătură, curmătură, 
strimtură; loc îngust şi adînc în coasta 
unui munte cu marginile abrupte, pe 
unde poţi urca la culme"! (şi care n-are 
nimic comun cu omonimul ruscă 
“rusoaică”2). l 


Semnificativă în acest context este 
observația făcută de lingvistul român Emil 
Petrovici: "“... toponimia românească are, 
în multe cazuri, un aspect în aparență 
slav. Aceasta i-a făcut pe unii cercetători 
să comită greşeala metodologică de a 
considera asemenea toponime ca slave. 
Creatorii ... acestor nume de locuri au 
fost români. Ei au numit o bahnă 
“mlaştină”, ... un deal, o dumbravă, o 
grădişte “ruină de cetate”, ... o obrejă 
“podiş care domină lunca unui rîu”... ş.a. 
Bahna, ... Dealu, Dumbrava, Grădiştea... 
etc. ...Aici intră şi toponimele pseudo- 
slave, create de români pe baza 
apelativelor şi a numelor de persoană 
româneşti de origine slavă, precum şi 
numele de locuri formate de români din 
apelative şi nume de persoană de altă 
origine”? Comp. aici şi toponimele 
cunoscute în Republica Moldova, la 
origine termeni geografici de 
proveniență slavă, însă creații 
toponimice formate de populația 
băştinaşă: Bahna (vale, s. Sagaidac, r., 
Cimişlia), Dealul-Humii (s. Sipoteni, r. 
Călăraşi), Dumbrăvița (pădure, s. 
Oxentea, r. Orhei; teren arabil, s. Rezina 
etc.), Gradişte, sat în r. Cimișlia. 

Vom trece în revistă cîteva nume 
de localități create de populația 
băştinaşă a republicii, considerate mult 
timp drept “toponime obscure”. 

CHERSAC / CHERSACA* — 
localitate în componența comunei 
Negureni, raionul Telenești. Despre ea 
se dau următoarele informații: 
“întemeiată în 1912” (ESM), “atestată 
în 1918” (DSRM, LM). În anul 1971 în 
această localitate locuiau 147 oameni 
(ESM), pe cînd în 1989 — doar 8 
moldoveni şi 41 ucraineni (DSRM). 

Cu toate că în prezent 
predomină populaţia ucraineană, 
localitatea poartă un nume creat în 
graiurile moldovenilor. În NL (126) 
numele localităţii este inclus în 
categoria “toponimelor obscure”. În 
realitate, însă, toponimul descinde din 
denumirea unui fost loc deluros 
cunoscut populaţiei din împrejurimi sub 
numele de Chersac şi Chersaci, după 
cum îl atestă DSB (430, 434). 
Denumirea satului sub aspect 

e că 


etimologic este destul de transpa- 
rentă. Locul şi dealul Chersac / 
Chersaci, iniţial, a fost numit aşa de 
locuitorii satelor moldoveneşti Scorţeni 
şi Îndărăpnici (azi Nucăreni) după 
mulţimea piersicilor (dialect. chersac, 
pl. chersaci) care creşteau cîndva pe 
acest loc. Pentru confirmare comp.; 
Aguţari (plantație de aguzi, s. Darcăuţi, 
r. Soroca), Nucari (teren arabil, s. 
Meleşeni, r. Călăraşi), Gişinari (loc 
arabil, s. Unchiteşti, r. Camenca) etc. 
(ECS, 143). 

CRIHANA. Elementul toponimic 
Crihana este prezent în componenţa 
denumirii a trei sate de pe teritoriul 
republicii: Crihana Veche (r. Cahul), 
Crihana (r. Orhei) şi Crihana Nouă (din 
1957 —Lebedenco, r. Cahul). Crihana 
Nouă este un sat format prin anul 1837 
de moldoveni din satul Crihana Veche 
ca urmare a roirii satului, însă acest 
sat (Crihana Nouă) a mai fost cunoscut 
şi sub denumirea de Făgădău (LM), 
fapt ce ne sugerează ideea că 
Crihana Nouă a fost format pe baza 
vetrei unui cătun cu mult mai vechi. 
În. prezent în acest sat din populaţia 
totală de 864 oameni (în 1989) 294 sînt 
moldoveni, iar 398 ucraineni. Spre re- 
gret, DEM şi ESM consideră Crihana 
Nouă ca fiind “înfiinţat” abia în 1900. 

Crihana Veche (r. Cahul) este 
caracterizat, conform DEM, LM şi DSRM, 
ca “fiind atestat în anul 1425” şi 
“întemeiat'în 1865 (dată, desigur, 
eronată), conform DSB. 

Cnhana (r. Orhei; sat moldovene::c, 
ca şi Crihana Veche) nu-i atestat de ESM, 
DEM şi LM; doar DSRM îl menţionează 
“atestat documentar” în anul 1812. 

Pentru denumirea Crihana 
Veche (r. Cahul) A. Eremia (NL , 125) 
scrie că “... nu s-a putut stabili precis 
ce evenimente sau fapte materiale şi 
spirituale au servit ca punct de plecare 
la creare...”. Sîntem de părerea că 
toponimele Crihana sînt formate de 
moldoveni. pe baza termenului- 
apelativ cherhană (crihană) " aşezare 
vremelnică a pescarilor”. Însă dacă 
pentru Crihana Veche — localitate 
aşezată în imediata apropiere a bălților 
Prutului — cherhană (termen de origine 


“următor: 


turcă)? cu înţelesul de “aşezare 
vremelnică a pescarilor ori loc de 
prelucrare şi păstrare a peştelui” poate 
fi acceptată în calitate de etimon, nu 
acelaşi lucru s-ar putea accepta în 
cazul numelui satului Crihana din 
r. Orhei, unde n-au existat în trecut 
mari posibilităţi de dobîndire şi 
prelucrare a peştelui, însă au existat 
destule iazuri şi heleşteie. În acest din 
urmă caz mai putem presupune că 
locuitorii moldov&ni iniţial au putut 
denumi Cnhana ori Chirhana un loc (în 
raionul Orhei) unde cîndva puteau fi 
păstrate şi alte provizii, inclusiv carnea 
animalelor vînate (de exemplu, pentru 
curtea domnească) ori unde se găsea 
un oarecare atelier (de exemplu, o fa- 
brică ori o mică întreprindere de 
cherestea etc.), deoarece semnificaţia 
termenului cherhană în graiurile 
româneşti s-a extins. Mai comp. şi 
cherhana “fabrică; uzină”, dar şi “casă 
de venituri; întreprindere” (sens 
arhaic). Menţionăm, în plus, că pe la 
1772—1774 satul Crihana (Veche) din 
fostul ţinut Greceni era numit şi 
Cîrhana, adică într-o formă mai 
apropiată de etimonul cherhană. 
CURTOAIA (sat moldovenesc, 
r. Ungheni). Caracterizat în felul 
“întemeiat în 1822” (ESM, 
DSB), “înfiinţa!” ori “atestat” în 1903 
(DEM, LM, DSRM). În NL (126) e 
considerat “toponim obscur”. În DSB 
(23) dintr-o notiţă aflăm că aici a existat 
“... o gospodărie boierească..., o fa- 
brică de cherestea cu aburi” şi “... o 
stupină”. Deci, dacă a existat o 
gospodărie boierească, putem 
presupune cu fermitate că a existat şi 
o curte (boierească). În Moldova mai 
multe locuri au fost denumite cu 
ajutorul apelativului curte (“locuinţă de 
la ţară a moşierului; conac; totalitatea 
acareturilor împreună cu această 
locuinţă”): La Curte (azi s. Şofranovca, 
r. Cantemir); Curtoaia — numele unui 
deal şi loc de la care a provenit şi 
numele localităţii Curtoaia (cunoscut 
locuitorilor din s. Hîrceşti, r. Ungheni 
—DSB, 24); Dealul Curţii — numele 
unui deal (s. Brânzeni, r. Edineţ — DSB, 
74); Izvorul Curţii — numele unui pîrău 

(s. Costuleni, r. Ungheni — DSB, 262) 
ş.a. , 
“Structura fono-morfologică a 
denumirii Curtoaia este identică 
denumirilor: Epuroaia, Şoltoaia, 
Lambroaia, Strigoaia, Fundoaia, 
Mihăloaia, Corboaia, Bătrinoaia etc. — 
nume de locuri, dealuri, moşii, pîraie 
(DSB, 34, 92, 94, 100, 132, 136, 262, 
264). 

HECIUL VECHI şi HECIUL. NOU 
(sate moldoveneşti în r. Sîngerei). 
Caracterizate respectiv: Heciul Vechi 
— “menţionat documentar” în 1455 
(DEM, ESM), “atestat la 16 februarie 
1570 cu denumirea Hicica (LM)” şi 
“atestat documentar în 1775” (DSRM); 
Heciul Nou — “menţionat documentar 
în 1700" (DEM, ESM, DSB) şi “atestat 
documentar în 1793".(DSRM). În NL 
(127) numele localităţii Heciul Vechi 
este inclus în categoria “toponimelor 
obscure”. Denumirea Heciul Nou s-a 
format în urma roirii satuiui Heciul 
(Vechi). 

Numele topic Heciul (Vechi) a fost 
creat de către populaţia băştinaşă pe baza 
unui termen geografic heci cu înțelesul 
de “deal (înalt şi izolat)” [CTO, 65], pentru 
care în limba noastră există sinonimele: 
chiceră, ciucar, gămăloaie, goroglan, 
holm, măgură, vîrvolea. Cercetătorul 
român T. Porucic a înregistrat în Basarabia 
termenul heciu cu semnificaţia “deal mare; 
urcuş mare (ca întindere)",considerîndu-l 
de origine maghiară (PL , 22, 30). Comp. 
mag. hegy “munte”, hegycsucs 
[heghiciuuci] “culmea (vîrful) dealului”. 

În toponimia noastră mai sînt 
cunoscute cîteva locuri numite Heciu. 
Comp.: Heciu — numele unui deai 
(s. Suruceni, plasa Costeşti, judeţul 
Chişinău [DSB, 246]); Heciu — sat în 


ţinutul Suceava (anii 1772—1774;. 


MEF —I, 349). Pentru confirmarea 
spuselor amintim că un deal din 
împrejurimile satului Heciul Vechi se 
mai numeşte şi Ponor (DSB, 97). 
Termenii ponor “povîrniş abrupt” şi 
heciu (cu înţelesul deja notat) în 
graiurile noastre au fost cîndva 
sinonime. 

HEREDEUCA / HEREDEEVCA 
(r. Edineț), sat cunoscut în trecut şi 


sub numele Racovâţi (DSB, 314), 
după numele rîului Racovăț, afluent de 
stînga al Prutului. Caracterizat 
respectiv: “întemeiat în 1700” (DSB, 
314); “atestat documentar” în anul 
1870 (DSRM, LM). În NL (127) numele 
satului este trecut în categoria 
“toponimelor obscure”. Numele 
satului, în care în 1970 trăiau 215 
locuitori, iar în 1979 — 141 locuitori 
(în prezent această localitate în DSRM 
este trecută ca “localitate fără 
populaţie”), provine de la termenul 
feredeu / heredeu, cunoscut în graiurile 
noastre cu înţelesul de “baie; cadă 
pentru îmbăiat; local public pentru 
făcut baie; localitate balneară” (din 
mag. dial. fered6), în graiuri a feredui 
mai înseamnă “a îmbăia; a scălda”. 
Ţinînd cont de faptul că satul este 
aşezat pe malurile rîului Racovăț, 
putem presupune că aici în trecut se 
găsea un loc bun pentru scăldat, 
cunoscut locuitorilor din satele din 
împrejurimi sub numele de Heredeu. 
Mai tîrziu, probabil prin anii 1769— 
1774, numele satului a fost slavizat 
— Heredeevca — prin concursul 
cinovnicilor şi al cartografilor ruşi, după 
cum au fost slavizate numele de sate 
Nour, Racul, Ursul din raioanele 
Ananiev şi Balta în Nourovca, 
Raculovo, Ursulovo. Exemple 
toponimice: Feredeu — numele unui 
iaz (s. Corneşti, i. Bălţi; DSB, 20), 
Feredeile — numele unui cartier al 
jaşului secolului XVIII (MEF—II, 379, 
398). Fenomenul trecerii lui f în h în 
unele graiuri ale limbii române este un 
proces firesc la toponime şi nume de 
persoane. Comp.: Hiliuţi din Filiuţi 
(sate în raioanele Rîşcani şi Fălești), 
Hilimonegşti, Hilioara, Hilipeşti, 
respectiv, din Filimoneşti, Filioara, 
Filipeşti (sate în judeţul Vaslui, Neamţ, 
Bacău). 

RUSCA — localitate în 
componenţa comunei Lăpuşna (r. 
Hînceşti) [LOAT)]. Cu regret, n-am 
putut stabili nici un indiciu referitor la 
anii întemeierii acestei localităţi, 
fiindcă numele localităţii nu-i inclus în 
nici o enciclopedie, în nici un dicţionar 
ori în vreo lucrare de referinţă (DEM, 

DGB, DOEM, DSRM, ESM, LM, NL, 
OAT). 

După cum am mai menţionat, 
numele acestei localităţi coboară la un 
termen geografic cunoscut populaţiei 
de limbă română, ruscă “crăpătură; 
curmătură; strîmtură; loc îngust şi 
adînc în coasta unui munte cu 
marginile abrupte, pe unde poţi urca 
ia culme; scobitură adîncă şi îngustă 
în coasta unui munte” (CTO, 89). 

Localitatea şi-a “căpătat” numele 
prin procesul metonimiei de la numele 
văii Rusca, amintite şi în una din 
lucrările cercetătorului A. Eremia 
(ESC, 180). Pe teritoriul Republicii 
Moldova mai sînt cunoscute citeva 
locuri denumite Rusca. Exemple: 
Rusca.— pîrîu (s. Cîrpeşti, r. 
Cantemir) [DSB, 124]; Rusca — 
numele unui fost jac (s. Purcari, r. 
Ştefan Vodă) [DSB, 198], în prezent 
teren arabil (satele Purcari şi 
Răscăieţi, r. Ştefan Vodă). Rusca se 
mai numea şi un pîrîu în hotarul 
mănăstirilor Putna şi Suceviţa (j. 
Suceava, sec. XV—XVI) [DINL.]. 

Exemplele toponimice 
demonstrează că termenul ruscă n-are 
nimic comun cu apelativul popular 
ruscă “rusoaică” şi mai înseamnă (pe 
lîngă cele arătate) pîrîu; baltă 
(probabil, aşezate în văi şi depresiuni 
înguste ori cu forme geografice (în 
spaţiu) strîmtorate). Probabil, în 
trecutul îndepărtat strămoşilor noştri 
le-a fost cunoscută o temă (un radi- 
cal) toponimică rus- de origine 
autohtonă cu semnificaţia de “albie 
(îngustă) a unui rîu; baltă ori vale (rîpă) 
îngustă” (care îşi! găseşte paralele în 
rus. ruslo şi rusti “albie de rîu, pîrîu”, 
lituan. ruseti “a curge (despre apă, 
lichide)”). l í 

Cuvîntul ruscă cu înţelesul de 
“rîpă îngustă” în prezent este cunoscut 
populaţiei moldoveneşti din satul 
Dărcăuţi (r. Soroca). 


NOTE: 


1 Chestionar toponimic şi entopic 
general cu un glosar de entopice 
onomasiologic, laşi, 1976, p. 89 (mai 
departe: CTO). 

2 Graur Al., Nume de locuri, 
Bucureşti, 1972, p. 13. 


5 Petrovici E., Studii de 
dialectologie şi toponimie, Bucureşti, 
1970, p. 248, 249. 

4 Eremia A., Contribuţii la studiul 
formării cuvintelor în limba 
moldovenească, Chişinău, 1979, p. 140, 
162, 174, 190 (mai departe: ECS). 

5 Ortografiat Chersaca în ESM şi 
LM; Chersac în DSRM, DOEM şi LOAT. 

8 fañgapaxn Ti. Moryaenko E.. 06 
OAHOM MHOA3bIHHOM ƏJNEMEHTE B 
nepnpepnňHoñ neKcnke MONAaBcKoro 
asbira // “Limba şi literatura 
moldovenească", 1984, nr. 4, p. 53—55. 

? Seche L., Seche M., Dicţionarul 
de sinonime al limbii române, Bucureşti, 
1982. 


DEM — Dicţionar enciclopedic 
moldovenesc, Chişinău, 1989. 

DGB — Arbore Z., Dicţionar 
geografic al Basarabiei, Bucureşti, 1904. 

DINL — GonţaAA., Documente privind 
istoria României. A. Moldova, Veacuriie 
XIV—XVII (1384—1625). Indicele numeior 
de locuiti, Bucureşti, 1990. 

DOEM — Dicţionar ortografic cu 
elemente de ortoepie şi moralas 
Chişinău, 1990. 

DSB — Dicționarul “statistió al 
Basarabiei întocmit pe baza 
recensămîntului din anul 1902, corectat 
prin datele actuale, statistice ale 
primăriilor şi prin tabelele birourilor de 
populaţie centralizate în 1922 / 1923, 
Chişinău, 1923. 

DSRM — Dicţionarul statistic al 
Republicii Moldova, în 4 volume, 
Chişinău, 1994. 

ESM — Enciclopedia Sovietică 
Moldovenească, Chişinău, 1970—1975. 

LM — Nicu V., Localitățile 
Moldovei în documente şi cărţi vechi. 
Îndreptar bibliografic, Chişinău, 1991. 

LOAT — Legea privind 
organizarea administrativ-teritorială a 
Republicii Moldova // "Monitorul oficial 
al Republicii Moldova”, nr. 3—4 (24— 
25), 14 ianuarie 1995. 

MEF — Moldova în epoca 
feudalismului, volumul VII, partea |, 
Partea ||, Chişinău, 1975. 

NL — Eremia A., 
localităţi, Chişinău, 1970. 

OAT — RSS Moldovenească. 
Orînduire administrativ-teritorială la 
data de 1 aprilie 1988, Chişinău, 1988. 

PL — Porucic T., Lexiconul 
termenilor entopici din limba română 
în Basarabia, Chişinău, 1931. 

Stelian DUMISTRĂCEL 
lași 


SEVER POP: 
SPAȚIUL REGĂSIRII 
DE SINE 


Asumarea complexă a istoriei 
elitelor româneşti, pe care tota- 
litarismul le-a îndepărtat de pămîntul 
țării, şi recuperarea valorilor morale din 
diaspora ne impun pe un loc aparte 
figura acestui savant, cercetător al 
graiurilor populare româneşti şi 
personalitate proeminentă a dia- 
jectologiei europene. Perspectiva etică 
îşi pune amprenta asupra tonului 
discursului, în anul în care se 
împlinesc şapte decenii de la primul 
contact al lui Sever Pop cu stră- 
inătatea, ca elev al Şcolii Române de 
la Fontenay-aux-Roses. 

Contrariindu-i, de ia început, pe cei 
din jur prin îndrăzneala distincţiilor 
metodologice, neliniştindu-i, mai apoi, 
pe unii, prin capacitatea de muncă şi 
printr-un neobişnuit simţ al datoriei, 
împins pînă la devoțiune, năsăudeanul 
optimist şi afabil va fi însă un cercetător 
şi un profesor adesea neînțeles şi 
incomod, sancţionat de rutină şi de 
pizmă, lovit de împrejurări. O viaţă 
punctată de mari realizări, fructificînd 
proiecte îndrăzneţe, se va încheia, 
înainte de 60 de ani, cu durerea 
imposibilității finalizării marii opere a 
primei tinereţi fecunde, publicarea 
tuturor volumelor din Atlasul lingvistic 
român |, efect la care au contribuit, la 
sfîrşitul anilor 30, rivalitatea de prestigiu 
cu Puşcariu, iar la sfîrşitul anilor 50, 
refuzul autorităţilor (şi. instituţiilor 
ştiinţifice) româneşti ale vremii de a-i 
pune la dispoziţie rezultatele proprie-i 
munci, pentru tipărirea Atlasului la 
Louvain, unde era profesor. 

* + * 


Pentru Sever Pop, “desţărarea” a 
cunoscut mai multe etape; ea începe, 


Sever POP 


de fapt, încă din 1941, cînd în- 
deplineşte funcţia de consilier cultural 
la Legația Română (pînă în 1943) şi, 
în parte, concomitent, pe aceea de 
director adjunct al Şcolii Române de. 
la Roma (pînă în 1946). Chiar de la 
începutul intervalului, revenirile acasă 
au fost rare; ruptura implacabilă s-a 
produs în 1948, cînd, în “ţară”, este 
destituit din învăţămînt şi toate 
bunurile (ironie a soartei!) îi sînt con- 
fiscate. 

Spre deosebire de alte personalităţi 
ale exilului românesc, a căror viaţă se 
cere reconstituită din scrisori, din 
mărturii orale şi din scrieri me- 
morialistice, în cazul lui Sever Pop 
sîntem favorizați de faptul că devotata, 
lui soţie, Alexandra, după ce s-a îngrijit 
de tipărirea (în 1966 şi 1969) a două 
culegeri, cuprinzînd lucrările din 
periedice sau rămase în manuscris, a 
publicat un volum biografic, Sever 
Pop, sa vie et moments de l'histoire 
de l'Atlas linguistique roumain sine 
ira et studio (Gembloux, 1980), din 
care extragem cele mai multe dintre 
informaţiile pe care le prezentăm 
cititorului. Asocierea, la numele ` 
dialectologului, a titlului unei anumite 
lucrări ale sale este revelatoare, sub 
semnul faptului la care ne-am referit 
mai sus. Pentru lumea savantă, Sever 
Pop reprezintă incomparabilul instru- 

Profiluri 


“ment de lucru pe care-l constituie cele 
două volume din La Dialectologie, 
însumînd 1334 de pagini (1950), revista 
“Orbis” (cu subtitlul “Bulletin international 
de Documentation linguistique”), apărută 
sub îngrijirea lui Pop între 1952 şi 1960, 
crearea Centrului Internaţional de 
Dialectotogie Generală de pe lîngă. 
Universitatea Catolică din Louvain (1951) 
sau organizarea unui strălucit Congres 
Intemaţional de dialectologie generală (au- 
gust, 1960, Louvain — Bruxelles), ca şi 
alte cîteva aducătoare de mare prestigiu 
iniţiative (Bibliografia chestionarelor 
lingvistice, repertoriul Institutelor de 
lingvistică şi al Arhivelor fonogramice 
etc.). 

Realizările, vădind nevoia orientării 
specialistului în spaţiul cel mai larg al 
profesiei, pe care pînă la urmă l-a şi 
controlat, sînt, într-adevăr, importante, dar 
satisfacția proprie şi a celor apropiaţi nu o 
poate da decît măsura marilor aspirații ce 
stăpinesc o minte şi iluminează un spirit. 
Pentru familie — şi nu numai afectiv, 
pentru că fiica lui Sever Pop, Rodica 
Doina, a semnat, în calitate de ooautoare, 
realizarea şi publicarea cîtorva importante 
lucrări (Atlasele lingvistice europene, 
repertoriu sistematic de hărţi, o monografie 


Se pare că Petrovici se scuză sau încearcă expiicaţii... 


“dedicată lui Jules Gilliéron ş.a.), iar 


competenţa Alexandrei Sever Pop în 
domeniul dialectologiei, în mediul căreia 
a trăit din tinereţe, secondîndu-şi soțul în 
tot ce a făcut, de la anchetele pe teren), 
din anii 30, pînă la îngrijirea pentru tipar a 
volumelor amintite anterior, este aceea a 
unui adevărat profesionist (după cum 
putem constata, cu plăcută surprindere, 
parcurgind descrierea “momentelor din 
istoria ALR”), — aşadar, pentru familie, 
viaţa lui Sever Pop semnifică opera 
începută în 1928, cînd avea 27 de ani, şi 
rămasă neîncheiată. 

LEGAMINTUL. Este în această op- 
tică transmiterea unei singulare tentaţii 
spre întreg, diriguită de o superioară 
responsabilitate. Ca să facă un atlas, ALR, 
deşi fusese elevul lui Gilliéron, tînărul stu- 
dios vrea să afle totul, pe cont propriu, 
despre ceea ce înseamnă ancheta dia- 
lectală; rezultatele clarificări, într-o viziune 
ce va atrage prețuirea specialiştilor, le 
prezintă în Buts et methodes des 
enquâtes dialectales (Paris, 1927). Cînd, 
în 1910, pleacă din Poiana livei la şcoala 
de la Năsăud, mama sa îi dă de grijă să 
înveţe bine şi să-i scrie regulat (Vie, p. 7); 
atunci cind, după 1950, nu se mai poate 
întoarce acasă pentru a-i arăta acesteia 


Münhen , 1958. 

ce a realizat ascultîndu-i sfatul de a fi un 
şcolar silitor, îi scrie şi îi trimite una dintre 
publicaţii, pe care poşta (?) o reţine. Pop 
stăruie şi, într-o scrisoare ce însoţeşte a 
doua expediţie, roagă pe cel “care stă la 
poarta țarinei” să lase să ajungă cărţile la 
mama sa (după informaţii comunicate de 
prof. G. Istrate). Intr-o pagină din Jurnalul 
de anchetă, din iulie 1931, aşadar din 
primii ani ai acestei întreprinderi (pentru 
localitatea Cornereva, punctul 18 din 
reţeaua ALR !) scria: “Nu cunosc 
obstacole cînd e vorba de Atlas. Sînt 
cuprins de fiori cînd pornesc la drum. 
Trebuie să sé facă [= atlasul] orice ar fi” 
(cităm după manuscrisul lui Pop, inedit). 

Şi, iată că, după anide muncă, departe 
de ţară, nu poate să-şi țină legămiîntul; 
Alexandra Sever Pop (Vie, p. 438) ne-a 
lăsat mărturia că, pe patul de spital de pe 
care nu avea să se mai scoale, soţul ei 
discută cu editorul problemele contractului 
pentru “Orbis” prin prisma sensului grav, 
moral, al descendentiilui românesc al lat. 
ligamentum. Şi aceasta după ce făcuse 
tot ce era omeneşte posibil: intervenţii la 
preşedintele de atunci al Academiei, 
rugămintea pentru sprijin adresată lui 
Sadoveanu (unul dintre cei trei scriitori ce 
i-au servit ca subiecţi de anchetă pentru 
ilustrarea “limbii claselor culte”), scrisori 
trimise lui lorgu lordan, Emil Petrovici şi 
D. Macrea, cu care discută apoi, cînd îi 
întilneşte la manifestări ştiinţifice de peste 
hotare. În imag. ~ dintr-o fotografie de ia 
München, din 1958, se pare că Petrovici 
se scuză sau Încearcă explicații, pe care, 
e uşor de constatat, Sever Pop le ascultă 
măcar numai distrat, dacă nu neîncrezător. 

Printre unii dintre exilaţii români, 
tentativele lui Pop de a-i atrage pe lingviştii 
din ţară în viaţa ştiinţifică europeană 
(cerîndu-le informaţii pentru lucrările sale 
bibliografice, invitîndu-i'să publice în 
“Orbis”, revistă în care nici un român nu a 
semnat nimic în timpul vieţii fondatorului) 
trezesc suspiciuni şi se încearcă chiar 
ostracizarea: i s-a adus, la un moment 
dat, de către unul dintre cei pe care îi 
sprijinise pentru studii, chiar acuzaţia că 
are “legături cu R.P.R.” (Vie, p. 535). Săfi 
fost deschiderea lui Pop doar o formă de 
captatio benevolentiae, pentru a-şi publica 
Atlasul? Ne îndoim, şi avem motive 
temeinice. Sever Pop a fost, prin 
excelenţă, omul înaltei datorii morale; el 
a rămas fidel obligaţiei de reprezentant 


cultural al poporului său în străinătate, al 
misiunii la Roma, asumate în 1941, în 
ciuda vicisitudinilor vremurilor şi a ostilităţii 
oficiale, a guvernelor şi a insituţiilor, şi a 
ingratitudinii “confraţilor” (unele părţi din 
secţiunea all-a a ALR nu şi le-a putut 
procura nici pînă în 1958, iar, după 
moartea 'sa, Alexandra Sever Pop nu 
poate obţine, pentru volumul antologic din 


-1966, articolele publicate în tară; Recueil, 


p. VI, 370). 

Cum se manifestă dialectologul Sever 
Pop? Obiectul celor mai multe dintre 
comunicările şi conferințele pe care acesta 
le prezintă la congrese intemaţionale de 
lingvistică sau la universităţi europene se 
ocupă de etnicul românesc, de formele 
mentale şi de sensibilitatea poporului său, 
reflectate în toponime, în diferite vocabule 
ale profesiilor, în terminologia creştină 
românească, cu proiecţii în spaţiul 
lingvistic şi spiritual romanic. Desigur, cu 
privire la anomaliile din ţară, nota polemică 
este prezentă; cînd, în 1952—1953, se 
va clama “reformarea” ortografiei limbii 
române, Pop va ironiza această pretenţie: 
“Leprojet en question ne fait que reprendre 
sous une autre forme, tantôt plus amplifiée 
tantôt abregee, les anciennes réformes 
detortographe roumaine, pour leur donner, 
par un processus d'osmose, le caractère 
d'une nouvelle révolution scientifique faite 
pour le bien de la masse”. Primul fapt 
discutat este chiar suprimarea lui â, 
“changement... approuvé en 1926 par jes 
linguistes roumains à Cluj (à l'exception 
du mot român, qui doit conserver le signe 
â) (Recueil, p. 17). 

In acelaşi timp, Pop este dominat de 
grija de afi, în străinătate, reprezentantul 
unei morale; cînd, la spital, primeste 
asistenţa unor preoţi, îi aminteşte s iei 
sale să le plătească tuturor: “să ne purtari 
omeneşte, peste tot pe unde trecem să 
lăsăm în urmă fapte bune; trebuie să fim 
la înălţime ca români!” (Vie, p. 437). 

Dacă un chimist, un biolog sau un 
fizician găseşte în altă ţară alte 
laboratoare, mai bine utilate, dacă un 
istoric găseşte alte arhive, iar un filozof 
îşi confruntă mai bine cunoaşterile într-un 
spaţiu mai variat şi dacă toţi aceştia s-au 
rupt, dureros, de un număr de semeni şi 
de o atmosferă, drama profesională a 
exilului unui dialectolog de teren nu poate 
fi raportată, de exemplu, decit la 
rememorările unui geograf sau botanic, 

legaţi de solul cercetat şi de plantele lui. 
Dar, pentru lingvist, lucrurile au căpătat, 
în plus, dimensiunea copleșitoare a 
umanului, ce nu-şi are termen de 
comparaţie. Pe cercetătorul graiurilor, 
sensibilizat de omenie şi de înţelegere, 
l-au adoptat familiile bărbaţilor şi femeilor 
dela care a înregistrat răspunsurile pentru 
Atlas: “Sînt ataşat de pămîntul meu, de 
pămîntul celor 301 sate româneşti pe care 
le-am cercetat. Am văzut multe lucruri şi 
am învăţat mult de la poporul nostru. 
Numai după ce am studiat graiul Banatului 
mi-am dat seama ce înseamnă cîntecul 
Patru boi cu lanţu-n coarne”, va 
mărturisi, liric, pe patul morții (Vie, p. 427), 
cel care, în Jurnalul de anchetă din 
localitatea Măidan, din iulie 1931, nota că 
țăranul pe care şi l-a găsit singur ca infor- 
mator a acceptat să lucreze cu elpentru 
căPop'i-a părut om bun la inimă”, impresii 
pe care am avut şansa să le înregistrăm 
şi noi, din localităţi cercetate cu 30—40 
de ani înainte, de către Sever Pop, din 
judeţele Bacău şi Galaţi (mărturii 
publicate într-un volum de texte din 
seria Noul Atlas lingvistic român, pe 
regiuni, recent apărut). 
INTOARCEREA. Una dintre cele 
mai impresionante pagini despre durerile 
exilului o constituie evocarea, de către 
Alexandra Sever Pop, a ultimelor zile 
ale soţului său, sub semnul întoarcerii, 
cu întreg sufletul, spre pămîntul ţării. 
Cel care şi-a încheiat cercul statutului 
profesional pornind de la Buts şi 
ajungînd ia monumentala La 
Dialectologie, care şi-a onorat 
misiunea de legat cultural prin afirmarea 
calităţilor intelectuale şi spirituale ale 
ţăranului român în forurile ştiinţifice ale 
Europei, îşi dă seama că moartea îl 
împiedică să-şi încheie cercul operei, 
publicarea Atlasului, şi ultimele zile îi 
sînt pline de tristeţea dorului de ţară. 
inconjurat de mari şi aleşi prieteni, 
care-l preţuiesc (printre aceştia 
monseniorii Antoni Griera şi Pierre 
Gardette, care se roagă pentru 
însănătoşirea lui şi îşi oferă, generos, 
serviciile), chinuit de incertitudinile 
succesiunii profesionale (conducerea 
Centrului şi a revistei “Orbis”, publicarea 
Actelor Congresului de Dialectologie), 
între trezie şi delir, recheamă senzaţii 
ale copilăriei (mirosul de mălai [pain de 
maïs] ars, gustul laptelui “de la vâcuţele 
de pe valea Someşului”) şi călătoreşte 
prin locurile natale şi prin întreaga ţară 
pe care a străbătut-o şapie ani: 


“Noaptea aceasta voi merge departe, 
departe, pe valea Bistriţei, pe Ceahlău; 
am fost deja într-o noapte dincolo de 
Ceahlău; era frumos de nespus”; “Eu, 
singur? Nu, nu sînt singur. Sînt în 
Bucovina, Maramureş, Transilvania, în 
Basarabia. Am fost în valea Someşului, 
a Bistriţei, a Oltului! Cînt, cînt cu ţăranii 
mei, cu ţăranii cu care am lucrat!” (Vie, 
430—431, 438—440). 

De Crăciun muribundul ascultă 
colinde şi îşi aduce.aminte cîntecele 
ce l-au emoţionat cîndva şi totdeauna: 
“Cite mori îs pe pîrău”, “Bădiţă cu tundra 
neagră”, “Bade, pentru dumneata”, 
“De-ar fi dorul vînzător”, “Cine n-are dor 
pe vale”, “Spusu-mi-a frunza de vie”, 
printre care se amestecă (voii, din 
întîmplare?) versuri de-ale lui Goga: 
“Dorurile mele n-au întruchipare... Tot 
ce-miţese noaptea / Zorile-mi destramă, 
Mi s-a dus norocul... Nu-l mai plînge, 
mamă” (ibid., p. 428—435).' 

Intr-o lucrare recentă în care se 
ambiţionează înfăţişarea ştiinţei 
româneşti din diaspora, Românii în 
ştiinţa şi cultura occidentală, 
publicată de Academia. Româno-Ameni- 
cană de Ştiinţe şi Arte, numele lui Sever 
Pop şi prezentarea operei sale lipsesc; 
dacă nu este vorba doar de o regretabilă 
disfuncţionalitate, am putea, oare, 
considera că ne găsim în faţa uneia 
dintre manifestările atitudinii unui seg- 
ment al acelei lumi “incomprehensive” 
în care a trăit el şi în străinătate? (Vie, 
p. 503). Este o absenţă pe care o resimt 
dureros cei care îl preţuiesc pe savant 
şi cărora memoria acestuia le este 
sacră, căci omul Sever Pop a avut 
slăbiciunea... recunoaşterii. Nu 
întîmplător, volumul Recueil 
posthume... se deschide printr-un ex- 
tras din articolul consacrat lingvisticii 
româneşti din Bolşaja Sovetskaja 
Entiklopedija (1955), în care 
dialectologul este enumerat printre 
lingviştii ale căror teorii antiştiințifice au 
fost contaminate de saussurianism şi 
de... structuralism, despre Pop, în 
particular, afirmîndu-se că “s-a plasat 
pe o poziţie reacționară extremă, 
aderînd la ideologia imperialismului şi 
catolicismului” (Recueil, p. 11). 

Demersul nostru de faţă, care nici 
nu a încercat să reziste pateticului, se 
vrea cu mult mai mult decit o replică; 
el ar putea fi un prim pas spre o 
adevărată reparaţie morală, cu profunde 
şi numeroase motivații şi efecte. 

lulian CIOCAN. 
Universitatea 
Pedagogică “I. Creangă”. 
Chișinău 


TEORIA 
LITERATURII 

ÎN BASARABIA — O 
CENUȘĂREASĂ 


Este mai mult decit evident că 
literatura are nevoie de o metaliteratură 
(Istorie—Critică— Teorie). Vreau să 
vorbesc despre situaţia jalnică, 
deplorabilă în care se află Teoria 
literaturii în Basarabia, despre con- 
secinţele nefaste ale acestui fapt 
regretabil. Toţi şuu că Teoria literaturii 
este acea'care pune la dispoziţia 
Criticii şi Istoriei literare conceptele, 
noţiunile de care au nevoie acestea. 
Cele trei domenii se întrepătrund 
reciproc — unde nu există Teorie 
literară, nu există nici Critică autentică, 
unde lipseşte Critica, nu se va face 
niciodată o distincţie clară între 
valoare şi non-valoare. Cred că 80 % 
din tot ceea ce se scrie la ora actuală 
în Basarabia nu merită să vadă lumina 
tiparului şi aceasta nu numai din cauza 
“complexului izolării provinciale”, dar, 
în primu! rînd, din cea a absenței unei 
critici veritabile. Un autor din secolui 
XX nu mai poate fi un autor rezistent, 
dacă nu are o şcoală teoretică şi critică 
adecvată. La noi însă fiecare individ 
îşi poate scoate un volum de versuri 
sau proză, afirmînd în gura mare că 
este cei mai tare. lar dacă se şi 


ce e aşa, pentru că nu aie la îndemină 
concepte, cultură teoretică. in mod 


normal Critica subsumează aspectele 
politice, sociale, morale ale operei 
dimensiunii estetice. La noi însă criticii 
elogiază poezioarele de trei parâle care 
ţin de conjunctura zilei. Critica din 
Basarabia o putem împărţi în fond în 
două “direcţii”: una impresionistă, 
bazată pe intuiţie, şi nu pe metodă, 
care nu mai ţine cont de faptul că 
Eugen Lovinescu e depăşit ireme- 
diabil, şi alta tematistă, preocupată de 
prezenţa temelor şi motivelor 
caracteristice locului— plaiul, viţa-de- 
vie, limba, dragostea de mamă etc. 
Or această insuficienţă a criticilor 
noştri vine tocmai din lipsa cunoş- 
tinţelor teoretice elementare. Ştiu că 
nu prea există şanse de a schimba 
lucrurile spre bine, dar voi aminti, 
pentru orice eventualitate, că în lume 
mai este şi o critică psihanalitică (M. 
Robert, Lacan), existenţialistă (M. 
Blanchot, G. Poulet), lingvistică (E. 
Averbach), antropologică şi mitică (N. 
Frye), sociologică (L. Goldmann), 
structuralistă (Barthes, Şcoala For- 
mală Rusă, “Tel Quel”). 

Problema constă în absenţa unei 
şcoli teoretice autentice şi în starea 
dezastruoasă în care se ăflă obiectul 
de studiu Teoria literaturii în uni- 
versităţile noastre. În primul rînd 
lipsesc cărţile elementare — Teoria 
literaturii a americanilor Wellek şi 
Warren o găseşti în cîteva exemplare, 
şi acelea în limba rusă. Se învaţă 
după. manualele învechite ale lui 
Pospelov şi Timofeev, dar aceasta e 
o picătură în mare. Voi numi în 
continuare o listă de cărți absolut 
indispensabile pentru studiul Teonei 
literare, şi pe care în Basarabia ie poţi 
căuta toată viaţa fără şansa de a le 
găsi: 

Adrian Marino, Dicţionar de idei 
„VOL !—il-—H, "Hermeneutica ideii 
teratură”, Dacia, 1987; 
` Ceeste literatura? Şcoala formală 
rusă, Univers, 1983; 

“Grupul M, Retorica generală, 
Universui, 1979; 

Pentru o teorie a textului, 
Antologie “Tel Quel”, Univers, 1980; 

Heinrich Plett, Ştiinţa textului 
şi analiza de text, Univers, 1983; 

Paul Cornea, Introducere în 
teoria lecturii, Minerva, 1988; 

Josef Hrabak, Introducere în 
teoria versificaţiei, Univers, 1983; 

Murray Krieger, Teoria criticii, 
Univers, 1982; 

Robert Escarpit, Literar şi so- 
cial, Univers, 1974; 

Gerard Genette, Figuri, Univers, 
1978; Introducere în arhitext, Uni- 
vers, 1994; 

Jan Mukarovsky, Studii de 
estetică, Univers, 1974; 

Tzvetan Todorov, Teorii ale 
simbolului, Univers, 1983; 

Maria Carpov, Introducere în 
semiologia literaturii, Univers, 1978; 

Umberto Eco, Tratat de 
semiotică generală, Ed. ştiinţifică şi 
enciclopedică, 1982; Lector în fabula, 
Univers, 1994; 

Boris Tomaşevski, Teoria 
Literaturii. Poetica, Univers, 1973. 

Marthe Robert, Romanul înce- 
puturilor, începuturile romanului, 
Univers, 1983; 

Herbert Read, Originile formei 
în artă, Univers, 1971; 

Paul Hazard, Gîndirea euro- 
peană în secolul al XViil-lea, 
Univers, 1981; 

Maria Corti, Principiile comu- 
nicării literare, Univers, 1981; 

Claude Bremond, Logica po- 
vestirii, Univers, 1981; 

Jaap Lintvelt, Punctul de ve- 
dere. Încercare de tipologie narativă, 
Univers, 1994; 

Cesare Segre, Istorie—Cul- 
tură—Critică, Univers, 1986. 

Nu mai pomenim aici de o 
sumedenie de articole, studii, cărţi care 
n-au fost traduse din engleză, franceză, 
germană etc.. Studentul basarabean e 
privat de posibilitatea de a se iniția în 
domeniul teoretic neavînd acces la cărţile 
sus-numite. Dar ce să vorbim de studenţi, 
cîţi dintre “scriitorii basarabeni” le-au citit? 


O altă problemă este şi modul 
în care este repartizat obiectul pe anii 
de studii în Universităţi. La noi se face 
Introducere în Teoria literaturii la anul 
| şi Teoria literaturii la anul V. Culmea 
este că la una şi aceeaşi instituţie o 
grupă din anul V are Teoria un 
simestru, iar alta (la fel anul V) o face 
anul întreg. Ar trebui să le deschidem 
ochii diriguitorilor învăţămîntului nostru 
şi să le spunem că în universităţile 
din Europa Teoria literaturii se face 
primii trei ani de zile. Oamenii de acolo 
demult au înţeles că nu există obiect 
de studiu mai important pentru a putea 
înţelege literatura. Momentul cel mai, 
grav este însă ce se predă la cursuri. 
Punctul forte îl constituie tropii şi 
figurile de stil, adică limbajul conotativ. 
Dar cum să analizeze studentul o 
poezie trânzitivă, directă, denotativă, 
care renunţă laopacitate şi conotaţie? 
Celebra carte a lui Serge Fauchereau 
introducere în poezia americană 
modernă nu este cunoscută de mulţi 
profesori. La fel stau lucrurile şi cu 
studiul prozei. Studentul învaţă să 
vorbească despre teme şi motive, să 
caracterizeze personaje, dar nu învaţă 
nimic din tehnicile narative, ori toată 
proza de la Noul Roman Francez 
încoace se centrează pe experimente 
narative (Llosa, Federman, Barth, 
Țepeneag, Sabato). Ca rezultat, 
studentul nostru absolveşte facultatea 
ştiind, poate, ce este simbolismul sau 
suprarealismul, dar neauzind nimic de 
poezia imagistă, personalistă şi 
obiectivistă. Studentul a citit Flaubert 
şi Dostoievski, dar n-a auzit nimic de 
mişcarea furioşilor din Anglia şi de 
Kendzaburo Oe. 

-După cum am mai spus, Teoria 
literaturii trebuie să se facă în mod 
normal trei ani de zile. La anut | ar 
trebui să se studieze următoarele 
subiecte: Conceptul de literatură; 
Natura şi Funcţiile literaturii; Literatura 
scrisă, sacră-profană, cultă-populară, 
Paraliteratura; Metaliteratura; Anti- 
literatura; Intertextualitatea; Poetica; 
Stilistica; Retorica; Semiotica; Ge- 

nurile literare; Stilul operei literare; 
Eufonia; Ritmul; Metrul; Imaginea; 
Simbolul; Metafora; Mitul; Ficţiunea în 
opera literară; Literatura şi biografia; 
Literatura şi psihologia; Literatura şi 
ideile; Literatura şi societatea; 
Literatura şi celelalte arte. La anul |! 
ar trebui să se ţină un curs de Teoria 
textului în care să se vorbească despre 
conceptul de “text”, trăsăturile 
generale ale textului; structura textului 
literar; nivelele de organizare. 

La anul Ili ar fi necesar un curs 
de Naratologie în care să se discute 
despre obiectul de studiu al acesteia; 
nivelurile textului şi tehnicile narative; 
Aspectele; Moaalităţile;. Timpul 
naraţiunii; experimentele narative în 
proza de ultimă oră. 

Aparenta simplitate a subiectelor 
pe care le-am pus la anul | de studiu 
este înşelătoare. În universităţile 
noastre problema cea mare este cum 
se tratează subiectul. Nu degeaba 
Robert Escarpit zicea că “nimic nu 
este mai puţin clar decît conceptul de 
literatură”. El găseşte 16 sensuri 
istorice ale cuvîntului literatură. Atunci 
cînd vorbim despre acest concept 
este necesar să pomenim nu numai 
de Seneca, Tacit, Aristotel, Croce, 
Eliade, Vico, dar şi de mişcarea po- 
etică /etnistă, care se debarasează de 
sens (o interesează literatura prin jocul 
în pagină) sau de mişcarea “Tel Quel”, 
care consideră că conceptul nu e unul 
viabil, e discreditat de multe fenomene 
şi propune în schimb conceptul de 
„scriitură. Atunci cînd vorbim despre 
ficţiunea în opera literară este necesar 
să pomenim şi de ficţiunea de gradul 
doi sau de “ficţiunea în ficţiune” din 
romanele postmoderniste, cînd, de 
exemplu, un plan narativ dintr-un ro- 
man se adevereşte a fi o simplă 
povestire ireală a unui personaj din alt 
plan narativ. Metaliteratura nu este 
numai critica, istoria, teoria, dar şi 
textul care vorbeşte despre sine (vezi 
M. Duras, J. Barth etc.). Problema 
genurilor literare nu se reduce numai 
la descrierea speciilor liricului, 


dramaticului şi epicului, dar e necesâr 
să spunem că această clasificare s-a 
învechit şi nu mai corespunde realităţii, 
pentru că lirismul îl putem găsi şi în 
pagini de proză neversificate sau 
dialoguri dramatice, iar poezia se 
prozaizează, se apropie de un limbaj 
uzual. Însăşi conceptul de “gen” şi 
“specie” se confundă adesea. 

Un mare renghi le joacă stu- 
denţilor şi faptul că profesorii nu fac 
la seminarii metacritică (o critică a 
criticii) sau -metateorie (o teorie a 
teoriilor), ori se ştie bine că chiar şi 
lucrările somităţilor literare nu sunt 
lipsite de imprecizii, incorectitudini. 
Aducem cîteva exemple în acest 
sens: Jaap Lintvelt în cartea sa 
Punctul de vedere găseşte cinci tipuri 
de naratori: tipul narativ auctorial: 1) 
percepţia externă limitată: om- 
niscienţa externă, naratorul auctorial 
este omniscient şi percepe totalitatea 
lumii romaneşti exterioare; 2) per- 
cepţia internă limitată: omniscienţa 
internă, naratorul omniscient dispune 
de o percepţie internă ilimitată şi 
infailibilă a vieţii interioare şi chiar a 
inconştientului tuturor actorilor; tipul 
narativ auctoriai compus din 3) 
percepţia externă limitată: extros- 
pecţia, adoptînd perspectiva unui ac- 
tor, naratorul este limitat la ex- 
trospecţia acestui actor-perceptor, 
astfel încît el nu va putea oferi decit o 
prezentare externă a celorlalţi actori; 
4) percepţia internă limitată: intro- 
specţia, adoptînd perspectiva unui 
actor, naratorul este limitat la in- 
trospecţia actorului-perceptor. El 
dispune, prin urmare, numai de o 
percepţie internă a acestui actor; cu 
atît mai mult cu cît se cunoaşte pe 
sine însuşi şi ignoră viaţa interioară a 
celorlalţi actori; tipul narativ neutru — 
5) percepţia externă, înregistrarea, 
“camera” se limitează la o înregistrare 
a lumii romaneşti perceptibile. 

Această clasificare merită, 
desigur, toată lauda, dar ar trebui să 
ne întrebăm dacă nu mai există cumva 
un narator-cameleon, care îşi schimbă 

registrul de mai multe ori într-un text 
oarecare? La Jose Saramago, în 
Pluta de piatră, naratorul pendulează 
între omniscienţa externă, om- 
niscienţa internă şi camera de filmat. 
Trecerea de la o stare naratorială la 
alta se produce brusc, fără aver- 
tismente. j 

Tz. Todorov vorbeşte de trei 
grupe de tehnici narative legate de 
timpul naraţiunii, aspectele naraţiunii 
(tipurile de naratori) şi modalităţile 
naraţiunii. Această ciasificare s-a cam 
învechit, pentru că proza nu stă pe 
loc. Atunci cînd vorbeşte de aspectele 
naraţiunii Todorov nu ne spune nimic 
de joncţiunile naratoriale (cînd doi sau 
trei naratori vorbesc în acelaşi timp). 
Todorov lasă însă în umbră naratorul 
(cel căruia i se adresează naratarul). 
Or, proza modernă îi acordă na- 
ratarului un ro! tot mai activ, trans- 
formîndu-l în, narator. Nimic nu se 
vorbeşte nici de joncţiunile naratariale 
cînd doi naratari ascultă în acelaşi timp 
(Patul lui Procust de Camil Pet- 
rescu). 

Textul ca naraţiune este format, 
după Todorov, din poveste (scenariu 
narativ) plus discurs, iar timpul 
naraţiunii este raportul dintre timpul 
povestirii şi timpul discursului. Nu 
putem fi de acord cu această idee, 
pentru că un timp al povestirii nici nu 
există ca atare, prin urmare, timpul 
naraţiunii se suprapune în întregime 
peste timpul discursului. 

În proza contemporană este 
vizibilă tendinţa de a lărgi imaginarul 
narativ al textului prin introducerea mai 
multor planuri (cadre) sau iumi narate 
(la M. V. Llosa în Povestaşul, Mătuşa 
Julia şi condeierul sunt două planuri; 
la Humberto Costantini în Miercuri, 
pe strada Teodoro Vilardebo sunt 
trei planuri). Scopul este, desigur, de 
a mări complexitatea textului. Na- 
ratologia trebuie să se ocupe, aşadar, 
şi de interacţiunea. dintre aceste 
planuri narative. Ea poate fi una 
metasemantică (simbolică, alegorică, 
pe bază de motive) ca în Centaurul 

lui Updike, Ulise lui Joyce, dar ea 
poate fi şi una tehnică: naratonală — 
un narator-personaj dintr-un plan 
narează (creează) un alt plan; spaţio- 
temporală, cînd planurile conţin un 
fragment spaţio-temporal comun. 
Putem oare analiza romanele lui Llosa 
şi Costantini numai cu categoriile 
propuse de Todorov? Puțin probabil, 
de aceea studentul trebuie să înveţe 
a aprecia critic un material teoretic, şi 
nu să-i primească ca pe o axiomă. 

În general interesul pentru Teoria 
literaturii este în Basarabia scăzut, şi 
teoreticieni în adevăratul sens al 
cuvîntului sunt puţini. Evident, nu 
putem spera la o grabnică “sin- 
cronizare” teoretică între cele două 
maluri ale Prutului, pentru că “ai noştri” 
mai au mult pînă la Adrian Marino, 
Mircea Martin, Gheorghe Crăciun, 
Paul Cornea etc. 

Putem sau nu putem face ceva 
pentru Teoria literaturii? — iată o 
întrebare pe care le-o pun lucrătorilor 
din Ministerul Învățămîntului, Aca- 
demia de Ştiinţe, decanilor din 
Universitățile noastre. Eu zic că e 
cazul să urnim buturuga din loc, altfel 
vom produce în continuare hectare de 
pseudoliteratură. 

Eugeniu KUHARTZ 
București 


LIVIU REBREANU: 
PASIUNEA PENTRU 
TEATRU 


Aş vrea să aduc în atenţia 
cititorilor cîteva aspecte şi păreri 
privind o latură îndeobşte cunoscută, 
dar tot atît de importantă în vasta 
creaţie literară a lui Liviu Rebreanu, şi 
anume pasiunea acestuia pentru un 
domeniu care fascinează şi azi — 
Teatrul. 

Această 'pasiune, îi spun 
pasiune şi nu domeniu sau gen, 
deoarece era natural ca Rebreanu să 
se aplece cu har asupra unui fragment 
de viaţă în care personajele învie şi 
capătă contur în cutia magică a 
scenei. 

De la început se pune o primă 
întrebare: De ce teatru? Şi urmarea 
este cît se poate de plauzibilă şi 
firească. Pentru că întreaga creaţie a 
scriitorului ste poate încadra în replici, 
scene, dialog, psalmi şi tablourii 
dramatice. 

Vă readuc în memorie scena de 
un tragism extraordinar din finalul 
filmului lui Liviu Ciulei: “Acea masă a 
tăcerii” dintre Apostol Bologa şi Ilona, 
una dintre cele mai expresive 
atmosfere rituale întîlnite în viaţa mea. 
Privirile celor doi, prologul la moartea 
ce se apropie, constituie o despărţire 
dincolo de destin şi totul se 
transfigurează într-o linişte de 
catedrală. 

Aş îndrăzni să spun că tînărul 
Liviu Rebreanu a moştenit darul dra- 
matic poate de la tatăl său cînd acesta 
spunea vorba de duh “Vinul pruncilor 
e laptele, întocmai precum laptele 
bătrînilor e vinul”, apărută în 1887 în 


“Gazeta poporului” nr. 34, la Timişoara. 
O altă secvenţă proprie vîrstei de 14 
ani se petrece în iarna lui 1899, cînd 
s-a îndrăgostit hebuneşte de ingenua 
trupei ungureşti şi a scris un vodevil 
nu lipsit de virtuţi teatrale. 

Întorcîndu-ne în tunelul timpului, 
reținem că mama sa, Ludovica 
Diuganu din Beclean, descindea 
dintr-o familie de cărturari ardeleni în 
care se “jucau” piese de Alecsandri şi 
scene din teatrul popular, clovni ce 
transpar şi în romanul lon prin portretul 
Mariei Herdelea. Arta cîntului şi a 
declamaţiei căpătau contur în pridvorul 
casei lui Zaharia Herdelea. 

lar în conferinţa despre George 
Coşbuc pe care o ține în 1931 în Aula 
Bibliotecii Centrale Universitare, care 
astăzi nu mai există, el însuşi 
aminteşte că a recitat El-Zorab pe 
cînd era'elev în clasa a doua de liceu 
la Năsăud. A fost, după cum 
mărturiseşte, “primul succes care 
mi-a împodobit viaţa”. 

Pe acest lanţ al pasiunii pentru 
teatru el mai adaugă impresii 
pregnante despre marea actriţă 
Agatha Bîrsescu în piesa Magda la 
Teatrul Eforia. Acum este perioada în 
care absoarbe cu nesaţ replicile din 
Shakespeare, Ibsen şi Oscar Wilde. 

Remarcăm întristarea lui că — 
la acel':'moment — nu-şi apropiase 
tainele literaturii române. Citez: “Peste 
două treimi din anii de studii i-am 
petrecut în şcoli străine. Cărţi 
româneşti îmi cădeau în mînă numai 
întîmplător şi, mai totdeauna, de 
calitate inferioară. Încereările literare, 
deşi cu suflet românesc, le meditam 
în limbă străină, fie nemţeşte, fie 
ungureşte, înainte de a le scrie 
româneşte”. Ce mărturie zguduitoare 
a aceluia care va scrie pentru 
eternitate - Cadrilul, Plicul şi 
Apostolii! Şi nu întîmplător cultivă în 
tinereţe specia dramatică şi este un 
adevăr faptul că, aşa cum spunea, 
“scriam cîte două piese pe săptămînă 
cu care asasinam pe toţi directorii de 
teatru să mi le primească”. Aceste 

prime preocupări vor fj preludiul 
intensei sale activităţi în-cronica dra- 
matică. Şi nu întîmplător directorul 
Teatrului Naţional Pompiliu Eliade îi 
acceptă multiplele traduceri din 
germană cuprinzînd localizări şi 
dramatizări. 

Trebuie să menţionăm că în- 
tr-un fragment din piesa Traiul întîlnim 
unele nume de personaje care vor intra 
mai tîrziu în romanele sale. 

Poate că exegeţii contemporani 
vor găsi timpul şi spaţiul necesar 
revederii dramatice a piesei Osînda, 
vehement respinsă de generalul 
Bengescu-Dabija, dar atît de susţinută 
de autorul Cocoşului negru, Victor 
Eftimiu. Cei doi scriitori erau, în fond, 
pe acelaşi drum, cînd încercau drame 
“moderne” pe lozuri folclorice. Tînărul 
autor este preocupat de “vocea” pe 
care trebuie s-o aibă actorii şi de locul 
de desfăşurare a acţiunii. 

Concreteţea indicaţiilor de scenă 
nu se deosebeşte cu nimic de ceea 
ce vom întâlni în piesele de mai tîrziu 
ale lui Liviu Rebreanu. Osînda pare 
construită nu pe un conflict între 
oameni, ci pe unul mai grav, dintre om 
şi datină. l 

Simt nevoia unei paranteze. 
Obsesia horei, a acelui rotund care 
tinde spre perfecţiune, o vom întîlni şi 
în lon, şi în “Răscoala, şi în 
Ciuleandra. Dar revenind la Osînda 
găsim inserate nume de descîntece, 
credinţe populare sau vrăji: aruncătură 
cu antidotul, descîntecul de-ntors 
strigoii care pot fi potoliţi prin 
împlîntarea unui cuţit ruginit drept în 
inimă, încuibarea necuratului poate fi 
combătută prin arderea culcuşului cu 
mîţe sfinţite şi prin stropirea cu 
agheasmă de 9 ani, leacuri stoarse din 
flori uscate la umbră, stropirea cu apă 
de'la 9 cotituri, a strecura veninul de 
viperă cu cruce printr-o năframă 
neagră şi a-i bea dintr-o ulcică de iut. 
În gura personajelor piesei, această 
risipă de misticism şi medicină popu- 
lară dă o culoare deosebită textului. 
ŞI, închizind paranteza, dovedim prin 


citarea următorului pasaj al lui Liviu 
Rebreanu la aproape 50 de aniîn plină 
glorie: “Trebuie să mărturisesc spre 
ruşinea mea că sînt foarte 
superstiţios: mi-e frică de ziua de 
marţi, nu încep niciodată nimic 
sîmbăta, îmi merge rău toată ziua cînd 
primul om întîlnit e un popă, precum 
îmi ies toate în plin dacă-mi iese mai 
întîi în cale un ţigan sau un coşar şi 
alte asemenea lucruri”. Oare nu sînt 
toate acestea semne şi însemne ale 
unor conflicte dramatice autentice care 
vor decora încercările dramatice 
viitoare? , 

În perioada începutului, pînă la 
trecerea în România, Liviu Rebreanu 
îşi perfecţionează cunoştinţele de 
limba română, îndreptîndu-şi atenţia 
spre marii clasici Creangă şi Caragiale, 
fără să neglijeze literatura por'inră. 
Obişnuia să-şi însemneze zicale, 
descîntece sau poezii populare, în 
care avea, desigur, de admirat 
subtilităţile de limbă şi expresiile 
scînteietoare, transmise nouă prin 
secole. 

La cumpăna celor două veacuri, 
capătă o mare extindere culegerile de 
literatură populară, care nu se limitau 
doar la doină, baladă şi basm, ci 
încercau să cuprindă întreaga arie de 
manifestare a geniului popular. 

Ambiţia lui Liviu Rebreanu era dea 
trata modern subiectele pieselor sale 
căutînd cauzalitatea conflictului în cutele 
ascunse ale conştiinţei şi ale impulsiunilor 
necunoscute ale fiinţei umane. De aici 
preferința pentru eroii zbuciumaţi cu 
tensiuni interioare, pentru culori stridente 
şi antiteze brutale. Oare nu regăsim şi în 
piesele pe care ulterior le va cataloga 
“comedii” personaje tragicomice, de 
substanţă pur omenească, plantate pe un 
fundal care şi astăzi, privite nuanţat, Sînt 
atit de contemporane? 

Subliniez statura sa europeană 
cînd la începutul anului 1908 scrie un 
Jurnal de lector cu maxime, cugetări, 
conspecte din literatura universală 
(Shakespeare, Oscar Wilde, Schilter, 
Toistoi, Hugo), neuitînd nestematele 

lui Anton Pann. 

Reamintesc pasiunea sa pentru 
publicistica teatrală. În 1911, 
împreună cu Mihail Sorbul, scoate 
"Scena", revistă săptămînală de teatru 
şi muzică în 10 numere. În acelaşi an, 
va fi secretar literar ai Teatrului 
Naţional din Craiova. La “Rampa”, în 
1912, va publica pînă la sfîrşitul anului 
1913 numeroase cronici dramatice, ca 
să nu mai vorbim de substanţialele 
colaborări la “Ziua” lui Slavici. 
Preocupări de scriere de cronici 
dramatice şi eseuri vor fi continuate 
la cenaclul “Sburătorul” şi la “Scena”. 

La 29 decembrie 1919 are loc 
premiera piesei Cadrilul, în 12 aprilie 
1923 cea a comediei Plicul, iar în 17 
martie 1926, pe scena Teatrului 
Naţional din Bucureşti, — a piesei 
Apostolii. : 

Un punct luminos îl constituie 
numirea în decembrie 1928 ca direc- 
tor al Teatrului Naţional din Bucureşti. 

Şi o altă piatră de hotar, în plină 
glorie: Discursul de recepţie la 
Academia Română din 29 mai 1940 
intitulat Laudă ţăranului român şi, 
“Finit coronat opus”, este numit a doua 
oară director al Teatrului Naţional din 
Bucureşti, funcţie pe care o va onora 
pînă la sfîrșitul vieţii. 

Mă obsedează un gînd: de ce 
piesele lui Liviu Rebreanu se joacă atît 
de puţin, cînd ele sînt atît de scenice, 
pline de filozofie şi simţ al măsurii, cu 
replici tăiate scurt, cu indicații 
regizorale atît de relevante? Personal 
am vizionat Plicul într-o memorabilă 
seară, prin 1955, pe scena Studioului 
Comedie şi apoi ia/Teatrul de Comedie 
cu Stela Popescu, lurie Done şi 
Constantin Băltăreţu. 

Aceste modeste păreri, reflecţii 
şi convingeri ne apropie de iumea 
personajelor rebreniene, nu este vorba 
de o restituire, ci de o dreaptă punere 
în valoare.a unui dramaturg atît de 
actual, de al nostru. 

Nu-mi rămîne decît să 
mulțumesc din acest colţ de pagină 
admirabililor oameni de-cultură din 


Bistriţa care dau strălucire şi 


consistenţă intelectuală acestei 
personalităţi unice în cultura română. 
Pasiunea pentru teatru a lui Liviu 
Rebreanu trebuie să ne călăuzească 
paşii spre bine şi frumos. 

Să încercăm, dragi prieteni, să 
ne “punem în scenă” aceste cuvinte 
ale lui Rebreanu; “În oraş m-am 
plictisit şi de la 9 şi jumătate am fost 
acasă, am continuat a bate la maşină 
cronica de teatru pînă la 12, cînd am 
început la roman”. 

De aproape cinci ani tot 
aşteptăm “literatura şi teatrul de sertar” 
şi ar fi timpul şi locul să revedem cu 
dragoste şi mai ales cu înţelegere de 
profesionişti valoarea teatrului lui Liviu 
Rebreanu. Dialogul atît de expresiv al: 
pieselor sale trebuie urcat pe scenă, 
mai ales pentru tinerii spectatori. Este 
o datorie onorantă şi pentru artiştii 
amatori, care, cu sufletul lor curat, poi 
descifra bogăţia cuprinsă în teatrul lui 
Rebreanu. 

Acest om, care din Valea Mare 
ne priveşte şi acum cu ochii săi 
albaştri de sub pălăria cu boruri largi 
şi din paginile luminate de lampa 


-“Aladin”, este aici, printre noi, şi sînt 


mîndru împăcat la gîndul că locuiesc 
pe bulevardul Liviu Rebreanu, ca un 
memento ce va dăinui atît cît slovele 
sale vor trăi în fiinţa şi sufletele 
noastre, însetate de mirajul teatrului 
pe altarul artei. 


NOTĂ: Această comunicare a 
fost prezentată toamna trecută ia 
festivitățile de omagiere a ilustrului 
scriitor, desfăşurate în judeţul Bistrița 
Năsăud, baştina lui Liviu Rebreanu. 

Elis RÂPEANU 
București 


UMORUL 
ÎN NUVELELE 
LUI LIVIU REBREANU 


În literatura română Liviu 
Rebreanu este considerat prozatorul 
obiectiv prin excelenţă. Contemporanii 
săi au fost surprinşi de notația sa 
exactă, lipsită de lirism. Coşbuc 
considera primele volume de nuvele 


ale lui Rebreanu "literatură aspră, bru- 


tală, în care viaţa colcăie şi te 
chinuieşte. ca o realitate crudă". 
Confraţii şi critica literară se refereau 
mai ales la romane; prin 1926, datorită 
lui Camil Petrescu, circuia părerea că 
“Rebreanu are talent numai de la trei 
sute de pagini în sus". Astfel, printr-o 
simplă butadă,. nuvelele sale ieşeau 
din cîmpul demersului critic, deşi 
anume acestea au pregătit marile 
romane. Tocmai în nuvelele sale 


insuficient apreciate Rebreanu îşi. 


dovedeşte măiestria de a adapta 
expresia la idee, de a adecva stilul ia 
proveniența şi la vorbirea obişnuită a 
personajelor. Cu toate că nuvelele sînt 
considerate exerciţii pregătitoare ale 
marilor construcţii epice, ele conţin 
ceea ce romanele au "scuturat" din 
încărcătura lor, şi anume umorul. 

Pe măsură ce scriitorul s-a 
maturizat, s-a accentuat caracterul 
obiectiv, robust al creaţiei sale literare, 
umorul pierzîndu-se în țesătura 
notatiei lipsite de participarea 
autorului. În al său Credo artistic 
scriitorul mărturisea: "M-am sfiit 
totdeauna să scriu pentru tipar la 
persoana întîi". Aşa se explică faptul 
că Rebreanu excelează prin notația 
obiectivă, pentru el literatura 
însemniînd "creaţie de oameni şi de 
viață”, pulsaţia vieţii contînd mai mult 


decit jongieria de fraze sau născocirea 
umană numită frumos: "Cînd ai reuşit 
să închizi în cuvinte cîteva clipe de 
viaţă adevărată, ai realizat o operă mai 
prețioasă decît toate frazele frumoase 
din lume", "E mai uşor a scrie frumos 
decît a exprima exact". Tocmai 
consemnarea obiectivă a gesturilor, 
acțiunilor şi exprimânii a făcut din unele 
povestiri ale lui Rebreanu pagini demne . 
de antologia umorului românesc. 

E adevărat că în opera lui 
Rebreanu umorui ocupă un loc mai 
mult sau mai puţin răzleţ. Mai mult 
răzlej în marile construcţii epice, mai 
puţin răzieţ în nuvele. in romane 
umorul rezultă din surprinderea unor 
contraste comice, din structura unor 
personaje pitoreşti din lumea satului 
muntean sau ardelean, precum şi din 
lumea micii burghezii bucureştene. 

Uneori ridicolul se insinuează în 
notația critică directă, alteori în imagini 
de un realism sarcastic, hohotitor, ca 
în scena din Răscoala, în care 
organele: administrative trimise să 
liniştească spiritele se lovesc de 
înverşunarea ţăranilor hotăriţi să 
păstreze cu prețul vieţii ceea ce 
cuceriseră. Unele fragmente din 
romane surprind nu numai prin 
spiritualitatea izvorită din contrastul 
sau răsturnarea de idei, ci şiprin satira 
lucidă, tăioasă (în timp ce ţăranii 
înţeleg că împărţirea pămînturilor 
cucerite se va face cu ceartă şi bătaie, 
în parlamentul ţării nou! prim-ministru 
îl sărută pe fostul prim-ministru 
într-un elan de "înfrățire patriotică”, dar 
"Pupăturile astea o să usture teribil 
spinarea ţăranilor”). 

În Dintele nise dezvăluie drama 
unei dăscăliţe, aflată la a doua 
tinerețe, ameninţată să râmînă ştirbă. 
Dintele o chinuie, dar refuză cu 
încăpăţinare să şi-! scoată, pentru a 
nu intra în categoria "babelor” ca 
preoteasa. Trece printr-o adevărată 
criză ex:stenţală. Parcă în ciudă, soţul 
ei o alintă zicîndu-i "băbuţo”. O bîntuie 
chiar frica morţii, amplificată de 
imaginaţia ei bogată. Pînă la urmă, 
Simţul practic învinge şi:se hotărăşte 
să apeleze la soj să-i scoată dintele: 

"Bătrînă oricum, dar cel puţin trăiesc”. 
Şi, culmea, acum bărbatul nu i se mai 
adresează cu "băbuţo', ci cu 
"nevestico”. 

Strănutul este una dintre 
puţinele nuvele în care scena e 
pregătită oarecum de o descriere cu 
multe epitete. Primăvara are braţe 
trandafirii, şoapte ademenitoare, 
vîntul e căldicel. Acestea ascund 
intenţia, deghizată a autorului. 
Soarele e ijucăuş, de parcă ar 
pregăti cuiva o şotie. Eroina este o 
fată abia ieşită din pension. E 
cuprinsă de neastîmpăr, frămîntată 
de vise şi dorinţe nedefinite. Terenul 
e pregătit pentru "marea aventură" 
care o aşteaptă. Pleacă singură la 
o plimbare spre Calea Victoriei. În 
tramvai se află numai ea. Apoi se 
urcă un domn tînăș "cu zîmbet cald 
şi stăruitor” la început, apoi cu 
"zîmbet moale”. E Dan Vasilescu, 
fost funcţionar, care-o ameţeşte cu 
fraze gata confecţionate. 
Neexperimentată, fata e de-a dreptul 
fericită. Dar de pe culmile fericirii se 
va prăbuşi în cea mai neagră 
deznădejde din cauza unui strănut: 
neputînd să-şi ia batista din poşeta 
pe care tocmai se aşezase domnul, 
Didi îi trimite strănutul, provocat de 
soarele cel jucăuş, drept în faţă. 
Toate complimentele dumnealui se 
topesc într-un "merci, domnişoară" 
înțepat. O părăseşte cu dispreţ şi 
iese pe platformă. Drama fetei se 
amplifică: privirile lumii o ard, 
lacrimile îi brăzdează sulimanul. 
Biata fată se întoarce acasă 
"pleoşiită”, nenorocită. Timidă, 
lipsită de experienţă şi de sfaturile 
mamei moarte de timpuriu, Didi se 
încurcă în propria sa neputinţă de a 
trece peste un incident. Chiar dacă 
suferinţa ei înduioşează, întîmplarea 
e plină de umor. Derularea ei 
cinematografică în mintea cititorului 
măreşte efectul umoristic, comunică 
direct efectul comic al unui crîmpei 
de viaţă. i 

Farsa din Divorțul se desfăşoară 
după legile clasice: personajul princi- 
pal — Laura — e convinsă că soțul 


se rătăceşte adesea în patul 
servitoarei. Cum într-un eventual divorţ 
are nevoie de probe, e hotărită să-şi 
surprindă soţul infidel în patul cu 
păcat. Ca să fie mai sigură, se 
substituie servitoarei şi se culcă în 
patul ei, în aşteptarea soţului. În locul 
lui vine însă un pompier — adevăratul 
amant al servitoarei. Soţul îi surprinde 
în momentul în care. pompierul îşi 
scotea în tăcere pantalonii. E furnizat 
astfel motivul de divorţ, dar nu cel 
aşteptat. 

Aceste picături de viaţă, în care 
se nasc furtuni adevărate, sînt 
reflectate dintr-un unghi comic. Apare 
contrastul dintre dramele mărunte şi 
proporţiile uriaşe pe care le iau ele. 
Cuceritorul din nuvela cu acelaşi titlu 
se dovedeşte un timid incurabil, dar 
şi un om mic la suflet. E subşeful de 
birou Ghinea, "muncitor şi burlac, 
scund şi grăsun, [cu] mustăţi mici, 
cănite şi o chelie mare, impunătoare", 
care ţine foarte mult la aspectul său 
vestimentar. E în stare să rabde 
foame, numai să aibă dungă la 
pantaloni, după principiul "Lumea nu 
ştie ce ai în burtă, dar vede ce ai pe 
tine". Micul şef ar fi de admirat, dacă 
ironia soartei nu l-ar fi făcut să se 
creadă Don Juan: se îmbracă frumos 
ca să placă femeilor ("femeile au fost 
slăbiciunea lui”). Intîmplarea face să 
întîlnească, pe Calea Victoriei, tipul 
de femeie visat. Bineînţeles că 
scundul şi grăsunul funcţionar, că- 
ruia-i "pare rău că nu e barem cu o 
palmă mai înalt", "se prăpădeşte după 
femeile înalte, trase prin inel" după 
altă regulă a contrastelor care se atrag. 
Porneşte în urmărirea silfidei blonde 
care, împreună cu alte două prietene, 
intră într-o cafenea. În naivitatea lui, 
Ghinea crede că e posibil ca ea să-i 
iubească şi prinde rădăcini ideea că, 
poate de data aceasta, îi surîde 
norocul ("întîmplarea e mama 
norocului”). Le urmează în cafenea şi 
se aşază la o masă alăturată. 
Comandă aceeaşi "ciocolată cu 
smîntînă” ca femeia visurilor sale. 
Cînd doamnele pleacă, se grăbeşte să 
facă plata pentru a le urma. Caută în 

zadar portofelul pe care îl uitase 
acasă. Lovitura e năprasnică. Autorul 
face o introspecţie în gînduriie 
personajului care nu ştie cum să iasă 
din încurcătură, se frămîntă, dar 
încearcă să se autoliniştească. Cere 
“un pahar de apă pentru a mai întîrzia 
momentul dezastrului. Începe să se 
liniştească şi să-şi schimbe părerile 
despre femeie. Încetul cu încetul 
descoperă că, de fapt, "blonda era 
foarte comună", "prost crescută", fără 
"nici un farmec". E concluzia vulpii 
care n-a ajuns la struguri. Ni se 
dezvăluie apoi că marele "cuceritor" 
are şi complexe: pentru a-şi ascunde 
chelia, încalcă regulile de 
comportament în societate şi nu-şi 
scoate nici în cafenea pălăria. 
Complexele fac casă bună cu orgoliul, 
dar şi cu timiditatea: nu îndrăzneşte 
să-i ceară bani prietenului său Ralea, 
care se aşază la masa lui. Se gîndeşte 
că acesta "ar umple numaidecit 
ministerul cu glume nesărate". Ralea 
pleacă fără să bănuiască drama 
subalternului său. Pe Ghinea îl cuprind 
căldurile, ameţeaia, îl gîtuie frica. | se 
pare că pînă şi chelnerul "l-a simţit”. 
Drama ia proporţii înspăimîntătoare. 
Orice amănunt îl copleşeşte. 
Disperarea îl împinge, neaşteptat, la 


un gest mai puţin demn: îi cere doi lei. 


unui domn jovial care-şi consumă cu 
“o bucurie ciudată" feliile de cozonac. 
Cu cît a fost mai mare suferinţa lui, 
cu atît mai mare e uşurarea cînd, 
triumfător, îşi achită datoria din bani 
ca şi cerşiţi: "Se simte fericit şi vesel, 
parcă ar fi cîştigat la loterie”. Autorul 
îşi dozează ironia ca un maestru al 
genului. Cuceritorul se dovedeşte a fi 
un timid cu un suflet complicat, cu 
gînduri răsucite, care nu se împacă 
cu propria condiţie. Ritmul şi tonul, 
precum şi expresia, contribuie şi eie 
ia reliefarea transformărilor pe care le 
suferă personajul. Reacţia lui ultimă 
de a se bucura că în fond a cîştigat 
doi lei ne aduce un gust amar. Marele 
cuceritor, care îşi schimbă opinia 
referitoare la înfăţişarea femeii con- 
form proverbului "Vulpea care n-ajunge 
la struguri zice că sînt acri”, e şi 


meschin: toate problemele de 
conştiinţă pălesc în faţa evidenţei: a 
cîştigat doi lei — un adevărat "chilipir”. 
Comicul personajului rezultă din 
contrastul dintre aparenţă şi realitate, 
dintre ceea ce vrea el să fie şi ceea 
ce este în realitate: un burlac scund, 
gras, chelibos, care se crede mare 
cuceritor de-femei. ` 

De altă factură este Țăranul şi 
coasă, imitație demnă de pana lui 
Caragiale, aducînd în plus o 
cunoaştere adîncă a sufletului 
țărănesc şi a firii lui, dominate de 
suspiciune. În magazinul de fierărie 
un ţăran se tîrguieşte ca la tîrgul 
săptămînal din ţinutul lui. Cere o 
coasă, dar se uită dispreţuitor la 
mănunchiul de coase cu cap de taur 
pe care i le pune vînzătorul pe tejghea. 
Cere una "cu pajura tunului”. | se aduc 
toate coasele cu pajura tunului 
existente în magazin, dar clatină din 
cap gînditor. Parcă s-ar întoarce ia una 
cu cap de taur. | se oferă toate 
coasele cu cap de taur. Îşi alege una 
la nimereală şi o cercetează închizînd 
pe rînd cîte un ochi. Începe apoi 
tocmeala — dialog de-un umor. 
remarcabil. Întrebările şi replicile 
ţăranului frizează absurdul. Cu coasa 
în mînă, îl întreabă pe vînzător dacă 
cere patru lei "pe coasa asta”, de parcă 
discuţia ar fi avut alt obiect. După alt 
schimb de replici, revine cu întrebarea 
care conţine repetiţia ca un tic verbal: 
"Dar bine, domnule, pe ce ceri 
dumneata patru lei, pe ce?" O mai 
cercetează în felul lui neîncrezător, o 
scoate la soare ca să-i vadă luciul, o 
duce la gură şi-o suflă s-o aburească. 
Apoi o atinge cu vîrful de trotuar şi i 
se pare că sună ciudat. Urmează o 
nouă repriză de tirguială. Nu cad 
ia-nvoială şi pleacă. Se întoarce şi-şi 
pune coasa de-o parte pînă iese afară 
să se mai gîndească dacă dă sau nu 
trei lei şi şaptezeci şi cinci de bani. 
Se întoarce cu un cumnat care vrea 
şi el să cumpere o coasă, aşa că e 
normal să ia mai ieftin două coase 
decît una. După alte tîrguieli, care-l 
exasperează pe vînzător, acceptă să 
dea preţul cerut și, "cu o încetineală 

sărbătorească", îşi descheie pieptarui. 
în acel moment însă i se pare că 
coasa nu mai e aceeaşi, că e 
schimbată. Se încheie la pieptar, ia 
din nou coasa şi-o cercetează din nou, 
trecînd-o prin aceleaşi încercări. O ia 
de la-nceput cu tîrguiala, venind cu o 
nouă şiretenie: nu e coasa aleasă de 
el şi nu poate da mai mult de trei lei 
cincizeci. Vine apoi cu altă propunere: 
să împartă cu vînzătorul cei douăzeci 
şi cinci de bani, ca să nu rămînă el cu 
toată paguba. Nu reuşeşte să stoarcă 
nici o reducere şi se descheie iar ia 
pieptar, scoate o parie de bani de aici, 
apoi din alte iocuri. Pînă la urmă 
reuşeşte să "tomnească" patru lei şi 
patruzeci şi cinci, declarînd 
"prietenos" că "de unde nu-i, nici Vodă 
nu poate lua". Cu alte şiretlicuri, 
încearcă să scape de plata restului de 
bani. Face chiar pe jignitul, chipurile, 
iui nu-i trebuie milă. Aduce argumentul 
suprem: ce, n-are el, nepot şi fiu de 
primar, dreptul la o cinste de cîjiva 
gologani? În ultimă instanţă, face apei 
ia cumnat să-i arunce vînzătorului 
treizeci de bani. Ca supremă 
satisfacţie, la plecare. ca un copii, îi 
strigă vinzătorului cin prag că numai 
coasa lui e coasă adevărată, celelalte 
din magazin nu fac doi bani. 
Tocmeaia interminabilă a 
ţăranului e de o autenticitate 
surprinzătoare, deşi nuvela e o imitație 
după Mikszáth Kalman. Cu un suflet 
obscur, cu o gîndire lentă, răsucită, 


țăranul îşi foloseşte toată viclenia 
pentru a reduce din preţ. Autorul se 
dovedeşte bun cunoscător al 
rnentalităţii, limbajului, gesturilor şi 
comportamentului ţăranilor, ca unul ce 
s-a născut şi a crescut între ei. 
impresionează notarea fiecărui gest, 
ca în indicaţiile din piesele de teatru 
sau din scenariile de film. Se părea 
că, după Caragiale, cu greu se putea 
remarca cineva în domeniul umorului. 
Cu atit mai mult cu cît nuvelele lui 
Rebreanu erau concurate la apariţie de 
cele ale lui |. Al. Brătescu-Voineşti sau 
|. A. Basarabescu. Îl apropie totuşi de 
Caragiale caracterizarea personajelor 
prin amănuntele insesizabile ia care 
se referea însuşi Rebreanu în 
conferinţa O scrisoare pierdută, 
amănunte "care le apropie imediat şi 
direct de înţelegerea noastră”. 

În nuvele însă gama de umor 
este mai bogată şi mai realizată. 
Nuveliele sînt lipsite de introduceri. 
Personajele apar aproape de la 
început în plin zbucium. Ele se 
autodefinesc printr-o evoluţie indepen- 
dentă, prin acţiune şi exprimare. 
Observațiile autorului se insinuează 
ingenios în desfăşurarea acţiunii. 
Autorul insistă asupra momentelor de 


maximă intensitate a dramei, adincind 


analiza psihologică. Situaţiile 
contrastante ies şi mai mult în relief. 
Simplitatea stilului potenţează puterea 
de sugestie: a scenelor prezentate. 
Încercarea de a ieşi din tiparele 
prestabilite pune personajele în 
contradicţie cu cei din jur şi cu ele 
însele. Cu o putere de introspecţie 
care îl apropie de Cehov (din care, de 
altfel, a tradus mai multe nuvele re- 
unite în volumul iniituiat Gura femeii), 
Rebreanu dezvăluie o lume în care 
dramele mărunte iau proporţii ce 
frizează ridicolul, dar care, de fapt, 
trezesc compasiunea plină de umor. 
De aceea un siudiu asupra 
personalităţii marelui scriitor n-ar fi 
complet fără un demers critic asupra 
umorului din creaţia sa în general, din 
nuvele în special. 

ARON. COTRUȘ, 
POET AL ROMÂNILOR 
DE PRETUTINDENI 


Primim cu întirziere, din motive lesne 
de înţeles, de ia Los Angeles, California, 
o impunătoare şi neobişnuită antologie a 
poeziei lui Aron Cotruş, poet încă foarte 
puţin cunoscut în Basarabia. Volumul a 
apărut în 1988 sub îngrijirea 
pămînteanului nostru Jon Cepoi, 
personalitate marcantă în Statele Unite. 

Năvalnică şi plină de durere, de vis şi 
de încredere în viitorul acestui popor care 
şi-a vrut întotdeauna un alt destin, poezia 
lui Cotruş, adunată între copertele cărţii, a 
eternizat zbuciumul unui mare român. Or, 
poetul a dăltuit în vers biografia unei 
generaţii cu sufletul răvăşit de schimbările 
survenite după cel de-al doilea război 
mondial, al celor care, departe de Patrie, 
mai nutresc încă speranţa reîntregirii 
neamului în hotarele hărăzite de 
Dumnezeu. 

Concepută cu scopul de a completa 
imaginea ilustrului poet (pînă în '89 opera 
lui Cotruş avea circulaţie restrinsă şi în 
Ţară), antologia a constituit o carte mult 
prea necesară pentru cei "desţăraţi”. 
introducerea la această antologie pusă 
în capul selecţiei din revista noastră 
vădeşte competenţă, : cunoaşterea 
procesului literar românesc. Şi, nu în 
ultimul rînd, un suflet onest cu gîndul 
mereu la cei de acasă. Lucru ce face 
onoare autrorului rînduriior de mai jos, 
basarabeanului Jon Cepoi, un bun şi 
neînfrînt român al Diasporei 


Avînd în vedere popularitatea lui 
Cotruş în perioada interbelică, credem 
că este o adevărată tragedie pentru 
literatura română, că opera unuia din 
marii ei. poeţi, ale cărui versuri erau 
pe buzele multor studenți din vremea 
aceea, să fie aproape ascunsă pentru 
noile generaţii de români. Vina o poartă 
organele administrative de după război, 
care au decis că poeziile lui Cotruş 
nu trebuie reeditate şi nici incluse în 
programele şcolare sau în viaţa cul- 
turală, considerîndu-le dăunătoare 
noului sistem politic. 

A fosi dată uitării creaţia lui 
Cotruş de către. persoane incapabile 
de a aprecia această operă. Este 
îmbucurător însă că, în ultima decadă, 
au apărut critici literari ceva mai 
curajoşi, care apreciază aceste 
valoroase poezii, reconsiderîndu-le şi 
punîndu-l pe poet la locul cuvenit în 
istoria literaturii române. 

Este adevărat, nici înainte de 
război Cotruş nu s-a bucurat de 
simpatie din partea celor ce conduceau 
guvernele de atunci. Şi nici din partea 
caselor de editură, dar poeziile iui 
Cotruş erau atît de căutate, încît 
n-aveau greutăţi de difuzare. Volumul 
Horia s-a tipări! în douăzeci şi cinci 
de ediţii, în mai puţin de trei ani! 

Mărturiile şi documentele scot în 
evidenţă caracterul acestui poet, încă 
din adolescenţă plin de vigoare şi 
idealuri, gata să se jertfească pentru 
neamul românesc. Poeziile lui 
reflectau gîndurile şi dorinţele maselor 
populare: ale ţăranilor, ale muncitorilor, 
ale ciobanilor şi minerilor... care 
vorbeau prin poezia lui, cerînd 
dreptate socială şi dăruire totală 
patriei. 

Cotruş nu propaga revoluţia so- 
cială, căci era un prea mare patriot, şi 
nu dorea să instige pe ai săi. Pana lui 
a fost îndreptată împotriva duşmanilor 
românismului, cerînd paşnic o 
organizare socială dreaptă ca şi 
neexploatarea românilor de către 
străini. El a vrut să evidenţieze virtuțile 
poporului român: omenia, spiritul de 
libertate, dreptate, ca şi respectul 
pentru alte naţii. Prin poezia lui Cotruş 

„orbesc strămoşii noştri, vorbesc 
voievozii şi haiducii, vorbesc Horia, 
Tudor şi iancu. 

Lirica lui Cotruş este adînc 
românească, originală, cu rezonanţe 
unice, în care se îmbină teza ideo- 
logică, politică, sociologică şi poetică 
într-o filozofie originală cotruşană. În 
ea sunt dezvăluite rănile cele mai 
dureroase ale României. Totodată, el 
imploră dragostea de Patrie şi de 
Dumnezeu. Cotruş năzuia spre o 
epocă de aur, cu mare prestigiu pentru 
poporul român. - 

El încearcă să dea o nouă 
direcţie poeziei române din acea 
perioadă, conferindu-i o respon- 
sabilitate patriotică şi socială. 

În scurtul timp petrecut în Aus- 
tria şi Italia, a cunoscut bine situaţia 
generală de acolo, după care, întors 
acasă, dorea să o impună în ţara lui. 

Oricît de mari ar fi fost idealurile 
de adolescență ale lui Cotruş, umbrele 
ilustre ale lui Eminescu, Coşbuc şi 
Goga dominau, astfel că el n-a fost 
ferit de influenţa binefăcătoare a 
acestor uriaşi ai poeziei române. 
Totuşi, Cotruş îşi dezvăluie un ialent 
sui generis în poeziile scrise încă de 
la frageda vîrstă de 17—18 ani. Astfel 
e poezia Tisa  :volumul Poezii, în 
care germineaz.. sămînţa creaţiei 
viitoare. 

Opera literară postadoiescentină 
a lui Cotruş se poate împărţi în trei 
perioade: prebelică, interbelică şi 
postbelică. 

În perioada prebelică se remarcă 
o trecere rapidă de la adolescenţă la 
maturitate. Studiile la Viena, 
experienţa lui de pe front, cu 
suferinţele şi brutalitatea războiului, 
stagiul din Italia îşi arată efectul în 
volumul Sărbătoarea morţii, ca şi în 
poemul România. | 

Perioada interbelică (mai ales primii 
ani) se remarcă prin făurirea 
reconstrucției politice şi sociale a 
României. Faptul cel mai important 
pentru Cotrugş în perioada respectivă 
era libertatea de a scrie fără cenzură 
din partea autorităților. O libertate pe 
care a întrebuinţat-o pe deplin. Şi chiar 

dacă, din cînd în cînd, a supărat pe 
unii (poate chiar pe cei ce guvernau), 
el răsucea “... al idealurilor cuțit...”, aşa 
cum mărturiseşte în Psalm 
românesc, fără frică, fără şovăială, 
acolo unde credea că atinge rana cea- 
mai dureroasă. 

Desigur, tenacitatea lui, 
promovarea idealurilor cultivate încă 
din tinereţe i-au limitat succesul în 
viaţa de zi cu zi. În acel moment, un 
polemist cu talentul lui Cotruş ar fi 
profitat enorm de împrejurări. 

Dorinţa lui Cotruş de a vedea o Ţară 
Nouă, în care toată fiinţa românească 
să se bucure de aceleaşi drepturi 
pămînteşti şi sufleteşti, a fost cîntată 
în aproape toate poeziiie lui din 
perioada interbelică. 

Prin metaforele mînuite cu 
fantezie, Cotruş accentuează miezul 
filozofiei sale. Ele dau un caracter 
deosebit poeziei lui, esenţa fiind adînc 
pătrunzătoare, încît unele repetiţii 
monotone sunt acceptate cu plăcere. 
Fără îndoială, pentru Cotruş perioada 
interbelică a fost cea mai productivă. 
Fiind în plină maturitate, trăind într-un 
mediu prielnic dezvoltării culturale, 
avînd la dispoziţie ziarele şi revistele 
la care era editor sau la care colabora, 
el îşi putea exprima părerile liber. 
Astfei că adversarii lui s-au bucurat 
să-l vadă trimis ataşat de presă în 
străinătate. 

Poeziile lui cele mai importante, 
Neguri albe, În robia lor, Strigăt 
pentru îndepărtări, Miine, Horia, 
Minerii, Peste prăpăsti: œ 
potrivnicie, Eminescu şi Rap oc. 
Valahă, au fost scrise în această 
perioadă. 

După război, în diasporă, Cotruş 
îşi continuă activitatea poetică cu 
acelaşi succes cîţiva ani, scriind Ţara, 
Drumuri prin furtună, Rapsodia 
Iberică şi Între Volga şi Mississippi. 
Moartea timpurie, în 1953, a iubitei 
sale soţii, Virginia, l-a afectat foarte 
mult, aruncîndu-i sufleteşie într-o 
depresie atît de adîncă, încît nu s-a 
mai refăcut complet niciodată. Ura 
împotriva ruşilor cotropitori devine atit 
de obsedantă, încît nu mai este în 

stare să-şi exprime ideile şi concepțiile 
în mod limpede, pierzînd mult timp cu 
crearea de variante poeziilor din trecut 
şi scriind noi poezii, pe aceeaşi temă. 

Marele dor pentru ţara lui iubită, 
lipsa de prieteni corespunzători 
caracterului şi filozofiei lui de viaţă au 
amplificat deznădejdea în care 
căzuse. Toată strădania lui patriotică 
din trecut o vede năruită ca un castel 
de nisip. Ultimele poezii, Bat la porţi 
şi Singurătate, descriu starea lui de 
Spirit de atunci. 

De multe ori, Cotruş este acuzat 
că a cîntat pe o singură strună. Chiar 
dacă ar fi fost aşa, nimeni ca el nu a 
putut realiza doar pe o strună o melodie 
unică, originală, frumoasă şi poate 
chiar profetică, cum a produs Cotruş. 

Pentru a ne da seama de prestigiul 
de care se bucura poetul Cotruş ajuns 
la apogeu, cităm pe cîțiva critici 
contemporani cu el. 

Astfel, Gino Lupi, renumitul 
romanist italian, care a comentat de 
multe ori lirica lui Cotruş, scria prin 
1939: “Poeziile lui Cotruş închid gînduri 
bogate în filozofie adîncă şi univer- 
sală, exprimate în versuri frînte, 
sincopate, bătute uneori ca de 
loviturile destinului şi ale căror repetiţii 
frecvente şi insistente dau un ritm cu 
totul deosebit”. Tot Gino Lupi: “Aron 
Cotruş, poet şi artist rafinat, gînditor 
adînc, merită fără îndoială să ocupe 
unul dintre cele dintîi locuri printre 
scriitorii contemporani ai patriei sale 
şi să fie cunoscut şi printre noi, în 
Italia”. 

În 1935, Vlaicu Bârnă scria despre 
Cotruş: “Aron Cotruş este deţinătorul 
unei poetice personale. Dacă această 
poetică refuză accentul retoric, rima 
banală sau unele vagi reliefuri 
semănătoriste, este pentru că Aron 
Cotruş cultivă cel mai dificil gen de 
poezie: cea socială. Autorul, prin 
omogenitatea terenului, a expresiei, 
prin procedeele sale tehnice, a reuşit 
să-şi afirme o rară originalitate... Este 
în poezia sa ceva din cutezanţa 
munţilor înalţi de cremene, ceva din 
fibra erozivă a pîraielor repezi, un 
nestăpînit clocot de vitalitate, amplu, 


categoric, emoţionant”. 

Multe din poeziile lui Cotruş au fost 
traduse şi publicate în spaniolă, iar 
unele au fost chiar scrise de el direct 
în spaniolă. După publicărea poemului 
Rapsodia lberica, criticii literari 
spanioli şi portughezi l-au socotit cel 
mâi mare poet latin al timpului! 

lon Dodu Bălan, care a depus un 
efort evident pentru reabilitarea lui 
Cotruş în ţară, scria: “Cotruş este un 
poet al extremelor, al umilinţei şi al 
grandorii, exprimate. în viziuni 
gigantice. Poezia lui se desfăşoară pe 
imensităţi de timp şi de spaţiu, 
cultivînd viziunile enorme, proporţiile 
uriaşe, epuizînd aproape întreaga 
gamă. de modalităţi prin care se 
exprimă superlativul absolut în limba 
română, «*mărturisindu-şi astfel 
puternica sa participare sufletească. 
De aici patetismul său învolburat şi 
aprins, de aici retorismul său 
dezlănţuit, cu energii inegalabile în 
lirica românească, de aici vrerea lui 
incomensurabilă şi inepuizabila sursă 
de lirism”. 

Desigur, ultimul şi cel mai impor- 
tant critic al acestui bard ardelean, 
zămislit din nisipul pietrei Carpaţilor de 
lîngă Turnu Roşu şi apele tumultuoase 
ale Oltului, cimentat din spiritul daco- 
roman, vei fi şi tu, cititorule, căruia îi 
stă la dispoziţie acest volum de,poezii. 
Citeşte-l şi fă cunoştinţă directă cu 
Aron Cotruş, prin versurile lui, nu din 
ceea ce au scris alţii despre el. Citeşte 
poeziile lui cu atenţie, curiozitate şi 
respect şi vei descoperi că Psalmul 
Românesc nr. 1, Rapsodia Neamului 
sau 'Desţărare, n-au fost numai o 
expresie poetică a acestui bard, ci — 
o dorinţă fierbinte, dominantă şi astăzi 
la cei din diaspora, în pieptul celora 
unde mai bate o inimă de român. 


Jon Cepoi, 
Tarzana, California, 
octombrie, 1988 

PSALM ROMÂNESC NR. 1 


Tatăl Nostru, carele eşti în cer, 
dă-ne puteri din nepătrunsul Tău 
mister! 


Sfinţească-se, prin timp şi peste 
timp, numele Tău, 
peste bine şi rău! 


Facă-se de-a pururi voia Ta 
de neînfrînt 
precum în cer, aşa şi pe pămînt! 


Vie a Ta așteptată împărăție 

şi peste această robită Românie!. 

Pîinea noastră, tot mai rară şi amară 

ca pe mana cerească dă-ne Tu iară! 

Diîrji să-ţi putem aştepta judecata, 

printre aduşi de vînturi cu pistoalele 
| gata! 


Păcatele toate ni le iartă de-a valma! 
lartă-ne scrîşnetul şi jurtă-ne 
sudalma! 


Şi duşmăniile aspre, ce-n suflet 
ni s-ascunii, 


Ca haiduci fulgeratici prin păduri 
fără fund! 


Tărie dă-ne şi răbdare neclintită, 
de la noi să alungăm orice ispită! 


Şi orice fugarnic cutremur 
de groază: 
Duşmanii să nu poată în genunchi 
să ne vază! 


Din ghearele căpcînilor şi 
din furtună, 
inima fă-ne-o să iasă mai bună! 


Şi-n ţara preschimbată-n oarbă 
închisoare, 
neamul să crească mai dîrz 
şi mai tare!... 
Şi ziduri să dureze, de neclintit, 
între noi şi între Răsărit! 


Din Carpaţi de-ntuneric, 
uşor ca un fulg, 


spre Tine, o, Doamne, aş vrea să mă 
smulg, 
după ce mi-oi duce, străin 
printre străini, 
pentru-ai mei, pîn' la capăt, 
coroana de spini. 


La Canada, California, 
nov. 27. 1958 


Aprilie 1958 

PSALM ROMÂNESC NR. 3 


De pe culmile timpului 
ce-ţi vestesc vecinicia 
adu-ţi aminte, Doamne, 
de România, 
de mîndrul Ardeal al leagănului 
meu, 
care pîn’ şi-n visuri te strigă mereu 
şi doar de ja Tine de-acum 
mai aşteaptă 
judecata cea sfintă şi dreaptă! 


Ca-n doagă de moarte, 
te rugăm de-ndurare! 
Adu-ţi aminte, Doamne, 
de un Ştefun-cel-Mare. 
şi de credința-i fără de hotare; 
de Ioan-cel-Cumplit şi de 
Mibai-Viteazul... 
şi crîncen, Tu curmă-ne robia 
şi necazul! 
Nu-ţi uita de Muntenia 
şi de Moldova 
şi de depărtările pîn” unde 
ne străbate slova, 
peste Basarabia și Bug, 
şi mai departe, 
peste stepele de iobăgie şi de moarte! 
Nu-ţi uita nici de Timoc şi Craina 
pe unde ne adie vorba şi daina, 
nici de cei ce scrîşnesc din dinţi 
de-ai libertăţii 
de VALAHI de cremene din Tesalia 
şi Pind. 


Şi nici de cei puţini, cari ca-nviaţi 
din morţi, 
privesc cu ochii-n lacrimi spre 
ale Veneţiei porţi, 
şi nu pot să le dea bineţe nici 
să-i vadă 
pe cei din aceeaşi romanică 
plămadă, 
cu cari peste-a apelor limpede baltă 
ca fraţii ar putea trăi laolaltă... 
Şi nu-ţi uita, Doamne, nici de cei 
ce tîrăscu-şi meseria 
în iadurile roşii din Ayaberjan 
şi Siberia. 
(Din Crimeea, Cuban, Taşchent 
şi Armenia!) 


Cît ţi-ai face o fugarnică cruce, 
căpeînul avutul şi copiii ni-i duce 
şi cenuşa din vatră 

şi boii din jug, 

şi cîinii care îl latră! 


Argintul, àrama şi aurul nu-i ajung, 
brațul lui păros şi strîmb e lung! 
Doinele noastre şi jocurile spune 

că-s ale lui 
de dincolo de începutul începutului... 
Că pe ceruri mîndrul curcubeu 
se-ntinde, cînd îi place, mereu 

din nimic 

ca-ntr-un vis năzdrăvan de mujic... 


Adam va fi fost şi el tot muscal 

şi poate şi Cesar şi Hanibal 

soarele. istoriei omeneşti 

uriașul Alexandru-cel-Mare, 
Macedon, 

va fi fost şi el scit de pe Nipru şi Don. 


PSALM ROMÂNESC NR. 4 
(Varianta I) 


Răsuceşte, Doamne,-al îndoielilor 
cuțit, 

în cei ce cred, cu gînd însumefit, 

că te-au zdrobit, că ne-au zdrobit! 


Scutură-i pe cei ce împotriva-ţi 

bat din palme 
şi-n loc de rugăciuni şi de psalme, 
te-umeninţă cu pumnii strînşi şi cu 
sudalme. 


Mujicii stepelor, de trufie 

şi de cutezanţă beţi! 
pretutindeni aşază roşii peceţi, 
pe aurore, pe dimineţi. 


Visează cu timpul să pună, 

pe viscol şi pe furtună 

pe soare şi pe lună. 

Ca-ntr-o roşă, sumbră întrecere 

şi să împlînte ciocanul şi strîmba 
lor secere 

pe fulgerele-n trecere. 

Pe aripile şi spinarea vîntului 

pe jocurile libere ale cuvîntului 

şi genunchii să-şi pună pe grumazul 

pămîntului. 

Scutură-i, Doamne, şi, spre-al lumii 
noroc, 

adu-i-le scrîntite capetele la loc 

pînă ce nu-mbrac al prăpădului 
cojoc, 


Pînă ce nu le va bate prăpădul 
la uşe 
fă-i să vadă: oricîte neamuri ar fi 
să înguşe, 
nu-s decît umbră şi decît cenuşe. 


MĂRIRE ȚIE 
(Psalm românesc nr. 5 Variantă 
la Cîntec de slavă) 


Mărire Ţie, 
Vrere fără de hotare. 
Cutezanţa de-a înfrunta-n picioare, 
nenorocul şi primejdia cea mare, 
din toate cîte-au fost usupră-ne 

să vie, 
din zarea furtunatică şi largă: 
fruntariile pe veci să mi le spargă, 
şi de pe pămînt şi din veac 

să ne şteargă!... 
În mersul meu drept, 
în zbuciumul orb 
tăria şi taina mi-o sorb 
din uriaşe zăcăminte milenare 
de ne-am născut şi crescut, 
dintru-nceput, de-nceput 
dîrz şi durut, fără prieteni şi scut 
sub fulgere şi năvăliri cotropitoare, 
ca nici un neam din cîte-au fost 
sub soare... 


În străvechiul meu sînge trăieşte 

şi se uită spre cer voiniceşte: 

romanul semeţ alături de dac, 
voievodul şi plugarul sărac, 

tăietorul de păduri din Maramureş, 

bănăţeanul iute şi gureş, 

moţul cu gînd de jăratic, 


moldoveanul cu mersul domol, 
olteanul cu văz de pîrjol. 


Ciobanii. şi haiducii beţi de jind 
din Tesalia şi Pind, 

pădurenii de foc din Timoc. 

cosaşii năprasnici din Craina 

ce scapără şi se sfişie, 

pentr-un petic de glie... 

din adîncul sufletului lor, 

ca dintr-un muntos şi limpede izvor, 
tragu-mi tăria şi taina... 


„Şi inima-mi bate şi bate 


pentru atîtea oști secerate, 
ajunse pe-un drum ca-n poveste 
pe-ale Caucazului creste, 

ce şi-or aduce aminte cu dor 

de paşii şi de doinele lor... 


Margini ale lumii, cum să grăiesc, 
despre neamul meu românesc?... 
Cu ce "naripate cuvinte să spui, 
toată povestea patimilor lui?! 


Mărire Ţie, 

vrere făr” de hotare, 

cu cutezanţa de-a-nfrunta năvalnic, 
în picioare. 

În zvon de luptă şi mucenicie, 
Rusia roşă pe balauri călare mai vie 
şi tot ce-o mai fi de-acuma să fie... 
Cu-auz, cu văz de cîine, 

peste pîine 

şi mîine, 

cu mii de auzuri aud 

dincolo de gînduri zălud... 

Prin veacuri de veacuri aud! 


Peste prăpăd de prăpăd 

cu văzuri, de văzuri străvăd, 
prin beznele vremii, mereu, 
năvalnica năvală 'nainte, 
mersul mănos şi fierbinte 

al neamului meu... 


În marş de sînge ud, 
paşii lui îndrăzneţi îi aud... 
peste turtuni, peste vremi, îi aud... 

utologia EA = tal 


ALBA-IULIA 


Alba-Iulia — '1918... 

Ca un fulger-nesfîrşit — gîndul, 

lunatic trece, 

prin timp — despicîndu-l... 

Oştile-şi încetinesc iureşul 

spre cetatea albă din zare... 

Despicatu-şi-a, parcă, pe-o clipă, 
apele Mureşul — 

să treacă Mihai Viteazul călare... 


Cu genunchi şovăielnici îi ies înainte 
nemeşii, vlădica, norodul... 
Cetatea își deschide porțile, cuminte, 
să intre cu ai lui — Voievodul... 


Horia ce aspru voia să împlînte 
steaguri valahe pe-acecaşi cetate, 
cu oasele frînte 
stinsu-s-a-n teascul unei crîncene 
roate... 


Şineai-cronicarul călcat-a şi el 
prin Alba-Iulia trecutului, cred... 
Ale mersului-lui încălțăminte de-oţel 
prin a veacului larmă parcă le-aud... 
Pe lancu-l pălmuiră acolo, mişeleşte, 
într-o oarbă şi surdă 'nchisoare... 
De-aceea, poate, Alba-lulia 
crescut-a şi creşte 

în noi, peste noi, tot mai mare... 
În 1918, într-o Alba-Iulia nouă, 
veniţi de pretutindeni cît frunză 

şi iarbă, 
ruptu-ne-am, năvalnic, istoria 

în două, 
într-o pornire străveche şi oarbă... 


Fii ai aceluiaşi neam, ale aceloraşi 
datine, 
c-o dragoste dîrză şi idolatră 
ridicat-am în fața Europei ce prindea 
să se clatine, 
Ardealul acesta de foc şi de piatră... 


Şi din ăst traco-valah, năprasnic 
i țintirim 


dat-am mîna cu toţi frații 
pîn’ la Nistru şi la Mare... 
Şi-mpreună vrem să ducem lupte 
mari, să biruim — 
şi să zidim cîntînd ca nici un alt 
popor sub soare... 


RAPSODIE PRIBEAGĂ 


Ah! Carpaţi româneşti, 
şi tu, Mare Neagră! 
Neam al meu ce boleşti, 
de-a robiei pelagră! 


Paşi de-oţel şi văz drept, 
prin furtuni ce ne mîncă; 
ţinem muţi vieţii piept, 
dîrji, cu frunţi ca de stîncă... 


Cîţi, vai, cad dintre noi, 
de zbucium și boală, 
dar cu gîndu-napoi 

şi mai aprigi se scoală!... 


Ne încerci, ne căleşti 

în dîrzenia ta dreaptă, 
pentru pînde lumeşti, 

ce încă ne-aşteaptă... 
Ascultînd glasul tău, 
trup, gînd ne tresare: 
peste bine şi rău 

creşti în noi tot mai mare! 


Inimi bat fără scut, 

piepturi, frunţi să ne spargă: 
sub un steag nevăzut 
înfruntăm lumea largă... 


Peste ţări, peste munți 
peste sute de ape, 

în noi toţi te încrunțţi, 

puşti ne-aduni pe aproape... 


Cn ce-ai fost, cu ce eşti, 
şi cu tot ce ne leagă, 
calci în noi, ca-n poveşti, 
cu ţara întreagă... 

Cum mai pot să-nmănunchi, 
tot ce-n mine se darmă? 
Cade doru-n genunchi, 

dar cu pumnul pe armă!... 


Cu-aste brațe fierbinți, 
zvîcnind tot mai tare, — 
ne va scoate din minți, 
sîngeroasa răbdare? 


Te-au vîndut orbi ciocoi, 
în sfaturi de taină, 

dar te-om lua înapoi 

în alba ta haina!... 


Australie, Americi, 
lăsa-le-vom baltă: 
trup nou să desfereci 
cu noi toţi laolaltă... 


Pe iuți aripi de foc, 
pe poteci zburătoare, 
vom pleca la noroc 
către soare-răsare... 


Printre sprintene-arimii, 
cu dorul ce ne poartă, 

îţi vom bate-ntr-o zi, 
crunt cu puştile-n poartă... 


În oţel îmbrăcaţi: 
"haiduci ce se desglugă 
ne-om lăsa prin Carpaţi 
peste-a hoardelor fugă... 


Şi prin graniţe sparte, 

peste steaguri străine, 

vom fîşni ca din moarte, 
neam al meu, pentru tine!... 


C-am venit înapoi, . 
or s-o ştie de-odată, 
toţi roşiii ciocoi 

şi cea Rusie toată!,... 


Din gropi, morţii toţi, 
cu-ai noştri alături, 
te-or ajuta, de hoţi 
crunt ţara s-o mături... 


Vor izbi cu necaz, 
năduful să-şi adepe, 
cei morţi în Caucaz 


şi pe-ntinderi de stepe... 


Cît cu văzul ajungi, 
întîlni-vom de-a valma: 
oşti de şchiopi şi de ciungi, 
urlîndu-şi sudalma... 


Vor simţi cei slugoi, 
prăpădul pe-aproape: 

de clocotul din noi 

nici în gropi n-au să scape!,.. 


Cu braţ de fier să-i spînzurăm. 
de grinzi 


pe tilharii din casă!... 


Să treacă, rînd pe rînd, 
cu braţele ca ciunte, 
spre crudul lor orînd, 
cu călăii în frunte!... 


Cum oar’ să mai înod 

ale anilor coarde: 

dîrz să trec ca pe pod, 
peste hoituri de hoarde??... 


Dus de volbura-mi grea 

ce spre tine se pierde, 
glia-ţi s-o calc aş mai vrea, 
cu pas încă verde... 

Şi cu ochi-mi ce văd 
dibuind ca prin. natră, 

prin cenuşi de prăpăd, 
drum să-mi rup către vatră 


De-aici, gîndui meu 

spre Carpaţi se întoarnă 
şi aşteaptă mereu, 

glas năvalnic de goarnă!... 


O, tară: ţintirim, 

sub puhoiuri străine, — 
de mai vrem să trăim, 
e doară pentru tine! 


Dar zorii ce-i aştepţi, 
nu-s atît de departe: 
vom sosi, iuți şi drepţi, 
călcînd peste moarte!... 


(Din vol. 
Drumuri prin furtună, 


1951) 

Îutotegia AR. 


PATRIA 


Pentru tine: orice pas şi orice gînd, 

Pentru tine mă aprind cînțînd 

Şi mă desgranit fremătînd, 

Cu suflet trist, cu suflet greu, 

Cu inima bătînd pentru tine mereu, 

O, ţară a dorului şi-a destinului 
meu! 


Tu te-nalţi spre cer şi creşti, şi creşti 
Din rădăcini străvechi, împărăteşti, 
Între munţi şi ape ca-n poveşti, 
Dar pîndele de-afară dau năvală 
Peste ostaşii tăi cu mîna goală, 

Şi gîndul haiducește mi-l răscoală... 


Cînd mă încing porniri 
făr” de hotare 
Şi sui pe culmi de cremene călare, 
Dinspre soare-răsare, 
Departe, în zare, 
Mi-apare 
Umbra roşă a lui Petru cel Mare... 
Şi ca de groaznic vis, făptura mea 
tresare... 
("Gazeta Transilvaniei” 
Alba Iulia, 7920) 


CIOCAN SĂ-ŢI FIE 
VREREA!... 


Ciocan să-ţi fie vrerea; răbdarea: 
l niċovală... 

Dacă-ai căzut o clipă 

în marea-nvălmăşală, 
Mai dîrz, 
Mai drept, te scoală!... 
Şi c-o putere oarbă, cumplită, 
| ne-ntreruptă, 
Întoarce-te în luptă... 


Odihnile înşală... 
Starea pe loc e boală... 


Ascunde-ţi orice rană! Nu-i timp 
de şovăială... 

Ciocan să-ți fie vrerea; răbdarea: 
nicovală! 


TE-AŞTEPT 


Te-aştept, o răsărit, să-mi vii, 
Te-aştept de-atîta vreme 

De dorul tău suspin mereu 
Şi-mi trece timpu-alene! 


Vei fi o albă cum n-a fost 
Mai luminoasă-n viaţă, 
Cînd te-oi vedea în orizont 
Din ţara-mi adorată. 


Te-aştept, din zori pînă-n amurg, 
Şi-n nopţi de visuri pline, 

În cari; cu doru-mi, te zăresc 
Cum tu surîzi la mine. 


Şi-aşa mă uit că sunt pribeag 
Prin ţările străine, 

Şi că mi-e soarta ca să stau 
Departe-atît de tine! 
Mi-alină zilele de-acum 
Duioasă-nchipuire, 

Că tu nu-mi vei dezamăgi 
Această mîntuire,.. 


Te-aştept, te-aştept mereu, 
Ca zilele să treacă, 

Smerit mă rog lui Dumnezeu 
Miracolul să-mi facă! 


Să-mi văd plinit supremul-dor, 
Ce nu mă las-o clipă, 
Cînd mă gîndesc la solul drag, 
Din ţara mea iubită! 


DESŢĂRARE 


“Ah, desţărare; pîine amară, 
Pernă de ghimpi şi de piatră, 

Viscoi ce somnul ni-l latră, 

Gînd ostenit ce se-nsară, 

În singurătatea pustie; 

Apă moartă, apă săicie, 

Ce setea nicicînd nu ne-o omoară!... 

Cîţi, 'oare, Doamne, dintre noi, 

De-aici, de la soare-apune, 

S-or mai întoarce cîndva înapoi, 

Duşi de val-vîrtej,de năbădăi 
nebune, 

Ca tigrii pe duşmani să sară, 

În a Carpaţilor şi-a Dunării țară!” 


STRĂINĂ STRĂINĂTATE 


| Long Beach, CA, 1959 
Străină străinătate: 
rai cu porţile-ncuiate... 
Vai de cine-n ele bate 
cu răni grele, nelegate... 
Dacă-adus de vinturi vii pentru veacul veacului 
de pe stepe cenușii, drumurile-aleanului... 
din pierdute bătălii, — 


uşile se-nchid ca vii... Lin se stinge ca de-un nor, 


peste fața tuturor 
focul uităturilor... 


Străine cu chip de sfînt, 
Ins, de-acum al nimănui, 


tu mă-ntrebi de ce tot cînt, 


cu privirile-n pămînt 
şi cu zîmbet trist şi frînt... 


“Strănepot de Daco-geţi, 
cu-ochii de vedenii beţi, 
între-aceşti străini păreţi, 
îmi cînt ţara dintre ceţi... 
Că dacă n-aş şti cînta, 
fruntea mi s-ar înnopta, 
plînsetul m-ar sugruma, 
inima mi s-ar seca... 


DRUMURI 


“Dor fără de căpătui 
cu chei grele să-mi încui 


ia-ţi toiagul şi-anii du-i 

pe drumul pustiului; 
pe-asprul: drum al dusului, 
dusului şi-apusului, 
pe-urcuşul calvarului: 
drum al poticnirilor 

drum al răstignirilor, 
drum al prăbușşirilor 

sub copacul vîntului 

cu crucea cuvîntului 
Cu-alba tundră-a somnului. 

nalize 4i interpretă 


loan LAZAR 
Bacău 


ŢARA DE DINCOLO 
DE NEGURĂ 

SAU NOSTALGIA 
LUMILOR ORIGINARE 


În contextul literar interbelic, 
Tara de dincolo de negură (1926) 
„este, alături de Hanu-Ancuţei (1928) 
şi Creanga de aur (1933), una dintre 
cele mai reprezentative scrieri sado- 
veniene, una dintre cărţile 
fundamentale ale spiritualităţii 
româneşti. “În acest volum, afirma G. 
Ibrăileanu, d. Sadoveanu a pus tot 
ceea ce are mai bun în bagajul său de 
fapte: natură, 'oameni ai naturii şi 
trecut. Şi toată perfecţia artei sale 
ajunsă la maturitate” (Scriitori români 
şi străini, ||, Bucureşti, 1968, p. 140). 

Comparată din considerente 
preponderent tematice, cînd cu 
Povestirile unui vînător de |. S. 
Turghenev, cînd cu  Pseu- 
dokynegeticos de A. |. Odobescu ori 
cu Pe drumuri de munte de C. 


Hogaş, Tara de dincolo de negură: 


este mai presus de toate o operă origi- 
nală, un adevărat “Decameron al 
Naturii”, o carte “iniţiatică şi solemnă”, 
“un discurs încifrat al iniţierii în natură, 
pregătindu-se parcă să ne 
călăuzească pentru o mai profundă şi 
mai fertilă intrare în timpul Naturii’ (lon 
'Viad, Cărţile lui Mihail Sadoveanu, 
Bucureşti, 1981, p. 98—99). Revelația 
Naturii ca oglindă a unor adevăruri 
metafizice generează în Ţara de 
dincolo de negură uluitoare polifonii, 
capabile să propună cititorului multiple 
soluţii de lectură. Sadoveanu, “cel mai 
mare poet al naturii după Eminescu”, 
are —aidoma ilustrului său înaintaş — 
vocaţia nemărginirii şi. mai ales, 


vocaţia lumilor originare, arhetipale. 
Spaţiul terestru sadovenian — 
munţii Moldovei, lunca Siretului, băţţi'e 
— se constituie în hierofanii, ca 
întruchipări ale sacrului, graţie originii 
lor divine. Nu întîmplător Mihail 
Sadoveanu, traducătorul Psalmilor, a 
găsit de cuviinţă să includă în capitolul 
iniţial Despre această ţară şi despre 
vînat şi pescuit, adevărat prolog al 
cărţii, versetele unuia din cei mai 
frumoşi Psalmi: Doamne, Dumnezeul 
meu, mare şi minunat eşti tu; cu slavă 
şi cu strălucire împodobit! /Te îmbraci 
în lumină ca-ntr-o haină; întinzi cerul 
ca un cort. /Tu din ape îti faci 
lăcaşurile cele de sus; nourii sînt 
căruța ta şi te porți pe aripile vînturilor. 
/ Tu faci vînturile, trimeşii tăi şi flăcările 
focului sînt slugile tale. -/ Cît de 
minunate-s lucrurile tale, Doamne, 
toate cu înţelepciune le-ai făcut şi e 
plin pămîntui de făptura la!” +s.n.). 
|. Oprişan observă cu îndreptăţire că 
întîlnirea hotărîtoare pentru destinul 
scrisului sadovenian cu textele biblice 
a avut loc după primul război mondial 
şi că, “sub influenţa contactului tot mai 
intim cu textele sacre şi a aprofundării 


“sensurilor lor, proza autorului se 


încarcă cu o subtextualitate 
neobişnuită creaţiilor anterioare şi cu 
o reflexivitate de intensă 'coloratură 
gnomică” (Biblicul în opera lui M. 
Sadoveanu // Psalmii. În traducerea 
lui Mihail Sadoveanu, Bucureşti, 1992, 
p. 5). 

In prelungirea versetelor biblice, 
Sadoveanu face cîteva consideraţii 
despre sensul profanator al Istoriei: 
“Omul zgîrie îndeobşte faţa pămîntului 
şi o pătează. Cele etern-frumoase sînt 
numai ale lui Dumnezeu”. Referin- 
du-se, în continuare, la minunile 
pămîntului românesc, scriitorul 
adaugă: “Uitaţi paginile de antologie 
ieftină, discursurile de lirism şi 
prezumție, căci nouă nu ni se 
datoreşte nimic din ce-i frumos pe 
acest pămînt românesc. 'Nu ni se 
datoreşte nici măcar păstrarea a tot 
ce-i primitiv, căci, unde s-a putut, 
sondele au spart scoarţa pămîntului, 
ferăstraiele au ucis pădurile. Unde au 

lon PUIU. Obscepit. 


spart, n-au adus nici o compensatie; 
unde au ucis, n-au aţiţat din nou viaţa; 
au rămas munţi dezgoliţi şi dealuri 
care se risipesc în văi”. 

În acest context, vînătoarea şi 
pescuitul îşi pierd la Sadoveanu 
valoarea lor intrinsecă şi redevin căi 
de acces spre acel paradis originar, 
pierdut. Ritualul cinegetic şi ihtiologic 
rămîne un simplu pretext epic, precum 
hanul în povestirile din Hanu-Ancuţei. 
Vînătoarea şi pescuitul devin, totodată, 
o punte de legătură între prezent, ca 
timp al autorului, şi acele vremuri 
depărtate, păstrate doar în memoria 
oamenilor şi reactualizate prin 
povestire. Participînd la ritualul de 
vînătoare, autorul, de cele mai multe 
ori în postura băieţandrului de 
odinioară, face “ucenicie într-o breaslă 
veche”, altfel spus — se iniţiază în 
tainele unei alte lumi: “Poposeam la 
un izvor, mă odihneam pe o brazdă 
de fîn, intra în mine puterea vieţii 
nemuritoare; eram fericit şi inconştient 
ca însăşi creația”. 

Nostalgia unui timp exemplar 
transpare, credem, chiar din titlul 
operei: Ţara de dincolo de negură 
se identifică, la prima vedere, cu un 
spaţiu situat geografic între coordonate 
precise (bălțile Dunării, munţii 
Moldovei, lunca Siretului etc.). 
Metafora din titlu, mult mai profundă, 
vizează totuşi o altă realitate, o altă 
lume, învestită cu atributele sacrului. 


În această lume arhaică, “orice acţiune 
care are un scop precis — vînătoare, 
pescuit, agricultură, jocuri, conflicte, 
sexualitate etc. — participă într-un 
anumit fel la sacru” (Mircea Eliade, 
Mitul eternei reîntoarceri // Eseuri, 
Bucureşti, 1991, p. 30). 

Refugiul în trecut, în preistorie, 
devine la Sadoveanu o atitudine 
estetică specifică şi ar fi incorect să 
punem această atitudine pe seama 
unor inconsecvenţe de natură ideo- 
logică. Atracția începuturilor lumii la 
Eminescu, Blaga, Sadoveanu, Mircea 
Eliade nu trebuie confundată cu 
inapetenţa pentru formele civilizaţiei 
moderne ori cu eventualele 
incompatibilităţi de ordin politic. Este 
adevărat că Sadoveanu pune mereu 
în antiteză cele două lumi — cea 
patriarhală, pe de o parte, cea mo- 
dernă, pe de alta —, dar criteriul de 
apreciere rămîne cel estetic. În 
viziunea lui Sadoveanu, cel ce intră 
în Ţara de dincolo de. negură, 
pătrunzînd în Deltă sau urcînd în 
Călimani ori pe Retezatu, ori pe 
Ceahlău,.“a trecut în zona fără de 
prihană a altei lumi”. Acolo oamenii 
stau faţă în faţă cu natura şi cu 
Dumnezeu, acolo legăturile cu lumea 
încetează, acolo mai sînt posibile 
minunile. Oamenii cu care intră în con- 
tact autorul (în postură de vînător) vin 
parcă din “alt neam şi altă zodie”. Cei 
mai mulţi dintre aceştia sînt oameni 
în vîrstă. Bătrîneţea e semnul 
înţelepciunii şi, cum în jurul fiecărui 
personaj se încheagă o povestire, 
cartea devine o succesiune de 
experienţe exemplare, de întîmplări cu 
valoare iniţiatică. Moş Calistru 
Puşcaşu, bun vînător şi priceput in- 
terpret al semnelor vremii, se stinge 
mioritic, sus pe Deleleu, vestea morţii 
sale fiind răspîndită printre vînători prin 
sunet de corn. lon Cart, pe numele său 
adevărat Johan Cart, e un neamţ adus 
pe aceste meleaguri de unul dintre 
Ghiculeşti ca să-i organizeze o 
fazanerie şi un parc de cerbi. Cu 
timpul, neamţul s-a autohtonizat, a 
trecut la ortodoxism, s-a însurat cu o 
țărancă din Plotun şi se consideră 

rnoldovean “pentru că-i place vinul de 
Cotnari”. Meşter neîntrecut în arta 
vînatului, lon Cart îl iniţiază pe autor 
în tainele cucoşului sălbatic, dar în 

isivă tîrtărul ucenic, paralizat 
de frumuseţea detaliilor, uită să 1e 
pe trăgaci. Comentînd episodul, C 
Ciopraga precizează: “Ezitînd să tragă 
în cocoş, vînătorul ezită să tragă în 
natură” (Mihail Sadoveanu, Fascinaţia 
tiparelor originare, Bucureşti, 1987, 
“corolă de minuni a lumii”, în faţa 
căreia uimirea paralizează voința.Un 
alt vînător, Chirică Ciuntu, fură un cîine 
de la nişte “comedieri”, pe care-l 
puneau să facă “blăstămăţii nemţeşti”, 
judecînd că “doar nu era.să-l/las să 
se ticăloşească pe la iarmaroace. 
Aicea-i merge mai bine. Şi-n codru 
trăim cum ne place nouă”. lie Huţanu 
stă în munţi şi e convins că “noi, 
huţanii, am fost aşezaţi în munţii 
aceştia de către Dumnezeu dintru 
începutul'lumii”. lancu lorga, răzeş din 
părţile Vasluiului, face elogiul 
primitivităţii din considerente de 
suveranitate: “Noi, în ţinutul acesta al 
Vasluiului, nu ştim ce-s drumurile 
pietruite. Şi.socot că nici copiii noştri 
n-or şti... Aşa, dac-or fi drumuri bune, 
or veni alţi duşmani împotriva noastră. 
Mai bine trăim noi astfel nestricaţi şi 
nebiîntuiţi, cu rînduielile noastre cele 
de demult”. Moş llie, om de curte la 
“conu Alecu”, mare vînător şi priceput 
povestitor, este din locurile “de unde 
vine iarna”. El a trăit minunea de a fi 
întîlnit cîndva, la vînătoare, un animal 
ciudat: “Şi numai ce văd subt un plop 
uscat, într-un părete de rîpă o dihanie 
înfricoşată. Părea cal, dar avea 
picioarele prea scurte; nu găsea a fi 
lup, căci avea înfăţişarea unui mînzoc. 
Avea un corn drept în frunte, lung 
de-un cot, cum am auzit despre 
Ducipal, harmasarul lui Alexandru- 
împărat Machedon'. 

Există, în viziunea lui 
Sadoveânu, o frumuseţe nealterată a 
vieţii libere, în natură: “Omul în acele 
meleaguri trăieşte pe socoteala lui, ca 
şi mistrețul, ca şi lupul. Şi totuşi nu 
trăieşte mai rău decît noi, cei de 


dincoace”. Oamenii bălților ştiu puţin 
despre Dumnezeu, dar cunosc 
puterea vîntului şi a valului, prin care 
se împlineşte voinţa divină, căreia i 
se supun necondiţionat. Nu înţeleg 
însă să se supună altor legi, create 
de om împotriva omului: “Oamenii din 
bălți n-au şcoli, ştiu însă că s-au 
născocit î în pai de | lume slove. şi. 


care: ei. slavă lui 
a venirea noastră 


“În recenzia sa, consacrată 
acestei cărţi, Garabet Ibrăileanu 
întrezărea în fizionomia lui Sadoveanu 
ceva din harul unui preot, capabil să 
trăiască la alte dimensiuni decit fiinţa 
comună, faptele şi gesturile oamenilor: 
“Am impresia că pe omul acesta, de 
complexiune atît de puternică, natura 
l-a făcut anume în proporţii 
excepţionale ca să aibă în el un 
puternic şi fin instrument de receptare, 
care să prindă cu delicatele lui antene 
sufleteşti tot ce cîntă în natură 
frumuseţile creaţiei” (op. cit., p. 114). 
În entuziasmul criticului de la "Viaţa 
Românească” nu putea fi nimic 
conjunctural, ci numai o perfectă 
intuire a geniului artistic sadovenian. 

GHEORGHE 
HRIMIUC-TOPORAȘ 


Destinul, de atîtea ori absurd 
în brutalitatea şi nedreptatea sa, 
face ca autorul studiului de mai jos 
să ne fi părăsit definitiv, la 14 
martie 1995, în plină maturitate 
creatoare. 

Gheorghe Hrimiuc-Toporaş 
s-a născut la 1 ianuarie 1947, la 
Darabani, unde îşi face şi studiile 
primare, şi cele liceale. 
Descoperindu-şi de timpuriu 
vocaţia reală, va urma cursurile 
Facultăţii de Filologie a Universităţii 
“Al. |. Cuza” din laşi, pe care o 
absoiveşte, în 1970, cu rezultate 
ce recomandau reținerea lui în 
învățămîntul superior sau în 
cercâtare: Însă de-abia în 1980 va 
reuşi să ocupe, prin concurs, un 
post de cercetător la Centrul de 
Lingvistică, Istorie şi Folclor, 
actualmente Institutul de Filologie 
Română “A. Philippide” din laşi. A 
lucrat aici la Dicţionarul literaturii 
române 1900—1950, redactînd 
articole consacrate unor autori 
precum ion şi Vasile Al-George, C. 
Antoniade, Tiron Albani, G. 
Antonescu, Matei Alexandrescu, 
S. Bornemisa, |. Biberi, H. Blazian, 
Ury Benador, G. Becescu-Silvan, 
Dan Botta ş.a. Comprehensiunea 
profundă a textului, acribia în 


cercetarea tuturor datelor istorico- 
literare se dezvăluie şi în studiile 
şi comentariile pe care Gheorghe 
Hrimiuc-Toporaş le-a dedicat altor 
personalităţi, studii şi comentarii 
publicate în “Anuarul!” Institutului 


ori în alte reviste — “Cronica”, 


“Dialog”, “Convorbiri literare” etc. 
— sau prezentate la diverse 
simpozioane ştiinţifice. Lucra, în 
ultimul timp, la teza sa de doctorat 
referitoare la procesul receptării 
poeziei eminesciene, teză ce se 
anunţa remarcabilă prin noutatea 
ideilor aduse; îngrijea, la Editura 
institutului European din laşi, o 
ediţie din eseurile lui. Dan Botta şi 
pregătea, în colaborare cu un 
coleg, o antologie din anchetele 
literare întreprinse în presa 
românească din prima jumătate a 
secolului nostru. Timpul, însă, n-a 
mai avut răbdare nici în cazul lui! 

Gheorghe HRIMIUC 


“PARALEL ROMANTIC”: 
MIHAI EMINESCU 

ȘI ION BARBU. 
ECOURI ALE REVOLTEI 
TITANIENE 


Preţuirea arătată de lon Barbu 
romantismului trece prin rezerve şi 
nuanţe care selectează din varietatea 
întruchipărilor sale istorico-spaţiale o 
categorie restrînsă de spirite 
privilegiate (Novalis, Coleridge, Poe — 
“singura evlavie”, între preferințele 
poetului —, Nerval, Eminescu), legate, 
între altele, prin fascinația comună 
pentru vis şi printentativa de a-l stăpini 
printr-o “tehnică precisă, voluntară”. 
Aceştia formează, “peste mode şi 
timp”, elita “nobilului romantism” cu 
punct de plecare în “valul romantic 
germanic”, care se va degradá pe 
măsură ce, precum în Franţa, “e captat 
definitiv de furioasele turbine retorice, 
vociferatoarele genii ale cenaclului 
Charles Nodier.”! Ei sînt, cu alte 
cuvinte, originari, trăgîndu-şi seva di- 
rect de la sursă. Romantismul ca dat 
structural explică această 
congeneritate spirituală. Există, scria 
lon Barbu într-un articol din 1935, “o 
poezie şi un ordin de experiență al 
cărui prestigiu e mare pentru cei 
organizaţi romantic” (s.n.). Afirmația 
preceda o mărturisire capitală pentru 
înţelegerea înaltei învestiri de care se 
bucura Poezia în ochii tînărului lon 
Barbu. Experienţa abisală, la care face 
aluzie şi care putea să-l piardă”, i se 
va, fi impus ca un omagiu datorat 
poeziei şi ca o încercare obligatorie 
pentru intrarea în rîndul celor aleşi: 
“Credeam însă pe atunci în poezie şi 
aduceam în adîncirea ei o veracitate 


‘critică 


carteziană şi o ardoare de navigator. 
Natura ei îmi apărea identică somnului 
controlat”?. Această. dereglare 
sistematică..., similară paradisurilor 
artificiale baudelaireiene, avea să fie 
depăşită, dar nu abandonată decit în 
act, prin forjarea unei strategii lucide 
pentru captârea “misterului individual” 
şi dirijarea inspiraţiei lirice. 

Întrucît a intuit calea spre 
adevărata poezie, romantismului i se 
recunoaşte valoarea de reper funda- 
mental, adevărat etalon pentru măsura 
vocației. Ilon Barbu nu va accepta 
curentele noi, dacă nu însemnau o 
“întoarcere la imaginativ şi la roman- 
tic”. Cu un ardent Salut în Novalis va 
fi întîmpinat Al. Philippide. Lucian 
Blaga, lon Vinea şi ceilalţi, puţini, 
autori care s-au învrednicit de atenţia 
exigentă a lui lon Barbu, au ucenicit 
la şcoala “marelui romantism”, prin 
care poetul înţelege maxima adecvare 
la realităţile esenţiale şi o abordare 
activă, îndrăzneţ premeditată, a 
actului creator. Ca pură direcţie a 
spiritului, romantismul este o valoare 
exemplară, iar meditaţia asupra lui 
profitabilă. Ca discurs liric particular, 
însă, el îi apărea anacronic poetului. 
Retorismul e numai unul dintre 
aspectele vetuste, care îl datează. 
Slăbiciunile esenţiale sînt eclectismul 
şi lipsa de rigoare în definirea 
“adevăratului domeniu al poeziei”. 
Chiar Edgar Poe, în a cărui “operă 

ă” lon Barbu aprecia un început 
de “rnetodologie lirică”, eşuase într-o 
soluţie “naivă şi provizorie”. Cînd se 
recunoaşte romantic ori exaltă 
întoarcerea la romantism, poetul nu 
pierde din vedere că “această revenire 
e (ca la Moreas, n.n.) întărită de toată 
forța exhaustivă a gîndirii moderne”*. 
S-ar putea spune, deci, că poetica 
barbiană traversează numai spaţiul 
experienţei romantice în drumul ei spre 
un ideal de “frumuseţe canonică”, unde 
“emoția e mai profundă şi agravată 
parcă de densitatea pe care i-o con- 


x» 


feră o formă avară”*, cum caracteriza 

el Stanţele aceluiaşi Jean Moreas. 

Modelul absolut al poetului mo- 
dern, care îşi stăpîneşte şi îşi 
explorează domeniul cu procedeele 
omului de ştiinţă, este, pentru lon 
Barbu, Arthur Rimbaud, definit ca “un 
fel de scientist, un metodician al 
delirului.” Ceea ce suprarealiştii au luat 
drept “curios procedeu ateatoriu”, 
făcîndu-şi, eronat, din Rimbaud un 
precursor, se dovedeşte “extremă 
premeditare”, încît Un anotimp în 
infern şi lluminările trebuie privite “ca 
o introducere la cunoaşterea extatică 
a lumii sensibile, un fel de trecere la 
limita investigării exacte”. 

Analogic poziţiei adoptate față 
de romantism trebuie înţeleasă 
atitudinea lui lon Barbu faţă de Mihai 
Eminescu, evocat şi invocat în 
termeni de augustă evlavie, dar mereu 
de lă distanţă. Poet incomparabil, cu 
“sunet adînc”, faţă de care T. Arghezi 
îi apare ca o impostură, Eminescu 
participă ca un egal la gloria romanticei 
de filiaţie germană: “Ochii săi 
întîrziaseră pe floarea lui Novalis, 
albastră. Întrebările cunoaşterii, 
înţelegerea muzicală a lumii, dădeau 
perspectivă nesfîrşită versurilor lui 
bătute: ca nişte punți peste primejdii. 
Ce înseamnă Eminescu pentru noi se 
măsoară numai opunîng nobilului său 
romantism formele depreciate-ale celui 
francez"*. Supremul elogiu pe care lon 
Barbu i-l aduce lui Al. Philippide sună 
emblematic: “Redevenirăm contem- 
poranii lui Eminescu”. Instituind 
similaritatea, ignoră oare poetul 
coordonata istorică? Modul în care îşi 
reprezintă evoluţia literară, în opoziţie 
cu sincronismul lovinescian, pare să 
justifice supoziţia: “Imnul spiritual e 
scris, fără colaborare, dar coeficient, 
de poeţi din ţări şi decenii diferite”. 
Numind însă “omogenitate incongru- 
entă” ceea ce artrebui-să fie luat de 
ideală contemporaneitate supra- 
istorică, poetul avertizează asupra 


unei necesare disocieri: nu perenitatea 
valorilor individuale (incongruente) 
explică “omogenitatea”, ci ideea de 
poezie, Cîntul etern intonat şi ridicat 
spre un cer extatic, niciodată epuizat. 
În dialog cu Felix Aderca, lon Barbu 
vedea în propria-i poezie “o încercare 
mereu reluată, dea mă ridica la modul 
intelectual al Lirei. Faptul poetic iniţial: 
cununa înflorită şi Lira. La această 
puritate aeriană, în care poeţii englezi 
se aşază, pare-se, toţi, urmînd un 
singur instinct, al Cîntului, vream să 
invit poezia noastră. În certitudinea 
liberă a lirismului omogen, instruind de 
lucrurile esenţiale, delectînd cu viziuni 
paradisiace: într-un astfel de lirism, 
nimic din concurenţa darwiniană a 
formelor individuale. Glasul ar continua 
glasul, cum un adevăr pe celălalt, 
instalînd un moment pe secol 
L'hymne des coeurs spirituels"”. 
Dintr-o asemenea perspectivă, 
noţiunile de tradiţie şi continuitate 
capătă un înţeles aparte. A fi 
contemporanul lui Eminescu nu 
înseamnă întoarcere la modelul 
| oeziei sale, ci a repeta, ca într-un 
“ tual sacru şi, prin aceasta, a regăsi 
- a asuma “faptul poetic iniţial”: un 
'el anumit de situare în raport cu 
serinţele Cîntului. Legitimă devine, 
astfel, orice poezie acordată la 
tonalitatea Cîntului etern, indiferent de 
modalitatea intonării, variabilă în timp. 
În fenonemul “apariţiei unice a 
lui Eminescu”, lon Barbu a recunoscut 
un posibil model emulativ, dar modul 
propriu de aproximare a poeziei 
rămîne, principial, divergent celui 
eminescian: “Da, e dat rîului să 
susure. Nu e nici o ruşine. De ce să 
te strîimbi atunci? Ştiu versuri 
nemuritoare întemeiate pe adîncirea 
dialectului apei sau vîntului. Întreg 
Eminescu e aici". Or, ermetismul 
barbian refuză obstinat limbajul 
armoniilor naturii, vizînd, în 
perspectiva unei transcendenţe 

bănuite, o energică desprindere din 
contingent, prin dèrealizarea limbajului 
poetic. Chiar neechivoc, cum pare, 
elogiul nu e sumisiv şi din pasajul 
următor vorbeşte mai răspicat orgoliul 
diferenţei decît regretul neîmplinirii: 
“Toate preferinţele mele merg către 
exprimarea clară şi melodioașă, către 
construcţia solidă a clasicilor. Un duh 
rău s-a amestecat şi a voit, 
dimpotrivă, să mă realizez într-un fel 
de îngîmfare şi sugrumare, de precar 
tunel fără ieşiri” °. 

A vorbi despre romantismul şi, 
prin analogie, despre eminescianismul 
poeziei barbiene devine, date fiind cele 
constatate pînă acum, o operaţie 
delicată şi riscantă. Lăsînd deoparte 
declaraţiile de principiu şi'de situare 
ale poetului însuşi, opera propriu-zisă 
nu face mai uşoară o asemenea 
tentativă. Încercările de pînă acum 
(Marin Mincu, Elena Tacciu ş.a.) "°, au 
identificat, cu precădere în faza 
debutului, teme şi motive romantice 
prezente în structura de adîncime a 
poeziei lui lon Barbu, asemănătoare 
unui prim impuls formativ. Uneori, 
acestea îşi prelungesc ecoul pînă la 
suprafaţa discursului, dar sînt 
valorificate în contexte simbolice care 
le metamorfozează complet. Tendinţe 
generală este depăşirea ireductibilelo: 
antinomii romantice printr-o intensă 
aspirație către unitate. Un. exemplu 
pertinent îl reprezintă dualitatea 
masculin — feminin, sublimată la lon 


Barbu în făptura-abstractă a soarelui: 


hermafrodit, principiu generator 
autosuficient, imagine a increatului 
cosmic". 

Aspiraţia spre unitate presupune 
însă conştiinţa rupturii, a opoziţiilor 
apolinic—dionisiac, masculin— 
feminin, teluric—spiritual, uman— 
divin), ihdicînd în acelaşi timp o 
posibilitate de conciliere a lor. În aceste 
condiţii, modelul romantic, în cazul de 
faţă cel eminescian, poate servi, în 
punctul de plecare, la interpretarea 


poeziei barbiene, ca o aplicare par- 
ticulară a principiului trecerii de la 
cunoscut la necunoscut. O sumară 
lectură în paralel a poeziei Grup de 
lon Barbu şi a poemului eminescian 
Demonism oferă date interesante 
privitoare la dialectica preluării şi a 
depăşirii modelului romantic de către 
cel. dintîi. Grup datează din faza 
ermetică a poeziei lui lon Barbu, cînd 
lirismul său atinge conciziunea 
epigramatică, ceea ce dovedeşte că 
dialogul cu romantismul şi cu 
eminescianismul nu se limitează doar 
la perioada debutului. 

Scrisă în “forma canonică” de 
două strofe, Grup evidenţiază 
frapante similitudini, mai ales la nivelul 
reţelei simbolice, cu amplul poem 
Demonism, adevărată fabulă 
mitologică: 


E temniţa în ars, nedemn pămînt, 
De ziuă, finul razelor înşală; 

Dar :-petele noastre, dacă sînt, 
Ovaluri stau, de var, ca o greşală. 


Atitea clăile de fire stîngi! 

Găsi-vor gest închis, să le rezume, 

Să nege, dreaptă, linia ce frîngi: 

Ochi în virgin triunghi tăiat spre lume °? 


Demonism. 
(fragmente) 

O raclă mare-i lumea. Stele-s cuie 
Bătute-n ea şi soarele-i fereastra 
La temniţa vieţii. Prin el trece 
Lumina frîntă numai dintr-o lume, 
Unde în loc de aere un aur 
Topit şi transparent, mirositor 
Şi cald. (...) 


Nu credeţi cum că luna-i lună. Este 
Fereastra cărei ziua-i zicem soare. 
Cînd îngeri cîntă de asupra raclei 
În lumea cerurilor-ele albesc 

Şi nu mai pătrund raze aurite 

Prin vechi oblon — ci raze de argint 
Şi pe pămînt ajung ţăndări duioase 


Din cîntecul frumos — dar numai 
țăndări... 

ici în sicriu, sub cel capac albastru 
Şi țintuit şi ferecat cu stele, 

Noi viermuim în mase în cadavrul 
Cel negru de vechime şi uscat 

Al vechiului pămînt care ne naşte. (....). 
Este un ce măreț în firea noastră, 
Dar acel ceva nu din noi răsare. 

O moştenim de la titanul mort, 

De la pămînt în care ne nutrim. 

În moartea lui e ceva sfint şi mare, 

E o gîndire-adîncă şi-ndrăzneaţă 
Pentru ce el fu condamnat la moarte. 
Viaţa noastră e o ironie, 

Minciuna-i rădăcina ei. (...) 

Spre a-l batjocori pînă şi-n moarte 
Ne-am născut noi, după ordin divin, 
Făcuţi ca să-şi petreacă Dumnezeul 
Bătriîn cu comica-ne neputinţă, . 

Să. ridă-n tunet de deşertăciunea 
Viermilor cruzi ce s-asamăn cu el, 
Să poată zice-n cruntă ironie: 
Pămînt rebel, iată copiii tăi! ° 


Poezia Grup permite, pînă la un 
punct, o lectură în cheia postumei 
-Demonism, nu alta decît aceea oferită 
de tema titaniană. “Redusă la liniile 
cele mai generale, scria D. Popovici, 
tema titanică (...) presupune existența 
a două plar''ri cu mişcări 
contradictorii: (...). 1 plan superior, pe 
care stă înscrisă o lege opresivă şi 
arbitrară (şi) (...) un plan inferior, pe 
care se manifestă voinţa de eliberare 
şi năzuinţa către ‘progres. Revolta 
poate fi victorioasă în anumite cazuri, 
dar cele mai adeseori ea este 
înfrîntă””. 

Prezenţa acestei scheme în 
structurarea celor două poeme nu e 
greu de identificat: opoziţiile cer— 
pămînt, demiurg—creatură sînt 
figurate în simboluri aproape identice, 
cu un plus de ambiguitate la lon Barbu. 
“Temniţa vieţii”, pămîntul (lumea 
creată), “raclă” la Eminescu, are la lon 
Barbu semnificaţia mai restrînsă de 
corp, partea de humă a fiinţei umane. 
“Fînul razelor” aduce în plus faţă de 
conotaţia “amăgitor”, “părelnic” — 


omoloagă eminescienei “lumina frîntă” 
(fragmentată, debilitată) şi pe aceea 
de moliciune, care extinde o însușire 
fizică asupra domeniului moral-volitiv. 
În ambele poente, deci, omul participă 
la o realitate precară, derivată şi 
sărăcită de atributele plenitudinii 
paradisiace. Trecînd peste alte 
amănunte preţioase (ca dubla 
determinare negativă a substantivului 
“pămînt” la ambii autori: “ars, nedemn” 
— “cadavrul / Cel negru de vechime 
şi uscat”), reţine atenţia convergenţa 
concluziilor la care conduce opoziţia 
divin—uman. Formulată explicit de 
Eminescu: “Viaţa noastră e o ironie”; 
la lon Barbu ea este implicită 
portretului grotesc al fiinţei umane, 
concentrat metonimic în imaginea 
capului-oval, “sferă ratată”, în 
decodarea lui Şerban Foarţă. În sfîrșit, 
în cele două poeme, creatura este 
opera unui Demiurg rău, cu porniri 
cinic-demonice la Eminescu, mai 
curînd impasibil (“triunghi virgin” poate 
figura şi ochiul divin închis, de care 
se lovesc fără speranţă apelurile celui 
abandonat), la lon Barbu. 

Din atîtea potriviri şi suprapuneri 
ar fi greşit să deducem că poezia Grup 
ar fi un fel de variantă condensată pînă 
la epură a poemului eminescian, deşi 
autorul Jocului secund ar fi putut 
să-l cunoască". Mai sigur e că ambele 
poeme sintetizează independent, în- 
tr-o simbolistică de universa’ 
circulație, datele unui scenariu : iti 
al dramei cosmice a omului. Hrănite 
din problematica eternă a marii poezii, 
uzînd, într-o măsură, de simboluri 
identice, informate însă de ideologii. 
estetice diferite, cele două creaţii se 
află într-un raport special, accentuînd 
mai mult diferenţierea decît 
asemănarea. 

Nu ne vom opri asupra 
deosebirilor izbitoare, cum ar fi 
disproporţia de întindere, bogăţia şi 
pregnanţa figuraţiei mitologice, 

proiectarea pe fundaluri ample a 
dramei în poemul eminescian, 
comparativ cu reducționismul imaginii 
barbiene, din care. “efectele orgiei 
'romantice sau ale orchestrei 
simboliste sînt exilate” (sintagma e 
folosită de lon Barbu în legătură cu 
Jean Moreas). Vom urmări doar modul 
cum: sînt valorificate opoziţiile 
specifice temei titanice la cei doi poeţi. 
Este punctul crucial în care poemele 
se despart definitiv. 

În Demonism, Eminescu scrie 
epilogul dramei umane, consumate 
într-un timp mitic, dramă solidară celei 
atitanului natură, trăgînd, logic, toate 
consecințele ce decurg din revolta 
eşuată a acestuia; lumea este 
guvernată de rău, iar omul, cu destinul 
lui de vierme, iremediabil pierdut. 
Dualitatea umană originară, precum şi 
antinomia  divin—uman, sînt 
ireductibile, ceea ce dă o perspectivă 
indefinită conflictului. Singura salvare, 
reintegrarea în natura matern- 
ocrotitoare (dulcea stingere 
eminesciană, aducătoare de pace), 
este împiedicată de voința de a trăi, 
deviată în voința de putere, 
inaccesibilă, voință sădită în om de 
“marele egoist”, căci “Făcuţi sîntem 
ca să-şi petreacă Dumnezeul / Cu 
comica-ne neputinţă”. Din 


absolutizarea acestui impas ontologic. 


va ţîşni inumana dorinţă de 
autonimicire din Rugăciunea unui 
dac, chintesenţa mizantropiei 
eminesciene. Destinul arbitrar şi ab- 
surd al omului este radicalizat de 
Eminescu prin echivalarea divinului 
(“scînteia ce-o numim divină”), cu ceea 
ce este rău în constituţia sufletului 
uman: egoismul, tiufia, “dorinţa de 
mărire şi putere”, iar a părţii bune cu 
natura, titanul mort, al cărui glas 
rămîne neînțeles. În felul acesta, 
drama omului se extinde la nivel cos- 
„mic, de unde şi patetismul ei particu- 
lar. Mintea, sufletul, “scînteia divină” 
sînt, deci, la Eminescu daruri viclene, 


împiedicînd întoarcerea la “fire şi 
dreptate”. 

La fe! de tensionat, deşi în forme 
mai discrete, se raportează la propriul 
destin omul barbian. Dar lon Barbu 
pare să se refere în Grup la o etapă 
pretitaniană, aurorală, a creaţiei. El 
scrie un prolog al unei revolte posibile, 
sugerate de întrebarea suspendată din 
cea de-a doua strofă. Gestul titanian 
e prefigurat în imaginea dreptei 
rezumative, ca “junghiul lui Cain” mînat 
de ură (conotaţie preluată din articolul 
Poezia leneşă), care ar putea să 
nege, într-un avînt energic, bariera liniei 
frînte, închipuind ochiul divin, înaintea 
căruia îngenunchează căutările 
nevolnice ale omului prizonier al 
propriei obedienţe. 

Deşi ipotetic, “gestul închis” se 
întrevede penetrant, viril, atras în chip 
firesc de necunoscutul neexplorat (“vir- 
gin triunghi”), ipostaziat, obişnuit, ca 
o interdicție  intimidantă. E 
semnificativă tensiunea apărută între 
orizontalitatea statică a primei strofe, 
dusă la limită în imaginea “capetelor” 
care “stau”, bizare şi superflue, încît 
însăşi existenţa lor pare incertă (“dacă 
sînt”), şi dinamismul pe verticală din 
cea de a doua. Mişcarea rezultă din 
punerea în relaţie antagonică a celor 
două planuri statice, al umanului şi al 


‘divinității indicînd totodată traiectoria 


actului eliberator. 

Natura “gestului închis” e 
descifrabilă prin raportarea la ceea 
ce este chemat să rezume: “clăile 
de fire stîngi”, care, ca şi “fînul 
razelor“ din prima strofă, trimit la 
ideea insuficienţei cunoaşterii 
senzoriale, bazate pe mecanica re- 
flexă a instinctelor. Exclusivismul ei 
induce “greşala” prezenţei capului 
(simplu artificiu ornant) în economia 
corpului uman. 

Admiţind o anumită constanţă 
semantică a termenilor recurenţi în 
opera unui autor, “stîngi”, presupus a. 
fi fost împrumutat terminologiei 

matematice, este, prin încărcătura 
ironică, mai apropiat de înţelesul pe 
care i-l dă poetul atunci cînd califică 
titlul Cuvinte potrivite (Poetica 
domnului Arghezi), ca “un veritabil 
act stîng şi freudian”, trădînd, ca orice 
“acte manqué”, “un anumit umor”. 
Ratarea ia, aici, sensul propriu de 
eşec, explicabil în absenţa intelectului 
călăuzitor. “Firele stîngi” ar figura, deci, 
antenele cunoaşterii senzorial- 
afective, improprii şi, plecate fiind 
dinspre partea .inimii, coruptibile, 
victime predestinate ale înşelătoarei 
aparenţe. Ca şi “melcul nătîng” (După 
melci), care cedează invocaţiei 
magice şi iese imprudent (“cu cornul 
stîng”, adaptare a sintagmei populare 
“a păşi cu stîngul”), în lume, ele sînt 
vulnerabile şi incapabile să-şi atingă 
ţinta. “Stîng” implică, prin urmare, şi 
semnificaţiile de “nătîng”, stîngaci, 
neadecvat şi lipsit de vigoare”. 
Termenul agrest, “clăile”, subliniază 
ambiguu (între milă şi admiraţie), 
imaginea unui “seceriş“ de infructuoasă 
jertfă. i 

“Dreapta”, ca o poziţie simetrică, 
nu este numai un fezumat 
(concentrare), ci şi un îndreptar, 
impunînd haoticului o ordine, iar 
actelor, o direcţie convergentă. 
Afectivitatea, senzorialul nu sînt 
excluse pur şi simpiu, ci doar 
subordonate şi fortificate de intelect. 
Se profilează astfel o tentativă de 
reconciliere dintre “logica inimii” şi 
“logica minţii” care, ta Eminescu, 
rămîn disociate şi opuse. “Sîntem buni 
pînă sîntem copii” spune Eminescu în 
Demonism,  inocenţa fiind 
consubstanţială iluziei ce nu percepe 
ruptura. Matur şi raţiocinant (o rațiune 
rea, eroare premeditat strecurată de 
un demiurg gelos în mecanismul 
gîndirii), omul pierde legătura cu 
limbajul naturii şi se înstrăinează “de 
fire şi dreptate”. Dimpotrivă, mesajul 
din Grup invită la depăşirea fazei in- 
fantile, a identificării cu iluzoriul. 


Omul barbian nu stă, precum cel 
eminescian din Demonism, sub 
semnul unui destin imuabil. Şi în el 
“este ceva măreț”, : ignorat, 
deocamdată. “Scînteia divină”, opusă 
şi aici naturii primare, nu mai este însă 
ca la Eminescu, izvorul nefericirii, ci 
însăşi posibilitatea. împlinirii umane. 
Conştientizarea precarităţii şi 
imperfecţiunii sale > naturale 
echivalează cu trezirea dintr-o 
profundă amnezie. Paradisul, uzurpat 
la Eminescu de un demiurg tiranic, se 
profilează la lon Barbu ca un paradis 
uitat, ispitind recuperarea. Principial 
liber, omul are de luptat mai întîi cu 
propriile limite, pentru a-şi depăşi 
alienarea. Numai în posesia “gestului 
închis” al cunoaşterii el poate tenta 
negarea opreliştilor exterioare. : 

Un posibil “gest închis”, capabil 
să forţeze revelaţia, pare să fie, pentru 
lon Barbu, poezia. Concepţia sa despre 
finalitatea actului poetic integrează 
ideea libertăţii creatoare de sine a 
omului. Poezia configurează şi 
propune o realitate în care hazardul 
creaţiei primare nu-şi mai află locul. 
Cu condiţia, însă, ca ea să parvină la 
precizia ştiinţei, a geometriei, în speţă, 
construind -axiomatic o realitate 
scutită de arbitrar. Ca “har inalienabil” 
şi “parte din Soarele consolator”, ea 
poate nega jocul prim, aleatoriu al 
lumii, într-un “joc secund” mai pur, mai 
riguros, dar nu mai puţin unjoc. Dacă 
nu aduce “cunoaşterea mîntuitoare”, 
Calea Regală a poeziei ifămîne, totuşi, 
o modalitate de salvare din lumea 
aparenţelor şi de iniţiere într-o realitate 
transcendentă, în care sufletul 
recunoaşte patria sa originară, prece- 
dentă creaţiei. Structuri şi simboluri ale 
mitului gnostic sînt, de altfel, 
omniprezente în poezia lui lon Barbu 
ca şi în prozele sale critice de aspect 
oracular. 

Într-un articol din 1934, Mircea 
Eliade făcea o importantă distincţie: 
“De-a lungul istoriei se desprind două 
tendinţe principale ale spiritului 


111 


Co ajlueute 


omenesc: soteria şi simpatia. Adică 
încercarea de salvare, de mîntuire, de 
ieşire din lume şi încercarea de a găsi 
suport în lume, de a iubi lumea, de a 
căuta armonia cu toată existenţa şi, 
mai ales, de a o socoti însăşi temelia 
vieţii'2!. Proprie lui lon Barbu este calea 
soteriei. “Negarea spiritualistă a lumii”. 
o constată încă Tudor Vianu. Poezia 
sa nu propune, desigur, o nouă gnoză. 
Eatrasează doar diagrama căutărilor 
unui spirit fascinat de misterul 
întrebărilor fundamentale. Infra- 
structura etico-filozofică a poeziei lui 
lon Barbu se înscrie într-o veche 
tradiţie, periodic ocultată, dar revenind 
în noi sinteze, cea mai glorioasă fiind 
romantismul, în a cărui ereditate se 
situează, într-un mod foarte personal, 
şi autorul Jocului secund. 


NOTE: 


1 Poetica domnului Arghezi // lon 
Barbu, Versuri şi proză, ediţie îngrijită, 
prefaţă şi tabel cronologic de Dinu Pillat, 
Bucureşti, Minerva, 1970, p. 198. 

2 Gherda Barbilian, ion Barbu. 
Amintiri, cu un cuvînt înainte de Ov. S. 
Crohmălniceanu, Bucureşti, Cartea 
Românească, 1979, p. 149. 

3. lon Barbu, Efemeriae 3. 
Prometeu dezrobit, “Facla”, XV, nr. 352, 
3 august 1935. 

4 -Jean Moreas (Jean 
Papadiamantopulos) // lon Barbu, vol. 
cit. p. 258. 

5 şi € Ibidem, p. 260. 

7 Rimbaud // lon Barbu, vol. cit., p. 
242. 

3 Vezi nota 1. 

9 “Evoluţia poeziei lirice” după E. 
Lovinescu // lon Barbu, vol. cit., p. 211. 

w F, Aderca: De vorbă cu lon 
Barbu // lon Barbu, vol. cit., p. 177—178. 

1 Fragment dintr-o scrisoare // 


lon Barbu, vol. cit., p. 187. 

12 Ibidem, p. 188—189. 

83 Marin Mincu, Eminescianism 
(“Cînd va veni declinul”), Critice II, 
Bucureşti, Cartea Românească, 1971, p. 
60—64; Elena Tacciu, Romantismul 
românesc, vol. Il, Bucureşti, Minerva, p. 
58—59; 180. 

14 Marian Papahagi, lon Barbu şi 
mitopoetica integrării în unitate, 
“Steaua”, XXIII, 11 şi 12, 1972, p. 2—27 


şi 28—31. 
15 lon Barbu, vol. cit., p. 21. 
16€ Mihai Eminescu, Poezii, 


Bucureşti, Editura pentru Literatură, p. 
94—97. 

17 D, Popovici, Poezia lui Mihai 
Eminescu, prefață de loana Petrescu, 
Bucureşti, Editura Tineretului, p. 299. 

18 Demonism, datátă de D. 
Murăraşu între 1871 şi 1872, apare, 
pentru prima dată, în volumul Mihai 
Eminescu, Poezii postume. Ediție nouă, 
Bucureşti, Minerva, 1905, cf. Bibliografia 
Mihai Eminescu (1866—1970). Vol. | — 
Opera, p. 35. 

1 Mircea Eliade, Istoria 
credințelor şi ideilor religioase, Vol. Il, 
Bucureşti, Editura Ştiinţifică şi 
Enciclopedică, cap. XXIX. 

2 Pentru semnificaţiile opoziţiei 
stinga—dreapta în gîndirea populară, 
vezi Ernest Bernea, Cadre ale gîndirii 
populare româneşti, Bucureşti, Cartea 
Românească, 1985, p. 60—64. 

21 Mircea Eliade, Căile spiritului // 
“Azi”, III, nr. 4 (octombrie), 1934, p. 1183— 
1185. 

1. De ce scrieţi? 

2. Înainte sau după ce critica şi cititorul au zis ce au avuta zice despre 
creaţia dvs., ce credeţi dvs. înşivă despre cele realizate? 


3. Sintem în plin proces de integrare în cultura întregii românimi. 
Cum vedeţi literatura noastră în contextul literar românesc? Dar creaţia 


dvs.? 


4. Ce aveţi a le dori profesorilor de limba şi literatura română din 


şcolile de toate gradele? 


1. lată o întrebare care vine 
prea tîrziu. Să mi-o fi pus cineva la 
timp... 

2. Pe vremuri, cînd încă se 
mai practica cititul, mi s-a întîmplat 
uneori să fiu încurajat, mai ales de 
cititori provenind din mediul 
intelectual. Critica însă (cu excepţia 
lui Cimpoi şi a regretatului Coroban) 
s-a limitat să-mi repovestească cele 
scrise, uneori chiar cam pe lîngă 
fabulă, ca să nu mai zic de subtext, 
de unde azi înţeleg că n-am rea- 
lizat mare brînză. Aşa că într-un 
viitor prea apropiat nu voi contribui 
cu nimic la agravarea crizei de hîrtie. 


3. Dintre cei ce-au mîzgălit 
hîrtia socialistă în Basarabia aleg 
maximum zece-doisprezece fericiţi 
în drept şi în măsură a se integra în 
literele româneşti. Unii (nu 
întotdeauna cei aleşi!) au şi fă- 
cut-o, alţii, mai puţin împingăreţi, 


'aşteaptă voia Timpului. Dar masa, 


grosul “literaturii noastre”, nu poate 
intra în contextul literar românesc 
decît ca element poluant (material 
de care, între noi fie vorba, nu duc 
lipsă nici fraţii de dincolo...). 

Am aflat cu nedumerire mai 
zilele trecute că tuturor membrilor 
Uniunii Scriitorilor din Moldova li 

s-a propus să depună cereri de 
intrare în Uniunea Scriitorilor din 
România. Tuturor! Nici mai mult, 
nici mai puțin. Cu hurta! Fără nici 
un discernămiînt, fără, cel puţin, ali 
se citi în prealabil cărţile (dacă le 
au!) la Uniunea în care sînt poftiţi. 
Mulţi, foarte mulţi au dat curs 
invitaţiei şi mai ales cei care, de 
obicei, apucă primii prăjina... Nu pot, 
maliţios, să nu rînjesc, cînd mă 
gîndesc la mutrele lungi ce-au să le 
facă scriitorii şi editorii din Ţară cînd 
vor lua în mînă “operele” propuse de 
unii “colegi” basarabeni. Dar nu pot 
să nu mă simt şi profund ruşinat în 
faţa imaginii ce şi-o poate face 
lumea despre noi. 

Închisă pînă nu demult între 
zidul Prutului, pe de o parte, şi sîrma 
ghimpată a chiriliţei, pe de alta, 
literatura noastră, aproape de uz in- 
tern, putea fi cel puţin suspectată 
că ar conţine şi lucrări de valoare, 
pe cînd acum, în uriaşul ghiveci de 
grafomanie ce va năvăli spre noua 
piaţă, s-ar putea uşor pierde şi ceea 
ce avem într-adevăr meritoriu. 

Ştim prea bine cum s-a intrat 
pînă nu demult în Uniunea noastră: 
fie la un telefon sus-pus, fie pentru 
înmulţirea numărului de membre 
superioare ce, s-ar fi ridicat în 
sprijinul cutărui sau cutărui baron 
literar, şi rar, rar de tot pentru cele 
scrise... Să se fi dus pe apa 
Sîmbetei lecţia?... 

Şi totuşi văd o geană de opti- 
mism deschisă spre viitor. Mă refer, 
fireşte, la generaţia celor din optzeci 
şi la revista lor “Contrafort”. O 
publicaţie de ţinută — haisă nu ne 
grăbim a-i zice încă europeană, dar 
foarte pe-aproape, — făcută de nişte 
tineri necomplexaţi de vreun trecut 
pionieresc sau comsompolist, un pic 
iconoclaşti, un pic talentaţi, un pic 
teribili — „veniţi în literatură nu atît 
la chemarea unei cauze, cît în 
virtutea propriei chemări. 


Voi fi exagerînd niţel, Doamne! 
— dar cum altfel să scapi de obsesia 
timidei şi docilei noastre intrări în ale 
literelor, a: celor bătrîni, obligaţi a 
înfiera dintru începuturi idei 
necunoscute şi a întreţine întru 
veşnică nevestejire blajinul zîmbet 
al genialului Lenin (Stalin, Hruşciov 
etc...). În acest sens pot spune că 
nu-i înţeleg pe unii dintre colegii mei 
(de vîrstă) porniţi oarecum împotriva 
mişcării “optzeciştilor”. Răsturnarea 
idolilor e un proces dureros, fireşte, 
dar ce alteva ar propune ei ca să nu 
redevenim turmă docilă?... 

Cît priveşte “creaţia” mea în 
contextul literar românesc... M-am 
căutat cu insistenţă şi multă 
bunăvoință în duzina de care 
vorbeam la început. Nu m-am 
descoperit. Cu toată părerea de 
rău... 

4. Dacă la literatură îl avem la 
îndemînă pe un Călinescu, la limba 
română să nu ne jenăm a ne 
considera elevi. Mulţi dintre noi chiar 
corigenţi. 

lon CIOCANU 
Chişinău 


TENTAȚIA 
EXEMPLARITAŢII 


(ÎNSEMNĂRI! PE MARGINEA PROZEI 
LUI AURELIU BUSUIOC) 


Aureliu Busuioc a fost şi rămîne — în 
multe privințe — un exemplu. Rar scriitor, la 
noi, care să fi excelat mereu printr-un 
vocabular şi printr-un limbaj atit de îngrijite şi 
de... româneşti. Rar confrate de breaslă care 
să fi mînuit cu atita dezinvoltură ironia, 
umorul, sarcasmul. Replica imediată, altfel 
zis spontană, firească, cu atit mai 
impresionantă, comentariul umoristic succint 
şi hăzos, provenit din învăluirea banalităţilor 
în haine alese, în expresii neaşteptat de 
bogate în seve de gindire profundă, care 
desfiinţează banalităţile în cauză prin 
punerea lor măiestrită în faţa unor aprecieri 
înalte şi serioase, concluzia etică ce 
trădează lipsa de vigoare sau chiar de sens 
a afirmației care altfel putea trece drept 
adevăr şi alte instrumente de lucru ale 
“veselului” Aureliu Busuioc ne sînt cunoscute 
bine din viaţă, din participările sale vii, 
sclipitoare, tonifiante la dialoguri şi discuţii 
orale, dar şi din operele scriitorului. “L-am 
întilnit, recunosc, într-un restaurant" este fraza 
de debut a romanului Singur în faţa 
dragostei (1966). Încercaţi s-o citiţi fără 
specificarea “recunosc” şi o să vă convingeti 
cît pierde propoziţia inaugurală a romanului 
sau — ceea ce e acelaşi lucru — cît poate 
spune un singur cuvînt, folosit cu... cap. Îl 
citim, îl savurăm şi simțim, vedem ca aievea 
zimbetul abia afişat al unui vizitator frecvent 
al instituţiilor care’ odinioară erau 
confundate, în mentalitatea majorităţii 
oamenilor sovietici, cu ceva prea puţin spus 
blamabil. Frumuseţea ori, mai curînd, 
suculenţa frazei creşte pe seama 
autopersiflării ce-o conţine, de vreme ce nu 
numai protagonistul romanului, dar şi autorul 
operei este prezentat drept... restaurantier. 

Şi deoarece ne-am pomenit în plin 
text al romanului Singur în faţa dragostei, 


este absolut necesar să remarcăm curăţenia 
cnstalină a limbii şi caracterui de-a dreptul 
agreabil şi, totodată, incitant al stilului cărţii. 
Viitorul (pe atunci) personaj al romanului îi 
spune scriitorului că cunoaşte şi,în acelaşi 
timp, îşi încearcă puterea de a judeca despre 
literatură: “... citesc puţină, cum să-i zic... 
beletristică. Mă enervează uneori prea multa 
ei asemănare cu viaţa, iar alteori mă scoate 
din sărite siropul pa care-l serveşte drept 
viață...” : 

Scriitorul n-a ratat ocazia de a duela 
verbal (“Dar, fie-mi permisă remarca, cum 
poţi ajunge la asemenea concluzii cînd nu 
citeşti?”), şi atunci fostul profesor la o şcoală 
sătească nise dezvăluie şi ca vorbitor plăcut, 
şi ca gînditor adînc: “În primul rînd am spus 
că citesc puţin, n-am spus că nu citesc deloc; 
iar în al doilea rînd, nu e suficient oare să știi 
doar o parte, ca să-ţi poţi imagina întregul? 
Mi se pare că aveţi şi o figură de stil, care 
uzează de acest procedeu... Litota, nu?... "şi 
chiar dacă figura” avută în vedere nu este 
litota, ci sinecdoca, Radu Negrescu ne ciştigă 
simpatia, pentru ca în continuarea romanului 
să-şi dezvăluie calităţi sufleteşti şi intelectuale 
prin care se dovedeşte un personaj original, 
viu, cu reali sorţi de a stîmi reacţia spirituală 
a celor mai diferte categorii de cititori. 

Am pornit de la citeva constatări 
privind utilizarea măiestrită, de către Aureliu 
Busuioc, a cuvîntului şi am ajuns, în chip 


absolut firesc, la felul de a fi ai protagonistului 


romanului, în cadrul căruia felul de a se 
exprima al personajelor joacă un rol 
deosebit. Radu Negrescu în dialoguri, 
Viorica Vrabie în jurnalul său, chiar unele 
personaje periferice, ca Otilia ('te rog să-mi 
spui Otilia Octavianovna!”, “bărbații sînt nişte 
ticăloşi, nu merită să le dai ceea ce ai mai 
scump, îi ştiu eu!'), — ni se întipăresc în 
memorie înainte de toate graţie vocabularului 
şi limbajului lor. Uneori, ca în cazul lui Spinu, 
o singură remarcă trădează linearitatea, 
superficialitatea, caracterul obositor, de nu 
chiar insuportabil, al vorbirii şi —mai larg — 
al felului de a fi al personajului: Încă în anii 
60 scriitorul lua în zeflemea modalitatea de 
adresare adoptată la noi după modelul 
rusesc, absolut străină limbii latine şi —evi- 


dent — limbii române. La replica Vioricăi 


Vrabie că “Viorica Mircevna” sună ciudat 
Spinu constată “cu multă profunzime”: "— 
Ciudat, neciudat, n-ai ce-i face! Că nu mata 
l-ai botezat pe tata!” Dacă pentru atare 


'banalităţi ar fi nevoie de profunzime a 


gîndirii, remarca autoricească şi-ar pierde 
caracterul persiflant. Dar cît de mult cîştigă 
textul cînd Spînu debitează alte banalităţi 

groaznice, fără să aibă conştiinţa că este un 
flecar iremediabil: “ — Popa l-a botezat pe 
tata matale!” 


Întregul roman Singur în faţa 
dragostei se lasă înţeles uşor ca o parodie 
(Vasile Coroban zicea chiar “faceţie”) la o 
seamă de "opere" în care şcoala, pedagogii, 
elevii, procesul de instruire şi educaţie — 
totul era prezentat superficial, unilateral sau 
chiar greşit, deformat. Profesorul şi 
demnitatea sa, nevoia lui de personalitate, 
necesitatea unui climat psihologico-social 
propice desfăşurării normale a activităţii şcolii 
se dovedesc obiective permanente ale 
romanului şi — curios lucru! —trecerea 
timpului,  primenirile din domeniul 
învăţămîntului, schimbarea mentalităţii 
oamenilor nu-l fac mai puţin actual. 
Personajele vii, prezentate cu o dezinvoltură 
specifică stilului oral cu care ne-a deprins 
scriitorul, inteligenţa sclipitoare a replicilor şi 
remarcilor autoriceşti şi alte calităţi alese 
asigură viaţa continuă a romanului. 

În linii mari acelaşi este cazul cărţii 
Unchiul din Paris (1973). Fictiune sau nu în 
realitate, unchiul e cu siguranţă o ficţiune 
artistică (în carte), prin mijlocirea căreia 
Aureliu Busuioc a reuşit să spună 6 seamă 
de adevăruri în problema idealurilor 
revoluţionare de cîndva, în aceea a 
generaţiilor, în alte chestiuni care în unitatea 
lor dialectică formează viaţa. Portretul fizic 
şi mai cu seamă cel moral se dovedesc aici 
mai necesare, mai frecvente şi mai eficiente. 
Richi (diminutiv de la Andrei?) şi Aura, apoi 
unchiul însuşi (Alecu, Alexandru), Ghiţă 
Oprea, Ciutac V. Teodor, lon Roman sînt 
personaje memorabile, care nu numai pun 
în lumină (şi în valoare) sentimentele, 
gîndurile şi atitudinile unchiului Alexandru 
Stanca, dar şi se manifestă ca nişte efigii ale 
oamenilor locului şi timpului la care se re- 
feră scriitorul. Foştii revoluționari, între timp 
degradaţi iremediabil, trăiesc din creşterea 
şi vînzarea porcinelor sau — ca lon Roman 
— îşi rid de elanul revoluţionar înviat de 
Alexandru Stanca. Însuşi Stanca, venit de la 
Paris, de pe Cîmpiile Elizee şi de la Sena, se 
arată încîntat de fermele de porci şi de alte 
asemenea realizări, considerate odinioară 
—la noi, de noi — epocale, şi poate n-am 
înţelege nimic, dacă n-ar fi Richi — tînărul 
agerla minte, tăios la vorbă, inimos la rostirea 
adevărului demitizat, curăţit de coaja, în care 
se găsea învelit în epoca totalitaristă, 
supraideologizată şi, în fine, nimicitoare. de 
adevăr şi de personalitate omenească 
învestită cu capacitatea de a-l cunoaşte, 
aprecia şi rosti. : 


Jumătate din succesul omanului 
Unchiul din Paris este asigurat de Richi. 
Adică de ce n-am zice: de autor, care pare 
să se fi travestit în acest narator deosebit de 
volubil, inventiv, subtil şi — am mai remarcat 
— agreabil? ha 

Cel de-al treilea roman al scriitorului 
— Local ploi de scurtă durată (1985) — se 
află vădit sub nivelul precedentelor (şi sub 
nivelul capacităţilor creatoare ale autorului), 
după cum am încercat să demonstrăm în 
studiul Despre folosul reeditărilor sau 
înapoi la artă din cartea noastră Dreptul la 
critică (1990). Notăm şi aici că intenţia lui 
Aureliu Busuioc de a crea o imagine 
concretă, vie, generalizatoare a unui ziarist 
tînăr şi perspicace, precum se anunţă Emil 
Aprodu, nu este numaisalutară, dar şi demnă 
de toată încurajarea. Atit că faptele ziaristului 
sînt absolut cotidiene, pălind iremediabil în 
faţa unor schiţe şi foiletoane de odinioară, în 
care erau scoase la iveală adevăruri dintre 
cele maigroaznice, fiind puşi la stilpul infamiei 
demnitari înalţi, altădată incniticabili. Calitățile 
alese ale protagonistului romanului sînt 
periclitate considerabil de carauerul 
totalmente obişnuit al “descoperirilor” lui. 

Totuşi, ar fi injust să considerăm 
romanul Local ploi de scurtă durată un 
eşec. Autorul nu şi-a fructificat pe deplin harul 
natural, graţie căruia operele analizate an- 
terior se disting prin calităţi deosebite. În stare 
normală personajul se autodezvăluie, 
încearcă să se aprindă sufleteşte şi să se ia 
la harţă cu împrejurările vitrege. Cînd însă 
personajele cu care vine el în contact nu se 
remarcă prin trăiri profunde şi prin gînduri 
originale, avem a constata că posibilitatea 
nu s-atransformat în chip firesc într-o realitate 
literară. Exemplaritatea scriitorului şi a 
scrisului său se dovedeşte ca şi cum 
eclipsată. Şi atunci? 

Preţuim înainte de toate limba şi stilul 
romanului Local ploi de scurtă durată mai 
exact — exprimarea subtilă, ironico- 
umoristică a autorului. A aceluia care s-a 
dovedit un prozator demn de cea mai înaltă 
apreciere şi în nuvela mai veche Pianista şi 
strungarul, şi în una de mai încoace, 
Madona bălții (“Basarabia”, 1994, nr. 4—5). 
Prozele scurte ale lui Aureliu Busuioc certifică 
un talent nuvelistic remarcabil, prin urmare ` 
— exemplar şi acesta pentru atitea condeie 
care practică anumite forme literare fără să 
posede calităţile presupuse anume şi mai 
cu seamă formele care le tentează. 

FLORENTIN 
SMARANDACHE 


Matematician şi poet, lider al mişcării 
paradoxiste în literatură, director cultural 
al Asociaţiei Românilor din Arizona 
(S.U.A.), Florentin Smarandache este un 
spirit în permanentă căutare de sine şi 
de esențe. Vitregia destinului l-a 
determinat să ajungă de la Bălceşti, 
Vâlcea, unde s-a născut în. a. 1954 la 
Phoenix, Arizona, locul refugiului său din 
a. 1988. 

Creaţia lui F. Smarandache cuprinde 
opere literare, care pe timpurile 
comunismului militant erau condamnate, 
avînd un pronunţat caracter nonconform- 
ist: poeme, eseuri, pagini de jurnal, piese 
de teatru incomode pentru protipendada 
ceauşistă, lucrări matematice şi studii 
efectuate la confluenţa literaturii cu 
matematica. Nefiind agreat de slujitorii 
sistemului, operele autorului sînt în bună 
parte risipite prin periodicele timpului. Au 
apărut, totuşi, mai multe volume în limbile 
română, franceză şi engleză. 

Conceptul paradoxismului se 
vădeşte din lucrările poetice Legi de 
compoziţie internă (Samizdat, 1982), Le 
sens de nonsens (1983—1984, Maroc), 
Antichambres Anti-Poesies/, 
Bizarreries (1989, Franţa), Nonpoems 
(1990, Phoenix, Chicago), Antology of 
the Paradoxist literary Movement 
(1993, Los Angeles) ş. a. Programul 
mişcării este: 

— libertatea versului eliberat de 
tirania dogmelor clasice; 

— antiliteratură; 

— stilul non-stilului; 

— poeme fără versuri; 

— poeme fără poeme; 

— versul paralingvistic: grafuri, 
desene, cifre, ciorne etc.; 

— poeme “albe” (fila albă), poeme 
“negre” (fila neagră); 

— non-cuvinte; 

— inteligibilul noninteligibilul (sau 
viceversa) etc. 

E de menţionat trilogia teatrală 
Metaistarie (1993, Bucureşti), care, con- 
form aprecierii istoricului literar lon 
Rotaru, “riscă să fie unul dintre cele mai 
acerbe pamflete — spectacol grotesc la 
culme, rod al unei imaginaţii cu totul ieşite 


din comun — la adresa totalitarismului 
de orice fel, nu doar comunist”. 

Nu putem trece cu vederea nici 
operele matematice ale lui F. 
Smarandache. 

Dar imaginea creației sale ar fi 
incompletă fără invocarea volumelor 
America — paradisul diavolului. Jurnal 
de emigrant (1992, Craiova) şi Fugit... 
Jurnal de lagăr, or “tocmai "jurnalul" este 
apa vie în care înoată “geniul” 
smarandachian" (lon Rotaru). Poemul, 
Arizona (pe care ţinem să-l reproducem 
aici) nu este altceva decit o expresie 
poetică a frămîntărilor poetului în refugiu: 


Eliberat de searbădul trecut, 
Încărcat de un viitor nebulos, 
acest exil continuă — - --- 
Of, Americă, ţară a tuturor 
contradicţiilor, 
mamă a patrizilor, transfugilor şi 
“neadaptaţilor, 
emigraţi totdeauna în ei înşişi, 
ce contează pentru tine 
o viaţă în plus, o viaţă în minus, 
şi acest destin al unui refugiat? 
Nimic decît un grăunte de nisip 
Pe fundul oceanului. 


Pentru a familiariza cititorul nostru 
cu creaţia lui F. Smarandache publicăm 
poemele în spaţiu matematic Lingvistică 
matematică şi Paradoxurile vieţii 
noastre!, cîteva poezii din manuscrisul 
Lung e drumul prin străini (şi nu mai 
pot privi inapoi). Versuri americane şi o 
selecţie din poemele într-un vers 
(Sinapsele) autorului. 

POEME ÎN SPAŢII 
MATEMATICE 


LINGVISTICĂ 
MATEMATICĂ 


lui Solomon Marcus 


Definiţie: un şir de cuvinte este 
convergent,dacă el se află într-o 
vecinătate a inimii. 

Versurile ermstice sunt ecuaţii 
literare. 


+ 


Teoremă: Oricare ar fi X, nu există 
Y, astfel încît tot ce ştie X să ştie Y. 
Şi reciproc. 

Demonstrația: fiind destul de 
complicată şi ocupînd spaţiu întins, 
nu o vom da, lăsînd-o pe seama 
cititorului. 


xx 


Consecinţă: Nu se poate trage 
nici o concluzie! 


+ 


Propoziţii matematice: 
Regula de trei compusă este 
simplă. 
x 
În interiorul unui poligon / 
dai din colț în colț. 


+ 


S-a trasat o dreaptă cam strimbă. 


* 


Dintre aceste două lățimi, care are 
lungimea mai mare? 


x 
Există probleme... fără probleme: 
cele care au enunţul de o pagină, şi 
rezolvarea în două rînduri! 


1 Ceva — matematician italian. 


x 


Eu am publicat ceva despre Ceva’. 


* 


Algoritmicianul A. A. Harkov este 
fiul probabilistului A. A. Harkov. 


+ 


Formulele lui Cardan sunt ale lui 
Ferro şi Tartaglia. 
Etc. 


xx 


Legea lu Smarandache:?: Daţi-mi 
un punct în spaţiu şi voi scrie înapoia 
lui propoziţia. 


Motto final: 

— 0, MATEMATICĂ TU, 
EXPRESIE A ESENŢIALULUI DIN 
NATURĂ! 


PARADOXURILE 
VIEŢII NOASTRE! 


Fie “Q” un atribut şi “non-Q” 
negația sa. Atunci: 

PARADOXUL 1: 

TOTUL E “@”, CHIAR ŞI “NON- 


Exemple: 

E11: Totul e posibil, chiar şi: 
imposibilul. 

E12: Toţi sunt prezenţi, chiar şi 
absenții. 


E13: Totul e finit, chiar şi infinitul. 


PARADOXUL 2: 
TOTUL E “'NON-Q”, CHIAR ŞI 


Exemple: 

„E21: Totul e imposibil, 
ce-i posibil. 

E22: Toţi sunt absenţi, chiar şi cei 
prezenţi. 

E23: Totu-i infinit, chiar şi finitul. 


chiar şi 


2 Florentin Smarandache este autor al culegerii de articole matematice 
“Generalisations et generalites” (Ed. Nouvelle Fes, Maroc, 1984) în care este cuprinsă 
şi lucrarea “Une generalisation du theoreme de Ceva” (p. 15—17). 

PARADOXUL 3: 

NIMIC NU E “@”, NICI CHIAR 'Q”. 

Exemple: 

E31: Nimic nu-i perfect, nici chiar 
perfectul. 

E32: Nimic nu-i absolut, nici chiar 
absolutul. 

E33: Nimic nu-i finit, nici chiar 
finitul. 


De observat că sunt echivalente 
cele trei 

clase de paradoxuri. Mai general: 

PARADOX": 

TOTUL (verb? “@”, CHIAR ŞI 
“NON-@”. 

Desigur, înlocuind fverb}-ul şi 
atributul “@”, se obfin unele paradoxuri 
bizare, dar şi destule frumoase. lată, 
de pildă, acest calambur ce aminteşte 
de Einstein: ` 

Totul este relativ, chiar şi teoria 
relativității 

Sau: 

a) Cel mai scurt drum între două 
puncte este drumul nedrept! 

b) Inexpliċabilul este, totuşi, 
explicabil. prin acest cuvînt: 
“inexplicabil!” 


Poeme din manuscrisul 
LUNG E DRUMUL PRIN 
STRAINI 

(ŞI nu mai pot přivi 'napol). 
Versuri americane 


MAREA ARMATĂ 


lată o MARE, o invicibilă Armată 

Legată cu bani şicuură . 

Cu marea şi mărunta minciună 

Cu frica nebună 

Milioane de tragice destine 

laolalta 

lată, o Mare, o invincibilă 

Armată. 


PASCAL: 

Dacă mă judec în absolut, sufăr. 
Dacă mă judec prin comparaţie, 
sunt mulţumit. 


OGLINDA 


După ce am călcat pătratul 
pe toate laturile sale 

Şi cercul de jur împrejur 
stînd chiar şi-n centru 

ca primul astronaut pe lună 
De-atunci singurul lucru 
pe care-l mai pot face 

din cînd în cînd 

cu plăcere 

este să stau cu faţa 

către un prieten 

cînd el cere 

să se uite la mine 

ca-ntr-o oglindă 


DA ŞI NU 


Da şi nu şi nu şi da 

Da da. DA NU. DA. 

Răspund întrebărilortale 

şi DA cînd rostesc 

înseamnă aprobare 

Şi NU cînd rostesc înseamnă 
aprobare 

Fiindcă eu atîta mai pot 

să-mi aprob propriile sentimente 

Şi să bat ca un clopot 

marcînd, aşteptînd 

zilele şi noile evenimente 

Şi totul e ca şi cînd 

eu, publicul, aş aplauda . 

pe mine, actorul, 

la scenă deschisă 

chiar pe muchia tăioasă 

a replicii esenţiale 


* Aceste paradoxuri sunt numite "Clasa de Paradoxuri Semantice Smarandache” 
[vezi <Buletin of Pure and Aplied Sciences> (Bombay, India), 1995; <Abracadabra> 
(S.U.A.), 1994; <Tempus> (Bucureşti, România), 1994] 

SINAPSE 
poeme într-un vers 
BASARABIA 
Dreptatea trasă pe roată, libertății 
coroană de foc, 
ÎN MUNȚI 
Sună din tălăngi odele limbii 
române 
LIMBAJ 


Zilnictrecem printunele de cuvinte 


CARTEA CU POEME 
Pasărea de hîrtie mă izbeşte peste 


ochi 
PRIMĂVARĂ | 
Poeme albe pe-o creangă, vals al 
renaşterii 
AUTOPORTRET 
Oglinda feţei mi-e zgiîriată de 
anxietate 
BLESTEM 
Mîinile îmi sunt prinse cu cătuşe 
de eşecuri 
PATIENȚĂ 
Plin de aşteptare în făina albă a 
singurătăţii 
CONCILIATIO 
Potecă ciudată în peştera sufletului 
i meu 
APOCALIPSA 
Cer plin de flăcări mov şi păsări 
moarte 
KARMA | 
Îmi cos cu speranţe cămaşa soartei 
ruptă 
IZVOR 


Păsări albe ies din mine 


PE-NSERAT 
Suflu aprig în suflet să nu se stingă 


SUBLIMARE 
tzvorul în care mă scald este de fum 
VEDENIE 
Păsările sunt, oare, orbite de 
lumină? 
BAL 
Dansul florilor sărutate de fluturi 
AMĂGIRE 
Oamenii se îmbracă în culorile vii 
ale fericirii 


SINGURĂTATE 
Se-aşează pe clape şi-ncepe să 


plingă 
ÎNĂLȚARE |l 
Păsările în cer dezbrăcîndu-se de 
umbră 
PLOAIE 


Şi curge-al toamnei cositortopit 


DIMINEAȚA | 
Albinele învie în mirare galbenă 


TU 
Nepăsătoare te scalzi în apa oglinzii 


ENTROPIE 
Precum un elefant inert, se duce 
fluviul să moară 


APOTEOZĂ | 
Fluturii se-aşează în caişi 
înflorindu-i 

lon ŞPAC 
Chișinău 


SCRIITORI 

ȘI PUBLICIȘTI 
DE LA “ȘCOALA 
BASARABEANĂ” 


“Scoala Basarabeană” întregeşte 
un ciclu de acţiuni întreprinse de 
Asociaţia învăţătorilor din jud. Lăpuşna. 
Printre acestea au fost înfiinţarea Casei 
de ajutor reciproc, crearea fondului 
pentru ridicarea unui cămin în Chişinău, 
înzestrarea sanatoriului în staţiunea 
balneară “Şabolat”, judeţul Cetatea 
Albă, şi, în sfîrşit, apariţia în aprilie 1933 
a anunţatei anterior ediţii cu subtitlul: 
“Revistă de cultură pedagogică şi de 
apărarea intereselor învăţătorilor”. 
Revista era îngrijită de un comitet 
redacţional compus din oameni cu bună 
pregătire profesională: N. Dragomir, |. 
Cioabă, Sabin Popescu-Lupu, |. N. Chicu 
şi Spiru Vutcaru. loan Cioabă, preşedinte 
al asociaţiei şi redactor al revistei, în 
Primul cuvînt formulează programul de 
activitate al publicației: 

“Prin această revistă, ne vom 
strădui — pe cît ne va sta în putință — 
să atingem toate chestiunile de interes 
şcolar şi profesional mai arzătoare la 
ordinea zilei, vom lupta pe toate căile 
cinstite ca politica să nu-şi vîre coada şi 
în Asociaţia corpului didactic, fiindcă 
i-am văzut roadele şi cam ştim unde ne 
va duce. 

Vom păstra cele mai bune legături 
de prietenie cu colegii din celelalte judeţe 
ale Basarabiei, cît şi cu fraţii din restul ţării. 

Ne vom asocia şi solidariza cu ei, 
ori de cîte ori interesele şcoalei şi ale 
slujitorilor ei vor fi puse în primejdie şi 
nu ne vom da înapoi de la nici o jertfă 
pentru atingerea acestui măreț scop” 
(1933, nr. 1, p. 2). 

© Obiectivul:studiului nostru este de 
a vărsa lumină asupra unor nume de 
ziarişti, publicişti, scriitori, care s-au 
pronunţat în paginile revistei “Şcoala 
Basarabeană”, nume puţin cunoscute 
de cititorul de azi. 


MIHAIL CURICHERU. 
învățător de frunte 
și scriitor 

(1910, Negrești — 
1943, Siberia). 


Din februarie 1936, cînd îi apăruse 
Grădina şcolară (p. 21—23), şi pînă 
în iulie—august 1939 a publicat şase 
articole şi o recenzie la romanul lui Sabin 
Velican Pămînt viu (1939, nr. 7—8, p. 
37—42). Alte materiale, în ordinea 
apariţiei, sînt următoarele: Învățătorul 
jertfă (1936, nr. 4, p. 24—25), Recom- 
pense şi pedepse? (1937, nr. 5—6, p. 
24—25), Străjeria: Credinţă şi muncă 
pentru ţară şi Rege (1937, nr. 7—8, p. 
29—31), Chemarea femeii în educaţie 
(1938, nr. 3, p. 66), Civilizație şi codru 
(1938, nr. 5—6, p. 60—62), — toate, 
direct sau indirect, abordînd probleme 
legate de învăţămînt, şcoală, educaţie. 
De la bun început, de la Grădina 
şcolară, autorul se prezintă nu numai 
ca un bun învăţător, un bun şi 
cunoscător specialist, ci şi ca un 
organizator iscusit al învăţămîntului, ca 
un adevărat cercetător al procesului 
educativ din şcoala basarabeană. 
Vorbind despre grădina şcolară, el pe 
drept cuvînt constată că ea “este 
chemată să folosească ca mijloc pentru 
predarea ştiinţelor naturale, geometriei, 
aritmeticii, desenului etc. şi prin ajutorul 
ei să se facă educaţia sentimentului, 
voinţei şi să desvolte spiritul de 
observaţie, făcînd posibilă cunoaşterea 
intuitivă a naturii în mijlocul naturii” (p. 
21). Argumentînd tezele lansate, el 
apelează la exemple din practica 
pedagogică a Austriei, Elveţiei, 
Germaniei, Angliei, Americii etc. Şi face 
acest lucru nu pentru a-şi demonstra 
erudiţia, ci pentru a accentua starea 
grea din învățămîntul românesc. 

În următorul articol, intiţulat 
semnificativ Învățătorul jertfă, se 
spune răspicat, cu mare durere în suflet, 
că şcoala românească a rămas cu mult 
în urmă, “face prea multă demagogie 
fără a aduce îmbunătăţiri cerute de 
nevoile vremii, că învățătorul trăieşte 
în deplină sărăcie şi flagrantă ignorare. 

Dar trebuie să se ştie că noi cerem 
drepturile, nu le cerşim”. Şi în 
continuare: “[...] adevărul va trebui să 
învingă odată şi-odată; fapt este că 
întîrzierea aceasta este în paguba 
învăţămîntului nostru, cu toată datoria 
ce încearcă să şi-o facă învățătorul” (p. 
25), căci “gradul de civilizaţie al 
poporului se cunoaşte după scara pe 
care se află şcoala ca mijloc de cultură, 
educaţie şi menţinerea ideei naţionale...” 
(p. 24). 

Peste un an de zile Mihail 
Curicheru, uimit de încălcările grosolane 
ale drepturilor învăţătorilor, revine la 
problema abordată (Recompense şi 
pedepse?). Copleşit de nedreptăţile 
“din zilele noastre”, care ating proporţii 
de descurajare şi de jignire sufletească 
de neînchipuit, autorul exclamă: “Obidit 
suflet de învăţător! Mai trebuie oare să- 
ţi mai faci datoria conştiincios?” (p. 24). 

Diverse aspecte de educaţie a 
gensraţiei în creştere sînt luate în 
discuţie şi-n celelalte articole ale 
publicistului. Astfel în Străjeria se 
impune necesitatea organizării 
tineretului în tabere şi fel de fel de 
organizaţii în vederea educaţiei 
naţional-patriotice. Într-un alt material — 
Chemarea femeii în educaţie — se 
pune problema educaţiei, care “încearcă 
să creeze sufletul”. În lumina acestei 
teze autorul constată că mama este 
acea fiinţă care pune piatra de temelie 
şi după cum o va pune, aşa va dăinui 
edificiul. În continuare publicistul revine 
la problemele abordate, intenţionînd în 
special să “scoată în relief importanţa 
sufletului în evoluţia omului şi a 
societăţii” (Civilizație şi codru, 1938, 
nr. 5—6, p. 61). 

De remarcat că publicistica lui M. 
Curicheru merită toată atenția 
învăţătorimii contemporane nu numai ca 
document pentru istoria învăţămîntului 
din Basarabia interbelică.. Ea rămîne 
actuală atît prin problematica abordată, 
care abundă în afinități .cu realitatea 
noastră, cît şi prin măiestria expunerii 
materialului, prin simţirea acută a 
destinului copilului, învățătorului şi şcolii 
în general. Păcat că aceste scrieri 
rămîn deocamdată împrăştiate în 


paginile presei periodice de pe timpuri. 
Excepţie face doar articolul Grădina 
şcolară care,.datorită străduinţelor 
criticului şi istoricului literar Vasile Badiu, 
a. revăzut lumina tiparului în 
săptămînalul “Făclia” (1991, 10 iulie, p. 
14), fiind însoţit de o notă bibliografică. 

Ne-am oprit detaliat la publicistica 
autorului pentru că acest aspect este 
mai puţin cunoscut cititorului nostru. 
Interesele de creaţie ale lui Mihail 
Curicheru nu s-au limitat în acei ani doar 
la domeniul publicisticii pedagogice. El 
insistent stăruia asupra unei opere 
literare de proporţii. Şi iată că nr. 1 din 
1938 al revistei “Şcoala Basarabeană” 
lansează un anunţ adresat împătimiţilor 
de frumos. Îl reproducem integral: 
“Colegul nostru Mih. Curicheru, învăţător 
din jud. Lăpuşna, scoate de sub tipar 
luna aceasta un roman intitulat În Deal 
la Cruce. 

Ne facem o datorie a aduce 
această veste îmbucurătoare colegilor 
din oraş şi judeţ îndemnîndu-i totodată 
a-l procura, ţinînd seamă că fac cu 
aceasta un gest colegial de încurajare 
pentru autor” (p. 63). 

Aşa dar, se anunţă apariţia 
apropiată a unui roman şi invitaţia de. 
a-| procura. Se simte satisfacția celora 
ce l-au cunoscut pe scriitor pentru 
rezultatul muncii lui istovitoare. Şi toate 
acestea ar putea fi considerate ca o 
simplă informaţie. Însă timpul ce s-a 
scurs şi peripeţiile prin care i-a fost dat 
să treacă autorului şi scrierilor lui trans- 
formă acest laconic anunț într-un argu- 
ment în favoarea existenţei romanului. 
Tragismul situaţiei constă în faptul că 
în iunie 1941 publicistul şi prozatorul 
M. Curicheru a fost arestat şi trimis în 
Siberia, unde a şi murit (1943). A 
dispărut şi romanul cu pricina. Şi, 
probabil, s-a lucrat insistent şi eficace 
în vederea stîrpirii trudei scriitorului, 
căci şi pînă în prezent nu a fost găsit 
nici un exemplar. Gurile rele admit că 
romanul sau nu a apărut sau nici nu a 
existat. Faptele, însă, confirmă 
contrariul. Aceeaşi revistă peste cîteva 
luni după anunţarea romanului publică 
o altă informaţie, cu titlul O mulţumire, 
care limpezeşte lucrurile. O reproducem 


Limba PMondnă 


122 


şi pe aceasta integral: “Colegul Mih. 
Curicheru, autorul romanului În Deai la 
Cruce, mulţumeşte tuturor care au 
înţeles că înainte de a-şi satisface o 
curiozitate să contribuie la sacrificiile 
materiale suferite de d-sa, cumpărind 
volumul apărut. 

Totodată, înştiinţăm că ediţia sa 
e pe sfîrşite; succesul acesta 
răsfrîngîndu-se şi asupra colegilor” 
(1938, nr. 4, p.88). 

informaţia dată vorbeşte despre 
apariţia romanului şi vînzarea acestuia. 
Publicaţiile ulterioare vin să ne 
comunice unele impresii în urma lecturii 
lui. Din recenzia semnată de P. Pleşca 
(1938, nr. 3, p. 70—71) aflăm că: 
“Autorul se inspiră din mediul rural, din 
viaţa de la ţară. intenţionează să 
zugravească: mentalitatea ţăranului 
nostru în ce priveşte însurătoarea, unde 
zestrea materială primează, iar în al 
doilea rînd, puterea credinţei ca 
!egămîntuli frăţiei de cruce prin jurămînt 
— un vechi obiceiu — nerespectat, are 
ca urmare mustrarea de cuget...”. Şi 
mai jos: “Era şi. natural. Limba 
întrebuințată e ceea din popor: simplă 
şi uşoară, pe înţelesul tuturor. Ar urma 
deci şi stilul să fie uşor, cu exprimări 
limpezi, cu sonoritate rustică. Ce e 
drept, găsim fragmente de viaţă, de 
natură, unde stilul e atît de sprinten şi 
plastic, atît de familiar, încît zugrăvirea 
apare atît de reală. Aici o întîmplare de 
familie, dincolo o scenă din viaţa 
tineretului, unde  prospeţimea 
patriarhalului se simte intactă şi 
sugestivă; Pagini scrise cu artă, aşi 
putea zice, cu măiestrie” (p. 71). 

Recenzentul nu ocoleşte şi 
neajunsurile lucrării. El afirmă, că In 
Deal la Cruce este o nuvelă şi nu un 
roman, că autorul se grăbeşte cu 
deznodămintul etc. Dar în cazul de faţă 
ne interesează mai mult faptul ca atare, 
că romanul a existat, că romanul a fost 
citit şi s-a bucurat de mai multe ecouri. 
(A fost semnalat şi de prestigioasa 
revistă “Viaţa Basarabiei” (1936, nr. 6— 
7, p. 122) în recenzia cunoscutului co- 
respondent de la “Şcoala 
Basarabeană” Mihail Spiridonică). 

Mih. Curicheru a colaborat şi la 


revista “Viaţa Basarabiei”, în care a 
publicat două lucrări: schiţa Mama 
trăieşte (1939, nr. 6, p. 15—21) şi o 
proză de proporţii Petale de mac (1939, 
nr. 7—8, p. 23—56). Peste zeci de ani 
aceste opere au revăzut ilumina tiparului 
în almanahul btbliofililor din Moldova 
“Patrimoniu” (1988, nr. 2, p. 251—286), 
fiind îngrijite şi prefaţate de fiica 
autorului, scriitoarea Elena Curecheru- 
Vatamanu. 

“Viaţa Basarabiei” ne mai 
furnizează informaţia: “Mihail Curicheru, 
autorul romanului În Deal la Cruce în 
care tratează un subiect de interes 
psihologic social: frăţia de cruce, a 
prezentat pentru editare Comitetului 
Societăţii Scriitorilor din Basarabia un 
roman de largă respiraţie epică Fundul 
negru” (1940, nr. 1, p. 79). Din păcate, 
şi acest roman, în manuscris, n-a ajuns 
pînă la noi, pierzîndu-şi urmele în 
negura vremii. 

Mihail Curicheru este un om cu 
un tragic destin de scriitor, de învăţător 
şi de cetăţean. Dacă s-ar fi aranjat 
lucrurile altfel, această personalitate de 
un real talent ar fi lăsat pentru 
posteritate un şir întreg de valoroase 
opere literare. 


P.S. Aici intenţionat nu s-a. 
prezentat biografia detaliată a 
scriitorului. Despre e! în ultimii ani s-a 
scris în mai multe rînduri. Pe lîngă 
articolul lui V. Badiu şi prefața Elenei 
Curecheru-Vatamanu, amintite mai sus, 
e de menţionat şi materialul lui 
Alexandru Donos, Un talent nimicit în 
floarea vîrstei (Pagini privind 
destinul tragic al scriitorului M. 
Curicheru): “Literatura şi arta” (1992, 
30 iulie), care este scris în baza 
materialelor de arhivă şi întregeşte 
esenţial chipul publicistului, învățătorului 
şi scriitorului din Negreşti. 

Ponsemnăni 


Nicolae CORLĂTEANU 
Chișinău 


DIN ISTORIA 
UNIVERSITĂŢILOR 
EUROPENE 


La 2 noiembrie 1995 
Universitatea de Stat 

din Republica Moldova 

i-a conferit academicianului 
Nicolae Corlăteanu titlul 

de doctor honoris causa. 


Cu această ocazie Domnia Sa 
a rostit un discurs de recepţie, pe 
care-l publicăm în continuare. 


În dorinţa de a ne încadra în 
spiritualitatea occidentală actuală, con- 
sider că e deosebi de util a cunoaşte 
istoria acelor instituţii de cultură şi instruire 
care au condus Europa şi apoi întregul 
glob pămîntesc pe calea progresului— a 
ştiinţei şi tehnicii, a învăţămîntului şi culturii 
mondiale moderne. 

În consecinţă voi expune în 
continuare unele date din istoria 
instituţiilor universitare europene. 

“Termenul universitate trebuie pus 
în legătură etimologică cu lat. 
universitas, universitatis “totalitate”, 
“generalitate”, din universalis 
“universitate”, “universalism” cu sensul 
“caracter”, însuşire a tot ce este uni- 
versal, care aparţine universului, se 
extinde asupra lumii întregi, ceea ce 
este. comun tuturor, pentru toate 
fiinţele şi lucrurile. În latina clasică 
apăreau sintagme ca: universitas 
generis humani “totalitatea neamului 
omenesc”, in universitate rerum “în tot 
universul”, universitas bonorum 


“totalitatea bunurilor”. 

În noile condiţii: social- 
economice, în secolul al Vi-lea e.n., 
în partea a doua (numită Digeste) a 
Codului Justinian (“Corpus iuris 


civilis”) universitas capătă de acum şi 


sensul “comunitate, asociaţie”. În evul 
mediu cuvîntului universitas i se 
atribuie valoarea terminologică, el 
denumind o anumită asociaţie — 
şcoală superioară, cea mai înaltă în 
grad, în ale cărei secţiuni — numite 
corporaţii, bresle, apoi colegii, facultăţi, 
şcoli, institute — se învățau toate 


ştiinţele, universalitatea ştiinţelor. 
‘Clădirea în care- se afla această şcoală 


superioară, precum şi corpul profesoral 
şi studenţesc purtau acelaşi nume 
(Michel Mourre, Dictionnaire 
d'histoire universelle, Paris, 1968, 
T. 2, p. 2222—2224). 

În perioada feudală universitatea 
era, cu predilecție, o instituție 
ecleziastică, ce funcționa de obicei pe 
lîngă mănăstiri, catedrale, studiile 
efectuîndu-se în limba latină. 
Universitățile beneficiau de privilegii 
regale şi papale. De altfel, 
universităţile în timpul feudalismului 
erau, de fapt, nişte asociaţii, corporaţii, 
ca şi multe alte corporaţii (cum era 
cea a meseriaşilor ş.a.), care abordau 
în genere probleme de natură eco- 


nomică. Universitățile se limitau iniţial 


la cunoştinţele necesare pentru 

activitatea ecleziastică şi dreptui 

canonic. Existau şi şcoli de învăţămînt 

profan, laic. În secolele XI—XIII era. 
celebră şcoala de medicină de la 

Salerno (Italia). d 

Cea mai veche universitate 

europeană (datînd aproximativ din anul 
1088) se consideră a fi cea de la Bo- 

logna (Nordul Italiei, provincia Emilia- 

Romagna), care în 1130 pentru prima 

dată a conferit titlul de doctor în drept 
(v. Sovetskij enţiklopediceskij 

slovar’, Moskva, 1989, p. 407). În 

universităţile din Bologna, Padua ş.a. 

(secolele XIII—XVI) era răspîndită 

intens filozofia lui Aristotel în 
interpretarea medicului şi filozofului 
arab Averroes (Ibn Roschd, 1126— 
1198), doctrina căruia înclina spre 
materialism şi panteism. 

În 1158 împăratul german al 
sfintului imperiu roman, Friedrich | 
Barbarossa, i-a acordat Universităţii 
din Bologna privilegii imperiale, iar în 
1352 (cu aprobarea papei Inocenţiu al 
V-lea) la Bologna s-a deschis o 
facultate de teologie. Pînă în zilele 
noastre Bologna e considerată impor- 
tant centru universitar. În anul 1985 
Universitatea din Bologna număra 60 
de mii de studenţi din totalul de 437 
mii 'de locuitori ai oraşului, adică 
13,7%. E de menţionat că 
universităţile italiene, în general, se 
evidenţiază prin numărul mare de 
studenţi. Astfel, cea de la Napoli 
(întemeiată în 1224) avea în 1985 — 
100 de mii, iar cea de la Roma (fondată 
în 1303) 180 de mii de studenţi în 
acelaşi an, 1985. 

„În evul mediu universităţile s-au 
‘dezvoltat mai ales în legătură cu 
dezbaterea în contradictoriu a 
diverselor teorii filozofice (a lui 
Aristotel, cea a arabilor, a diferitelor 
erezii religioase, naşterea unor noi 
ordine monahale etc.). 

În această privinţă se evidenția 
de acum de prin secolul al XII-lea 
Universitatea din Paris, înfiinţată în 
anul 1150 pe timpul regelui Ludovic al 


VIi-lea, cel Tînăr (Louis, le Jeune). Aici. 


activau în mod energic ucenicii 
teologului şi filozofului scolastic Pierre 
Abelard (1079—1142), care participa 
la aşa-zisa “ceartă a universaliilor” prin 
teoria sa conceptualistă, elaborînd 
dialectica scolastică. Nominaliştii (în 
frunte cu francezul Roscelin — sec. 
XI) susțineau “universalia sunt nomen’, 
adică termenii care exprimă ideile 
generale (genurile, speciile) şi care 
sînt nişte numiri, necorespunzînd unei 
realități concrete, fiind doar nomen. 
.Realiştii (în frunte cu englezul Duns 


Scot), dimpotrivă, considerau că ideile 
generale, genul şi specia, de exemplu, 
sau cele abstracte (adevărul, binele, 
frumuseţea etc.) corespund unei 
realităţi concrete şi sînt reale. În 
lucrarea sa Sic et non Pierre Abelard 
s-a situat între aceste teorii scolastice 
opuse, căutînd o conciliere a lor, 
considerînd că ideile de gen şi specie 
ar avea o realitate, calificîndu-le drept 
nişte concepţiuni ale spiritului — deci 
Sic et non (Da şi nu). 

Între adepţii lui P. Abélard se 
remarcau atunci maeştrii Hugues et 
Richard de Saint Victor şi mai ales 
Pierre Lombard (1100—1160), lucrarea 
căruia Sentimentiarum libri quator 
(1145—1150) a fost pusă la baza 
învăţămîntului scolastic medieval, 
fiind aprobată de Congresul de la 
Latran (1215). Un veritabil centru de 
studii teologice cu studenţi veniţi din 
întreaga Europă era în acele vremuri 
Universitatea pariziană. Primul statut 
al acestei universităţi a fost stabilit de 
Robert de Courgon în 1215, dîn- 
du-i-se drept exclusiv de a acorda 
titlurile de: bachelier és lettres, en sci- 
ences; licenciè; docteur és lettres/en 
droit. Universităţii pariziene i s-a 
recunoscut autonomia în 1231 prin bula 
“Parens scientiarum” a papei Grigore 
al IX-lea. Universitatea avea 4 
facultăţi: teologie (de cel mai înalt 
prestigiu), drept canonic, medicină şi 
arte liberale. Cele şapte arte liberale 
erau repaitizate în două cicluri: a) 
trivium (tres via “trei căi”): gramatica, 
retorica, dialectica şi b) quadrivium 
(partea superioară a ştiinţelor 
medievale): aritmetica, muzica, 
geometria, astronomia. Cea mai 
prestigioasă era considerată facultatea 
de arte liberale, ai cărei studenţi erau 
repartizaţi în 4 “naţiuni”: 1) francezii 
(inclusiv spanioli, italieni, greci); 2) 
picarzii (toţi cei veniţi din Nord-Estul 
Europei); 3) normanzii; 4) englezii 
(scoțieni, irlandezi, germani). Cele 4 
“naţiuni” şi 3 facultăţi superioare 

Cousemaãti 


(teologie, drept, medicină) formau 7 
companii ale Universității. Fiecare 
naţiune alegea un procuror (decan) al 
facultăţii, care le apăra interesele, fiind 
(din 1245), subordonați rectorului şi 
formînd împreună tribunalul. Capelanul 
(confesorul, duhovnicul) regelui 
francez Ludovic al IX-lea (Saint Louis), 
anume Robert de Sorbon, a înfiinţat 
în 1253/1257 un colegiu cu pensiune 
(internat) pentru studenţii săraci care 
studiau teologia, aflat pînă în 1554 în 
Cartierul Latin din Paris. Clădirile 
acestui colegiu, împreună cu capela, 
au fost date în stăpînirea Universităţii 


din Paris, care, începînd cu secolul al. 


XVII-lea, a primit a doua numire — 
Sorbona. Susţinută de regii francezi 
şi papalitate, Universitatea din Paris, 
devenind un veritabil centru de studii 
teologice din întreaga Europă, era 
considerată nu atît franceză, cît 
creştină şi ecleziastică, reprezentantă 
a bisericii universale. În 1256 ordinul 
dominicanilor şi franciscanilor, cu 
sprijinul Sfîntului Scaun, au căpătat 
dreptul de a preda la Universitatea din 
Paris. Între timp, însă, tendinţele spre 
Jaicizare începuseră a se afirma tot 
mai insistent şi la Universitatea 
pariziană, mai ales prin averroismul 
latin, răspîndit de Siger de Brabant, 
adept al liberalismului medieval. În 
acelaşi timp se manifestă o răcire 
vădită faţă de papalitate. În secolul al 
XVI-lea regele Francisc I-îi opunea 
Sorbonei tot mai mult instituţia numită 
College de France înfiinţată în 1530. 
E de menţionat că studenţii 
Universităţii pariziene au compus 
cîntecul Gaudeamus igitur în secolul 
al XIII-lea, care se transmitea din 
generaţie în generaţie şi abia în 
secolul al XV-lea compozitorul 
flamand Johannes Ockeghem 
(1430—1495) a aranjat pe note imnul 
studențesc. C. Porumbescu a compus 
şi eto melodie pentru acest imn. 

În timpul Revoluției franceze, 
prin decretul din 15 septembrie 1793 


al'Conventului, au fost suprimate toate, 
universitățile vechiului regim. Cel mai 
mare duşman al lor era J. P. Marat. 

Prin Legea din 10 mai 1806 şi 
decretele din 17 martie 1808 şi 15 
noiembrie 1811 Napoleon | a creat 
Universitatea imperială din Paris (cu 
facultăţile: teologie, drept, medicină, 
ştiinţe, litere), pusă sub 
supravegherea directă a statului 
francez. Mare maestru (rector) al 
Universităţii imperiale a devenit 
membrul Academiei franceze, Louis 
de-Fontaines, care a alcătuit statutul 
acestei universităţi, concepînd-o drept 
treaptă superioară în întregul 
învăţămînt francez. Acesta din urmă 
mai cuprindea învățămîntul secundar 
(licee, colegii) şi cel primar (şcolile 
primare). Totul se afla sub directa 
supraveghere a Ministerului 
instrucţiunii publice. Sistemul acesta 
de învăţămînt s-a răspîndit apoi În 
toată Europa. În 1970 Universitatea din 
Pari> a fost reorganizată în 13 
universităţi independente în care 
studiau în-1985 peste 230 mii de 
studenţi. 

În afară de Universitatea din 
Paris, în Franţa secolului al XIII-lea 
mai erau universităţile din Toulouse 
(1229), Montpellier (1289), cunoscută 
mai ales datorită facultăţii de medicină, 
unde în 1530 îl aflăm şi pe Frangois 
Rabelais studiind Aforismele lui 
Hipocrat şi Arta medicală a lui 
Galenus. Aici Rabelais şi-a luat 
doctoratul în medicină, în anul 1537, 
însuşind şi principiul: intus ut libet “în 
cuget, cum îţi place”, foris cum moris 
“în exterior (adică în viață, în 
societate) poartă-te după timpuri”, 
sfaturi utile şi astăzi. 

În secolele XIV—XV în Franţa 
au mai fost ctitorite universităţile din 
Orleans (drept, 1306), Grenoble 
(1339), Bordeaux (1441) ş.a. 

în Anglia cele mai vechi 
universităţi datează din a doua 
jumătate a secolului al XIII-lea (Ox- 

ford, Cambridge). Cea de la Londra a 


fost fondată abia în 1836. În 1985 


număra 65 mii de studenți. 

În secolul al XIV-lea au fost cre- 
ate universitățile din Praga (1348), 
Viena (1365), Heidelberg (1386), Erfurt 
(1392). De la începutul veacului al 
XV-lea funcţionează Universitatea din 
Leipzig (1409). În secolul următor în 
Germania se dezvoltă universităţile 


reformei: Wittenberg (1502). Anume 


aici în 1517 şi-a expus Martin Luther 
cele 95 de teze contra indulgențelor 
(iertarea păcatelor), respingînd 
dogmele catolicismului, întemeind 
protestantismul. Alte universităţi ger- 
mane sînt Marburg (1527); Königsberg 
(1544), cunoscută mai ales datorită 
activităţii filozofului Immanuel Kant 
(1724—1804); Jena (1558), unde au 
strălucit filozofi ca Johann Gottlieb 
Fichte (1762—1814) şi Friedrich 
Schelling (1775—1854). 

În peninsula Iberică erau 
cunoscute universitățile din 
Salamanca (1218), Sevilla (1254), 
Valencia (1501), Madrid (în localitatea 
Alcale, 1508, din 1836 la Madrid). 

‘Universitatea catolică din 
Louvain (Belgia) datează din 1426. În 
peninsula Balcan. + sfîntul Clement 
(840—916), considerat ca întemeietor 
al literaturii bulgare vechi, a creat 
faimoasa şcoală literară din oraşul 
Ohrida (Macedonia), care se consideră 
prima universitate în acea regiune (v. 
revista “Academica” a Academiei 
Române, an. V, nr. 7 (55), mai 1995, 
p:10). 

Prima universitate propriu-zisă în 
Europa orientală este cea de la 
Cracovia (Krakow), riumită “Jagellonă”, 
înfiinţată în 1364—1368 în epoca de 
aur a culturii şi vieţii intelectuale 
poloneze. În 1922 la această 
universitate şi-a luat doctoratul 
Grigore Nandriş, fost profesor 
universitar lă Cernăuţi (1927—1940) şi 
la Londra (1948—1962). În 1987 


Universitatea “Jagellonă” număra circa 


*10 mii de studenţi. Au urmat apoi 


universităţile: Vilno (1579), în 1987 cu 
13 facultăţi, 17 mii studenţi. În oraşul 
estonian Tartu activa Academia 
Gustaviana germană în 1632—1635 
şi 1690—1710; între 1802—1892 
numită Universitatea din Dorpat 
(Derpt). Între 1893 şi 1919 se numea 
Universitatea din Juriev, iar din 1919 
şi pînă astăzi e numită Universitatea 
din Tartu. În 1987 instituţia avea 9 
facultăţi şi 7,5 mii studenţi. La Lvov 
(Liov, Lemberg, Lwow) Universitatea 
a fost fondată în 1661. În 1987 avea 
13 facultăţi cu 12 mii de studenţi. 

La Moscova Universitatea a fost 
inaugurată în anul 1755 din iniţiativa 
lui M. V. Lomonosov, avînd iniţial 3 
facultăţui (filozofie, drept, medicină). 
În 1987 avea 15 facultăţi şi 28 mii 
studenţi. În 1804 a luat fiinţă 
Universitatea din Kazan, care astăzi 
are 11 facultăţi şi 11 mii de studenţi. 
La Harkov Universitatea s-a deschis 
în 1805 şi are astăzi 11 facultăţi şi 12 
mii de studenţi. La facultatea de drept 
a acestei univerităţi în 1855 învăţa 
B.-P. Hasdeu. La Varşovia Uni- 
versitatea a fost fondată în 1816 şi 
are astăzi 21 mii de studenţi, iar cea 
de la Sankt-Petersburg, în 1819, avînd 
azi 15 facultăţi şi 20 mii de studenţi. 
La Kiev crearea Universităţii e 
raportată la anul 1834, avînd azi 17 
facultăţi şi 18 mii de studenţi. În 
sfîrşit, Universitatea de la Odesa a luat 
fiinţă în 1865 şi numără în prezent ' 
facultăţi şi 12 mii de studenţi. 

În România prima universitate a 
fost deschisă la laşi în 1860, în 1983 
avea 6 mii de studenţi. Universitatea 
din Bucureşti a fost ctitorită în 1864, 
avînd în 1985 7 mii de studenţi. La 
Cluj, în 1872, sub regimul austro-ungar, 
s-a înfiinţat o universitate maghiară, 
devenită în 1918 română. Primul ei rec- 
tor a fost prof. univ. acad. S. Puşcariu. 
În 1983 Universitatea “Babeş-Bolyai” 
număra 9 mii de studenţi. La împlinirea 
a 100 de ani de la răpirea Bucovinei, 

regimul habsburgic a deschis în 1875 
la Cernăuţi o universitate germană 
(“Josephina” — Franz-Joseph |, 
împăratul Austriei pe atunci) cu două 
facultăţi (drept, filozofie (cuprinzînd şi 
ştiinţele naturii)). Seminarul teologic, 
existent din 1827 la Cernăuţi se trans- 
formă în Facultate de teologie ortodoxă 
(singura în tot imperiul austriac), dar 
limba de predare şi la teologie era tot 
cea germană, deşi germani ortodocşi 
nu există. La Teologia cernăuţeană au 
studiat ilustre personalități ale culturii 
româneşti (N. Bălan (fost mitropolit al 
Ardealului), Gala Galaction (1879— 
1961), teolog şi scriitor, fost profesor 
ia teologia din Chişinău şi Bucureşti, 
cunoscutul părinte Dumitru Stăniloaie 
ş.a.). În 1918 Universitatea germană 
din Cernăuţi a devenit română, cu 4 
facultăţi (teologie, drept, ştiinţe, litere). 
Primul ei rector în 1918 a fost |. |. 
Nistor. În 1940—1941 şi din 1944 pînă 
în prezent e universitate ucraineană 
cu aproximativ 10 mii de studenţi (v. 
VI. Trebici în rev. “Academica”, 1990, 
nr. 3). După 1945 în România s-au mai 
deschis şi alte universităţi (la 
Timişoara (10'mii de studenţi), Craiova 
(4,3 mii studenţi), Suceava, Galaţi ş.a. 

Universitatea de Stat din 
Moldova a fost deschisă la 1 octombrie 
1946. În prezent are facultăţile: fizică, 
matematică şi cibernetică, chimie, 
bilologie şi pedologie, istorie, drept, 
jurnalistică, filozofie, litere (cu 
specialităţile: română, rusă; română- 
rusă, română-franceză; română- 
ebraică), precum şi pentru studenţi din 
străinătate. Dispune de peste 1000 
cadre didactice, dintre care peste 80 
profesori universitari, 3 academicieni 
şi. 6 membri corespondenţi. Numărul 
studenţilor trece de 10 mii. U.S.M. 
dispune de un centru de calcul, 
observator astrofizic, staţiune 
agrobiologică. Biblioteca U.S.M. 
posedă circa 2 milioane de volume. 
U.S.M. a pregătit peste 40 mii de 
specialişti de înaltă calificare. Conf. 


univ. V. Cosma scrie o monografie 
despre U.S.M. Vreau să'menţionez că 
primii ei doctori habilitaţi au fost C. 
Popovici, teza lui de doctorat era 
intitulată Viaţa şi creaţia literară a lui 
M. Eminescu (susţinută la 14 iunie 
1972) şi V. Coroban, Romanul 
sovietic moldovenesc (4 octombrie 
1972). 

În prezent în Republica Moldova 
sunt 7 Universităţi: Universitatea de 
Stat din Moldova (Chişinău), 
Universitatea de Medicină “Nicolae 
Testemiţeanu” (Chişinău), Univer- 
sitatea Pedagogică “Ion Creangă” 
(Chişinău), Universitatea Pedagogică 
“Alecu Russo” (Bălţi), Universitatea 
Pedagogică (Tiraspol, în prezent, cu 
sediul la Chişinău), Universitatea 
Agrară (Chişinău), Universitatea 
Tehnică (Chişinău). 

În continuare aş dori să spun 
cîteva cuvinte despre doi termeni, 
legaţi nemijlocit de activitatea 
universitară. Este vorba despre 
termenii doctor şi profesor. 

Cît priveşte substantivul doctor, 
el s-a format încă în limba latină în 
perioada clasică, pe baza verbului 
doceo, docere, docui, doctum cu 
sensul “a învăţa pe cineva”. 
Semnificaţia principală era cea de 
“învăţător, maestru”. Cf. la Horaţiu: 
doceo pueres elementa “învăţ pe copii 
literele (buchiile)”; la Cornelius Nepos: 
doctor litterarum graecorum “învăţător 
de literatură greacă”; la Cicero: 
ejusdem sapientiae doctores “maeştri 
ai aceleiaşi şcoli filozofice”. Circulau 
în latină şi sintagme ca doctor 
gladiorum “maestru în lupta cu sabia” 
(M. Valerius Maximus, sec. | e.n.). 
Sensul de “om de ştiinţă” al termenului 
în discuţie a fost pus în circulaţie în 
evul mediu. Titlul ştiinţific de doctor 
s-a conferit — cum am spus — pentru 
prima dată în istorie în anul 1130 de 
către Universitatea din Bologna. 
Exista şi sintagma doctori ai bisericii 
(docteur de l'Eglise), astfel numin- 

du-se teologii ce scriau despre 
doctrinele creştineşti. În Rusia titlul de 
doctor în ştiinţe a fost acordat întiia 
dată în 1819 de către Universitatea din 
SanktPetersburg. După Revoluţia din 
octombrie 1917 titlul de doctor în ştiinţe 
n-avea circulaţie. În U.R.S.S. titlul 
ştiinţific de doctor a fost restabilit în 
1934. 

O largă circulaţie are termenul 
doctor (pop. doftor, doftoriță, dof- 
toroaie, a doftori, doftorit, doftoncesc), 
numindu-se astfel cei ce vindecă 
bolnavii, adică medicul. 

De provenienţă mai nouă este 
titlul onorific, acordat de universităţi, 
doctor honoris causa, doctor ad 
honores, adică doctor onorific, cum 
spun mai în glumă, mai în serios 
francezii “titre sans fonction et sans 
emoluments” (profit, avantaj). 

La noi, în Republica Moldova, 
Comisia superioară de atestare, a pus 
în circulaţie gradul ştiinţific — doctor 
habilitat (în diverse ştiinţe). La 
stabilirea acestui grad, cred, s-a avut 
în vedere termenul german Habilita- 
tion (luat din latină). La Cicero apare 
cuvîntul habilitas,  habilitatis 
“aptitudine, facultate, capacitate”. În 
germană circulă termenii: habilitieren 
varb (a susţine examenul de docenţă); 
Habilitierung, substantiv feminin 
(depunerea examenului de docenţă); 
Habilitation, substantiv feminin 
(abilitare, examen de docenţă 
(conferenţiar) la universitate); 


Habilitationsscchrift, s.f. (teză de: 


docenţă). În art. 74 al legii româneşti 
din 1912 asupra învăţămîntului 
secundar şi superior citim: “Pentru ca 
cineva să fie admis docent universitar, 
trebuie... să treacă... un examen de 
abilitare”. La noi habilitat are sensul 
ştiinţific de doctor (în diverse ştiinţe). 

Titlul de profesor a apărut mai 
întîi în Franţa, în anu! 1337, cu sensul 
“propagator”, “cel care învaţă pe alţii” 
o ştiinţă, o artă. La originea acestui 
termen se află verbul latin profiteor, 


profiteri “a declara, a propaga”. Cf. 
Cicero profiteor jus —'sînt 
jurisconsult, profesor, propag ştiinţa 
juridică”. 

În prezent în ţările Europei 
occidentale universitatea e concepută 
ca o instituţie ce întruneşte oamenii 
care fac cercetări ştiinţifice şi în acelaşi 
timp instituţie ce formează şi educă 
cercetători ştiinţifici. Deci, 
universitatea are menirea de a cultiva 
spiritul gîndirii ştiinţifice şi de a 
contribui la afirmarea acestui spirit în 
viaţa publică. Pluralismul de păreri, 
controversele susţinute cu argumente 
valabile, toleranța faţă de părerile 
oponenților constituie regimul de bază 
al discuţiilor între veritabilii savanţi de 
astăzi, promotori de idei. 

Aş mai dori să subliniez că în 
61 de ani de activitate ştiinţifică şi 
educativ-pedagogică subsemnatul a 
trecut prin toate treptele ştiinţifice 
universitare (lector, lector superior, 
conferenţiar, profesor universitar, şef 
de catedră). În sistemul academic. 
activez începînd din 1943. Alături de 
Academie, alma mater a mea a fost 
şi rămîne U.S.M. 

În măsura posibilităţilor mele 
fizice şi ştiinţifice, m-am străduit să 
contribui la ridicarea nivelului ştiinţific, 
cultural şi cetăţenesc al conaţionalilor 
noştri. Tuturor învăţăceilor şi colegilor 
mei de muncă le port recunoştinţa, 
gratitudinea, dragostea, dorindu-le mari 
succese în bogaia, prodigioasa lor 
activitate. Îi îmbrăţişez pe toţi, dorin- 
du-le multă sănătate, fericire în viaţă, 
satisfacţie morală deplină, întru 
îndeplinirea obligaţiunilor faţă de ţară, 
faţă de întregul nostru neam, faţă de 
memoria moşilor şi strămoşilor noştri. 

Maria HASNAȘ 
Chișinău 


VIBRAȚIE 

SPIRITUALĂ AUTENTICĂ 
ÎN CHIȘINĂUL 

DE ODINIOARĂ 


Basarabia a dat în secolul al XIX- 
lea cîteva nume remarcabile la capitolul 
autori de carte românească. În potirele 
limbii noastre şi-au turnat simţămintele 
scriitorii români basarabeni C. Stamati, |. 
Sîrbu, A. Donici, B.-P. Hasdeu, A. Russo, 
V. Crăsescu. Spiritualitatea românească 
s-a manifestat aici şi prin cartea religioasă 
şi literatura didactică. În acest context se 
detașează î în primul rînd manualul de 
limbă română al lui loan Doncev, intitulat 
Cursul primitiv de limbă română 

„compus pentru şcolile elementare şi 
IV clase gimnaziale, tipărit la Chişinău, 
în anul 1865. Manualul cuprindea un 
abecedar, texte de lectură, un capitol de 
gramatică şi un dicţionar. Abecedarul, 
intitulat Abeceda română compusă 
pentru şcolile elementare, afost tipărit 
cu unele mici modificări şi ca editie aparte. 

Autorul manualului, profesorul de 
gimnaziu loan Doncev, intelectual cu o 
vibraţie spirituală autentică în Chişinăul 
de altădată, se impune ca o personalitate 
demnă în actualitatea epocii. La 1 aprilie 
anul curent s-au împlinit 110 ani de la 
trecerea în neființă a acestui merituos 
pedagog şi autor de manuale. O carte însă 
nu cunoaşte moartea. Lucrarea Curșul 
primitiv de limbă română..., un exem- 
plar al căreia se află în patrimoniul 
Muzeului Naţional de Istorie a Moldovei, 
rămîne şi astăzi drept elocvent document 
al unei istorii zbuciumate. 

Valoarea manualului Cursul 
primitiv de limbă română... trebuie 
reconsiderată în funcţie de cîţiva factori 
importanţi cum ar fi: autorul, însemnătatea 


istorică, locul unde a fost tipărită şi, 


desigur, raritatea lucrării. | 
loan Doncev s-a născut la Chişinău 
în anul 1821 în familia lui Petre Doncev, 

un sîrb românizat. Mama sa era româncă 
din Basarabia. A învăţat la gimnaziul re- 
gional din Chişinău, absolindu-l în anul 
1839. Pentru început a fost profesor de 
istorie şi igeografie la şcoala judeţeană din 
Tighina, iar mai tîrziu a predat latina şi 
aritmetica. Din anul 1847 îl găsim la 
Chişinău în calitate de profesor de limba 
română la şcoala judeţeană din oraş. În 
1853 devine profesor de limba română la 
gimnaziul regional din capitala Basarabiei. 
De atunci şi pînă în anul 1866, cînd a fost 
destituit din funcţie în urma suprimării 
catedrei de limba română, se manifestă 
ca pedagog talentat, considerat “primul şi 
singurul în istoria culturii şi învăţămîntului 
din Basarabia secolului al XIX-lea care 
s-a ridicat deschis la lupta pentru o şcoală 
naţională cu predare î în limba română, cu 
un conţinut şi o orientare românească”, 
un “înflăcărat promotor al limbii române şi 
românismului în Basarabia prin 
intermediul şcolii”. loan Doncev s-a stins 
din viaţă în anul 1885, la vîrsta de 64 de 
ani, în urma unei febre tifoide. 

Manualul lui loan Doncev, scris în 
grafie latină (!), includea un variat ma- 
terial de lectură destinat elevilor şi 
chiar persoaneior care au depăşit vîrsta 
şcolii. De remarcat fragmentele din 
opera scriitorilor A. Donici. V. 
Alecsandri, A. Creţeanu, Gh. Tăutu, G. 
Sion etc.; textele din domeniul botanicii 
şi mineralogiei. Materialele de lectură, 
prin conţinutul lor diversificat, prin accentul 
pus pe cultura naţională, facilitau 
transmiterea cunoştinţelor din diferite 
domenii, familiarizarea publicului cititor cu 
terminologia românească a unor disci- 
pline, cunoaşterea creaţiilor literaturii 

clasice româneşti. Autorul recomanda 
îmbogățirea vocabularului prin 
introducerea cu îndrăzneală a cuvintelor 
modeme. 

Dincolo de elementul conținutului 
extrem de valoros, cartea lui loan Doncev 
capătă calități deosebite dacă e raportată 
la condițiile istorice în care a fost alcătuită 
şi tipărită. De menţionat că ocuparea, în 
1812, a Basarabiei de către Imperiul rus 
a avut serioase repercusiuni asupra şcolii 
române. Astfel, în anul 1863, cînd |. 
Doncev înainta districtului de învăţămînt 
Odesa manuscrisele manualelor pentru 
a fi aprobate şi admise în şcolile din 
Basarabia, aici nu exista practic nici o 
instituţie cu predarea în limba maternă. 
Doar la şcolile judeţene de la Bălţi, Hotin 
şi Soroca, la gimnaziul din Chişinău şi la 
seminarul teologic se mai studia limba 
română pentru ca puţin mai tîrziu şi fie 
eliminată şi din aceste instituţii de 
învăţămînt. În programele şcolare din anii 
1871—1872 limba română nu mai figura 
ca obiect de studiu. Aceste împrejurări au 
determinat destinul dramatic al lui |. 
Doncev şi al cărţilor sale. In anul 1864, în 
condiţiile cînd predarea limbii române urma 
să fie suprimată în mai multe instituţii 
şcolare din Basarabia, profesorul cerea 
la una din şedinţele consiliului pedagogic 
al gimnaziului regional ca limba română 
să fie studiată în alternativă cu limba 
germană. Iniţiativa lui nu a fost sprijinită 
de cadrele didactice, mai mult chiar, 
consiliul pedagogic pune achitarea 
salariului profesorului de limba română pe 
seama boierilor basarabeni, dacă aceştia 
doresc ca odraslele lor să studieze limba 
română. În acelaşi timp autorităţile ţariste 
refuză să editeze manualele lui Doncev. 
Autorul decide să tipărească cărţile cu 
propria cheituială. Manualele au fost 
publicate la tipografia lui Akim Popov cu 
untiraj de 2400 de exemplare. In anul 1866, 
cînd limba română a fost eliminată din 
programul de învăţămînt al gimnaziului 
regional, Doncev, concediat, se vede 
nevoit a oferi gratuit o bună parte din cărţi 
bibliotecilor şcolare din Basarabia. 

E ştiut că anume în domeniul 
învăţămîntului ţarismul a promovat 
deosebit de consecvent linia de suprimare 
a libertăţilor naţionale ale românilor din 
Basarabia. Funcţionarul de stat şi pretinsul 
istoric rus P. N. Batiuşkov releva în 1893 
planul țarist de rusificare a şcolii din 


Basarabia: “Dacă noi dorim ca populaţia 
rusă să nu să se mai românizeze în 
continuare în acest ţinut, ca Basarabia 
să fie într-adevăr, dar nu numai să se 
considere gubemie rusească, să nu devină 
şi mai mult un obiect al rîvnirilor şi chiar 
agitaţiei româneşti, şi să se contopească 
organic cu Rusia, e necesar ca prin 
intermediul şcolii să familiarizăm ţăranii 
moldoveni cu limba slavă bisericească şi 
să le cultivăm o limbă măcar pe jumătate 
rusească. Se vede că anume în această 
direcţie înclină în prezent întregul sistem 
de învăţămînt din Basarabia cu instruirea 
obligatorie în limba rusă”. 

Exilată din şcoli chiar de la apariţia 
ei, cartea lui loan Doncev Cursul primitiv 
de limbă română... a fost cunoscută 
doar în cercurile intelectualităţii, făcînd să 
vibreze sufletul românesc la ceea ce 
nu-i oferea realitatea nemijlocită. In 1906, 
cînd împrejurările politice interne vor 
permite restabilirea limbii române în 
drepturile ei, manualul lui Doncev va fi 
utilizat la şcoala eparhială de fete din 
Chişinău, impunîndu-se pînă în anul 1917. 

Cît adevăr în cuvintele: cartea e 
sufletul poporului, cartea e soarta 
poporului. Or, alcătuită în împrejurări 
vitrege în frumoasa limbă românească, 
îmbrăcată în haina firească a grafiei latine, 
bogată prin conţinut, dar interzisă şi 
desconsiderată, cartea lui loan Doncev 
reflectă cum nu se poate mai bine soarta 
românilor basarabeni văduviţi de limbă şi 
cultură naţională. Prin aceste calităţi 
deosebite manualul lui |. Doncev intră sub 
incidenţa rarităţii. 

Cartea Cursul primitiv de limbă 
română..., o lucrare de prestigiu a unui 
distins şi modest pedagog, etalată la mai 
multe expoziţii, organizate de Muzeul 
Naţional de Istorie a Moldovei, vine să 
ilustreze prin conţinutul ei tenacitatea 
spiritului românesc în Basarabia, iar prin 
destinul ei şi al autorului — esenţa 
antinaţională a sistemului de învăţămînt 
introdus în Basarabia în anii de dominație 
a Imperiului rus. 

MDrezentăzi- gi mecenzii 


O ALTĂ POEZIE 


Este titlul, ce se vrea a fi simbolic, 
al prefeţei la antologia Portret de grup 
(Editura “Arc”, Chişinău, 1995). Astfel 
autorul cuvîntului înainte, cunoscutul 
critic literar Eugen Lungu, sugerează 
cititorului apariţia unor poeţi pentru care 
meseria scrisului nu înseamnă nimic 
altceva decît plăcerea de a se 
autoexprima, de a iscodi esenţa lucrurilor 
etc. 

Ce este nou în această poezie? 

— Felul inedit de a vedea lumea; 


— Modul de organizare a 
materialului poetic; 
— Intravertismul — orientarea 


spre lăuntrul fiinţei, opţiunea pentru 
discursul de la persoana întîi; 

— Practicarea unor tehnici poetice 
noi; 

— Experimentările la nivel de 
limbaj etc. 

“Vorbind despre înnoirea tehnicii 
poetice, E. Lungu surprinde următoarele 
procedee: “de-metaforizarea şi de- 
liricizarea (care la noi, în virtutea unei 
insidioase tradiţii lirico-metatorice, sînt 
totuşi de un specific local, servituţile 
datinii mai resimţindu-se pe ici-colo), 
oralitatea, prozaismul, ludicul, ironicul 
(mai puțin comicul), grotescul, 
biografismul, textualismul, intertex- 
tualitatea ş.a. Toate acestea, după cum 
realizează cu obişnuita superbie a 
breslei V. Gârneţ, puse "sub semnul 
culturii. Cultura este semnul heraldic al 
acestei generaţii, şi meritul ei principal 
conștă în aceea că a adus cultura, 
prestigiul acesteia, în scrisul său”." 

Drept un manifest al optzeciştilor 
prezenţi în volum poate servi poemul 
Regula jocului de E. Cioclea, din care 
cităm un fragment ce ni se pare deosebit 
de sugestiv: 


“Nu mai suntem o generaţie de îngeri 

cu aripioarele la spate, 

abia zburătăciţi 

cu sîngele în bernă, păşind peste 
înfringeri, 

iconoclaşti sau prozeliţi. 

Nu mai suntem un cîntec în surdină. 


Nu mai strivim cuvinte seci în dinţi. 
Declinul, nu, o, nu se mai declină, 
decit din viitor înspre părinţi. 


Nu mai suntem o limbă 'recidivă, 
un nasture la uniformă-n plus, 
ca din eres 
o forţă reactivă 
pe verticală ne împinge-n sus.” 


Invităm cititorii revistei să ia 
cunoştinţă de această antologie ai cărei 
autori, indiferent de traiectoriile evoluţiei 
lor ulterioare, au de spus un cuvînt 
hotăritor în literatura noastră de miine. 

Cartea ar putea fi binevenită 
pentru discuţii la cenacluri, cercuri 
literare, ore facultative etc. Ar fi bine ca 
pedagogii să depună un efort şi, dacă 
încă nu au depăşit, să depăşească trista 
prezicere a lui E: Lungu: “Programat pr 
tradiţionalismul nostru săltăreţ sau pe 
jelalnicele lui eufonii, cititorul nostru mai 
vechi va fi greu de convertit la 
postmodernism”. Or, numai descifrînd 
felul de a se exprima, de a fi, de a simţi al 
noilor generaţii, suntem alături de ele. 

Semnalăm la sfîrşitul acestei 
succinte prezentări apariţiile editoriale 
din ultimul timp semnate de poeţi incluşi 
în Portretul de grup: i 

Dumitru Crudu, Falsul Dimitrie, 
Editura Arhipelag, Tîrgu-Mureş, 1994; 
E închis vă rugăm nu insistaţi, Editura 
Pontica, Constanţa, 1994; 

Emilian Galaicu-Păun, Cel bătut îl 
duce pe cel nebătut, Editura Dacia, Cluj- 
Napoca, 1994; 

Ghenadie Postolache, Rafail, 
Chişinău, 1995. 

DRAGOSTE AMARĂ 


Adolescenţa, pusă sub semnul 
amarului, vorbeşte un pic timid, dar 
sincer din paginile plachetei apărute 
recent sub auspiciile Direcţiei de Stat 
pentru Asigurarea Informațională 
“Moldpres”. De fapt, este vorba de o 
antologie de versuri publicate pe 
parcursul ultimilor ani în paginile 
revistei “Noi”. 

Diapazonul tematic al volumului 
este foarte vast, cuprinzînd atît 
preocupări de moment, mai ales 
sentimentale, cît şi probleme globale 
care ţin de arta poetică ori de destinele 
naţiunii sau chiar ale omenirii. 

Viaţa noastră contorsionată, cu 
politicieni, şi nu numai, ce suferă de 
amatorism, se proiectează dureros în 
sufletele copiilor: “E tristă lumea, trist 
e acest neam / Care se lasă-n voia 
soartei” (Alina Susanu, Vadul lui Isac, 
Vulcăneşti). | 

O parte din autorii volumului sînt 


deja studenţi la instituţii de învăţămînt 
din Republică şi din Ţară. Publică 
versuri, integrîndu-se în noua 
generaţie poetică, cea a 
nouăzeciştilor. Prezintă interes în 
primul rînd Rodica Sagaidac, lon Strut 
(al cărui debut în volumul de faţă a 
coincis cu apariţia primei cărţi proprii, 
Accent), Nătăliţa Ciorbă, Luminiţa 
Sajin, Alina Vrednic, Victor Albu ş.a. 
Dragoste amară este o carte 
scrisă de copii şi destinată copiilor. 


ION STRUŢ 


j} 
wo 
ACCENT 


MUSEUM 


lon STRUŢ 
UN FEL DE COLIND 


Mă fac ghețar. Afară-i frig şi ninge. 
Boare de vînt, usturătoare, slabă. 
Albeaţă ceru-mi scutură din sînge, 
Îngheţat, ca ultima silabă. 
Se face roşu împrejurul meu, 
Numai urări şi clopoței, 
numai colinde. 
Mai sus de nori se-aude Dumnezeu 
Păşind peste tăceri, spre luda 
care-l vinde. 
Mă fac ghețar, mă ninge peste cap. 
Mă-ncoronez cu pîlcuri de zăpadă. 
Privind în jos, văd: nimbul 
mi-e vărgat. 
Ninge. Zăpada-i roşie şi albă... 

Revista teuiatelar 


CETATEA DĂINUIRII 


Singura operă pe care trebuie s-o 
creăm: conştiinţa, personalitatea. 
Mircea Eliade 


În condiţii grafice deosebite, cu o 
vervă publicistică demnă de invidiat şi 
cu un profund substrat naţional-patriotic, 
apare ediţia jubiliară (s-au împlinit cinci 
ani de la înfiinţarea Liceului Academic 
Român-Englez “Mircea Eliade”) a 
revistei “Cetatea dăinuirii”. Noua 
publicaţie vine să susţină corpul didac- 
tic şi liceenii în opţiunea lor pentru 
limpezime şi adevăr, pentru o 
verticalitate care implică muncă asiduă, 
spirit de răspundere şi luptă continuă. 
Credou! acestor oameni frumoşi ia fapte 
şi la suflet, ameninţaţi de forţele 
întunericului, se vădeşte şi din Imnul 
Liceului, Noi venim din Roma cea 

„căruntă (versuri: Eugenia Bulat, muzica: 
Daria Radu), din care cităm: 


Noi venim din Roma cea căruntă, 
False steme nu dorim pe frunte, 
Generaţii gata de jertfire — 

Noi vom duce neamu-n nemurire. 


Revelatorii' sunt articolele 
semnate de dna luliana Gorea-Costin, 
director al Liceului, de d! lon Ungureanu, 
vicepreşedinte al Fundaţiei Culturale 
Române, rubricile “Cronos”, “Catedra”, 
“Clipa siderală”, “Nodul gordian”. ş.a. 

Revista este un argument în plus 
al faptului că Liceul “Mircea Eliade” oferă 
nu numai cunoştinţele necesare pentru 
o încadrare plenară în problemele 
societății moderne, dar cultivă şi 
conştiinţe, personalităţi, care în caz de 


nevoie sînt gata să-şi apere idealurile. - 


Publicăm în-continuare un fragment din 
eseul Greva studențească — 
subteranele istoriei de Ştefan-Vitalie 


Condraţki în care pulsează setea de. 


adevăr şi spiritul de jertfă ale noii 
generaţii. 


Îşi mai aminteşte cineva sfîrșitul 
grevei studenţeşti din astă primăvară? 
Puţini. Şi cîtă energie s-a consumat în 
fervoarea acelor zile senine... 


Eu unul îmi voi aminti etern de 
ciuleandra jucată în jurul focului din pla- 
cate electorale P.D.A.M. — o ultimă in- 
sultă adusă guvernanţilor analfabeți. 
Rîdeau tinerii, isteric, aproape disperat, 
la auzul lozincilor strigate de către x şi y 
şi repetate de noi toţi. înnopta: Lu ina 
preistorică a focului ne îndiîrjea în 
conştiinţa noastră de biruitori, în faptul 
că doar mergînd “pe calea onoarei” vom 
învinge. Dansurile tribale din jurul focului 
erau sincer dezolante pe lîngă figurile 
prinse în grăsime ale agrarienilor ce 
priveau schimonosite de pe afiş. În acel 
foc ardeau şi urmele ultimelor 4 
săptămîni de viaţă. 27 de corturi 
demontate cu cîteva ore mai devreme, 
iar măruntaiele lor — expuse atit de 
impudic în Piaţa Marii Adunări Naţionale: 
saltele, cărţi, mîncare, haine, atribute ale 
vieţii noastre intime. Parcă de cîteva 
secole încoace nu s-a mai schimbat nimic 
în Ţara Moldovei — tot românul e acela 
care îşi arde casa, îngroapă gitul, 
otrăveşte fintînile şi fuge în munţi şi codri 
din calea păgiînului. Ca să-l hărţuiască. 
Neîncetat. 

După dansurile ritualice, 
înconjurați de tării, ne resemnam în 
contemplarea lumînărilor ce le duceam 
în mîini. “Drumul Cruci” — un alt trist 
plagiat... 

Numai regizorul V. Bucătaru, lucid 
în amorfitatea noastră, filma de pe un 
troleibuz oprit în mijlocul mulţimii 
mişcarea sutelor de capuri plecate, ude 
de ploaie, spinări zgribulite de frig şi feţe 
luminate de focul nepăsător şi vesel, 
întotdeauna acelaşi, al lumînărilor de 
stearină. Feţe crispate în sîngerarea 
sufletului, înecat în lacrimile unui ideal 
schingiuit şi batjocorit... 


Limba Momănă 


ARIPI ÎN LUMINĂ 


De trei ani a fost nevoie ca aripile 
sufletului profesorului lon Dumeniuk să 
se “developeze”, să devină vizibile 
pentru ochiul profan. 

Parcă nu demult ardea aievea 
ca o flacără vie regretatul redactor-şef 
al revistei noastre muncind, împreună 
cu noi, la pregătirea numărului 8 şi 
acum suntemia cel de-al 24-lea număr. 
Ne mai stăruie în memorie zîmbetul lui 
blajin, neţărmurita lui dragoste pentru 
limba română, insistența de a duce la 
bun sfirşit chiar şi acele lucruri care a 
priori păreau să nu aibă sorţi de îzbîndă. 

Numai un visător incurabil şi un 
luptător neînfricat cum a fost lon 
Dumeniuk era în stare să ia asupra sa 
o povară asemeni celei care pînă la 
urmă l-a mistuit. 

Dar a rămas revista “Limba 
Română”, care filă cu filă se aşterne 
pe dunga de lumină imprimată de el. 

A rămas amintirea luptei pentru 
drepturile limbii noastre la ea acasă în 
cadrul Departamentului limbilor, ce nu 
a fost dorit de la bun început şi a fost 
lichidat îndată după săvîrşirea minunii 
apariţiei sale. 

A rămas o armată de foşti 


Monumentul funerar de pe mormintul 

lui lon Dumeniuk. 

Sculptor: Tudor CATARAGA 

studenţi care au crezut şi cred în 
idealul profesorului lon Dumeniuk. 

Trei ani totuşi e mult. Este de 
neiertat de mult pentru cei care, 
probabil, se temeau de aceste aripi. 
Chiar dacă ele se odihnesc obosite 
după un zbor plin de zbucium. 

Este de neiertat de mult. Şi se 
pare că această jignitoare întîrziere, 
reţinere în întuneric a lor se datorează 
aceloraşi oameni care au tergiversat 
la nesfirşit deschiderea şi apoi au 
împiedicat funcţionarea Depar- 
tamentului limbilor, editarea cărţilor 
scrișe de'lon Dumeniuk. 

Întunericul totuşi cedează. A şi 
cedat, făcînd loc luminii revărsate 
peste cele două aripi... 

Leo BORDEIANU 


Aspect de la serviciul divin oficiat cu ocazia dezvelirii monumentului funerar. 

naţional şi internaţional, nr. 5, '95. 

Pop D., Limbă şi cultură în viziunea 
muzeului limbii române, nr. 5, '95. 

Puşcariu S., Muzeul limbii 
române, nr. 5, '95. 

Scrisoare din Transnistria, nr. 5, '95. 

Şerban F., De la Dicţionarul 
limbii române la o bancă de date, 
nr. 5, "95. . 

„ Vulpe M., Evoluţia unui proiect, 
nr. 5, '95. 


PAGINI DIN 
LINGVISTICII NAŢIONALE 

Avram M., Ctitori şi maeştri, 
nr. 2, '95. 

Simion E., Marele grec şi 
incoruptibilul stareţ, nr. 1, '95. 


ISTORIA 


MARI FILOLOGI ROMÂNI 

Berdan L., Implicarea arhivei de folclor 
în cercetările de limbă în concepţia lui Sextil 
Puşcariu, nr. 5, '95. 

Borcilă M., “Noua cale” a lingvisticii 
istorice româneşti, nr. 5, '95. 

Macrea D., Sextil Puşcariu, nr. 5, '95. 

Marian R., Sextil Puşcariu — 
personalitatea creatorului ştiinţific, nr. 5, '95. 

Pamfil C.-G., Alexandru |. 
Philippide, nr. 1,.'94. fe 

Pietreanu M., Sextil Puşcariu 

despre simţul lingvistic al filologului şi 
cel al vorbitorului, nr. 5, '95. 


DRAMA LIMBII ROMÂNE 

"Facem totul pentru păstrârea 
limbii.” Dialog cu dna Elena 
Mohoreanu, profesoară de limba şi 
literatura română în Satul Nou, Sarata, 


regiunea Odesa, nr. 2, '94. 


RESTITUTIO 
Şuluţiu O., Limba românească în 
Ardeal, nr. 2, '94. 


GRAMATICĂ ŞI ORTOGRAFIE 

Butuc P., Predicate verbale 
angrenate, nr. 3, '95. 

Chiper Gr., Articol sau pronume 
demonstrativ?, nr. 5, '95. 

Copilu D., Unele reglementări 
privind ortografia descrierii 
bibliografice, nr. 5, '95. 

Dumbrăveanu |l., Considerente 
privind productivitatea modelelor 
derivaţionale cu formantul neologic 
euro-, nr. 1,'95. 

Evdoşenco A., Pronumele de 
întărire, nr. 2, '94. 

Fassel L., Teorie şi metodă în 
gramatica cohtrastivă, nr. 5—6, '94. 

Lăzărescu L., Structuri 
morfologice sinonime în limba 
română, nr.6, '95. 

Nagy R., Observații în legătură 
cu transpunerea (conversiunea) 
locuțiunilor, nr. 5, '95. 

Peteghem M. V., Alt(ul) vs. un 
alt(ul): un calc servil sau o nouă 
distincţie semantică?, nr. 5—6, '95. 

Simireanu A., Flexiunea numelor 
proprii româneşti, nr. 6, '95. 


FONETICĂ ŞI FONOLOGIE 

Vicol |., Sunetul ca edificator al 
aspectelor fonologic şi estetic al 
comunicării, nr. 6, '95. 


STILISTICĂ ŞI POETICĂ 

Goraş V., Stilistica neologismelor 
în poezia de tinereţe a lui George 
Meniuc, nr. 2, '95. 

Graur M., Construcţii emfatice în 
titluri de ziare, nr. 3, '95. 

Raţă G., Observaţii asupra 
verbelor de tip refutativ, nr. 3, '95. 


VRAJA CUVINTELOR 
Melniciuc l., În minele de aur ale 
graiului matern, nr. 5, '95. 


CUM VORBIM, CUM SCRIEM 

Gherman V., Rostiri parlamentare, 
nr. 5—6, '94, nr. 1—2, '95. 

Gruiţă G., Gramatică normativă, nr. 
1—3, '95. 

Mătcaş N.,  Înnemurirea 
cuvintelor, nr. 2, '94, nr. 1, '95; Înapoi 
la “nma n oTuecrBo”?, nr. 2, '95; 


137 


Sumarul general: [994 —1995 


Imperturbabili, leii..., nr. 3, '95. 
Munteanu Şt., Un anacronism 
lingvistic, nr. 5, '95. 
Palii A., “Ce folosim” şi ce nu 
"folosim"?; Cum .“ne integrăm”?, 
nr. 1, '94. 


INFERN TERMINOLOGIC 

Gromov A., Bombonica de după 
grilaj, nr. 1, '94; Bilingvism lingvocid, 
nr. 5—6, '94; Din vremile “ciocălăilor 
de aur”, nr. 3, '95; “Aici ne-a prins 
vremea..." nr. 5, '95. 


ONOMASTICĂ 

Dan l., Raportul dintre numele de 
loc şi numele de persoană, nr. 2, '94. 

Decizii necesare, nr. 1, '94. 

Dron 1., Toponime provenite din 
apelative şi termeni geografici 
(Chersaca, Crihana, Curtoaia, Heciul, 
Hedereuca, Rusca), nr. 6, '95. 

Eremia A., Reglementarea 
onomasticii naţionale, nr. 1, '94. 

Palii S., Aura numelui, nr. 2, '95. 


ŞTIINŢA TEXTULUI 

Gherasim A.. Metafora — 
coordonator al contextului lingvistic, 
nr. 2, '94; Figurile de stil — mărci ale 
textualităţii operelor literare, nr. 4, '94. 


„CONTROVERSE 

Dumistrăcel S., Caesar supra 
grammaticos?, nr. 1, '94. 

Fassel L., Stelian Dumistrăcel: 
Lupta în. jurul literei â şi demnitatea 
Academiei Române, nr. 1, '94. 


RECTIFICĂRI 
Pavel V., Atlasul lingvistic 
elaborat la Chişinău — un viu şi 


autentic document de limbă română, 
nr. 1,'95. 


FUZIUNE ŞI REDIMENSIONARE 
Botnaru T., Simbolul gorunului la 
Lucian Blaga şi Pavel Boţu, nr. 5—6, '94. 
Ciocanu l., Andrei Lupan şi 
limitele, sale, nr. 1, '94; Valorificare şi 
valorificatori (Note privind reeditarea 
operei iui Liviu Deleanu), nr. 2, '94. 
Ciopraga C., Grigore Vieru — 
“poetul acestui neam”, nr. 2, '95; 
Mănucă D., Răstignit pentru 
dragostea de Ţară, nr. 2, '95;.:0 
parabolă a condiţiei umane, nr. 3, '95. 
"România merge în vîrful 
degetelor în propria casă." Dialog cu 


lon Ungureanu, vicepreşedinte al 

Fundaţiei Culturale Române, nr. 6,'95. 
Socea M., Nicolae Dabija, 

“ziditorul de poeme”, nr. 1, '94. 


OMUL DEPLIN AL CULTURII 
ROMÂNEŞTI 

Bomher N., Relaţia mistică 
număr-semn-cuvînt în gîndirea poetică 
eminesciană, nr. 1, '95. 

Cimpoi M., Cîntecul fiinţei, “etern 
neisprăvit” (Structura holografică a 
operei eminesciene), nr. 1, '95. 

Ciocanu |l., E-timpul să ne 
ispăşim păcatele, nr. 1, '95. 

Eminescu M., Scrisoarea lil, nr. 1,'95. 

Heitman K., Eminescu în 
Republica Sovietică Moldovenească, 
nr. 1—3, '95. 

Niţu G., Orficul Eminescu, nr. 1, 
'94. 

Vieru Gr., Legămînt, nr. 1, '95. 


PERMANENŢA CLASICILOR 

Bertea M., “Apoi, ca toţi ardelenii, 
trecu munţii”, nr. 2, '94. 

Kuhartz E., Liviu Rebreanu: 
pasiunea pentru teatru, nr. 6, '95. 

Râpeanu E., Umorul în nuvelele 
lui Liviu Rebreanu, nr. 6, '95. 

Ţaranu P., Umbra lui Sadoveanu 
în Dorne, nr. 2, '94. 


PROFILURI 

Brânză |., Antioh Cantemir, ctitorul 
poeziei moderne ruseşti, nr. 2,'94. 

Ciopraga C., Un urmaş al lui 
Parmenide: lon Barbu, nr. 1, 2, '94. 

Dumistrăcel S., Sever Pop: 
spaţiul regăsirii de sine, nr. 6, '95. 

Popa M., Nicolae Drăganu — 
filolog, nr. 5, '95. 

Şerban V., Constantin Lacea — 
lexicograf, nr. 5, '95. 


DIASPORA LITERARĂ 

Smarandache F., Poeme în 
spaţiu matematic; versuri; sinapse 
(poeme într-un vers), nr. 6, '95. 


PUNCTE DE REPER 
Cimpoi M., Literatura română 
din secolul XX, nr. 2, '94. 


TANGENTE BASARABENE 
Bojoga E., lon Agârbiceanu şi 
Basarabia, nr. 3, '95. 

PERSONALITĂŢI DIN BASA- 
RABIA INTERBELICĂ 

Şpac l., Scriitori şi publicişti de 
a "Şcoala Basarabeană”. Mihail 
Curicheru, nr. 6, '95. 


CONSEMNĂRI 
Corlăteanu N., Din istoria 
universităţilor europene, nr. 6, '95. 


COMEMORĂRI 

Bantoş A., Drama înstrăinării, nr. 3, '95. 

Liviu Damian. 60 de ani, nr.3, '95. 

Melnic V., Profesorul Gr. Nandriş 
văzut de discipolii săi (10Q de ani de 
la naştere), nr. 2, '95. 


CONFLUENŢE 

Guţu A., Guţu l., Contrastul 
simbolic în textul poetic al romanticilor 
(Poezia lui Mihai Eminescu şi Victor 
Hugo), nr. 2, 1994. 

Hrimiuc Gh., "Paralel romantic": 
Mihai Eminescu şi lon Barbu. Ecouri ale 
revoltei titaniene.: Notă comemorativă de 
Victor Durnea, nr. 6, '95. 


ANALIZE ŞI INTERPRETĂRI 

Grosu E., Mircea Eliade: O 
noapte de sînziene, nr. 1,'94. 

Lazar l., Ţara de dincolo de 
negură sau nostalgia lumilor originare, 
nr. 6, '95. 

Roşca T., Povara cuvîntului 
poetic, nr. 2, '95. 


POPAS ÎN ŢARA DORNELOR 
© Bantoş Al.,  Primarul-poet, 
nr. 4,94. 

Cimpoi M., Petru Ţaranu, 
nr. 4, '94. 

Ţaranu P.,Mărturisire; Cuvinte 
nerostite;Lacrimă-n ninsori; Toponimul 
“Călimani” — ecou al unei străvechi 
civilizaţii autohtone; Nicu Gane — 
amfitrion şi călător prin Dorne; Cuvinte 
pe cale de dispariţie şi rar uzitate în 
vorbirea populară din aria Dornelor; 
Doine şi balade din Ţinutul Dornelor, 
nr. 4, '94. 


ANIVERSĂRI 


NICOLAE CORLĂTEANU : 80 
DE ANI 

Ciobanu A., Savant, pedagog şi 
cetățean, nr. 3, '95. 


Corlăteanu N., Feci quod potui 
(Gînduri de octogenar), nr. 3, '95. 

Mătcaş N., Suflet în sufletul 
neamului, nr. 3, '95. 

Melniciuc l., Pasiune de-o viaţă, 
nr. 3, '95. 

Melnic V., Preocupările 
dialectologice ale academicianului 
Nicolae Corlăteanu, nr. 3, '95. 

Repere biografice, nr. 3, '95. 


ANATOL CIOBANU : 60 DE ANI 
Heraldul limbii române, nr. 1, '94. 


GRIGORE VIERU: 60 DE ANI 

Argatu T., Oaspete drag, nr. 1,'95. 

PE: au A., Poet al candorilor, 

„'95. 

Catalano C.-M., Cuvîntul cu chip 
de poet, nr. 1, '95. 

Cimpoi M., Axa lumii, nr. 1, '95. 

"Fără limba română n-aş fi ajuns 
poet” Dialog: Alexandru BANTOŞ — 
Grigore VIERU. * 

Lari L., E magul, nr. 1,'95. 

Mătcaş N., Cartea de căpătii a 
creşterii noastre spirituale, nr. 1, '95. 

Mărcuşan M., Pentru copii şi nu 
numai (Analiza poeziei Tîrgoveţul 
ciudat de Grigore Vieru), nr. 1, '95. 

Neagu F., Cu dragoste, din 
Bucureşti, nr. 1, '95. 

Palladi T., Rapsod şi scutier al 
neamului, nr. 1, '95. 

Poetul-academician, nr. 1, '95. 

Ţaranu P., ltinerare dornene şi 
năsăudene, nr. 1, '95. 

Vasilache V., Neogoitul Grigore, 
nr. 1,'95. 

Vieru Gr., Aforisme, nr. 1, '95. 

Vlad M., Mioritică, nr. 1, '95. 


VALENTIN MÎNDICANU : 65 DE 
ANI 
Mătcaş N., Giuvaiergiul, nr. 4, '95. 


ION UNGUREANU : 60 DE ANI 

"A ne împlini ca oameni în faţa lui 
Dumnezeu şi în faţa neamului...” Interviu 
cu lon Ungureanu, nr. 4,'95 

Ministru al luptei şi speranței. 
româneşti, nr. 4, '95. 

Vieru Gr., Victimă a denaturării din 
ierarhia valorilor, nr. 4, '95. 


G.TOHĂNEANU : 70 DE ANI 

Goraş V., In valuri catargul spre 
țărmul rîvnit, nr. 5, '95. 

institutul de Lingvistică din 
Bucureşti al Academiei Române: 45 de 

ani de activitate, nr. 5—6, '94. 


ANTOLOGIA “L.R.” 

Blaga L., Inima mea în anul 1940; 
Către cititori; La cumpăna apelor; Poeţii: 
Stihuitorul; Noi, cîntăreţii leproşi: Sufletul 
satului; Veniţi după mine, tovarăşi; 
Cuvinte către patru prieteni; Încheiere; 
Autoportret, nr. 2, '94. 

Cepoi J., Introducere la volumul 
Aron Cotruş. Antologie selectivă. Cali- 
fornia, 1988, nr. 6, '95. 

Coşbuc G., Graiul 
nr. 5, '95. 

Cotruş A., lon; Psalm românesc 
nr. 1; Psalm românesc nr. 3; Psalm 
românesc nr. 4 (Varianta 1); Mărire ţie 
(Psalm românesc nr. 5, Variantă la 
Cîntec de slavă); Alba-lulia; Rapsodie 
pribeagă; Patria; Ciocan să-ţi fie 
vrerea!...; Te-aştept; Desţărare; Străină 
străinătate; Drumuri, nr. 6, '95.- 

Druţă B., Pe Insula Şerpilor 
sirenele cîntă româneşte, nr. 4, '94. 

Gyr R., Venim, plecăm; Patria; 
Marele cîntec; Damnaţii; Limite; 
Sărutul; Poetul; Ridică-te, Gheorghe, 
ridică-te, loane! nr. 1, '94. 

lonel N., Voi vorbi cu pietrele şi 
crengile nu în cuvinte...; Cum să fii 
altceva...; Totul e doar îndurare...; 
Mireasma caldă-mi întunecă ochii...; Şi 
voi fi ceea ce sunt menit să devin...; 
N-a fost nici o fericire...; Din tălpi 
pînă-n creştet sunt viu!..., nr. 2. '95. 

"Ivănescu C., Doina (Tatăl meu 
Rusia), nr. 5—6, '94. 
„ Poeți clujeni, nr. 5, '95. 

Romanciuc V., Ştefan-Vodă 
rugîndu-se pentru neam, nr. 5—6, '94 

Vieru Gr., Nu am, moarte, cu tine 
nimic...; Cămaşa ta e la fel...; Creanga 
de măr; Acasă; Pe drum alb, pe drum 
verde; Ars poetica, nr. 1, '95. 


neamului, 


PRO DIDACTICA 

Crişan Al., Limba şi literatura 
română în învățămîntul românesc, 
nr. 3, '95. 

'lachim I., Fabulaţia nuvelei şi a 
povestirii, nr. 4, '94. 

Nuță N., Compunerea: probleme 
metodologice, nr. 1, '94. 

Pîrnău l., Metode şi procedee de 
predare a romanului Baltagul de 
Mihail Sadoveanu, nr. 4, '94. 

Pislaru V., Concepţia educaţiei 


Sumaral geweral: [990 —1995 


lingvistice şi literare (Rezumat), nr. 5, 
'95. . 

Tofan-Botnaru V., Interferenţa 
eticului cu esteticul în drama Frumos 
şi sfînt de lon Druţă, nr. 5—6, '94. 

Ungurean G., Liviu Rebreanu: 
Pădurea spînzuraţilor, nr. 1, '94. 


INTERIORUL UNUI POEM 

llade-Costea M., Octavian Goga: 
Noi, nr. 1, '94. | 

Gherasim A. Actualizări 
cotextuale în structurile metaforice 
(Schiţă de analiză a poeziei Formular 
de Grigore Vieru), nr. 2, '95. 

Ghilaş A., Dumitru Matcovshi: 
Părinţii, nr. 5—6, '94. 

Ghiţulescu M., Lucian Blaga: 
Meşterul Manole, nr. 2, '94, 

Voica A., Expresivitate dactilică 
şi peonică în variantele Doinei, 
nr. 2, '94. 


LABORATOR 

Bomher N., Paragrame (Carmina 
figurata), nr. 1, '94. 

Botnaru T., Sub semnul 
mitoioyiei naționale, nr. 2, '95. 

Ciocanu l., Afirmarea valenţelor 
etice şi estetice, nr. 1, '94; Farmecul şi 
şansele prozei “rurale”, nr. 4, '94; 
Roadele căutărilor neîncetate, 
nr. 5—6, '94; Tentaţia exemplarităţii 
(Însemnări pe marginea prozei lui 
Aureliu Busuioc), nr. 6, '95. 

Hadârcă I., Răzbunarea prin 
scris, nr. 2, '94. 

La ancheta “L.R.” răspunde: 
Nicolae Esinencu, nr. 1, '94; lon C. 
Ciobanu, nr. 4, '94; lulian Filip, nr. 5— 
6, '94; Gheorghe Vodă, nr. 2, '95; 
Aureliu Busuioc, nr. 6, '95. 

“Mă mulţumesc de a fi cît mai 
mult în puţinul pe care îl încerc.” Leo 
Butnaru în dialog cu loan Moldovan, 
nr. 5, '95. 


CONGRESE, CONFERINŢE, 
SEMINARE 

Apel al Congresului Spiritualităţii 
româneşti, pentru eliberarea grupului 
de patrioţi români al lui Ilie Ilaşcu, 
nr. 6,'95. í i 
Bibliotecarii între deznădejde şi 
speranţă; Adresare către Parlamentul 
Republicii Moldova, nr. 6, '95. 

Cifor'L., Colocviul internaţional 

de ştiinţe ale limbajului, Ediţia a Il-a, 
1993, nr. 2, '94. 

Cincilei G., Dumbrăveanu l., Un 
prestigios for al ştiinţei şi spiritualităţii 
româneşti, nr. 5—6, '94. 

Declaraţia privind limba română 
şi Mitropolia Basarabiei, adoptată la 
sfîrşitul lucrărilor Congresului 
spiritualității româneşti, nr.6, '95. 

For al unirii spirituale a românilor; 
nr.6, '95. 

Manea !., Congresul Academiei 
Americano-Române de ştiinţe şi arte la 
Chişinău, nr. 2, '94. 

Rezoluţia Conferinţei "Limba 
română azi", laşi—Chişinău, 6—9.X.'95, 
nr. 6, '95. 


BIOGRAFII RECONSTITUITE 
Cenuşă M., Lucian Blaga — 
profesorul (Ultimul an), nr. 2, '94. 


` CREANGA DE AUR 

Andrei-Fanea A., 
ialomiţene, nr. 2, 1994. 

Cuceu l., Arhiva de folclor a 
Academiei Române şi cultura populară 
din Basarabia, Bucovina de Nord şi 
Transnistria, nr. 5, '95. 

Nuță I., Alexei Mateevici şi 
sărbătorile de iarnă ale românilor, 
nr. 2, 1994. 


Legende 


TEORIA ŞI PRACTICA 
TRADUCERII 

Bruhis M., ù uze şi-efecte în 
interacțiunea limbilor din fosta U.R.S.S., 
nr. 5—6, '94. 


VIN DIN MUNŢII LATINIEI 
Ciobanu A., Limba latină şi 
romanitatea noastră, nr. 1, '95. 


IN MEMORIAM 

Bordeianu L., Aripi în lumină, 
nr. 6, '95. 

Dumeniuc l., Sfişietor strigăt de 
durere, nr. 4, '94. : 

Mătcaş N., Scrisoare dincolo de 
moarte. Lui lon Dumeniuc, luptător 
pentru unitatea etnică şi culturală a 
românilor de pretutindeni, nr. 4, '94. 

Profesorul -universitar lon 
Osadcenco, nr. 1, '95. 


DIALOGUL ARTELOR 

Alexandru I., Luchian, zugravul, 
nr. 1, '94. 

Bordeianu Eak 


Valentina 
Brâncoveanu, nr. 3, '95. : 


Kondraţki V., Daţi-mi mită! sau La 
teiul lui Mihai Eminescu, nr. 3, '95. 

Lăptoiu N., lon Moraru — un pictor 
al spaţiului românesc, nr. 2, '95. 

Ţăranu Ph Epaminonda 
Bucevschi, nr. 5, '95. 


VIATA CĂRŢILOR 

Hasnaş M., Vibraţie spirituală 
autentică în Chişinăul de odinioară, 
nr. 6, '95. 


NOUTĂŢI EDITORIALE 

Biblioteca naţională propune, 
nr. 5—6, '94. 

Donescu D.: Vulnerabila amiază, 
laşi, 1994, nr. 5—6, '94. 

lachim |.: Cu jăraticul pe buze sau 
“Nastratin al laşilor”, Chişinău, 1994, 
nr. 5—6, '94. 

Miloş A.-C.: Fiinţe de lumină, Cluj, 
1994, nr. 5—6, '94. 


PREZENTĂRI ŞI RECENZII 

Cicoare L., Antidot bilingvismului 
lingvocid, nr.1, '95. 

Ciocanu l., Florian Cristescu: 
Poveștea neamului nostru, nr. 2, '94. 

Donciu E. Eugen Coșeriu: Limba 
română în faţa Occidentului, nr. 2, '94. 

Dragoste amară, nr. 6, ' 95. 

Dron H., Primul dicţionar aromâno- 
bulgar, nr. 5, '95. 

Hreapcă D., “Revista “de 
lingvistică şi teorie literară” editată de 
Institutul de Lingvistică şi de Institutul 
de Istorie şi Teorie Literară ale A.Ş.M, 
anul XXXVII, nr.2, '94. > 

Mătcaş N., Pronunţia românească: 


` teorie şi practică, nr. 2,'95. 


Moceanu O., Mircea Eliade: 
Comentariu la o fotografie veche. 
Lucian Blaga: credinţă şi iubire 
nr. 2, '94. 

Sclipiri siderale, nr. 3, '95. 

Spinei Vasile: Scut de zăpadă, 
nr. 3, '95. 

Strugăreanu C., Eugen Coşeriu: 
Lingvistică din perspectivă spaţială şi 
antropologică, nr. 4, '94. 

Portret de grup, nr.6, '95. 

_Proca lon: Peţitor de vînt, 
nr. 3, '95. 

Ţăranu Petru: Lacrima; nr. 3, '95.. 

Vicol l., Cuvîntul în vîltoarea vieţii 
academicianului Nicolae Corlăteanu, 
nr. 5, '95. 


REVISTA REVISTELOR 
Cetatea dăinuirii, nr. 6, '95. 

CORESPONDENȚĂ 
Gherasim G., Soluția. bunului simi, 
nr. 5—6, '94. 


CUVINTE ÎNCRUCIȘATE 
Savin M., Mihai Eminescu — 105 
ani de nemurire, nr. 1, '94. 


CONCURSURI 
“Moştenitorii”, nr. 2, 5, '95. 


EDIŢII SPECIALE 


CONGRESUL AL V-LEA 
AL FILOLOGILOR ROMANI, 

